דיני חברות – פרופ' הדרה בר-מור, מחברת שיעורים, שנה ב', קים חסון - תשע"ז
מהלך השיעורים:
פרק 1: הגדרת התאגיד 
פרק 2: האישיות המשפטית של החברה בע"מ
פרק 3: האורגנים בחברה, בעיית הנציג והתורה האורגאנית
פרק 4: הרמת מסך
פרק 5: הקמת חברה (חופש התאגדות ורישום) 
1. שיקולים בהקמתה של חברה ותכליתה
2. ייזום חברה
3. חופש התאגדות ורישום 

פרק 6. מהותו של מסמך היסוד ושינויו
פרק 7: תכולת מסמך היסוד ("התקנון")
1. שם חברה – לימוד עצמאי
2. מטרות חברה: דוקטרינת הכשרות, ידיעה קונסטרוקטיבית וניהול פנימי
3. הון ומניות
4. חברות בחברה, הקצאת מניות והעברת מניות
5. חלוקה 
פרק 8: מבנה ומשטר בחברה וחלוקת סמכויות בין האורגנים
פרק 9: דירקטורים ונושאי משרה
1. מינוי, כשירות, התפטרות ופיטורין
2. חיוב החברה על ידי נושאי המשרה ואחריותם האישית                                                   שלוב 
3. חובות נושאי משרה: חובת זהירות, חובת אימונים, ביטוח ושיפוי                                 בנושאים
פרק 10: בעלי מניות                                                                                                                       הראשונים. 
1. אסיפת בעלי מניות
2. השליטה בחברה, זכויות וחובות בעלי מניות, הגנת המיעוט - תרגול
3. תביעה נגזרת, הגנה נגזרת ותביעה ייצוגית - תרגול
פרק 11: אגרות חוב ושעבודים - תרגול
פרק 12 :  פירוק 
פרק 13 : חוק ניירות ערך 
פרק 14: שיקום חברות
פרק 15: שינויי מבנה בחברות (מיזוג, פיצול, העברה ) 





פרק 1 בסילבוס -  הגדרת התאגיד
סעיפים 1-4 לחוק החברות 
1.  ע"א 105/92 ראם מהנדסים קבלנים בע"מ נ' עירית נצרת עילית, פ"ד מז(5) 193-189, 214-213
2.  רע"פ 8487/11 חברת נמלי ישראל-פיתוח ונכסים בע"מ נ' מדינת ישראל-המשרד להגנת הסביבה (פורסם בנבו).
3.  ע"א 272/81 בר"ע 97/81 הפטריארכיה היוונית האורתודוכסית של ירושלים נ' עירית רמלה, פ"ד לו(3) 670
4.  ע"א 324/82 עיריית בני-ברק ואח' נ' ברוך רוטברד ואח', פ"ד מה(4) 102, 127.בג"ץ 890/03 - אדם טבע ודין-אגודה ישראלית להגנת הסביבה נ' שר האוצר, מר סילבן שלוםעליון 

התאגיד – דף הוראה מס' 1
1. הגדרת התאגיד – כללי:
א. הגדרה כלכלית – התאגיד מורכב מאוסף של פרטים בעלי אינטרס משותף המעוניינים לרכז את מאמציהם לשם קידום מטרה משותפת.
ב. הגדרה משפטית – התאגיד הוא מרכז הנושא זכויות וחבויות מכוח הדין.
2. התאגיד כבעל זכויות "אנושיות" – זכות לחופש ביטוי: ע"א 105/92 ראם מהנדסים קבלנים בע"מ נ' עיריית נצרת, מז(5) 189
3. התאגיד כשם תואר כללי לקבוצה של ישויות משפטיות: 
תאגידים בעלי כשרות לחלק דיבידנדים: חברה (מוקמת על פי חוק החברות, שותפות (מוקמת על פי פקודת השותפויות), אגודה שיתופית (מוקמת על פי פקודת האגודות השיתופיות); 
תאגידים בעלי אילוצי חלוקת דיבידנדים: חברה לתועלת הציבור (מוקמת על פי חוק החברות), עמותה (מוקמת על פי חוק העמותות), אגודה עותומנית (מוקמת על פי החוק העות'מני על האגודות); 
תאגידים סטטוטוריים (דוגמה: רשות שדות התעופה, המוסד לביטוח לאומי, בנק ישראל); תאגידים עירוניים (דוגמה: הינו אישיות משפטית נפרדת המוקמת על ידי רשות מוניציפלית כגון: עירייה, מועצה מקומית או מועצה אזורית, נמצא בבעלות מלאה או חלקית שלה, ומנוהל על ידי נציגיה ואישי ציבור); 
הגדרת דיני חברות :  חברה היא בת משפחה של תאגיד, התאגיד זה המשפחה הגדולה והוא מתחלק למספר גורמים. 


תאגיד

חברה בע"מ       שותפות      אגודה שיתופית       עמותה

                    חברה ממשלתית  



החברה היא שחקן מרכזי במשק, למשל המדינה פועלת באמצעות חברות ממשלתיות, חברה ממשלתית זו חברה כמו כל חברה אחרת אך היא בבעלותה של המדינה והמדינה מחזיקה ברוב המניות ועל כן היא הבעלים של החברה. כאשר המדינה היא הבעלים החברות מתנהלות על פי קוד מסוים על מנת שבכל החברות שבבעלות המדינה תהיה שקיפות. למשל הבעיה שכעת יש בחברת מקורות אשר מטפלת במים והיא חברה ממשלתית והוגשה תלונה נגד המנכ"ל שלה, ראש החברה הממשלתית של מקורות אמר שהמתלונן הוא הבעיה. כלומר יש עימות מאוד גדול בין מי שאמור לפקח על כל החברות הללו בבעלות הממשלה לבין החברה עצמה כיוון שלמדינה יש מחלוקות שונות ואחת מהן זאת מחלקת רשות החברות הממשלתיות ובראש הרשות עומד אדם אשר מנהל את הרשות, האדם הזה נמצא בעמדת כוח שמפקחת על כל החברות הממשלתיות ויש מצבים של התנגשויות בין האדם שמנהל את הרשות לבין החברות עצמן. דוגמא נוספת זה הפרשה בבנק הפועלים : בנק הפועלים היא חברה ולכן היא מעניינת אותנו, לחברה יש מנהלים ולמנהל הכללי קוראים ציון והוא נסע לקזחסטן על מנת לפקח על סניף שם והייתה שם עובדת בסניף שהתלוננה על התנהגות לא תקינה של המנהל כלפיה. העובדת הזו חזרה לארץ וביקשה פיצויי פרישה מוגדלים ולא קיבלה אז היא החליטה לפתוח נגדם תיק והתלוננה על ניסיון להטרדה מינית, היא לא הלכה למשטרה בטענה כי המשטרה היא לא יעילה בעניין הזה והעדיפה להתלונן במחלקה של הבנק והעורר החליט שיש לתת לה פיצויי פרישה מוגדלים. דוגמא אחרת של חברת טבע : נטען שבהוצאת תרופה מסוימת טבע עשתה הליך לא כשיר וחברת טבע יש לה השפעה בבורסה הישראלית והאמריקאית והחשש הוא שהיה מעבר על החוק האמריקאי ועכשיו המניה שלה קורסת וזה מוריד את כל המדד. מה הכוונה? כאשר רוצים לעשות מסחר עושים מסחר גם במניות לכל מסחר יש את הכללים שלו. המסחר במניות יש לו שוק והשוק נקרא בורסה ושם נסחרות המניות. כעת, כאשר סוחרים במניות אז ישנם כל מיני גורמים המשפיעים על המסחר הזה אם יתברר שהמנהלים של טבע יהיו חשופים לתביעה ועלולים לשלם קנס זה מקלקל את המוניטין של החברה ואם זה מקלקל את השם של החברה אז המניה של החברה יורדת כלומר ניתן לקנות אותה יותר בזול.
הגדרת תאגיד : תאגיד זה גוף משפטי שקם באמצעות יוזמה של בני אדם אשר רוצים להקים גוף משפטי שיהיה מנותק אישית מהם ויפעל באופן עצמאי. הם יהיו הבעלים שלו אך יהיה להם ניתוק ענייני בינם לבין התאגיד ולא תהיה זהות מוחלטת בינם לבין התאגיד. הרעיון הוא שהתאגיד יוכל לעשות פעולות שגם האדם עושה למרות שלכאורה יש ניתוק.
 נשאלת השאלה האם באמת אנחנו נותנים לתאגיד תכונות אנושיות? למשל חופש ביטוי שזו תכונה מאוד אנושית אז איך נותנים לתאגיד תכונה של התבטאות? למשל פס"ד ראם מהנדסים קבלנים נ' עיריית נצרת: מה שנדון בפס"ד זה דיון על חוק עזר עירוני שהסדיר פרסום של מודעות על לוחות מודעות עירוניים. חוק העזר הזה בזמנו אסר על פרסום מודעות רק בשפה הערבית. כלומר, חוק העזר עמד על כך שמודעות שיפורסמו בנצרת יהיו לפחות בשתי שפות. מדובר בחברה שבונה רק לאוכלוסייה הערבית כתוצאה מהסביבה שבה היא פועלת. אז היא חשבה לעצמה למה אני צריכה לפרסם בעברית אם האוכלוסייה הרלבנטית שלי היא רק ערבים. היא טענה בבימ"ש שהחוק הוא לא חוקתי ויש בו פגיעה בחופש הביטוי. נשאלה השאלה האם באמת יש כאן פגיעה בחופש הביטוי? מה בעייתי? שזה תאגיד ואולי אין אפשרות בכלל לדבר על חופש ביטוי ובכך נופלת טענת החברה. בימ"ש העליון נעתר לבקשה וקבע שהזכות לחופש ביטוי ניתנת גם לתאגיד והוא נהנה מכל הזכויות או מהרוב המוחלט של הזכויות שיצור אנושי נהנה מהן. לכן חוק העזר הזה נפסל בגלל טענה והחלטה שהוא שולל מתאגיד חופש ביטוי. כלומר תאגיד יכול כמעט ולעשות הכל. כשאנחנו מדברים על התאגיד אנחנו בעצם אומרים שתאגיד מורכב מבחינה כלכלית מאוסף של בני אדם או חברות (תאגידים אחרים) שרוצים לקדם מטרה משותפת. למה? כי אם אנחנו אומרים שתאגיד מורכב על ידי בני אדם אבל הוא לא חייב להיות מוקם על ידי בני אדם באופן ישיר כי יכול להיות שתאגיד אחד יוקם על ידי קבוצה של תאגידים, כלומר תאגיד אחד גדול שמורכב מארבעה תאגידים קטנים למשל ומאחורי כל תאגיד קטן יעמוד אדם אבל זה לא אומר שאין בדרך בעלות בשרשור. כלומר אנחנו משחקים בכל מיני צורות של בעלויות בתאגיד. החוק שלנו במדינת ישראל מכיר בכל מיני תאגידים.  
תאגידים שהחוק הישראלי מכיר בהם : בכל אחד מהחוקים יש סעיף שאומר שלאחר שמכריזים על הקמת התאגיד הוא נושא זכויות וחובות -
 סוגי תאגידים : 
1. חברה בע"מ : מוקמת לפי חוק החברות תשנ"ט 1999, החוק הזה מקים את החברה ואפשר למצוא בו בס' 2-4 שברגע שהוקמה חברה היא אישיות משפטית הכשרה לכל זכות, חובה ופעולה משפטית. כלומר, ברגע שענינו על כל הקריטריונים ומקבלים תעודה מרשם החברות שהחברה שריר וקיים היא מתקיימת כמו כל אדם במשק. 
חל"צ : זו חברה לתועלת הציבור המוקמת מכוח חוק החברות והיא במאפיינים שלה דומה מאוד לעמותה, מה הכוונה? היא מוקמת כמו חברה לכל דבר אבל אסור לה לחלק רווחים. מתנהלת ע"פ חוק החברות ולא חוק העמותות אך אסור לה לחלק רווחים (למשל קק"ל). 

2. שותפות : ע"פ פקודת השותפויות , גם שותפות בסופו של יום היא תאגיד אך בניגוד לחברה שותפות יכולה להיות מוקמת בצורה לא פורמלית, ברגע שיש בני אדם המנהלים עסקים ביחד וחולקים ברווחים הם מוגדרים כשותפים. יש שותפות רשומה אך זה לא מחייב. 

3. אגודה שיתופית : מוקמת ע"פ פקודות האגודות השיתופיות 1983 והיא מאפשרת להקים תאגיד שמחלק רווחים אך שיש בו שיתוף מסוים בין החברים, ערבות הדדית. כלומר יש ערבות הדדית בין החברים בינם לבין עצמם – אחד יבטח את השני בחובות שלו ובכך זה יותר דומה לשותפות ופחות לחברה. 

4. עמותה : עמותה זה תאגיד, קבוצת בני אדם המחליטים להקים את התאגיד הזה שנקרא עמותה והם עושים את כל הנדרש ע"פ חוק העמותות וברגע שהם ענו על כל הקריטריונים הנדרשים ע"פ חוק העמותות אזי העמותה קיימת וברגע שהיא הוקמה היא נפרדת מהחברים שלה (בעלי המניות) אך בניגוד לשלושת התאגידים האחרים לעמותה אסור לחלק רווחים על אף שהיא יכולה וצריכה להרוויח. 


המכנים המשותפים של כל הנ"ל :  שלושת התאגידים הראשונים (חברה בע"מ, שותפות, אגודה שיתופית) יש להם את האופציה לחלק דיבידנדים. למה זה רלבנטי? כי כשאנשים מנהלים עסקים הניהול נעשה כדי בסופו של דבר להפיק רווחים. לעומתם בעמותה יש איסור מוחלט על חלוקת רווחים. אם ככה מה זה אומר? אדם שרוצה להתפרנס יקים את אחד משלושת התאגידים הראשונים והכי כדאי לנו זה חברה בע"מ כי קיים בה את המרחק הגדול ביותר מהעסק עצמו כנ"ל לגבי ההפסדים. שותפות זו דרך לניהול עסקים בצורה לא פורמלית אך זה עם מעט שותפים (עד ל-20 בני אדם). אגודה שיתופית זה דומה לחברה אך שונה כי יש ערבות הדדית מתאים יותר לקיבוצים ומושבים, אם אנחנו לא מעוניינים בערבות ואין לנו משאבים משותפים נעדיף להקים חברה. 
מה ההבדל בין שותפות לאגודה שיתופית? שותפות מוקמת בצורה לא פורמלית כמובן שיש לרשום את השותפות אך בפועל גם ללא רישום זו שותפות, לפי פקודת השותפויות בסוף היום ניתן לייחס את הזכויות והחובות לשותפים עצמם, כלומר אין מסך חוצץ בין השותפות לשותפים. באגודה שיתופית לעומת זאת יש מסך ברור בין החברים לאגודה השיתופית לבין האגודה עצמה. האם נבחר בעמותה כצורת התאגדות? רק כאשר המטרה שלנו היא אינה מטרת רווח, כאשר אנחנו רוצים לקדם את מטרות העמותה (למשל העמותה למלחמה בסרטן). 
פסיקה
חברת נמלי ישראל-פיתוח ונכסים בע"מ נ' מדינת ישראל-המשרד להגנת הסביבה - ניתן להימנע מהרשעתו של תאגיד
השאלה שבמוקד הדיון היא האם ניתן להחיל את הוראות הדין שעניינן אי הרשעה על תאגיד שנמצא אחראי בפלילים, ובאיזה אופן. הבקשה נדונה כערעור. רקע: המבקשת הועמדה לדין בעקבות זיהום מי הים, בידי קבלן משנה של קבלן ראשי של המבקשת, בעת עבודות להרחבת נמל חיפה בשנת 2009. במסגרת הסדר טיעון הודתה המבקשת בעבירות לפי חוק למניעת זיהום הים (הטלת פסולת) תשמ"ג-1983, אך שלושת נושאי המשרה נמחקו מכתב האישום. הוסכם, כי המשיבה תעתור להרשעתה של המבקשת ולחיובה בקנס בסך 100,000 ₪, והמבקשת תעתור לאי-הרשעתה ולפסיקת הסכום האמור בפיצוי ולא כקנס. בימ"ש השלום סבר כי עקרונית ניתן להימנע מהרשעת תאגיד, כי אין מניעה להטלת צו של"צ או צו מבחן על תאגיד, וכי אין מניעה לעריכת תסקיר שירות המבחן לתאגיד וכן כי הטלת צו של"צ או צו מבחן אינה תנאי לאי-הרשעה, וכי ניתן שלא להרשיע תוך הטלת התחייבות שלא לעבור עבירה כסנקציה יחידה. המשיבה ערערה על פסה"ד והערעור התקבל. ביהמ"ש המחוזי קבע כי עקרונית ניתן שלא להרשיע תאגיד, אך מאחר שלא ניתן להימנע מהרשעה ללא צו שירות או צו מבחן, ומאחר שאין אפשרות ישימה ליתן תסקיר שירות מבחן לגבי תאגיד, המסקנה היא שלא ניתן להימנע מלהרשיע תאגיד. משכך, הרשיע ביהמ"ש המחוזי את המבקשת במיוחס לה בכתב האישום והורה על שינוי מהות התשלום מפיצוי לקנס. 
השאלה היא האם הטעמים להימנעות מהרשעת אדם מתקיימים - ויכול שבשינויים המתחייבים - גם אצל תאגיד ? 
הלכה : ביהמ"ש העליון פסק (פה אחד) כי ניתן להימנע מהרשעתו של תאגיד במקרים חריגים וכי במקרה דנן ראוי להימנע מהרשעה. השופטים רובינשטיין ודנציגר סבורים כי הוראות הדין מחייבות הטלת צו מבחן או צו של"צ לצורך אי הרשעה וכי ניתן לערוך תסקיר מבחן לתאגיד ע"י שירות המבחן, בניגוד לדעתו החולקת של השופט עמית. השופטים רובינשטיין ועמית חלוקים בשאלה האם בעבירות של איכות הסביבה ראוי להעמיד לדין תאגיד בלבד ולא את מנהליו.

הפטריארכיה היוונית האורתודוכסית של ירושלים נ' עירית רמלה – הכרה כגוף משפטי יכולה להיעשות במשתמע. 
הפטריארכיה היוונית האורתודוכסית של ירושלים (להלן - התובעת) הגישה תביעה לבית המשפט המחוזי בתל אביב-יפו נגד עיריית רמלה (להלן הנתבעת) ובה טענה, שהיא בעלת המנזר היווני האורתודוכסי הנמצא ברמלה, שהמנזר משמש בחלקו לצרכים דתיים של העדה היוונית האורתודוכסית, ובחלקו מושכר לבעלי עסקים שונים, ושנגרמו למנזר נזקים עקב זרימת מים מצינור של הנתבעת, שהיה לקוי ופגום. היא תבעה פיצויים בסכום של 000,500, 1ל"י מהנתבעת על-פי עוולת רשלנות. הנתבעת התגוננה בפני התביעה ובנוסף לכך הגישה בקשה למחיקת התביעה והעלתה בה טענה, שהתובעת אינה מאוגדת כדין, ואין היא רשאית לתבוע סעד כספי לפי דיני נזיקין. בימ"ש המחוזי קיבל את טענת הנתבעת, שהתובעת איננה גוף משפטי, ועל-כן לא הייתה רשאית להגיש את התביעה, יחד עם זה הוא השאיר לתובעת פתח לתיקון התביעה על סמך טענה חלופית של התובעת, שהמנזר הוא הקדש, ויש זכות לפטריארך להגיש תביעה בשמו ולכן אם תוגש בקשה לתיקון כתב התביעה תוך 30יום מיום מתן החלטתו ואם יורשה התיקון, התביעה לא תימחק.   
[bookmark: ABSTRACT_END]הלכה : אם הדין מכיר בכשרותו של גוף מסוים להיות בעל זכות או לחוב בהתחייבות, ממילא אותו גוף יצור נחשב ל"אדם", אשר יכול לתבוע ולהיתבע בגין זכויותיו או בגין חובותיו. הכרתו של המחוקק, שגוף מסוים יכול להיות נושא לזכויות וחובות, אינה חייבת להינתן במפורש, אלא היא יכולה להינתן גם במשתמע בדרכים שונות, וביניהן הוראות בחיקוקים, שמהן נראה מכללא, שהכרה כזו ניתנה. המערערת הייתה על-פי דין גוף, אשר יכול היה להיות בעל מקרקעין ובעל זכויות, הנובעות מבעלות במקרקעין, וכן יכלה להתחייב בחובות. מצבה על-פי דין לא השתנה מבחינה זו מאז הקמת המדינה. לא יכול להיות ספק, שהמערערת היא אישיות משפטית, לפחות לצורכי הגנה על זכויותיה, הנובעות מבעלות על מקרקעין, ולכן יש לה זכות לתבוע מהמשיבה פיצויים בגין נזק, שנגרם למקרקעין שבבעלותה.
ע"א 324/82 עירית בני-ברק ואח' נ' ברוך רוטברד ואח' – זכות תביעה של החברה לא עומדת לאורגן. 
נאות פיתוח בע"מ היא חברה אשר חבריה הם חברת פיתוח בע"מ ובני הזוג שלומית וברוך רוטברד. שיעור האחזקה של כל קבוצה היה 50% ממניותיה של החברה. מנהליה של החברה היו פנחס פיוטרקובסקי ומנחם מורגנשטרן, שמונו על ידי פיתוח בע"מ וברוך רוטברד שמונה על ידי קבוצתו. מטרת התאגדותה של החברה הייתה הקמתו של פרויקט בנייה לבני זוג דתיים בבני ברק. במהלך הפרויקט נתגלע סכסוך משפטי בנוגע להיתרי בנייה והחברה ומנהלה, רוטברד הגישו תביעת נזיקין נגד עיריית בני ברק, הוועדה המקומית וגורמים נוספים. השאלה המשפטית הינה מי הם בעלי הדין הראויים בהליך המשפטי?
הלכה : רוטברד צורף כבעל דין בהליך רק בשל היותו בעל מניות ומנהל בחברה. הוא אינו בעל חלק כלשהו בחלקות המקרקעין ולא היה כזה מעולם. ממילא הוא לא נפגע באופן אישי ובמישרין ממעשה רשלנות שנעשה כלפי בעלת החלקות. הפגיעה בו היא עקיפה בלבד, כבעל אינטרס בחברה ולא כבעל אינטרס במקרקעין. הכלל הרחב הוא, שיש להבחין בין החברה לבין חבריה. לזו כמו לאלה יש אישיות משפטית נפרדת. ללא נימוק מתאים ואין כזה בענייננו אין לטשטש את ההבחנה ואת ההפרדה ביניהם. אף אם תצמח תועלת עקיפה לרוטברד, כתוצאה מזכייתה של החברה בהליך, תועלת שעומדת לחבר בחברה שמעשירה את נכסיה, אין לראות ברוטברד בעל דין ראוי בהליך. התועלת שתצמח לו היא כחבר בחברה, אולם לא קמה לו זכות תביעה אישית בשל נזק שהוסב לחברה. אותו דין חל לגבי מעמדו של רוטברד כמנהל בחברה. בתור שכזה, הוא מהווה אורגן של החברה ולכן אין לייחס לו באופן אישי זכות תביעה שעומדת לחברה. על כן, אין לרוטברד מעמד עצמאי כבעל דין בענייננו – הערעור התקבל. 












פרק 2: האישיות המשפטית של החברה בע"מ
סעיפים 4-5 לחוק החברות
1. Salomon V. Salomon & C0 Ltd [1897] A.C. 22
2. המר' 634/64 סולקין נ' גינדי, פ"ד יט(4) 10 (תרגיל)
3. ע"א 127/63 אחוזת רחמים נ' קריסטל, פ"ד יז(3) 1932 (תרגיל)

דף הוראה מס' 2 
החוק שאנחנו מדברים עליו וילווה אותנו במהלך כל השנה הוא חוק החברות. 
מושגי יסוד :  
1. חברה : ס' 1 לחוק החברות מגדיר בצורה לא ממצה מהי חברה -  "חברה" – חברה שהתאגדה לפי חוק זה, לפי פקודת החברות, פקודת החברות 1921 או פקודת החברות 1919;
"חברה היא חברה שהתאגדה ע"פ חוק זה או לפי פקודות החברות לכל מיני שנים".  חברה היא אישיות משפטית נפרדת אבל החברה מוקמת על ידי בעלי מניות וכל בעל מניות יש לו מניה (מנה) כלומר, יש לו חלק בחברה. החלק של בעל המניות בחברה נקרא – מניה. ככל שיש לאחד השותפים יותר מניות בחברה כך תגדל השפעתו ושליטתו בחברה. יכול להיות שלבעל אחד יהיה 100% ממניות החברה אך אין זה אומר שהוא יהיה אחראי לחובות החברה כיוון שהחברה היא אישיות משפטית נפרדת ובעל המניה הוא אישיות נפרדת, לחברה יש נושים ולשי יש נושים. כלומר, המניה מייצגת את החלק של בעל המניות בחברה, עוד מניות = חלק יותר גדול בחברה = השפעה גדולה יותר בחברה. החברה מוכרת לי מניות. לחברה ולאדם בעל המניות יש מצבת נכסים שונה (רשימת נכסים) ואין קשר בין השניים – בעל המניות הוא לא נכס של החברה אך המניות שיש לבעל המניות הן כן נכס שלו. 

2. מניה – ע"פ ס' 1 לחוק החברות היא -   "מניה" – אגד של זכויות בחברה הנקבעות בדין ובתקנון.
כלומר שהמניה מקנה זכויות בחברה לפי הכתוב בחוק ובתקנון של החברה – התקנון הוא מסמך היסוד שלה. כאשר אדם קונה מניה הוא משלם עבור המניה כסף , מקבל בתמורה את המניה והחברה שמכרה את המניה לא מבטיחה לו משיכת רווח בסוף השנה והוא יודע כאשר הוא רוכש את המניה שהוא לא יקבל כסף בחזרה מן החברה – הוא לא יוכל בד"כ לבקש מהחברה שתקנה ממנו בחזרה את המניה או שתחזיר לו את הכסף. אם הוא רוצה למכור את המניה הוא יצטרך לעשות את אחד משני הדברים : א. אם החברה נסחרת בבורסה הוא יכול לסחור את המנייה בבורסה וייתכן וימצא קונים, ב. אם החברה לא נסחרת בבורסה הוא יצטרך לחפש קונה מאחד האנשים שהוא מכיר. מה הרעיון המרכזי של שוק המניות? אדם בדרך כלל קונה מניות והשווי של המניות משקף את מצבה של החברה, למשל חברה חלשה כל מניה שווה שקל. יכול להיות שלחברה הזו יש עתיד ע"פ המטרות שלה, מנהלים שלה, מנכ"ל וע"פ כל המשתנים הללו אנחנו מסיקים שלחברה הזו יש עתיד ושווה להשקיע בה סכום קטן מתוך תקווה שהחברה תתפתח וההשקעה הקטנה שלי תהיה שווה יותר כי השוק יעריך את החברה ביותר והמניה שקניתי אוטומטית גם תהיה שווה יותר (תשואה). אם מדובר בחברה וותיקה למשל "טבע" ואני רואה שהמניה שלה עכשיו זולה והשוק שלה נמוך ואני יודעת שטבע זו חברה מאוד חזקה ואני יודעת שהיא תתחזק אני אקנה מניות על מנת שכשיעלה המחיר של המניה של טבע אני אוכל למכור את המניה ולהרוויח את ההפרש. בנוסף טבע ידועה כחברה שמחלקת דיבידנדים, משמע שאני קונה סיכוי לקבל דיבידנד במחיר יותר נמוך. 

3. אגרות חוב  (אג"ח) – ע"פ ס' 1 לחוק החברות - מסמך שהנפיקה חברה המעיד על קיומה של התחייבות כספית שחבה החברה, ומגדיר את תנאיה, למעט שטרי חוב או שטרי חליפין שנתנה חברה במהלך עסקיה; 
	מניה
	אגרת חוב

	
השקעה – לא מחזירים כסף של השקעה.
אין חובה לחלק דיבידנדים.
סיכון גדול – סיכוי לרווח יותר גדול.
	
הלוואה זו חובה להחזיר.
יש חובה לשלם ריבית.
סיכון מינימלי – סיכוי נמוך.




אגרת חוב זה נייר ערך מסוג אחר, מכיוון שזה מסמך שמשקף הלוואה. כאן ניתן לראות את ההבדל הגדול בין איגרת חוב למניה – איגרת חוב זו הלוואה והלוואה צריך להחזיר בריבית המצורפת אליה, בניגוד למניה שבעבורה לא מחזירים את הכסף ואין התחייבות להקבלת דיבידנד. 


4. בעלי מניות – אלו שמחזיקים במניות ע"פ ס' 1 חוק החברות - "בעל מניה מהותי" – מי שמחזיק בחמישה אחוזים או יותר מהון המניות המונפק של החברה או מזכויות ההצבעה בה; 
ברמה הפשוטה – כל אחד המחזיק במניות בחברה. 

5. דירקטורים ומנהלים – ע"פ ס' 1 לחוק החברות -  "דירקטור" – חבר בדירקטוריון של חברה;
החברה היא תאגיד אבל היא גם גוף שצריך להתנהל ואנחנו יודעים שהגוף הזה הוא גוף וירטואלי. נדרש מישהו שיפעל בשם החברה אותם אנשים נקראים אורגנים. על מנת לנהל את החברה אנחנו צריכים מנהלים. בראש ההנהלה הפעילה עומד מנכ"ל והוא מנהל את החברה ומקבל את ההחלטות הניהוליות הכי חשובות. המנכ"ל הוא אורגן של החברה, משמע, ההחלטות שלו מחייבות את החברה ומשקפות את החברה. למנהל הזה יש סגנים ותתי סגנים כל האנשים שעובדים בחברה נקראים נושאי משרה והמנכל והסמנכ"ל הם הנהלה פעילה. 
"נושא משרה" (ס' 1) – מנהל כללי, מנהל עסקים ראשי, משנה למנהל כללי, סגן מנהל כללי, כל ממלא תפקיד כאמור בחברה אף אם תוארו שונה, וכן דירקטור, או מנהל הכפוף במישרין למנהל הכללי;
גם בחוק החברות וגם בחוקים אחרים יש נורמות שמוטלות על נושאי משרה, למשל בחוקי העבודה צריך לשלם לעובד שכר מינימום או לתת לעובד חופשה שנתית ואם לא נתנו לו אז מוטלת אחריות גם על החברה וגם על נושאי המשרה (לא בכל החוקים). חברי הדירקטוריון, הם אנשים אשר נבחרים ע"י האסיפה הכללית. כלומר, בעלי המניות. במילים אחרות יש לנו שני גופים מנהלים. יש לנו את הדירקטוריון שממונה על ידי האסיפה הכללית של בעלי המניות. הדירקטוריון מקבל החלטות ניהול אסטרטגיות. 








אסיפה כללית של בעלי המניות
                                                       בוחרת את ה-
דירקטוריון 

                    מנכ"ל       בוחר          סמנכ"לים            
                                          ביחד הם
                          הנהלה פעילה                

                        שאר העובדים ונושאי משרה

                        
6. חברת אגרות חוב - ע"פ ס' 1 לחוק החברות -  "חברת איגרות חוב" – חברה שאיגרות חוב שלה רשומות למסחר בבורסה או שהוצעו לציבור על פי תשקיף כמשמעותו בחוק ניירות ערך, או שהוצעו לציבור מחוץ לישראל על פי מסמך הצעה לציבור הנדרש לפי הדין מחוץ לישראל, ומוחזקות בידי הציבור; נניח שיש לנו חברה פרטית שיש לה מניות והבעלים שלה רוצים לגייס כסף אבל הם לא רוצים לשתף עוד בעלי מניות בחברה עצמה. אז החברה מנפיקה אגרות חוב בגלל שהיא לא רוצה עוד שותפים היא מעוניינת לשמור את המניות לעצמה וזאת חברת אגרות חוב.

7. חברה ציבורית - ע"פ ס' 1 לחוק החברות -  חברה שמניותיה רשומות למסחר בבורסה או שהוצעו לציבור על פי תשקיף כמשמעותו בחוק ניירות ערך, או שהוצעו לציבור מחוץ לישראל על פי מסמך הצעה לציבור הנדרש לפי הדין מחוץ לישראל, ומוחזקות בידי הציבור; חברה לא יכולה לחיות בלי מניות ולכן כל חברה שקמה יש לה הון מניות. כי באמצעות הון המניות משקיעים בה כסף והופכים להיות חלק מהחברה.  יכול להיות שיהיה בעל מניות אחד שיקנה את כל המניות אבל עדיין צריך שיהיו לחברה מניות . החברה לאחר שהיא קמה ויש לה מניות היא יכולה להנפיק עוד מניות ולגייס עוד כסף. ברגע שהיא מגייסת עוד כסף בבורסה (משתמשת בבורסה כאכסניה לגיוס כסף) היא נקראת חברה ציבורית – המניות שלה רשומות למסחר. כל חברה ציבורית הייתה בעבר חברה פרטית. 


האישיות המשפטית והאחריות המוגבלת
Salomon V. Salomon & Co Ltd – אחריות מוגבלת של בעל מניות - סלומון היה סנדלר בלונדון וניהל עסק מצליח, הוא היה נשוי ובעל משפחה. לסלומון היו שאיפות והוא רצה להרחיב את העסק שלו. סלומון הקים חברה בת שבעה בעלי מניות שהם היו הוא אשתו והילדים. הוא הקים חברה ולקח את העסק שלו (הסנדלרייה) ומכר אותו לחברה. סלומון קיבל מהחברה בתמורה לעסק שלו  - 
1. 20,000 מניות בחברה בנות 1 ליש"ט לכל אחד. 
2. 10,000 אגרות חוב.
3. את שאר היתרה הוא קיבל במזומן. 
דווקא כאשר סלומון הקים את העסק שלו החברה נקלעה לקשיים והוא רצה להוציא את החברה מהקשיים אז הוא מכר את אגרות החוב שלו לאדם בשם B,  התמונה החדשה של החברה הייתה שלסלומון יש 20,000 מניות ול-B יש 10,000 אג"ח. זה לא עזר והחברה התפרקה והחל מאבק בין הנושים על יתרת הכספים. אגרות החוב הללו היו אגרות חוב מובטחות – כלומר, ההלוואה מובטחת על ידי שיעבוד. החל מאבק בין B שהיה נושה מובטח לבין נושים רגילים (ספקים שהם לא מובטחים בדר"כ). B בתור נושה מובטח הוא עדיף ולכן ייקחו את כל הנכסים של החברה על מנת לשלם ל- B. סופו של דבר זה מה שקרה – B קיבל את הכסף המובטח לו והנושים רגילים לא קיבלו דבר. הנושים הרגילים אומרים – תראו מה קרה סלומון שהייתה לו סנדלרייה מכר את הסנדלרייה הזו לחברה והגן על עצמו, הוא המשיך לעשות עסקים כרגיל והעסק התמוטט אבל סלומון בעצמו לא נפגע – מי נפגע? אנחנו! הנושים הרגילים! כי המשכנו לספק סחורה לעסק, ועכשיו העסק התמוטט ואנחנו לא מקבלים כלום ומי מקבל את הכל? סלומון או מי שבא במקומו שזה נכון לעכשיו B. העניין הגיע לבית הלורדים ואמר בימ"ש את הדבר הבא, "הכוונה הראשונית של חוק החברות האנגלי הייתה לאפשר ניהול עסקים באחריות מוגבלת, לאפשר לאנשים להשקיע סכום מוגבל של כסף ללא שום סיכון נוסף ולכן אנחנו חושבים שהחוק הזה תקין ומאפשר להקים חברה, מכוחו של החוק הזה סלומון הקים את החברה ולכן סלומון ומי שבא בנעליו (B) יזכו להגנה והנושים לצערם הרב לא יקבלו כלום. מאז כל העולם המערבי מכיר בחברת מניות –בחברה בע"מ כגוף נפרד מבעלי המניות שלו והחובות של החברה שייכים לה, והחובות והזכויות שייכים לבעלי המניות. 
מסקנות : 
1. כאשר מקימים חברה – לבעלי מניות יש אחריות מוגבלת. 
2. שיש הכרה בחברה כמכשיר לגיטימי לפעילות עסקית. 
3. המשקיע יכול לקבל הגנה באמצעות אג"ח מובטחות ואז זו השקעה בטוחה יותר.

פס"ד Lee V. Lee – החברה כאישיות משפטית נפרדת - מדובר באלמנה שבעלה נהרג בתאונת מטוס היא תבעה פיצויים לפי חוק פיצויים לעובדים בניו זילנד. בעלה הקים חברת תעופה והחזיק בכל המניות של החברה חוץ ממניה אחת כלומר הייתה בידו שליטה מלאה בחברה. הוא היה גם המנהל היחיד בחברה וגם הטייס הראשי בחברה. בהתאם לחוק הוא ביטח את החברה כנגד כל חובה לתשלום פיצויים. לאחר שהוא נהרג האלמנה דרשה את הפיצויים על מנת שהיא תקבל את הפיצויים צריך היה לקבוע האם הוא עובד. האם לי היה עובד של החברה? כטייס עקרונית הוא עובד אך יש קושי, מה הקושי? יש פה אדם שהוא גם בעלים של כל מניות החברה מלבד אחת, שהוא גם עובד וגם מנהל, כלומר הוא בעצם כל החברה ואם החברה היא זו שמבוטחת אז כאילו יש פה סוג של רמאות לדבר חברת הביטוח ולכן אמרה חברת ביטוח אנחנו לא מוכנים לשלם לאלמנה את הביטוח כי לי היה עובד של עצמו – הביטוח אמר לא יכול להיות שאדם יהיה עובד בחברה שהוא המנהל של החברה, כלומר הוא המנהל של עצמו. אבל טענות חברת הבטוח דינן להידחות כיוון שהחברה היא אישיות משפטית נפרדת, יכול בן אדם להיות בעל כל המניות של החברה מצד אחד וכביכול להיות הוא החברה מצד אחד ומצד שני הוא יכול גם להיות עובד של החברה, כתוצאה מכך האלמנה קיבלה את דמי הביטוח. 

מודלים להתאגדות כחברה רשומה 
מודל ראשון - חברה עסקית – חברה פרטית / ציבורית וחברת איגרת חוב. 
המודל השני -  של חברה זה חברה לתועלת הציבור (חל"צ) – חברה שדומה לעמותה והיא לא מחלקת רווחים. היא מתאגדת ע"פ חוק החברות וחלים עליה כל הכללים של חוק החברות אך אסור לה לחלק דיבידנדים ורווחים. ס' 345א (א) לחוק החברות -  חברה לתועלת הציבור היא חברה שבתקנונה נקבעו מטרות ציבוריות בלבד וכן איסור על חלוקת רווחים או חלוקה אחרת לבעלי מניותיה (בפרק זה – חלוקת רווחים). 
מודל שלישי – חברה באחריות בלתי מוגבלת – מקימים חברה והיא באישיות משפטית נפרדת אך אחריות בעלי המניות שלה היא בלתי מוגבלת, אם לחברה לא יהיה כסף לפרוע חובות ירדו אישית אל הנכסים של בעלי המניות. למה שמישהו יקים חברה כזו? לפעמים החוק מחייב למשל חברת עורכי דין, אם הם רוצים להקים חברה אבל רק באחריות בלתי מוגבלת. 

פסיקה : 
המר' 634/64 סולקין נ' גינדי - אדם אינו יכול לרדת לנכסי החברה זולת אם הגיש תביעה נגדה
גינדי רכש חלקת אדמה מסולקין. גינדי שילם לסולקין על חשבון התמורה סך 150,000 לירות, אולם סולקין הפר את החוזה ולא העביר לו את החלקה. בעקבות כך הגיש גינדי תביעה להחזר התשלום ולפיצויים קבועים מראש בהתאם לחוזה שנכרת ביניהם. התביעה הוגשה נגד סולקין וכנגד שלוש חברות בערבון מוגבל. סולקין מחזיק במחצית הון המניות של החברות הנ"ל. במסגרת התביעה ביקש גינדי צו מניעה זמני להבטחת תביעתו. בימ"ש המחוזי הגביל את תוקפו של הצו לנכסיו וזכויותיו של סולקין ולגביו באופן אישי בלבד, אך הורה כי בספרי האחוזה תישאר רשומה הערת אזהרה לגבי מקרקעי החברות, לפיה הוטל עיקול על מניותיו של סולקין ובהתאם לכך במקרה של מכירת נכס, מחצית התמורה תהיינה מעוקלת להבטחת התביעה. סולקין ערער על פסק דינו של המחוזי ועלתה השאלה האם נושה של בעל מניות של חברה יכול לעקל את נכסי החברה? 
הלכה : החלטת בימ"ש קמא מתעלמת מעקרון יסוד לפיו נושה של בעל מניות יכול לעקל מניות אך אין באפשרותו לעקל את נכסי החברה. אדם אינו יכול לרדת לנכסי החברה זולת אם הגיש תביעה נגדה והצטייד בפס"ד נגד החברה, להבדיל מבעל המניות באופן האישי. במקרה דנן האזהרה הרשומה בספרי האחוזה על נכסי החברות פוגמת שלא כדין בנכסי החברות עמן אין לתובע דין ודברים. לפיכך, נקבע כי יש לבטל את רישום האזהרה לגבי נכסי החברות – הערעור התקבל. 

ע"א 127/63 אחוזת רחמים נ' קריסטל - נושי בעלי המניות אינם יכולים להיפרע מרכוש החברה
קריסטל הוא בעליה הרשום של חלקת קרקע בת"א, אשר מכר רבע ממנה לגברת אפרים. העברת החלקה נעשתה על שם חברת אחוזת רחמים. בין השניים נתגלעה מחלוקת וקריסטל הגישה תביעה. החברה טענה כי הבעלות והשליטה המלאה בחברה עברו קודם לכן מיד ליד לקונים שונים וכל אחד מהם שילם תמורה מלאה וקנה בתום ליבו בהסתמך על המרשם בספרי האחוזה. עולה השאלה האם החברה ובעלי מניותיה אחד הם?
הלכה : ע"מ לקבל את טענת ההגנה של החברה, בדבר קניית המקרקעין בתו"ל ובתמורה יש לראות את נכסי החברה ונכסיהם של בעלי המניות שלה כאחד. התוצאה תהיה שבעקיפין תזכה החברה, שהיא איננה קונה בתו"ל בעד ערך, למעמד של קונה כזה, שכן מניותיה נמכרו ועברו ידיים, יראו את החברה כגוף אחר, נפרד ושונה מן הגוף שקנה את הנכס לראשונה. טענה זו אינה עולה בקנה אחד עם הכלל המשפטי הידוע שהלכת סלומון נגד סלומון הקובע שישות החברה היא נפרדת, אפילו שכל מניותיה מרוכזות בידי אדם אחד או קבוצת אנשים. אמנם יש ובתי המשפט סוטים מהלכת סלומון, אך במקרה דנן אין כל צידוק לכך. אדם הקונה מניות בחברה לא קנה נכסים הרשומים על החברה. החברה נשארה בעלת רכושה ונושיה יכולים לרדת לנכסיה, ואילו נושי בעלי המניות אינם יכולים להיפרע מרכוש החברה והם יכולים רק לעקל מניות. על כן הערעור נדחה. 




תרגולים – הגדרת התאגיד והאישיות המשפטית – עו"ד רונן מנשה
כאשר לגוף מסוים קיימת אישיות משפטית המשמעות היא שאותו גוף יכול לשאת בזכויות וחובות ולבצע פעולות משפטיות, שלוש משמעויות : 
1. רק בעל אישיות משפטית יכול להתקשר בחוזה - אם אני לא אישיות משפטית אז גם אם אני אבוא ואחתום על הסכם אז לא משנה מה יהיה התוכן של החוזה מאחר ואני לא אישיות משפטית זה לא יהיה תקף כלפיי. במילים אחרות, אם אני לא אישיות משפטית אז אני לא יכול להיות צד להסכם.
2. רק עם אישיות משפטית יש אפשרות להיות בעלים של קניין - נניח רכשתי דירה ורשמתי אותה על שמי אז יש לי זכות קניינית בדירה (מאחר ועשיתי אקט משפטי מיוחד , הרישום של הדירה בטאבו) ולכן יש לי גם חובה לשלם על הדירה הזאת.  לעומת זאת, אם אותו מיליונר רושם בצוואתו שהוא מוריש את כל הונו לכלב האהוב עליו, זוהי טעות משפטית יסודית כי לבע"ח אין אישיות משפטית ולכן במקרה כזה הכסף של הצוואה הולך למדינה . ( קיים פתרון משפטי לעניין הזה – נאמנות- להוריש את הכסף לנאמן שהוא זה שידאג לכלב ).  כלומר, הבעלות על קניין היא המשמעות השנייה.  
3. רק מי שהוא בעל אישיות משפטית יכול להיות צד להליכים משפטיים - אם אני בעל אישיות משפטית אני כשיר להיות צד להליכים משפטיים כלומר, ניתן לתבוע אותי או שאני יכול לתבוע . אני חייב לברר אם אותו אדם שאני רוצה לתבוע יש לו אישיות משפטית. 

איך ניתן לדעת האם קיימת אישות משפטית?
ברוב מוחלט של הפעמים המחוקק אומר לנו את ההתייחסות שלו .
אנחנו בשר ודם – קיים חוק המתייחס לאישיות שלנו וזה חוק "הכשרות המשפטית והאפוטרופוס".
סעיף 1 לחוק קובע שכל אחד מאתנו מיום לידתו ועד מותו כשיר לזכויות וחובות. כלומר המחוקק אומר לנו את ההתייחסות שלו במפורש.
יש לדעת, כי קיום ביולוגי הוא לא תנאי הכרחי שאדם יהיה משפטי למשל: בע"ח. קיום ביולוגי לא רלוונטי לקיום משפטי.
מדינת ישראל- בעלת אדמות ורכוש אחר , היא צד להסכמים (האמנות ) והיא תמיד מאשימה את פלוני או אלמוני אבל אין חוק שאומר זאת במפורש שהיא אישיות משפטית אלא, ניתן להבין שמדינת ישראל היא אישיות משפטית במשתמע דרך הנגזרות הנ"ל .  אם אנו נחליט להקים תאגיד כלשהו (נגיד חברה) למעשה מה שיקרה לנו שבמקום שני שחקנים שכרגע קיימים , אם נחליט להקים תאגיד כבר יהיו לנו שלושה שחקנים: אני (המרצה שהוא השחקן האחד) , אתם (הכיתה) והתאגיד .
אנחנו (אני ואתם) נהפוך להיות הבעלים של התאגיד.
ניקח את כל אחד מששת התאגידים (ראה לעיל) ובכל אחד מהם נצטרך לבדוק שלוש שאלות: 
1. מהו דבר החקיקה שמסדיר את אותו סוג של תאגיד ? חוק או פקודה שמסדירים את אותו תאגיד .
2. שאלה מהותית- מה התכלית של אותו תאגיד ? 
3. האם יש לו אישיות משפטית ? 
כשרות משפטית – משמעותה היקף או סך הפעולות המשפטיות שגוף בעל אישיות משפטית יכול לבצע בנק' זמן במהלך חייו. פעולה משפטית כתוצאה ממנה משתנה היקף החובות או הזכויות של מבצע הפעולה . דוגמא: שרושמים למשל איקס על הלוח זה לא משנה כלום מבחינת זכויות וחובות .  כל עוד אדם הוא קטין או פסול דין יש לו אישיות משפטית אך הכשרות המשפטית שלו מוגבלת , רוב הפעולות המשפטיות נעשות באמצעות אפוטרופוס.  
סוגי תאגידים : 
1. חברה
מוקמת לפי חוק החברות תשנ"ט 1999.
מה דבר החקיקה שמסדיר תאגיד כחברה ?  
החוק שמסדיר את כל מה שרלוונטי לחברה זה "חוק החברות" . יש לזכור, שחוק החברות נכנס לתוקף בשנת 2000 והוא חוק יחסית חדש ומאוד מודרני . עד שנת 2000 סבלנו לא מעט כי הגלגול הקודם של חוק החברות היה פקודת החברות שהיה דבר חקיקה משנת 1929 מהתקופה המנדטורית ואחרי תקופה ארוכה נכנס חוק החברות שהוא נותן פתרונות שמתאימים יותר למציאות כיום . 

מה התכלית של אותו תאגיד חברה ? מה המטרה ליצור חברה ? 
המטרה לנהל עסק היא לצורך מקסום רווחים ושבעתיד אם נרצה נוכל גם לחלק לעצמנו את הרווחים. בא חוק החברות, בעיקר בסעיף 11 א' קטן, ואומר שהתכלית העיקרית של התאגיד מסוג חברה זה לאפשר לכם למקסם רווחים כלומר, אם המטרה היא למקסם רווח ולחלק אותו בעתיד אנו נרצה לעשות זאת באמצעות תאגיד ולכן, נקים חברה ובכך נוכל למקסם את הרווחים. לסיכום, תכלית של חברה מקסום רווחים.

האם ישנה אישיות משפטית לתאגיד מסוג חברה  ? 
אם לחברה אין אישיות משפטית אז כבר אין משמעות של העברת הכסף ואין משמעות להעברת הפטנט שלנו (בדוגמא הנ"ל) כי אז אין אישיות משפטית ולכן אנו לא יכולים להיות הבעלים של זה. מטבע הדברים כדי למצוא את התשובה לשאלה השלישית נצטרך לבדוק מה חוק החברות קובע.  ברוב המקרים המחוקק אומר את דברו באופן ברור בדבר חקיקה רלוונטי, ומן הסתם אם מדובר בחברה נלך ישר לחוק החברות לחפש שם את התשובה ולכן, יש לפנות לסעיפים 4,5 לחוק החברות.
סעיף 4 לחוק החברות- המחוקק מכיר ביכולת של החברה לשאת בזכויות וחובות ולבצע פעולות משפטיות וזה אומר שלחברה שלנו יש אישיות משפטית. יש לזכור, שחברה לא יכולה להינשא, לא יכולה להיכנס לכלא, כלומר היא לא קיימת באופן פיזי. בעלת הבית היא החברה והיא האישות המשפטית. 
סעיף 5 לחוק החברות - מתחם את תקופת החיים של החברה כלומר, את תוחלת החיים שלה.  הוא אומר שהחברה קיימת ממועד רישומה ועד למועד חיסולה (פירוק החברה).  "למועד רישומה" – הכוונה היא לרישום החברה אצל "רשם החברות" ,הוא עובד מדינה וזה חלק ממשרד המשפטים, שהוא אחראי בין היתר לרשום חברות חדשות .  המחוקק אומר שחברה שלא נרשמת אז היא לא קיימת- "אין רישום , אין קיום". לרשם החברות יש שיקול דעת והוא יכול להגיד לי שהוא לא רושם , כי הוא יכול להגיד שהשם הזה קיים או שזה שם דומה שעלול להטעות עם חברה אחרת שרשומה והוא אומר שאם תשנה את השם ולא תהיה איתו בעיה אז אני ארשום. הוא בודק מס' מבחנים ומנפיק לך תעודה , שנקראת "תעודת התאגדות", אנאלוגיה לתעודת לידה של חברה . על התעודה הזאת מופיע גם תאריך , התאריך הזה הוא תאריך הלידה של החברה, כלומר, זה היום שהרשם רשם את החברה ומהיום הזה יש לחברה הזאת זכויות משפטיות ולכן אנו יוצרים את האקט של הרישום "כאקט יוצר", בלעדיו =- אין חברה .  לסיכום , לגבי חברה – דבר החקיקה הוא חוק החברות שהוא חוק מודרני וחדש.
סעיף 11 א'- קובע את התכלית – התכלית העיקרית היא תכלית עסקית "מקסום רווחים".  האישות המשפטית קיימת והמחוקק מכיר באישות המשפטית של החברה, ותוחלת החיים שלה זה מיום הרישום אצל רשם החברות עד יום הפירוק. 
חל"צ - זו חברה לתועלת הציבור המוקמת מכוח חוק החברות והיא במאפיינים שלה דומה מאוד לעמותה, מה הכוונה? היא מוקמת כמו חברה לכל דבר אבל אסור לה לחלק רווחים. מתנהלת ע"פ חוק החברות ולא חוק העמותות אך אסור לה לחלק רווחים (למשל קק"ל). 

2. שותפות
ע"פ פקודת השותפויות , גם שותפות בסופו של יום היא תאגיד אך בניגוד לחברה שותפות יכולה להיות מוקמת בצורה לא פורמלית, ברגע שיש בני אדם המנהלים עסקים ביחד וחולקים ברווחים הם מוגדרים כשותפים. יש שותפות רשומה אך זה לא מחייב. שותפות- זה תאגיד שונה מחברות , למרות שיהיו כמה קווי דמיון אלה שני תאגידים שונים. למשל, אני ואתם שותפים בשותפות, אני שותף שמחזיק  50% ואתם 50% , אנו שותפים לזכויות וחובות. נענה על שאלות על מנת להבין את תאגיד ה- "שותפות" .
מה דבר החקיקה שמסדיר תאגיד כשותפות ?  
דבר החקיקה הוא פקודת השותפויות , שזהו דבר חקיקה מנדטורי. 
מה התכלית של אותו תאגיד כשותפות ? מה המטרה ליצור שותפות ?  מתי יהיה שווה לשקול להקים שותפות ? 
האם יש הבדל בעניין התכלית של חברה לבין תכלית של שותפות ? בעניין התכלית של שותפות, למעשה אין הבדל בין תכלית של חברה לבין תכלית של שותפות.  פקודת השותפויות בעניין התכלית שהוא השיקול היחיד שמעניין אותנו כעת , אם אתה מעוניין להקים עסק לצורך מקסום רווחים ואת הרווחים האלה אתה תוכל למשוך אליך אז אומרת פקודת השותפויות שאתה יכול להקים שותפות . קיימים שני פתרונות- אנו יכולים להקים חברה או גם יכולים להקים שותפות.  לכן אנו קוראים לחברה ושותפות – "תאגידים עסקיים", שנועדו למקסם רווחים. 
האם ישנה אישיות משפטית לתאגיד מסוג שותפות  ? 
האם לשותפות יש אישיות משפטית משלה ? התשובה לכך תהיה בד"כ בדבר חקיקה ולכן נבדוק לפי פקודת השותפויות.  לשותפות יש אישיות משפטית, והמחוקק מכיר בזה . תאגיד מסוג שותפות יכול להיות צד להסכם , הוא יכול להיות בעלים של קניין וכד'. קיימת בעיה לתשובה של שאלה זו, האם לשותפות יש אישיות משפטית ? התשובה לכך נגזרת ע"י שני סעיפים בפקודה – סעיף 6 וסעיף 66 לפקודת השותפויות.  כשאנו קוראים את סעיף 66 לפקודה אומר המחוקק ששותפות שנרשמה (אצל רשם השותפויות) מוכרת כבעלת אישות משפטית, ועם קביעה זו אין בעיה. הבעיה מתעוררת כשעוברים לקרוא את סעיף 6 באותה פקודה שאומר גם שותפות שלא נרשמה מוכרת כאישות משפטית.  הרישום הוא לא מחויב בסעיף 6 , אבל , המחוקק רוצה לעודד רישום ולכן הוא קובע את סעיפים 6,66. 


 המסקנה הברורה היא שהרישום הוא לא חובה , הרישום הוא לא יוצר, כי לא מחייבים אותי , עולות לנו 2 שאלות: 
1. מה המטרה של הרישום, מה המשמעות של האקט הזה ? הרי הוא לא יוצר.
2. ממתי יש אישות משפטית? אם הרישום לא מחייב אז לא הרישום הוא זה שייצר את האישות , אז ממתי היא כן קיימת?

תשובות - 
השאלה ראשונה- מה המטרה של הרישום? 
זהו אקט דקלרטיבי, הצהרה.   המשמעות של הרישומים זה לתת מידע , וכל אדם שרוצה לקבל פרטים עבור איזה שהוא תאגיד או עבור אגרה מסוימת יהיה ניתן לקבל את הפרטים האלה. גופים שאין לי לגביהם מידע אובייקטיבי ואולי הם לא נרשמו , כי אולי יש להם משהו להסתיר ולכן אני לא ארצה להתקרב אליהם. האקט הזה נועד לתת לציבור מידע.
השאלה השנייה – ממתי השותפות קיימת?
 הרי הרישום הוא לא שייצר לי את האישות. חוזה השותפות-השותפים הגיעו להסכמות אבל לרוב, כל אחד מהשותפים רוצה שיהיה להם ראייה חתומה, וזה מסמך חתום שהתאריך יהיה היום שבו נוצרה האישות המשפטית. יום החתימה על ההסכם, זה המועד שבו למעשה נולדה האישות המשפטית . 
סיכום לעניין השותפות- לגבי סוגיות משפטיות אנו נפנה לפקודת השותפויות. בנוגע לתכלית- התכלית זהה לתכלית של חברה , מקסום רווחים. ולכן כרגע אנו לא יכולים להבין מה היתרון של חברות אחרות. נבין את זה כשנדבר על אחריות מוגבלת, כרגע אנו אדישים בין חברה לאישות. בנוגע לאישות משפטית- בשורה התחתונה לשותפות יש אישות משפטית , אבל הפעם הדגשנו כי הרישום הוא לא בגדר חובה . אם הוא מתקיים ואני כן רשמתי אז זה בסה"כ אקט הצהרתי, והאישות המשפטית קיימת מיום הסכם השותפים, למרות שאין חובת כתב. השותפות מהיום שאנחנו קבענו בינינו, וחברה- ממחר, כלומר אחרי הרישום. 

3. אגודה שיתופית
מוקמת ע"פ פקודות האגודות השיתופיות 1983 והיא מאפשרת להקים תאגיד שמחלק רווחים אך שיש בו שיתוף מסוים בין החברים, ערבות הדדית. כלומר יש ערבות הדדית בין החברים בינן לבין עצמם – אחד יבטח את השני בחובות שלו ובכך זה יותר דומה לשותפות ופחות לחברה. 
דבר החקיקה: פקודת האגודות השיתופיות. 
תכלית: גם כאן יש כמה עקרונות על ואם הם מתקיימים אז זה יהיה אגודה שיתופית:
 1)  עקרון השוויון בין החברים- אם באים לי קבוצה של אנשים, ולכולם יש אינטרס משותף.
 2) עזרה הדדית, ערבות הדדית– הדגש יותר הוא על ההון האנושי.
 3) כל אחד מהחברים נותן לפי היכולת שלו ומקבל לפי הצרכים שלו- גם אם הוא מביא יותר מכולם הוא יקבל רק לפי צרכיו.
 4) מקסום רווחים דו' : קיבוץ, חברים באגד- למה באגד זה אגודה שיתופית? באגד יש קבוצה של אנשים שהמכנה משותף שלהם זה שכולם נהגים. הם באו ואמרו אנחנו לא רוצים להיות עובדים שכירים אלא גם הבעלים. לשם כך אגודה שיתופית זה פתרון טוב. הם יהיו בעלי שני כובעים.  

נציג דוגמאות במספר מישורים:
· הדוגמאות הקלאסיות והמוכרות הן בתחום ההתיישבות – קיבוצים, מושבים. 
· דוגמאות בתחום התחבורה- אגד, דן. 
· דוגמא שתראה את השינוי שחל באגודות שיתופיות– בתחום השיווק והיצרנות.  
למשל, חברת תנובה , עד לפני כשנה וחצי הייתה אגודה שיתופית, הבעלים היו הקיבוצים, המושבים והרפתנים , לפני כשנה וחצי באה קרן השקעות והציעה הצעה של מיליארד וחצי אלף שקל והיה שם מאבק שזה יהפוך לחברה בסוף. 
השליטה נמכרה ואז אנו רואים ממש את השינוי שקורה בהתאגדויות השותפויות ואז אנו רואים שמה שהיה לפני המון שנים משתנה . 
בעניין התכלית- התכלית העיקרית והעל זה שוויון , עזרה הדדית, ערבות הדדית אבל, להרוויח זה לא מילה גסה, אבל זה לא התכלית החשובה ביותר. כשקם הגוף הזה הוא לא שם לנגד עיניו שהוא רוצה להרוויח כספים אלא התכלית העיקרית הייתה ערבות הדדית ושוויון וזה מראה לנו את ההבדל בין אגודה שיתופית קלאסית לבין חברה ושותפות. 
האם ישנה אישיות משפטית לתאגיד מסוג אגודה שיתופית  ? 
קיימת אישיות משפטית לאגודה שיתופית וכעת יש לבדוק ממתי היא קיימת כלומר ממתי היא נולדת.  כאן בדומה לחברה, אגודה שיתופית נולדת מיום הרישום אצל רשם האגודות השיתופיות. "ללא רישום אין קיום"-  הרישום הוא היוצר. 

4. תאגיד – עמותה (מלכ"ר)
"עמותה"  =  מלכ"ר- מוסד ללא כוונת רווח. המונח מלכ"ר לקוח מעולם דיני המס והוא כולל בתוכו גם עמותות, גם רשויות מקומיות (עיריות, מועצות) וגם את המדינה. מלכ"ר הוא מונח יותר רחב ולכן אנו מאמצים "עמותה" ופחות נאמץ את המונח מלכ"ר. כל סוגיה שעולה בהקשר לעמותות פונים אל חוק העמותות. השאלה זה המטרות, למשל האם לעמותה מותר להרוויח? מותר לה להרוויח אבל אסור לה לחלק רווחים. אנחנו כן רוצים שהעמותה תרוויח פשוט לא למטרות של חלוקת רווחים בין המנהלים. אז מה אנחנו רוצים להשיג בעזרת עמותות? המטרה היא רווחת הציבור. איך העמותה מכניסה את הכסף? תרומות, תקצוב, תשלום למען קבלת שירות. בעיקרון כשיש הכנסה יש גם הוצאה, את המשכורות אנחנו מכניסים להוצאות, אם נשאר לאחר ההוצאות פלוס זה רווח העמותה. למה אם אדם רוצה לקדם מטרה חברתית למה עדיף לו עמותה? כי הרווח לא ממוסה. הבעיה לאורך שנים היא המשכורות – בעלי העמותות אומרים רווחים אסור לחלק אבל אף אחד לא קבע שאסור לקבל משכורות וגם לא נקבע שום תקרה אז באו המייסדים ואמרו אנחנו נהפוך את עצמנו גם לעובדים בעמותה ואיזה עובדים? אלו עם המשכורות הכי גבוהות (דירקטור ועוד), ואז הם גם יקבעו את המשכורות. כמובן של המשכורת יש מס אך המשכורות עלולות להגיע לסכומי עתק עד כדי כך שלפעמים אין אפילו רווח לעמותה. לאורך שנים לא היה הסדר חקיקתי, בהתחלה באו וניסו לפנות לתורמים ואמרו טרם התרומה שלכם תבדקו מה קורה בעמותה ואז שאלו התורמים איך נדע? בא המחוקק וחייב שבדו"ח הכספי השנתי הפומבי תהיינה חמשת המשכורות הגבוהות ביותר. אחת המטרות הייתה שהמנהלים יתביישו ואולי המשכורות ירדו אבל מה קרה? המשכורות עלו! למה? כי מנהל אחד ראה כמה מנהל אחר עושה בעמותה הסמוכה. המחוקק הבין שהוא חייב להתערב חקיקתית ונוצר בשנים האחרונות פתרון חלקי – הוא חילק את העמותות לשתי קבוצות : מתוקצבות ולא מתוקצבות – הוא הוסיף קריטריון לתקצוב המדינה וזה גובה המשכורות – הקריטריון היה שהמשכורת הגבוהה ביותר לא יכולה לעקוף משכורת של מנכ"ל במשרד ממשלתי. מנכ"ל של משרד ממשלתי בממוצע זה 40,000 ברוטו. לעמותות יש אישיות משפטית נפרדת ועצמאית ובדומה לחברה חייבים להירשם אצל רשם העמותות. העמותה נוצרת ביום רישומה ותקפה עד ליום פירוקה. 
מה דבר החקיקה שמסדיר תאגיד כעמותה ?  
החוק שמסביר את התאגיד זה חוק העמותות, התש"ם 1980. חוק העמותות נכנס לתוקף ב- 1980, מה היה עד שנת 1980 ? הייתה פקודה מתקופת הטורקים והיא פקודת האגודות העותומאניות ,וזה היה הדין שהסדיר עמותות עד שנת 1980 ולכן , האגודות שנוצרו לפני שנת 1980 אז היה נהוג שחלק מהשם נשאר "אגודה". שחוקקו את חוק העמותות ב- 1980, ביקשו שיורידו את השם שלהם כאגודה ויקראו לעצמם כעמותה, אבל הם לא רצו לעשות את זה מאחר וזה שם שכל הציבור מכיר בהם כבר ואם ישנו את שמם אז לא יכירו בהם.  הפשרה הייתה שאגודות שקמו אחרי שנת 1980 לא ייקראו בשם "אגודה" אלא ייקראו כבר בהתחלה כ"עמותה".  אבל על כולם חל חוק העמותות (גם על האגודות שלפני 1980 וגם על אלה שבאו אח"כ).

מה התכלית של אותו תאגיד כעמותה ? מה התכלית להקמת עמותה? מתי זה יהיה תאגיד המתאים לנו ביותר ? 
על דרך השלילה- מה אסור בעמותות- האילוץ העיקרי לעניין עמותות, זה שאסור לי לחלק רווחים.  בעמותה, לא באנו להקים עמותה כדי להרוויח, לא באנו להעשיר את עצמנו. כי אם אני רוצה להעשיר את עצמי אז אני צריך להקים חברה או שותפות. אבל, עמותה זה רק לבוא ולתרום לרווחה של הציבור. מה התכליות שאם אחת מהן עומדות לנגד עיניכן נשקול להקים עמותה ? התרמה , הצדקה, עזרה לנזקקים, בתי תמחוי, הכותרת שהמחוקק נותן זה "מטרות ציבוריות" ,  המחוקק קובע כי אם תמלא אחר אחת המטרות שאני המחוקק קורא להם מטרות ציבוריות , אז אני אתן לך " צ'ופר ". 
דוגמאות למטרות ציבוריות: 
· מטרה חינוכית/אקדמאית- כאשר אדם רוצה לקדם מחקרים או להעביר חינוך, השכלה. מכללות ואוניברסיטאות רובן מעדיפות להתאגד כעמותה , זו מטרה אקדמאית חינוכית.
· מטרה רפואית- אם אני רוצה לאסוף כספים להקמת ביה"ח, אומרים לי שכדאי לי לעשות את זה באמצעות הקמת עמותה.
· מטרה דתית- אני רוצה לאסוף כספים כדי להקים בית כנסת או מקווה.
· מטרה להצלת חיים- עמותה שפונה לציבור לתרום כספים כדי להציל אנשים . 
· עמותות ספורטיביות –אגודות ספורט, גם המטרה הספורטיבית היא מטרה ציבורית שהמחוקק מכיר בה.

מה הצ'ופר שהמחוקק נותן לי אם אני "עמותה" ?
הטבת מס משמעותית ובין היתר המחוקק אומר שאותן עמותות תהינה פטורות מתשלום מס על הרווח שלה. המחוקק אומר שאני גובה מיסים אני בעצם מקים בתי חולים, בתי ספר ועוד מטרות ציבוריות אחרות, ואם את כעמותה מסייעת לי אז אני לא ממסה אותך להבדיל מחברה או משותפות.    העמותה היא מסייעת לי ולכן היא פטורה ממס. קיים הבדל חד שיש להפנימו בין רווח לבין משכורות: רווח- אסור לחלק.       משכורות- אין בעיה לתת.  דוגמא: במהלך שנה מסוימת הכנסות של עמותה X  הוא מיליון ₪ (ההכנסות השנתיות של העמותה) . מקורות ההכנסה של העמותה היא תרומות, שכר לימוד וכד'. למשל, מכללת נתניה היא עמותה שהיא מלכ"ר שיש לה הכנסות והוצאות כמו משכורות, ציוד וכד', מה נשאר לה בסוף השנה ? הכנסות פחות הוצאות ואז יוצא הרווח, ואז עם הכסף הזה לא מוציאים אותו כרווח למייסדים כי רווח אסור לתת, משכורות כן אפשר לקבל. הבעיה של המשכורות נפתרה על ידי התיקון של חוק העמותות שיצרו תקרות לשכר. 
האם ישנה אישיות משפטית לתאגיד מסוג עמותה  ? 
קיימת אישות משפטית לעמותה וגם פה בדומה לאגודה שיתופית  וחברה. העמותה חייבת להירשם אצל רשם העמותות , "ללא רישום אין קיום". 

5. תאגיד סטטוטורי – תאגיד ע"פ חוק
זה תאגיד ע"פ חוק ספציפי. בתאגיד סטטוטורי לכל תאגיד יש חוק ספציפי על שמו שמסביר רק את מה שקשר לאותו תאגיד. כל שאלה שעולה על התאגיד הזה הולכים ישר לחוק הספציפי הזה . למשל הרשות השנייה זה תאגיד סטטוטורי : ערוץ 22, ערוץ 10. עיריות למשל זה תאגיד סטטוטורי והם מוסדרות בחוק ספציפי. מה המכנה המשותף, מה הסיבה העיקרית להקמת תאגיד סטטוטורי? למשל בנק ישראל נועד לפקח ולהסדיר, כלומר התאגידים הסטטוטוריים תפקידם העיקרי זה פיקוח והסדרה. למשל בנק ישראל אחד התפקידים המרכזיים שלו זה לבצע פיקוח על הבנקים, הרשות השנייה למשל מפקחת על כל הערוצים. 

האם לגופים הללו יש ישות משפטית משלהם? 
החוק מכיר בתאגידים סטטוטוריים כבעלי ישות משפטית נפרדת. מתי הישות המשפטית נוצרת? מיום פרסום החוק ברשומות, למה פה לא צריך רישום אלא פרסום? מפני שמטרת המרשמים שיהיו פומביים. הישות המשפטית תהיה עד ליום פירוק התאגיד ולא עד ליום ביטול החוק!

מה דבר החקיקה שמסדיר תאגיד סטטוטורי ?  
אלה תאגידים שהוקמו ע"פ חוק מיוחד על שמם, חוק ספציפי על שמם . חוק מיוחד על שמו המסדיר אותו, פונים לחוק על שם אותו תאגיד.

דוגמאות לתאגידים סטטוטורים– 
· בנק ישראל - תאגיד סטטוטורי כי יש חוק על שם בנק ישראל. הולכים אל חוק ספציפי כאמור.  
· ביטוח לאומי- חוק המוסד לביטוח לאומי
· שדות התעופה- חוק רשות שדות התעופה
· חוק רשות השידור
· חוק הרשות השנייה לרדיו ולטלוויזיה (הכוונה היא למפקח, ללגלוטור)
· הרשות להגנת הטבע
· לשכת עורכי הדין
· לשכת רואי החשבון 
בד"כ רשות זה או תאגיד או תאגיד סטטוטורי , כי המטרה היא לא למקסם רווחים. תאגידים סטטוטוריים הם המפקחים. 

מה התכלית של תאגיד סטטוטורי ? מה התכלית להקמת תאגיד סטטוטורי? 
מה היסוד העיקרי שמשתף את כל התאגידים הסטטוטוריים?  המטרה: 
על דרך השלילה- הגופים האלה לא נועדו למקסם רווח, זה לא הייעוד שלהם למרות שאולי יהיה להם רווחים.  אלא המטרה היא לתת תמיכה , יציבות . 
על דרך החיוב- המטרה של רוב הגופים הסטטוטוריים זה מנגנון של סדר, פיקוח, רגולציה. אנו לא נפריט תאגיד סטטוטוריים בשונה מחברות ממשלתיות .  התכלית היא לא עסקית, אין מקסום רווחים אלא התכלית היא לבקרה, פיתוח, רגולציה.

6. תאגיד - חברות ממשלתיותס' 4 לחוק החברות הממשלתיות - קווי פעולה של חברה ממשלתית
(א)  חברה ממשלתית תפעל לפי השיקולים העסקיים שעל פיהם נוהגת לפעול חברה לא-ממשלתית, זולת אם קבעה לה הממשלה, באישור הועדה, שיקולי פעולה אחרים; הוראה זו לא תחול על חברה ממשלתית שמסמכי היסוד שלה אוסרים חלוקת רווחים.
 (ב)  בחברה ממשלתית שאחת ממטרותיה היא לספק לציבור מצרכים או שירותים שלא על מנת להפיק רווחים, רשאית הממשלה להחליט שתפעל בהשגת מטרה זו לפי הכללים המחייבים אדם הממלא תפקיד ציבורי על פי דין.



קיים שוני בין תאגיד סטטוטורי לבין חברה ממשלתית למרות ששניהם נמצאים תחת השליטה של המדינה. "חברות ממשלתיות"- הן חברות שהממשלה היא בעלת השליטה בהן לכן אנו מכנים אותם "חברות ממשלתיות". כשאני בעל שליטה מסוימת בחברה , אז ההגדרה הבסיסית אומרת שאם אני מחזיק במעל 50% מזכויות ההצבעה בחברה אז אני בעל השליטה בחברה, וזה מאוד הגיוני כי בד"כ החלטות מתקבלות ברוב רגיל ואם אני מחזיק ב-50% אז בעצם אני לא תלוי באף אחד, אלא תלוי רק בעצמי. כך גם בחברה ממשלתית- המדינה מחזיקה ב-50% מזכויות ההצבעה.
שני דברי חקיקה רלבנטיים : חוק ספציפי שהוא חוק החברות הממשלתיות (תמיד מתחילים עם החוק הזה ורק אם לא מוצאים פתרון ניגשים למעגל השני) החוק השני הוא חוק החברות. 

מה המטרה של חברה ממשלתית? להבדיל מתאגיד סטטוטורי התכלית של חברה ממשלתית זה שיקול עסקי. דוגמאות לחברות ממשלתיות להבדיל מתאגידים סטטוטורי: חברת חשמל, דואר ישראל, בנקים מסחריים, בתי הזיקוק- בהליך הפרטה, תעשיות ביטחוניות ורפאל.

אם ננסה לבדוק את התכלית של החברות האלה לעומת התאגידים הסטטוטוריים נמצא כי המטרה היא למקסם רווח.  המטרה בחברה ממשלתית היא מקסום רווחים וזה שיקול עסקי . ניתן לראות את ההבדל המהותי בין תאגידים סטטוטוריים לבין חברות ממשלתיות.  תאגיד סטטוטורי- המטרה היא לא למקסם רווח, אלא המטרה היא פיקוח, רגולציה וכו'.
נושא ההפרטה- אנו רואים בשנים האחרונות המון מקרים של הפרטות, הפרטה זה העברת השליטה הממשלתית לידיים פרטיות. כלומר, זוהי העברה לשוק העסקי.  למדינה יש המון תפקידים, ותפקידה הוא לא לנהל עסקים, אלא היא מעוניינת להעביר את העסקים האלה לידיים פרטיות על מנת לעודד שוק תחרותי במדינה, היא רוצה לדאוג לצרכן הקטן, ומאחר ויש לה המון תפקידים אחרים חוץ מניהול עסקים, היא רוצה למכור את הנכסים הללו לידיים פרטיות וזהו המונח של "הפרטה", הפרטה רלוונטי רק לחברה ממשלתית ולא לתאגיד סטטוטורי.  חברת אל על הייתה בהליך של פירוק בגלל היותה חברה כושלת, ואיכשהו היא הצליחה להתאושש ונמכרה לידיים פרטיות, כך גם קרה עם חברת צים, בזק (בזמנו הייתה חברה ממשלתית והיא הופרטה) , מפעלי ים המלח וכד'.  ניתן לראות כיום כי בתי הזיקוק, רכבת ישראל ורשות הנמלים גם הן נמצאות בהליכים של הפרטה. 

האם יש לחברה ממשלתית ישות משפטית וממתי עד מתי?
לחברות ממשלתיות קיימת אישות משפטית, השאלה היא ממתי? כשהממשלה קיבלה החלטה להקים חברה ממשלתית חדשה זה לא יוצר עדיין את האישות המשפטית כי יש חיוב לרשום את החברה אצל רשם החברות, ולכן אנו מחילים את חוק החברות .  חברה ממשלתית כמו כל חברה עסקית חייבת להירשם אצל רשם החברות ויום הרישום הוא שמוליד את האישות.  הממשלה היא זרוע של המדינה , המדינה היא האישות.  לכל אחד מששת התאגידים שפירטנו קיימת אישות משפטית משלו.  נציג הגדרה נוספת למונח "הכשרות המשפטית" : כשרות משפטית בודקת את היקף הפעולות המשפטיות שגוף בעל אישות משפטית יכול / כשיר לבצע במהלך הקיום שלו.  (תנאי הכרחי הוא שיהיה לנו גוף שיש לו אישות משפטית).

מהי הפעולה המשפטית ? מה ההבדל בין פעולה משפטית לבין פעולה פיזית ?
פעולה משפטית- זו פעולה שכתוצאה ממנה משתנה מערך הזכויות ו/או החובות של מבצע הפעולה.
נניח אני נותן את שתי הפעולות הבאות:  חתימה על הסכם ומכה על השולחן.  פעולה משפטית היא חתימה על ההסכם, יש לי חובה לשלם ויש לי זכות לקבל את השולחן. 
כשרות משפטית של יחיד- מוסדר בחוק הכשרות המשפטית והאפוטרופוס. החוק קובע "מיום לידתנו עד יום מותנו". החוק קובע שעד גיל 18 אתה בסטאטוס של קטינים והכשרות מוגבלת. לרוב הפעולות המשפטיות נדרש אישור של ההורים או של האפוטרופוס. ולפעמים גם האישור של ההורים לא מספיק ויהיה צריך אישור של בה"מ למשל, במקרה של מכירת קרקע. אחרי גיל 18 מותר לבצע פעולות משפטיות. לכן הכשרות המשפטית היא כללית מגיל 18.  כלומר,  הכשרות המשפטית לא משתנה אבל הנפח שלה משתנה. 
פסול דין – יש לו אישות משפטית מיום לידתו עד מותו אבל, הכשרות שלו מוגבלת כמו לקטין. נדרש תמיד אישור של האפוטרופוס הממונה או של ההורים כי הוא לא יכול לקבל החלטות טובות עבור עצמו . לא לפסול את האישיות המשפטית שלו כי היא קיימת אלא הכשרות המשפטית שלו לאורך חייו היא מוגבלת.
הכשרות המשפטית של תאגידים : נחלק את 6 התאגידים לשתי קבוצות:
קבוצה 1 – חברה , שותפות, אגודה שיתופית, עמותה וחברה ממשלתית.
קבוצה 2- תאגיד סטטוטורי. 
התשובה היא שונה בגלל זה חילקנו לשתי קבוצות.
קבוצה 1- הכשרות המשפטית של התאגיד היא מיום הקמת הגוף ועד לפירוקה ,הכשרות  היא כללית, היא בלתי מוגבלת, המחוקק אומר שהוא לא מתערב ואתה יכול לעשות מה שאתה רוצה, כמובן אם זה חוקי . אין פה גם גיל, מיום ההקמה עד יום הפירוק.
קבוצה 2- הכשרות המשפטית של כל תאגיד סטטוטורי היא מוגבלת והוא מוסמך לבצע פעולות משפטיות שרלוונטיות רק לפעולות שהוגדרו לו , והפעולות שהוגדרו לו הן נקודתיות.  הכשרות היא מוגבלת , היא לא כללית. כי כשאני הקמתי את התאגיד הזה אני הגדרתי את המטרות שלשמו הקמתי.  נניח בנק ישראל, נקבע בחוק בנק ישראל מטרות מסוימות , למשל לקבוע מדיניות כספית. לכן יש לממש את מטרות אלה. 
אחריות מוגבלת - בע"מ (בערבון מוגבל - לימיטד)
סעיף 35 לחוק החברות מציע 2 אופציות : אופציה ראשונה זה להקים חברה בע"מ, אופציה שנייה זה להקים חברה לא בע"מ. הגבלת אחריות
35.  (א) אחריות בעלי המניות לחובות החברה יכול שתהיה לא מוגבלת, והדבר יצוין בתקנון; היתה אחריות בעלי המניות מוגבלת, יפורט אופן ההגבלה בתקנון.
        (ב)  היו מניות החברה בעלות ערך נקוב, אחראים בעלי המניות לפרעון הערך הנקוב לפחות, אלא אם כן נתקיים האמור בסעיף 304.


	 




להקים חברה בע"מ (בערבון מוגבל)- 
השאלה הראשונה- האם הבע"מ נועד ליצור איזה שהיא הגנה על החברה שההסכם הוא בין הספק לחברה? לבע"מ אין שום קשר לעניין ההגנה על החברה. 

השאלה השנייה- האם הספק יכול לראות את יתרת הסכום שנשאר לחוב של החברה מהבעלים? הבע"מ זה חומת ההגנה של כל הבעלים ללא יוצא מן הכלל. לכן בגלל שזאת חברה בע"מ שלא מאפשרת לספק להגיע לבעלים אז מי שיצטרך לספוג זה הספק. אם החברה קרסה והיא בע"מ אי אפשר להגיע לבעלים הספק צריך לספוג את החוב שלא שולם. 

"הרמת מסך"- מקרים חריגים לכלל האחריות המוגבלת, מקרים שבהם בלבד הספק כן יוכל לדלג מעל המסך ולהגיע לכיס הפרטי של הבעלים. ב-99% מהמקרים שהחברות יקרסו הבע"מ גובר ולא ניתן להגיע לבעלים, אחוז אחד זה המקרים החריגים (הרמת המסך) שכן מאפשרים לספק להגיע לבעלים.  איך יכול להתמודד הספק שהשקיע כסף בחברה בע"מ וכעת נשאר עם חוב? 

פתרון ראשון -  המחוקק מחייב כל חברה שבחרה להיות חברה בע"מ להכיל בסיומת שלה בע"מ. הסיבה לכך  שאדם מן הישוב לא ילך לרשם החברות , המחוקק אומר אני אביא את המידע הזה לספק בכך שהמחוקק יחייב את החברה בכל מקום שהוא מוזכרת להיות רשומה בע"מ. ההנחה שאדם שבא לנהל מו"מ מול החברה יראה את השם, המחוקק עשה את עבודתו ,הביא את המידע ועכשיו אחריותו של האדם לברר. חברה שתסתיר את הבע"מ יתייחסו אליה כאילו היא לא בע"מ- זה מצג שווא מול הציבור ולכן הבעלים יהיה חייב בכל חוב. הפתרון הראשון הוא פתרון חשוב שזה פומבי, נתינת מידע.
	
פתרון שני -הספק יכול לבקש בטחונות (ערבות אישית, שעבוד או משכון של נכס), כשמדובר על בטוחה מדובר על נכס שמשמש כגיבוי, כלומר הספק לא יגע בבטוחה הזאת כל עוד החברה עומדת בהסכם. אבל אם החברה תקרוס הספק יוכל להפעיל את הבטוחה. 

פתרון שלישי-  הוא לבדוק את החברה- גם כאן יש גבול כמה לבדוק כי הבדיקה עולה כסף האם זה שווה. הבדיקה הכי בסיסית זה ללכת לרשם החברות ולהוציא מידע ראשוני- מי המנהלים, מי הבעלים האם החברה בכינוס או בפירוק. אך זה לא וודאי כי לפעמים הדוחות הכספיים לא נמצאים שם ואת זה צריך לבקש מהחברה או חברות מיוחדות שעוסקות במידע כזה אך זה עולה יותר כסף, השאלה איפה הקו האדום כדי לא לגזול יותר מדי כסף מהעסקה.  
פתרון רביעי- כאשר הספק לא עשה בטחונות או בדיקה וכו', אז הדבר היחיד שנשאר לו לבנות עליו זה  "הרמת מסך", גם בע"מ זה לא בטוח לבעלים יש אחוז אחד שזה לטובת הספק. כלומר, אם אין לך בטוחות ולא בדקת את המצב של החברה והתקשרת איתה (כלומר, עם החברה בע"מ) , אז יכול שישחק לך המזל של הרמת מסך ואז אם יתמזל מזלך במקרה כזה תוכל לדלג על החברה ולרדת אל כיסו האישי של בעל החברה.      
 לסיכום :
· כאשר מקימים חברה בע"מ, הבע"מ לא מגן על החברה.
· החברה – בע"מ – נועדה להגן עלינו כבעלים של החברה.
· קיימת לחברה בע"מ "אחריות מוגבלת". כלומר, האחריות שלי כמשקיע, והאחריות שלכם כבעלי החברה היא אחריות מוגבלת לפי מה שהסכמנו לסכן.   כל משקיע וכל בעלים לפי הסיכון שהוא לקח על עצמו וזה יכול להיות שונה ממשקיע למשקיע.  למשל, אדם אחר משקיע בחברה 10,000,000 ₪ ומשקיע אחר פטנט. 
· ההשקעה יכולה להיות גם בנכס, אבל לרוב זה יהיה השקעה בכסף. 
· האחריות המוגבלת היא לא חסינות מוחלטת אלא יש חריג של "הרמת מסך". 
· בחריג של "הרמת מסך" כן יתאפשר לספק (צד ג') לרדת לכיס הפרטי של הבעלים. 
· הספק יכול היה לדרוש בטחונות ולבדוק מידע על החברה , וזה סיכון שהוא לקח על עצמו ולכן אם הוא לא בדק דברים אלו, זו בעיה שלו , זו התרשלות מצדו.
· רוב המשקיעים כשהם מקימים תאגיד עסקי מעדיפים להקים "חברה בע"מ כי זה הכי כדאי להם. חברה בע"מ היא פתרון מעולה. 


להקים חברה לא בע"מ- 
המשמעות של אחריות בלתי מוגבלת היא שאני הבעלים מסכן את כל הוני. השאלה שנשאלת היא מי מקים חברה לא בע"מ הרי אין כאן לכאורה שום יתרון.  כשאני מקים חברה לא בע"מ אני משדר לנושים ומשקיעים אל תחששו להתקשר עם החברה שלי כי היא לא בע"מ אם היא לא תוכל לעמוד בהתחייבויות יש לכם אותי, אני הגיבוי. הרבה פעמים באמת חברות חדשות אם הן קמות כחברות בע"מ אנשים לא רוצים להתקשר איתם כי הם בע"מ ולקחת סיכון ושהאחריות של הבעלים היא מוגבלת, זה נימוק ברמה הפסיכולוגית כי אני אומר (החברה) לנושים "אל תדאגו יש לכם גיבוי כי אני בעל החברה לוקח סיכון ונותן את כל מה שיש לי, אני מסכן את כל מה שיש לי". אני מסכן את כל מה שיש לי, זה גיבוי וזה משדר רוגע, כי הרי מי מכיר את הרעיון הכי טוב של אותה חברה ? אני הבעלים, אני הרי לא הייתי מסכן את החברה והכסף שלו אם באמת יש סיכוי מאוד נמוך להצלחה. 
לחברה לא בע"מ יש אישיות משפטית- מרגע רישומה בין אם היא בע"מ או לא בע"מ יש לה אישיות משפטית. הספק שיש לו חוב רוצה להגיש תביעה לבעלים, את הכסף שיש לחברה הוא לקח מהחברה כיוון שהיא לא בע"מ. לחברה עדיין יש חיץ בינה לבין הבעלים גם שהיא לא בע"מ, הספק תבע את המנהל באופן אישי אך ההסכם נעשה רק עם החברה לכן הוא לא יכול לתבוע את הבעלים. הבעלים אינו צד לחוזה, החוזה הוא בין החברה לספק-  אז מה ההבדל בין החברה בע"מ לחברה לא בע"מ? ההבדל הוא שכאשר הבעלים הוא של חברה לא בע"מ אז המערכת היחסים הפנימית היא בין הבעלים לבין החברה, בהסכם שלהם הבעלים אומרים לחברה כלפייך בלבד אנו מוותרים על האחריות המוגבלת, לא רוצים הגנה של אחריות מוגבלת. לכן אם החברה תגיע למצב שהיא לא תוכל לשלם את החובות לצד ג' אז לא צד ג' יוכל לתבוע את הבעלים אלא רק החברה תוכל להגיע למנהל.

הרבה פעמים מתברר שבחברות הבעלים הם גם המנהלים, המנהל בשם החברה צריך לפנות לעצמו וזאת הסיבה שלא ימהר להביא כסף. אז בפועל הספק יצטרך לבקש מבימ"ש צו פירוק והסיבה לתהליך הזה שהחברה נכנסת לתהליך ממנים לה מפרק (מי שממנה זה בימ"ש) ולכן אין לו סנטימנטים לחברה ואז הוא פונה לבעלים ודורש את הכספים. כאשר מקימים חברה לא בע"מ יש לה אישיות עצמאית משפטית ורק היא חתומה על ההסכם מול הספק ולכן הספק לא יכול לתבוע ישירות את הבעלים אך יש לו סיכוי גדול יותר לראות את הכסף של החוב. האפשרות להגיע לבעלים דרך החברה יותר אפשריים, אך גם זה לא באחוז מאוד גדול כי ברוב המקרים גם לבעלים של החברה אין את הכסף לשלם. להבדיל מחברה בע"מ שבה לא ניתן להגיע לבעלים כי גם החברה לא יכולה לתבוע את הבעלים. 

השאלה היא מי מקים חברות לא בע"מ? ולמה לא להקים חברה בע"מ? הסיבות הן:     
הרגעת הספקים- ספק סביר והגיוני לא ירצה להתקרב לחברה שהיא בע"מ ועל מנת להרגיע את הספקים מקימים חברה לא בע"מ והמסר שיעבור לספקים שהבעלים הוא הגב שלהם, הבעלים מספק את הנכסים הכי יקרים שלו לטובת החברה. התמונה שמצטיירת כלפי הספקים זה שהבעלים מסכן את כל הנכסים שלו לטובת החברה וזה מראה שיש לבעלים ביטחון והחברה לא תיפול. 
אז מי מקים חברה לא בע"מ ? לשדר אמינות לנושים, לצד ג'. המחוקק מונה לנו מס' בעלי מקצוע שאם הם רוצים להקים חברה ולתת את שירותם באמצעות חברה הם יכולים אבל זאת חייבת להיות חברה שהיא לא בע"מ.
הרשימה:
· רופאים פרטיים- רופאי שיניים, רופאי משפחה
· פסיכולוגים
· פסיכיאטריים
· עו"ד
· רואה חשבון

שלושת הראשונים הם אותם בעלי מקצוע העוסקים בדיני נפשות היכולים לגרום לנזק נפשי בלתי הפיך (או לגרום למוות, לנכות צמיתה, לנזק נפשי) ולכן המחוקק אומר שהוא לא רוצה שאותם אנשים שנפגעו ימצאו את עצמם במצב שאין להם את מי לתבוע וכדי להימנע מהנזק הזה אז אני מודיע לכם (לאותם בעלי תפקידים) יש לכם אחריות ואתם לא יכולים להסתתר מאחורי ההגנה הזו. לגבי עורכי הדין ורואי החשבון – אם אתה עו"ד פלילי אתה יכול להביא למאסר ארוך ואם אתה רואה חשבון שמתעסק במיסוי אז חלק גדול מהעונשים הם פלילים.  חמשת בעלי משלח היד האלה יכולים להתאגד ולהקים חברה אבל לא חברה בע"מ. מדי פעם עולה הצעה שהמחוקק יסכים לעו"ד ורו"ח להקים חברה בע"מ אך יחייב אותם לעשות ביטוח מקצועי. כאשר מדובר בחמישה תחומי עיסוק האלה יכולים להקים חברה אך לא בע"מ.

האם אפשר להפוך חברה לא בע"מ לחברה בע"מ? זה שם חדש, מוניטין חדש, חוזים והתקשרויות חדשות. איזה תנאי צריך להתקיים כדי שיהיה אפשר לעשות את השינוי? הסכמה של הספקים, כי הרי ההבטחה ניתנה לספקים ועל סמך זה הם נכנסו להתקשרות כשידעו שיש להם את הגיבוי של הבעלים. המחוקק אומר בעניין הזה כדי לעשות את השינוי הזה צריך להגיע להסכמות מול הנושים, לתת להם פיצוי- כל זה עובר הליך משפטי, האם הנושים מתנגדים יש לתת להם פיצוי או בטוחה יותר גבוהה , אם לא יגיעו להסכמות בימ"ש לא יאשר את השינוי של השם. בנוסף יש ללכת לרשם החברות שיאשר את השינוי הזה ואם הוא יראה שהשינוי לא בסדר מבחינת הנושים הוא לא יאשר זאת.

אם רוצים לשנות חברה בע"מ לחברה לא בע"מ? הסיבה נדירה שבעלים ירצו לעשות שינוי כזה, יכול להיות שפתאום ספקים לא ירצו לעבוד בחברה בע"מ כי היא במשבר והבעלים רוצים ומאמינים שהחברה יכולה להשתקם. אחד הפתרונות זה להגיד לנושים אנו ניתן לכם גיבוי בכך שנהפוך את החברה ללא בע"מ- הנושים יהיו מרוצים ויסכימו לשינוי. אך מי שעלול לפחד זה אחד מהבעלים שלא מוכן להשקיע בחברה לא בע"מ שעלולים לקחת את הנכסים שלו במידה והחברה תקרוס, ולכן המחוקק אומר במקרה זה צריך רוב של כל הבעלים. אנשים השקיעו בחברה בע"מ כי זה מה שהוחלט אי אפשר לבוא לאחד הבעלים ולהגיד לו היא כבר לא בע"מ, אם זה אחוז מאוד קטן אפשר לקנות מהבעלים האחד הזה את חלקו וכך להפוך לחברה לא בע"מ.  מה קורה לגבי שותפויות? מה קורה לגבי אחריות השותפים בשותפויות? האם יש אחריות מוגבלת או לא מוגבלת?


שותפויות
שאלה - האם שותפים בשותפות נהנים מאחריות מוגבלת, כן או לא ? הסיטואציה היא כאשר אני מקים שותפות, עסק. 
פקודת השותפויות מציעה שתי אופציות להקמת שותפויות:
1) שותפות כללית : לשותפות כללית יש אישיות משפטית מרגע חתימת ההסכם . הספק אומר שהשותפות נקראת שותפות כללית , האם אני יכול להגיע לשותפים הללו? התשובה נמצאת בסעיף 20 לפקודת השותפויות.השותפים חבים יחד ולחוד
20.  (א)  כל שותף חב, יחד עם שאר השותפים ולחוד, בכל החיובים שהשותפות חבה בהם בהיותו שותף, לרבות בכל דבר שהשותפות חבה בו לפי סעיפים 18 ו-19 בהיותו שותף, ואם נפטר השותף יהא עזבונו חב כאמור באותם חיובים במידה שעדיין לא סולקו.
   (ב)  לא יינתן צו של הוצאה לפועל נגד שותף, מכוח היותו חב לחוד בחיוביה של השותפות כאמור בסעיף קטן (א), אלא אם פורקה השותפות, או אם הנושה בה קיבל פסק דין נגדה בשל החיוב ופסק הדין לא קויים במלואו; במקרה אחרון זה יהא השותף שפרע זכאי לסעד בשיעור יחסי מן השותפות ומשאר השותפים.



"יחד ולחוד"- מה שאומר רוב השותפים יגידו אין אחריות מוגבלת ולכן לא ירצו להשקיע בחברה הזאת. מבחינת הספקים זה טוב להם שזה יחד ולחוד, אך איזה שותפים כן ירצו להשקיע בחברה כזאת?  
אם למשל יש לספק חוב בשותפות הכללית- הספק שואל האם אני אצטרך לתבוע את שני השותפים ואז 99 אחוז מהחוב הוא לא יראה, אך השותף השלישי יגיד לספק אני אביא לך את האחוז של החוב ואת השאר תדרוש משאר הספקים. הספק יענה לו שלפי החוק הם חבים "יחד ולחוד" וזה אומר שהספק יבחר את מי הוא תובע, לעולם הוא לא יוכל לקבל יותר מהחוק. הספק יכול לתבוע רק שותף אחד או את כולם, הוא יכול לבחור לתבוע רק שותף אחד לא משנה כמה אחוזים יש לו בשותפות ואותו שותף יהיה חייב לשלם את כל החוב.  אם הספק תובע רק שותף אחד על כל הסכום, אותו שותף יכול ללכת לשותפים האחרים ולדרוש שיפוי עבור החוב ששילם וזה מכוח ההסכם ביניהם. את הספק זה לא מעניין כי הוא נסמך על "ביחד ולחוד", אך השותף יכול לדרוש פיצוי משותפיו (בדרך כלל הוא לא יקבל כלום כי אין כסף לשותפים). המחוקק למעשה מטיל את התיק על השותף ולא על הספק, מי שמשלם את המחיר זה השותף עם הכיס העמוק. המסר של הפקודה הוא שהמחוקק אומר לשותפים זה – תבחרו את השותפים שלכם, אתם הייתם צריכים לבדוק אותם ולוודא שיש להם מה שיש לכם ואם בחרתם בשותפים לא טובים ולא בדקתם זה אחריותכם ולכן אתם תשלמו את המחיר. עכשיו הספק אומר עד עכשיו זה מזכיר את החברה לא בע"מ – בחברה לא בע"מ הספק לא יכול לתבוע במישרין את הבעלים. בשותפות לעומת זאת המחוקק אומר לספק יש אפשרות לתביעה ישירה של השותפים, אך יש סייג אחד קודם כל על הספק למצות את החוב מהשותפות ואם יישאר יתרת חוב אז לפנות לשותפים. השותפים הם הגיבוי, רק ברגע שאין כסף בשותפות שאתה חתמת את ההסכם אם יישאר חוב אז ישירות לשותפים. 

איך מזהים שותפות כללית? לפי הסיומת ושות'= שותפות כללית. 
מי מקים שותפות כללית? משרדי רו"ח ועו"ד לרוב. הסיבה לכך שהם מקימים שותפויות כלליות כי חברה בע"מ הם לא יכולים להקים אז נשארו להם שתי אופציות- חברה לא בע"מ או שותפות כללית. הם אומרים אנחנו פירמות עסקיות רוצים למקסם רווח- איפה ישלמו פחות מס בחברה לא בע"מ או בשותפות כללית? איפה שיש יותר רווח הבחירה תהיה שם. 
1. מס - יש הבדל משמעותי בין הדרך שבה ממסים חברות לבין המיסוי של שותפות. בחברה המס מוטל עליה בשני שלבים: יש מס ראשון שנקרא מס חברות שמוטל על הרווחים של החברה, אם החברה עושה בסוף שנה הוצאות מול הכנסות- 25% אחוז קבוע אין מדרגות. מה שנשאר אחרי ה25% זה רווח נקי שאפשר לחלק אותו, אם החברה תיקח את הרווח הנקי שנשאר לה ותחלק אותו כדיבידנדים יש עוד מס וזה השלב השני שנקרא מס דיבידנדים- מי שישלם את המס הזה הוא המשקיעים וגם פה זה מס קבוע 25% על כל שקל רווח בחברה. ועכשיו יש להשוות אם עדיין אחרי המס יוצא יותר רווח משותפות? שותפות לא משלמת בכלל מס כי המחוקק מטיל את כל התשלום מס על השותפים. כל שותף מקבל את הרווח לפי החלק שלו והוא צריך לשלם מס לפקיד השומה, וכשאדם פרטי משלם מס וזה הולך לפי מדרגות (בין 0-50%) . אז לכן תלוי מה יהיה הרווח ולפי זה לדעת מה לצפות. אם אדם צופה רווחים מאוד נמוכים עדיף שותפות ואם זה רווחים מאוד גדולים עדיף חברה לא בע"מ. 
2. דיווח/גילוי- חובות הגילוי, חובות הדיווח, שמדובר בשותפויות הם מאוד מינוריות/מצומצמות לעומת הנדרש מחברות. עורכי דין ורואה חשבון הם אנשים שרוצים לדעת על כולם הכול ושעליהם לא יידעו שום דבר והם ישיגו זאת בצורה המיטבית דרך השותפות. 

אלה שני העקרונות העיקריים שעורכי הדין או רואי החשבון יעדיפו את השותפויות על פני חברות שלא בע"מ.

2) שותפות מוגבלת : מוסדרת בפרק ו' לפקודת השותפויות שמתחיל בסעיף 56.  " שותפות מוגבלת זו שותפות שבה רוב השותפים יכולים להיות שותפים מוגבלים  (כמו בעל מניות בחברה בע"מ) אבל לפחות שותף אחד חייב להיות שותף כללי. " בשותפות מוגבלת רוב השותפים יכולים להיות שותפים מוגבלים ולקבוע את גבול האחריות שלהם אבל לפחות שותף אחד חייב לחוב בכל חובותיה של השותפות. 
השאלה הנשאלת היא מי יהיה השותף שיישא בכך ?
 אפשרות ראשונה  - מכירה של סיכון -  יכולה להיות שהשותף הכללי ינהל מו"מ עם השותפים המוגבלים וידון איתם לגבי חלוקת האחוזים למשל במקום שהם יהיו 50% 50% הוא ייקח 70% כלומר הוא לוקח את האחריות תמורת 20% ובכך הופך להיות בעל השליטה, משמע, בשל הסיכון הגדול שלו יבואו לו גם רווחים גדולים יותר במידה והעסק יניב רווחים ומצד שני הוא גם יישא בהפסדים גדולים אם העסק יפסיד. 
אפשרות שנייה – בעל הפטנט -  היא שבעל הפטנט על מנת לקבל את הכסף מן המשקיעים מוכן לנדב את עצמו כיוון והוא בטוח בפטנט שלו ולא צופה נפילה עסקית. 
האפשרות השלישית – הומלס -  נמצא איזה מישהו שאין לו כלום בתמורה לכך נותנים לו אחוזים בחברה, הפקודה לא אומרת שלשותף הכללי צריך איזה שהיא דרישה שלשותף יהיה סכום כלכלי ולכן מבחינה חוקית מותר לי לקחת מישהו שאין לו כלום. ואם נפול אז לך אין כלום ולכן אתה לא תוכל להפסיד מזה כלום. למה זה פתרון לגיטימי? כי הפקודה לא מחייבת שלשותף הכללי יהיה מינימום הון. הנושים ירצו לפגוש את השותף הכללי כדי לבדוק מהם הכנסים שלו, אך הנושים לא יתייחסו לכך באופן רציני. הפסיקה לא קבעה שום דרישה לאותו שותף כללי לכן ניקח הומלס מהרחוב שאין לו מה להפסיד, זה בסדר מבחינה חוקית אבל אנחנו לא נרצה להשתמש בו כי הרבה פעמים באמת יצטרך אותו שותף (ההומלס) ללכת לבנק באמת ואז כשהבנק יראה שמגיע אליו אחד כזה הבנק לא ירצה לעבוד עם אותה חברה שמטעמה הגיע השותף וכך נגרם לנו יותר נזק מתועלת.

אפשרות רביעית – ניהול השותפות - היא  שרק השותף הכללי מנהל את השותפות המוגבלת, שותפים מוגבלים נותנים כסף ויושבים בצד – זה מחיר קשה כיוון שאנשים שמים כסף הם רוצים לקחת חלק אז למה המחוקק עושה את זה? כיוון שבעל הסיכון לא ירצה שהעסק ייפול כי זה ייפול עליו ועל שותף מוגבל הוא לא סומך. המחוקק גם מוסיף סנקציה וקובע שאם יתברר ששותף מוגבל לקח חלק פעיל בניהול הוא ייחשב כשותף פעיל. כלומר אם מישהו רוצה לקחת חלק בניהול הוא חייב לקחת אחריות. איך מזהים שותפות כשותפות מוגבלת? רשום בצד בסוגריים (שותפות מוגבלת). בשותפות מוגבלת אין מניות יש יחידות השתתפות זה הנייר הנסחר בשותפות מוגבלת. ס' זה הוא קוגנטי ולא ניתן להתנות עליו בהסכם השותפות. במילים אחרות, אנו מנטרלים את השותפים המוגבלים, אומרים להם "שימו את הכסף ושבו בצד", הם לא מקבלים החלטות ולא משפיעים. 

עולה השאלה מה מפריעים למחוקק השותפים המוגבלים שהוא אוסר עליהם לנהל ?  החוק אומר יותר מזה, גם אם השותף הכללי מתאים ויהיה מוכן שהשותף המוגבל ינהל, זה בלתי אפשרי כי אסור להתנות על הסעיף מאחר והסעיף הוא קוגנטי. הסיבה שהמחוקק מונע משותף מוגבל לנהל זה בגלל שיש חשש ששותף מוגבל ייקח סיכונים גדולים מאחר והוא יודע בדיוק מה הוא סיכן ולא ניתן לקחת לו יותר, ואז מי שיפול זה השותף הכללי המחוקק מבין את זה ואומר שהשותף הזה מסוגל לקחת סיכונים גדולים מידי כי הוא כביכול מכוסה ואז גם הספקים, הנושים, העובדים וכו' כולם ייפגעו .  המחוקק רואה את התמונה הכללית , לכן הסמכות ניתנת רק לשותף הכללי  הוא יעדיף התנהגות זהירה ושקולה .כלומר, המחוקק מעדיף התנהלות זהירה ומי שיוביל את ההתנהלות הזהירה זה השותף הכללי ולא השותף המוגבל. 
איך נזהה שותפות מוגבלת ? בסוף השם בסוגריים יהיה כתוב שותפות מוגבלת. כל התאגידים בחיפושי נפט וגז – אלו שותפויות מוגבלות. השותף הכללי- הוא תשובה לדוג', הציבור הם השותפים המוגבלים. לכן, כאשר השותפויות נסחרות בבורסה הציבור עושה את המסחר, והם השותפים המוגבלים. לעומת היזם, שהוא השותף הכללי- הוא המנהל את העניינים, אך הציבור הוא זה שיביא כסף וישב בצד.  דוג' נוספת- שותפויות בסרטים.



דוגמאות לשותפויות מוגבלות 
ההרכב של השותפים – יש לפחות שותף כללי אחד והיתר יכולים להיות שותפים מוגבלים.  רוב התאגידים בנוגע לחיפושי נפט וגז בוחרים את התאגיד של שותפות מוגבלת למרות שכאן אגב הם יכולים להיות חברה בע"מ (דלק, אנרג'י, יהושוע, אבנר, כל החברות האלה שמוציאים נפט וגז). 
מה הסיבה שהתאגידים האלה בתחום הנפט והגז מעדיפים את התאגיד של השותפות המוגבלת ?
1. הטבת המס שהמחוקק נותן אותה למשקיעים ובלבד שההטבה הזאת תינתן דרך השותפות המוגבלת.  ההטבה הזאת לא ניתנת לבעלי מניות בחברה שהיא בע"מ. (בשותפויות מוגבלות שנסחרות בבורסה, אין מניות אלא יש נייר שנקרא "יחידת השתתפות" וזה שותפות מוגבלת). המחוקק אומר לעצמו איך אני משכנע את הציבור שישקיעו כסף כי אולי כן ימצאו נפט וגז ולכן המחוקק אומר שהוא ייתן הטבות מס. אם תהיה מציאה אז הם ירוויחו בגדול כי הערך שלהם עולה. המחוקק אומר שאם הם לא ימצאו כלום יהיה ניתן לקזז את ההפסד שלהם כנגד ההכנסות האחרות שלהם. אם יש לי הפסד, למשל הפסדתי 100 ₪ ואני עובד כמפעל ששם יש הכנסת עבודה של 100 ₪. אם הייתה לי רק הכנסת עבודה אז עד ה-100 הייתי צריך לשלם מס. אבל במקרה כזה אני אשלם 0, כי יש לי הפסד ולכן אני אקזז ויהיה לי 0 מס השנה.  המחוקק אומר שאם יהיה לך הפסד מזה אז אני אאפשר לך לקזז. 
2. היזם (זה שבא ואומר שהוא רוצה לגייס את האנשים לקדוח) אני רוצה להיות היחיד שמקבל את ההחלטות בשותפות מוגבלת ולכן היזם יהיה שותף כללי, ואנו הציבור נהיה השותפים המוגבלים שהמחוקק דואג לנו שניקח רק את הסיכון כאשר נשקיע את כספנו. שותפות מוגבלת היא המודל הקלאסי והמתאים ליזם וכן גם לציבור. 

מספר המתאגדים בתאגיד
בעבר היה צריך מינימום שניים כיום אין צורך ביותר מבעלים אחד. אם אדם הקים חברה שמחזיק 100% בחברה והוא המנכ"ל והוא הדירקטור והוא הספק והוא הכל בחברה, כמה אישיות משפטיות בחברה? 2. אחת היא האדם עצמו והישות המשפטית השנייה היא החברה עצמה. מה לגבי מספר המקסימום המתאגדים בתאגיד ?  
על מנת לברר זאת יש לעשות הבחנה בין שתי חברות – ציבורית ופרטית. חברה ציבורית היא חברה שהציעה את מניותיה לציבור הרחב ואו חברה שמניותיה רשומות למסחר בבורסה. לעומת זאת חברה פרטית היא קבוצה שיורית – כל מה שלא חברה ציבורית היא חברה פרטית. 
אז נשוב לשאלה על מס' המקסימום מתאגדים בתאגיד. בחברה ציבורית המחוקק לא מתערב מבחינתו אם החברה הצליחה למכור למיליון אנשים זה בסדר גמור כמה שיותר הרי זה מבורך. שבודקים את אותה השאלה ביחס לחברה פרטית ניתן לראות שהחוק לא מתערב ואין תקרת מתאגדים והמחוקק לא מתערב. אבל ! ברוב מוחלט של החברות הפרטיות בארץ ניתן לראות שאין יותר מ50 בעלי מניות בכל רגע נתון (ב-50 הללו לא נספרים בעלי מניות שהם עובדים). מדוע? התשובה היא סעיף 175 לחוק החברות -  
סעיף 175 לחוק החברות – חובת הגשה של מאזנים
(א)חברה שאינה תאגיד מדווח תצרף לדין וחשבון השנתי שלה את המאזן הכלול בדוחות, אם מתקיים בה לפחות אחד מהתנאים שלהלן:
(1)תקנונה אינו מסייג את הזכות להעביר את מניותיה;
(2)תקנונה אינו אוסר הצעה לציבור של מניות או איגרות חוב;
(3)תקנונה אינו מגביל את מספר בעלי המניות בחברה עד לחמישים, מלבד עובדי החברה או מי שהיו עובדיה ובהיותם עובדיה ואף לאחר שהופסקה עבודתם הם מוסיפים להיות בעלי מניות בחברה; לענין פסקה זו, שניים או יותר שיש להם יחד מניה או מניות בחברה, יראו אותם כבעל מניה אחד.
(ב)השר רשאי לקבוע כי הוראת סעיף קטן (א) לא תחול דרך כלל או על סוגים של חברות שאינן תאגיד מדווח.


בעצם המחוקק אומר להם שאם הם רוצים שהדוחות שלהם לא יתפרסמו בכל מקום עליהם להיות מתחת ל50 מתאגדים. ולמה החברות לא מעוניינות בפרסום הדוחות הכספיים שלה? כיוון והחברות המתחרות יוכלו להיות חשופות לדוחות הללו וזה עלול לפגוע בהן ולכן רוב החברות עונות לתנאים הללו ומתאגדות במתחת ל50 מתאגדים.  למה דווקא רק עד 50 בעלי מניות ?   50 המשקיעים הראשונים בחברה פרטית זה לא האדם הקטן אלא אנשים מבוססים ובעלי ידע, האנשים הללו לא יצטרכו את העזרה של  המחוקק. מכיוון שאלו אנשים מתוחכמים בעלי ידע, אומר המחוקק שהוא לא צריך לדאוג להם ולכן עד המספר הזה הוא לא יחייב את החברה לחשוף את הדוחות לציבור. המחוקק אומר שהוא חייב לקבוע מס' ולדעתו מעל 50 יהיו שם אנשים שהם לא מספיק מתוחכמים.   למה לא סופרים את העובדים של החברה  ב-50 ?    כי הם כבר יודעים את הכל בחברה הם מאוד מעורבים ולכן לא נספור אותם. זה הרציונאל של המס' הנמוך לסיכום בחברה פרטית מספיק מינימום אחד ובציבורית יהיה הרבה, לגבי המקסימום אין תקרה אבל הרוב יהיו מתחת ל50 בעלי מניות כי יש להם תמריץ מאוד גדול שהוא לחשוף את הדוחות הכספיים שלהם. 

מספר המתאגדים בשותפויות 
בשותפות כללית יש לנו מינימום שניים ומקסימום 20 וזאת על פי ס' 3 לפקודת השותפויות. חשוב לציין שההגדרה של 20 בעלי מניות מקסימום זו הוראת חוק קוגנטית המחוקק אומר אם אתם רוצים להיות מעל 20 אתם צריכים להיות חברה. למה המחוקק עשה זאת? המחוקק אומר שהוא בעצם דואג לשותפים עצמם כיוון שהם חבים יחד ולחוד וכל שטות שיעשה שותף אחד אז כל החובות עלולים ליפול על שותף אחר ולכן אומר המחוקק הסיבה שהוא מגביל את התקרה למספר יחסית נמוך של שותפים זה כדי לדאוג להם כיוון שמי שמקים שותפות כללית חייב לזכור שכשותף כללי הוא חייב לסמוך אמון מלא על כל יתר השותפים וזה המסר של המחוקק – כמה אנשים אדם מכיר ובאמת סומך עליהם? מעט מאוד ולכן אם נברר נראה שבאמת ברוב השותפויות זה יהיה בין 2-4 לשותפים. מתי למשל רואים מספרים קרובים ל-20? בשותפויות משפחתיות. גם בהקשר הזה ישנם שני חריגים של שני סוגי שותפויות שבהם אין תקרה של שותפים כלליים : משרדי עורכי דין ומשרדי רוא"ח. מה הסיבה? שלפני 15-20 שנה חלו לא מעט מיזוגים בין משרד והם כבר היו בסוף המיזוג ואז גילו שמספר השותפים לאחר המיזוג עולה על 20 , נכון להיום הכירו באמת בשני סוגי שותפויות של חריגים – עו"ד ורוא"ח והאישור הזה הוא כללי ואת הבקשה יש להגיש לשר המשפטים. 

מספר המתאגדים בשותפות מוגבלת
מינימום- 2 שותפים, לפחות אחד כללי ואחד מוגבל. בשותפים כלליים –מס' השותפים הכלליים לא יעלה על 20 מכוח העיקרון של יחד ולחוד "אני רוצה לסמוך על השותפים האחרים". מוגבלים לא לוקחים חלק בניהול, מותר אין סוף שותפים מוגבלים, אך לא יותר מ- 20 שותפים כללים. לעומת זאת, 
רציפות / המשכיות חיי התאגיד  -
לדוגמא בעל מכולת הולך לעולמו מי מחליף אותו? היורשים שלו. ולגבי חובות  ברור שאין כניסה אוטומטית של היורשים לחוזה הזה וברור שגם לחובות. יש שתי אפשרויות- אפשרות אחת אם היורשים רוצים להמשיך את העסק יצטרכו לחתום מאותו יום על חוזה חדש. אפשרות שנייה אם הם לא רוצים את העסק הם מנסים לסגור את כל החובות שיש, ואם אחרי סגירת כל החובות נשארו נכסים אז רק הנכסים האלה יעבור ליורשים. החובות ישלמו רק לפי הנכסים שהיו שייכים למנוח לא היורשים משלמים על החובות. 

מקרה 1- חברה בורסאית- משקיע שקנה מניה אחת שלחברה הזאת יש מיליון מניות, השאלה היא מה יהיה המשכיות החברה אם המשקיע ילך לעולמו? לחברה לא קרה כי יש אישיות משפטית נפרדת, המוות של המשקיע לא משנה כלום לחברה כל החוזים ממשיכים לחול מול החברה. המניה שלו עוברת ליורשים.

מקרה 2- חברה פרטית- בחברה פרטית, א' מחזיק ב100 מניות של החברה והוא נפטר מה קורה במצב זה? החברה חתומה על ההסכמים , ההסכמים הם מול החברה מוות של א' לא מפריע להמשך התנהלותה של החברה. כל המניות שלו יעברו ליורשים, והם יחליטו אם הם רוצים להמשיך את העסק או למכור אותו. גם במקרה קיצון של בעלים יחיד, משפטית ברגע המוות שלו לא קרה משהו לחברה והרציפות ממשיכה להתקיים.
 
המשכיות/רציפות חיי שותפויות:
בשותפות כללית- אחד השותפים נפטר אז מה יהיה המצב? האישיות של השותפים ושל השותפות היא נפרדת, המניות שלו יעברו ליורשים שלו. אך בפקודת השותפויות בסעיף 42- "כאשר אחד השותפים מת אזי השותפות גם כן צריכה להתפרק אלא אם כן השותפים הסכימו אחרת בהסכם שלהם". 

למה המחוקק בחר במקרה הקיצון הזה שהשותפות תתפרק? סיבה אחת-יהיו פחות שותפים שחבים יחד ולחוד, יכול להיות שאדם נכנס לשותפות היה חשוב לו שיש לו עוד שלושה שותפים. האם יהיה אפשר לשנות את ההסכם אחרי שמישהו נפטר? התשובה היא כן אך זה יהיה יותר קשה כי יצטרכו גם את ההסכמה של היורשים. סיבה שנייה היא שלא כל השותפים הם מקשה אחת , יש שותפים מסוימים שהם בעלי הכסף ויש שותפים מסוימים שהערך המוסף שלהם זה שהם בעלי הידע. אם מי שנפטר זה בעל הידע כל השותפות לא שווה כלום השותף בעל המוח הלך לעולמו ולכן אין טעם להמשיך.

בשותפות מוגבלת- אחד השותפים הלך לעולמו? תלוי איזה שותף המוגבל או הכללי? אם מדובר בשותף הכללי התשובה תהיה כמו בשותפות הכללית כיוון שהם חבים יחד ולחוד. אך אם השותף המוגבל הלך לעולמו זה לא מפריע – החלק שלו הולך ליורשים כי הוא לא ניהל, הוא לא חב יחד ולחוד ולא מסכן אף אחד.
 
עבירות המניה-
מה שבודקים כשבעלים רוצה למכור את המניות שלו האם יש איזה תנאים מגבילים מצד התאגיד עצמו כתנאי למכירה או מספיק שהוא מצא קונה?
בחברה בורסאית- משקיע א' קנה 5 מניות מחברת טבע לפני חצי שנה והיום הוא רוצה למכור את ה-5 מניות האלה. הסיבה של המכירה כי הערך עלה , יש קונה שמוכן לקנות במחיר שא' מבקש. השאלה האם הוא יכול למכור או שצריך לפנות להנהלה ולבקש אישור? בחברה בורסאית אם יהיה תלוי באישור לא יהיה מסחר, המחיר כל הזמן משתנה. לכן המחוקק אומר שאסור שתהיה מגבלה כלשהי שמדובר בחברה בורסאית.

בחברה פרטית- משקיע א' קנה אלף מניות בחברה , עכשיו מעוניין למכור את כל המניות. משקיע א' מצא מישהו שמעוניין לקנות, קבעו מחיר ויש טוטפת הסכם. האם במקרה הזה צריך אישור של מישהו מההנהלה? להבדיל מהחברה הבורסאית בחברה פרטית המחוקק לא מחייב שתהיה הגבלה אך בפועל ברוב מוחלט של החברות הפרטיות יש צורך באישור. הסיבות להגבלה- סיבה אחת היא שבסעיף 175(1) – יש צורך באישור– "תקנונה אינו מסייג את הזכות להעביר את מניותיה" . הסיבה השנייה היא שבעלי המניות האחרים רוצים לדעת מיהו הקונה החדש שמעוניין להיכנס לחברה. בחברה פרטית לרוב בעלי המניות מעורבים, אולי זה אדם שמעורב בפלילים. אז ברור שצריך להיות פיקוח, לדעת מיהו האדם. לכן משתי סיבות אלה ברוב המקרים בחברות פרטיות יש צורך בתקנון לקבלת האישור.

הדוגמאות הנפוצות ביותר לסייג הזה- 1) אישור מההנהלה- אדם א' רוצה למכור ומצא את ג'. א' פונה להנהלה מביא את הפרטים שלו ואומר לה תבדקי אם את מאשרת. ברוב המקרים מאשרים ומבצעים את העסקה- תנאי מתלה למעשה. 2) זכות סירוב ראשונה- הצעת מכירת המניות קודם לאדם שהוא בעל מניות בחברה.
 
העבירות בשותפויות- נדרשת הסכמה של כל השותפים ולכן לכל אחד מהם יש יכולת וטו- מספיק שאחד לא מסכים כדי שהשותף שרוצה למכור את חלקו לא יוכל. ההצדקה לכך היא האמון וההכרות האינטימית שיש בין השותפים. בסע' 34 קובעת הפקודה שנדרשת הסכמתם של כלל השותפים, אך זה בכפוף להסכם אחר שקיים בהסכם השותפות.

מסמכי ההתאגדות של התאגיד
פה זה לא משנה אם זה חברה ציבורית או פרטית. כאשר מדברים על חברה כל חברה היום בעידן החוק צריכה להכיל מסמך יסוד אחד שנקרא התקנון. התקנון זה מסמך היסוד של החברה ובלעדיו רשם החברות בכלל לא ירשום את החברה, המסמך הזה הוא למעשה חוזה שנועד להסדיר שתי מערכות יחסים בחברה. האחת בין החברה לבין הבעלים והשנייה בין בעלי המניות בינם לבין עצמם. ישנם 4 פרטים החייבים להופיע בתקנון וניתן להסתפק רק בהם : הראשון זה השם של החברה, השני זה המטרות שלשמן מוקמת החברה, השלישי זה אחריות יש להחליט אם זה בע"מ או לא בע"מ והנתון הרביעי זה הון המניות שעומד לחברה. המחוקק בא ואומר שניתן להסתפק בתקנון שמכיל רק את ארבעת הפרטים הללו. למה לא צריך שום דבר נוסף? המחוקק אומר שכל פרט מעבר לארבעת הפרטים הללו יש הסדר בחוק למשל ס' 85 לחוק קובע לגבי רוב הנדרש להחלטות. לעומת זה בשותפות יש לנו הסכם השותפות והיא המקבילה של התקנון בשותפויות. גם ההסכם הזה מסדיר בין שתי מערכות יחסים הראשונה בין השותפים לשותפות והשנייה בין השותפים בינם לבין עצמם. 
המוסדות העיקריים החשובים בתאגיד 
בחברה אין הבדל בין חברה פרטית לציבורית. חוק המוסדות עושה הבחנה בין שלושה מוסדות ויש ביניהם היררכיה – מדרג פנימי. בראש הפירמידה עומדת האסיפה הכללית (אוסף כל בעלי המניות), לאחר מכן יש את הדירקטוריון אשר הוא מונה את הדירקטורים ויש לו שני תפקידים חשובים : אחד הוא לפקח על המנכ"ל והשני הוא לקבוע את האסטרטגיה. בתחתית נמצא המנכ"ל והוא אחראי לתפקוד הביצועי השוטף. לעומת זאת בשותפות יש גוף ניהולי אחד שזה בעלי המניות שהם המנהלים. 


מיסוי התאגיד
המשקיע תמיד יתעניין לגבי האופציה שתגבה ממנו מינימום מס. 
בחברה זה מאוד קל כיוון ששיעור המס הוא קבוע, אין מדרגות אלא אומרים לחברה שעל כל שקל שהיא הרוויחה מנוכה לה 25% מהשקל הראשון ועד לשקל המיליארד. כמובן שממסים את הרווח ולא את ההכנסה. זה הרווח הנקי אבל הוא תקוע בחברה ייתכן שהבעלים ירצו לחלק דיבידנדים ויבקשו מהחברה לחלק אותו. אם החברה החליטה מראש לחלק את כל הרווח הנקי בסוף שנה משמע חלוקת דיבידנדים אז יש עוד מס באה המדינה ואומרת גם על זה יש לכם מס שנקרא מס דיבידנד שהוא 25% וזה רק בעת חלוקת הדיבידנד. 
מיסוי בשותפות זה כמו של עובדים שכירים כאן יש מדרגות כיוון שכשהשותפות תבוא בסוף השנה לפקיד השומה ותשאל איזה מס היא תצטרך להעביר לו פקיד השומה יגיד שאין על זה מס ולכן מה עושים? השותפות לוקחת את הרווח ומדביקה לכל שותף לפי חלקו וכל שותף יצהיר על כך וישלם על חלקו את המס וזה בשיטת המדרגות. כלומר, בשותפויות בסוף כל שותף יצטרך לשלם את המס השולי שהוא נמצא בא. 

אז מה עדיף שותפות או חברה ? 
בשנים הראשונות של העסק עדיף שותפות כיוון שבהתחלה לרוב יש רווח מאוד נמוך או אפילו הפסד. זאת מפני שבחברה ניתן לקזז את ההפסדים רק בעתיד אם יהיו רווחים ואילו בשותפות מדביקים תמיד לשותף ואם יש לשותף הכנסה ממקום אחר הוא יכול לקזז. 











פרק 3 בסילבוס -  האורגנים בחברה, בעיית הנציג והתורה האורגנית 
סעיפים 46-52 לחוק החברות 
1. רע"פ 8487/11 חברת נמלי ישראל-פיתוח ונכסים בע"מ נ' מדינת ישראל-המשרד להגנת הסביבה (פורסם בנבו).
2. ע"א 725/78 בריטיש קנדיאן בילדרס בע"מ נ' אורן, פ"ד לה(4) 253 
3. ע"א 4114/90 אברהם בן-שושן נ' כריכיה קואופרטיבית בע"מ, פ"ד מח(1) 415
4. ע"א 407/89 צוק אור בע"מ נ' קאר סקטוריטי בע"מ, פ"ד מח(3) 661
5. ע"פ 3027/90 חברת מודיעים בינוי ופיתוח בע"מ נ' מ"י, פ"ד מה(4) 364
6. ע"פ 7399/95 נחושתן תעשיות מעליות בע"מ נ' מדינת ישראל, תקדין עליון, כרך 98 (2), תשנ"ח/תשנ"ט 1998 עמ' 264

האורגנים בחברה – דף הוראה מספר 3.
ע"מ שחברה תוכל לפעול היא צריכה גורמים פיזיים (אנושיים) שיפעלו בשמה. ישנם 3 אורגנים המוכרים בחוק – אסיפה כללית, דירקטוריון ומנכ"ל (הגדרה היררכית). בנוסף ישנם את כל מי שהוגדר כך ע"פ דין (הגדרה פונקציונאלית). כל זה נמצא בס' 46 לחוק החברות : חלק שלישי: מבנה החברה
פרק ראשון: האורגנים של החברה, סמכויותיהם וחבות בשל פעולתם
סימן א': האורגנים
46.האורגנים של החברה הם האסיפה הכללית, הדירקטוריון, המנהל הכללי וכל מי שעל פי דין, או מכוח התקנון רואים את פעולתו בענין פלוני כפעולת החברה לאותו ענין.


למה אנחנו זקוקים לאורגן? לדוגמא ע"א 817/79 818, 585 אדוארד קוסוי ואח' נ' בנק י.ל. פויכטונגר בע"מ ואח', פ"ד לח (3) 253, 277: מדובר בבנק פויכטונגר לבנק הזה היו בעלים והבעלים רצו למכור את השליטה בבנק, הם מכרו את השליטה בבנק באמצעות מניות. המניות עברו מהבעלים אל קונה שבעברו ישב בבית סוהר בגין שוד. מי שאישר את המכירה היו הדירקטורים. הדירקטורים הללו גם הם היו אורגנים של החברה. בדיעבד התברר שאותו שודד המשיך לשדוד וגנב גם את הבנק ואז התעוררה השאלה האם ניתן להאשים מישהו? מי אישר את העברת המניות הזו? כדי לבדוק אם הפעולה תקפה ובעלת האישורים הרלבנטיים יש לבדוק ולראות האם באמת פעולת מכירת המניות עברה את האישורים הללו. התשובה לשאלה הזו הייתה כן, הדירקטוריון של החברה אישר את מכירת המניות. משמע, הדירקטוריון של החברה פעל כאורגן ואישר את העברת המניות מבעלי השליטה הקודמים אל הקונה ששדד את הבנק. השאלה הבאה הייתה האם ניתן להאשים את הדירקטוריון אישית והתשובה לכך הייתה כן, ומדוע? כי הוא כאורגן של החברה היה צריך לפעול לטובת החברה ופעולה לטובת החברה פה משמעותה היא לא לאשר מכירת המניות לאדם שבעברו הורשע בגין שוד. לכן העובדה שאישרו את הפעולה גרמה למפרק לתבוע גם את הדירקטוריון באופן אישי. כלומר, יש פה אורגן שבמקרה הזה הוא הדירקטוריון והיה עליו לאשר את מכירת המניות, הוא עשה זאת, תוצאת אישורו היה שמי שהשתלט על בנק זה אדם שבעברו היה שודד והשודד הזה שדד את הבנק וחיפשו אשמים ובין האשמים היה הדירקטוריון של החברה כיוון והוא לא בירר מי הקונה. 


האסיפה הכללית – הגוף הראשון שפועל בשם החברה ומורכבת מבעלי המניות. היא מוסמכת בדרך כלל למנות את חברי הדירקטוריון ולפטר אותם וזאת ע"פ ס' 59 לחוק : 59.האסיפה הכללית השנתית תמנה את הדירקטורים, אלא אם כן נקבע אחרת בתקנון.


היא גם חייבת למנות את הדירקטורים החיצוניים בחברה ציבורית. האסיפה הכללית בדר"כ מתכנסת פעם בשנה וסמכויותיה ע"פ ס' 57 : סימן א': סמכויות האסיפה הכללית
[bookmark: Seif56]57.	החלטות החברה בענינים האלה יתקבלו באסיפה הכללית:
	(1)	שינויים בתקנון כאמור בסעיף 20; 
	(2)	הפעלת סמכויות הדירקטוריון בהתאם להוראות סעיף 52(א);
(3)	מינוי רואה החשבון המבקר של החברה, תנאי העסקתו והפסקת העסקתו בהתאם להוראות סעיפים 154 עד 167; 
	(4)	מינוי דירקטורים חיצוניים בהתאם להוראות סעיף 239; 
(5)	אישור פעולות ועסקאות הטעונות אישור האסיפה הכללית לפי הוראות סעיפים 255 ו-268 עד 275; 
(6)	הגדלת הון המניות הרשום והפחתתו בהתאם להוראות סעיפים 286 ו-287; 
	(7)	מיזוג כאמור בסעיף 320(א).



כלומר ע"פ ס' 57 אנחנו רואים שהאסיפה הכללית מוסמכת להכתיב לחברה איך לפעול, למשל לשנות את התקנון. מדובר כאן בבעלי מניות משמע שיש להם סיכון ויש להם יותר כוח להשפיע והם מכתיבים את דרך ההתנהלות והתנהגות של החברה. כל הסמכויות הללו של האסיפה הכללית שהוזכרו בס' 57 – חברה אינה רשאית להתנות עליהם וזאת מכוח ס' 58, החברה רשאית להוסיף נושאים שהתקבלו באסיפה הכללית אבל כל זאת במגבלות הקיימות.  המחוקק מבין שמצד אחד הוא נותן סמכויות קריטיות לאסיפה הכללית אבל מצד שני הוא לא מצפה מהאסיפה הכללית לאי ניגודים בכלל, ולכן יש נקודות שהן לא בסמכות האסיפה הכללית אלא בסמכות הדירקטוריון וכל זאת מכיוון שהדירקטוריון לעומת האסיפה הכללית כן חייב שיהיה לו אמונים רק לאותה חברה ואסור לו שיהיו לו ניגודי עניינים – הוא צריך לפעול רק לטובת החברה. למשל אם החברה מתמודדת עם עסקה ובעסקה הזו הצד השני מציב קושי ואז מתעוררת השאלה האם לאשר את העסקה או לא, קשה להביא את השאלה הזו לאסיפה הכללית כי בראש ובראשונה זה גוף מסורבל שלכנס אותו ייקח זמן, דבר שני מדובר באנשים שבכובעים הם משקיעים לא מנהלים וייתכן שהם לא יודעים לנהל חברה ולכן אנחנו ממנים לאסיפה הכללית רק סמכויות אשר רלבנטיות למשקיעים. סעיף 58. לחוק החברות – איסור התניה 
(א)חברה אינה רשאית להתנות על הוראות סעיף 57. 
(ב)חברה רשאית להוסיף בתקנון נושאים שהחלטות בהם יתקבלו באסיפה הכללית; ואולם, העברת סמכויות בתקנון לאסיפה הכללית, בנושאים שבהם הוקנתה הסמכות בחוק זה לאורגן אחר בלא אפשרות להתנאה על כך בתקנון, תיעשה לפי הוראות סעיף 50  


2.הדירקטוריון : מורכב מדירקטורים והחוק נותן לו סמכויות מסוימות, הסעיף שמתווה את הסמכויות של הדירקטוריון זה סעיף 92 : [bookmark: Seif358]92.	 (א)	הדירקטוריון יתווה את מדיניות החברה ויפקח על ביצוע תפקידי המנהל הכללי ופעולותיו, ובכלל זה –
(1)	יקבע את תכניות הפעולה של החברה, עקרונות למימונן וסדרי עדיפויות ביניהן;
(2)	יבדוק את מצבה הכספי של החברה, ויקבע את מסגרת האשראי שהחברה רשאית ליטול;
(3)	יקבע את המבנה הארגוני ואת מדיניות השכר והתגמול;
[bookmark: Rov869]מיום 12.12.2012
תיקון מס' 20
ס"ח תשע"ג מס' 2385 מיום 12.11.2012 עמ' 6 (ה"ח 677)
(3)	יקבע את המבנה הארגוני ואת מדיניות השכר והתגמול;
(4)	רשאי להחליט על הנפקה של סדרת איגרות חוב;
(5)	אחראי לעריכת הדוחות הכספיים ולאישורם, כאמור בסעיף 171;
(6)	ידווח לאסיפה השנתית על מצב עניני החברה ועל התוצאות העסקיות כאמור בסעיף 173;
(7)	ימנה ויפטר את המנהל הכללי כאמור בסעיף 250;
(8)	יחליט בפעולות ובעיסקאות הטעונות אישורו לפי התקנון או לפי הוראות סעיפים 255 ו-268 עד 275;
(9)	רשאי להקצות מניות וניירות ערך המירים למניות עד גבול הון המניות הרשום של החברה, לפי הוראות סעיף 288;
(10)	רשאי להחליט על חלוקה כאמור בסעיפים 307 ו-308;
(11)	יחווה דעתו על הצעת רכש מיוחדת כאמור בסעיף 329;
[bookmark: Rov795](12)	בחברה ציבורית ובחברה פרטית שהיא חברת איגרות חוב – יקבע את המספר המזערי הנדרש של דירקטורים בדירקטוריון, שעליהם להיות בעלי מומחיות חשבונאית ופיננסית, כמשמעותה לפי סעיף 240 (בחוק זה – דירקטורים בעלי מומחיות חשבונאית ופיננסית); הדירקטוריון יקבע את המספר המזערי כאמור בהתחשב, בין השאר, בסוג החברה, גודלה, היקף פעילות החברה ומורכבות פעילותה, ובכפוף למספר הדירקטורים שנקבע בתקנון לפי סעיף 219.מיום 19.1.2006תיקון מס' 3 
ס"ח תשס"ה מס' 1989 מיום 17.3.2005 עמ' 240 (ה"ח 3132, ה"ח 54)
הוספת פסקה 92(א)(12)

מיום 17.2.2012
תיקון מס' 17
ס"ח תשע"א מס' 2315 מיום 17.8.2011 עמ' 1108 (ה"ח 569)
(12)	בחברה ציבורית ובחברה פרטית שהיא חברת איגרות חוב – יקבע את המספר המזערי הנדרש של דירקטורים בדירקטוריון, שעליהם להיות בעלי מומחיות חשבונאית ופיננסית, כמשמעותה לפי סעיף 240 (בחוק זה – דירקטורים בעלי מומחיות חשבונאית ופיננסית); הדירקטוריון יקבע את המספר המזערי כאמור בהתחשב, בין השאר, בסוג החברה, גודלה, היקף פעילות החברה ומורכבות פעילותה, ובכפוף למספר הדירקטורים שנקבע בתקנון לפי סעיף 219.
	(ב)	סמכויות הדירקטוריון לפי סעיף זה אינן ניתנות לאצילה למנהל הכללי למעט כמפורט בסעיף 288(ב)(2). 



נשאלת השאלה מה עולה הסמכויות של הדירקטוריון בשונה מהסמכויות של האסיפה הכללית ? כאן מדובר ממש בניהול, אומנם לא יומיומי אך זה ניהול אסטרטגי וזה ניהול. מה אומרים? כי את הסמכויות הללו אין להעביר למנהל הכללי וזאת משום שהמנהל הכללי אחראי לניהול היומיומי וזה ניהול אסטרטגי וגם את הסמכויות הללו לא ניתן להתנות עליהם ומדוע לא ניתן להעביר אותן ? אנחנו רואים שהדירקטוריון הוא גוף שיושב כי הוא יודע לנהל בעוד שהאסיפה הכללית היא גוף של משקיעים שלא יודעים לנהל ואילו הדירקטורים מצופה מהם לדעת לנהל ולעשות זאת. כמו בפס"ד קוסוי מי היה אמור לאשר את העברת המניות – הדירקטור ומדוע? כיוון שבתור דירקטורים הם אמורים לשמור על טובת החברה. הדירקטוריון מתכנס אחת לחודש לערך והדירקטורים מתמנים ע"י האסיפה הכללית ע"פ ס' 59 לחוק הנמצא לעיל אלא אם כן נקבע אחרת בתקנון, יכול להיות שייקבע אחרת בתקנון  - יכול להיות שהון המניות של החברה מחולק למניות מסוגים שונים, סוג אחד נקרא מניות הון וסוג שני נקרא מניות הצבעה ויכול להיות שיקבעו שרק מי שמחזיק במניות ההצבעה מוסמך להצביע ולבחור דירקטורים. 

סוגי דירקטורים : חשוב להבדיל בין חברה ציבורית לפרטית. בחברה הפרטית הרגילה יש לנו דירקטורים ודירקטוריון ואילו בחברה ציבורית ובחברת אג"ח ע"פ ס' 239 יש לנו דירקטורים רגילים שאין להם צורך בתכונות וכישורים מיוחדים, דירקטורים חיצוניים ודירקטורים בלתי תלויים. ע"פ ס' 239 צריכים להיות בחברות ציבוריות וחברות אג"ח לפחות 2 דירקטורים חיצוניים הנקראים דח"צים – הם דירקטורים שלכאורה אמורים לשמור על האינטרסים של הציבור, כמובן שכל הדירקטורים אמורים לשמור על האינטרסים של בעלי המניות אך מכיוון שמדובר כאן בחברה ציבורית כלומר שהמניות שלה נמצאות בידי הציבור ושהמציאות הראתה שלפעמים בעלי החברה ובעלי השליטה בחברה והמנהלים של החברה פועלים לפעמים לטובת האינטרסים של בעלי השליטה ולרעת האינטרסים של המשקיעים מהציבור המחוקק הכניס סעיף רגולטורי שעל פיו חובה למנות לפחות 2 דירקטורים חיצוניים : מה מאפיין אותם ? האפיונים שלהם נמצאים בס' 239(ב) ו- 240. תהליך הבחירה של הדירקטורים החיצוניים מפורט בסעיף  239 (ב) גם. 240.	 (א)	כדירקטור חיצוני ימונה יחיד תושב ישראל הכשיר להתמנות לדירקטור; ואולם חברה ציבורית או חברה פרטית שהיא חברת איגרות חוב, שמניותיה או שאיגרות החוב שלה, לפי העניין, או חלק מהן הוצעו לציבור מחוץ לישראל או שהן רשומות בבורסה מחוץ לישראל, רשאית למנות דירקטורים חיצוניים שאינם תושבי ישראל; השר רשאי לקבוע סוגים נוספים של חברות שבהן יהיה ניתן למנות דירקטורים חיצוניים שאינם תושבי ישראל.
(א1)(1)כדירקטור חיצוני ימונה מי שהוא בעל כשירות מקצועית או מי שהוא בעל מומחיות חשבונאית ופיננסית, ובלבד שלפחות אחד הדירקטורים החיצוניים יהיה בעל מומחיות חשבונאית ופיננסית.
(2)השר, בהתייעצות עם רשות ניירות ערך, יקבע תנאים ומבחנים לדירקטור בעל מומחיות חשבונאית ופיננסית ולדירקטור בעל כשירות מקצועית.
(ב)לא ימונה לדירקטור חיצוני יחיד, שהוא קרוב של בעל השליטה, וכן מי שיש לו, לקרובו, לשותפו, למעבידו, למי שהוא כפוף לו במישרין או בעקיפין או לתאגיד שהוא בעל השליטה בו, במועד המינוי או בשנתיים שקדמו למועד המינוי, זיקה לחברה, לבעל השליטה בחברה או לקרוב של בעל השליטה, במועד המינוי, או לתאגיד אחר, ובחברה שאין בה בעל שליטה או מי שמחזיק בדבוקת שליטה – גם זיקה למי שהוא, במועד המינוי, יושב ראש הדירקטוריון, המנהל הכללי, בעל מניות מהותי או נושא המשרה הבכיר ביותר בתחום הכספים; לענין סעיף קטן זה –
"זיקה" - קיום יחסי עבודה, קיום קשרים עסקיים או מקצועיים דרך כלל או שליטה, וכן כהונה כנושא משרה, למעט כהונה של דירקטור שמונה כדי לכהן כדירקטור חיצוני בחברה שעומדת להציע לראשונה מניות לציבור; השר, בהתייעצות עם רשות ניירות ערך, רשאי לקבוע כי ענינים מסוימים, בתנאים שקבע, לא יהוו זיקה;
"תאגיד אחר" - תאגיד שבעל השליטה בו, במועד המינוי או בשנתיים שקדמו למועד המינוי, הוא החברה או בעל השליטה בה.
(ג)לא ימונה יחיד כדירקטור חיצוני אם תפקידיו או עיסוקיו האחרים יוצרים או עלולים ליצור ניגוד ענינים עם תפקידו כדירקטור, או אם יש בהם כדי לפגוע ביכולתו לכהן כדירקטור.
(ד)לא ימונה דירקטור בחברה פלונית כדירקטור חיצוני בחברה אחרת אם אותה שעה מכהן דירקטור בחברה האחרת כדירקטור חיצוני בחברה הפלונית.
(ה)לא ימונה יחיד כדירקטור חיצוני בחברה ציבורית או בחברה פרטית שהיא חברת איגרות חוב, אם הוא עובד של רשות ניירות ערך או עובד של בורסה בישראל.
(ו)בלי לגרוע מהוראות סעיף קטן (ב) לא יכהן כדירקטור חיצוני יחיד שיש לו, לקרובו, לשותפו, למעבידו, למי שהוא כפוף לו במישרין או בעקיפין או לתאגיד שהוא בעל השליטה בו, קשרים עסקיים או מקצועיים למי שאסורה זיקה אליו לפי הוראות סעיף קטן (ב), גם אם הקשרים כאמור אינם דרך כלל, למעט קשרים זניחים, וכן יחיד שקיבל תמורה בניגוד להוראות סעיף 244(ב); קוימו קשרים או התקבלה תמורה כאמור בעת כהונת הדירקטור החיצוני, יראו בכך, לעניין סעיפים 245א, 246 ו-247 הפרת תנאי מן התנאים הדרושים למינויו או לכהונתו כדירקטור חיצוני.

סימן ה': דירקטור חיצוני

תיקון מס' 8
ס"ח תשס"ח מס' 2170 מיום 29.7.2008 עמ' 683 (ה"ח 229)
[bookmark: Seif220]239.	(א)	בחברה ציבורית ובחברה פרטית שהיא חברת איגרות חוב יכהנו לפחות שני דירקטורים חיצוניים.
(ב)הדירקטורים החיצוניים בחברה ציבורית ימונו על ידי האסיפה הכללית, ובלבד שיתקיים אחד מאלה:
(1)במנין קולות הרוב באסיפה הכללית ייכללו רוב מכלל קולות בעלי המניות שאינם בעלי השליטה בחברה או בעלי עניין אישי באישור המינוי למעט עניין אישי שאינו כתוצאה מקשריו עם בעל השליטה, המשתתפים בהצבעה; במנין כלל הקולות של בעלי המניות האמורים לא יובאו בחשבון קולות הנמנעים; על מי שיש לו עניין אישי יחולו הוראות סעיף 276, בשינויים המחויבים;
(2)סך קולות המתנגדים מקרב בעלי המניות האמורים בפסקה (1) לא עלה על שיעור של שני אחוזים מכלל זכויות ההצבעה בחברה.
(ג)השר רשאי לקבוע שיעורים שונים מן השיעור האמור בסעיף קטן (ב)(2). 
(ד)בחברה שבמועד מינוי דירקטור חיצוני כל חברי הדירקטוריון שלה שאינם בעלי השליטה בחברה או קרוביהם הם בני מין אחד, יהיה הדירקטור החיצוני הממונה בן המין השני.
(ה)לא ימונה דירקטור חיצוני בחברה פרטית שהיא חברת איגרות חוב אלא לאחר שהמועמד הצהיר כי מתקיימים בו התנאים הנדרשים למינויו כדירקטור חיצוני וועדת הביקורת אישרה כי מתקיימים בו התנאים כאמור, ויחולו על ההצרה הוראות סעיף 241(ב) ו-(ג).


 זה לא חייב שיהיו רק 2 דירקטורים חיצוניים יכולים להיות יותר, שניים זה המינימום. האינטרס של החברה זה דירקטוריון שיש בו דח"צים כיוון שזה מציג אותו אמין ומעודד השקעות. 
דירקטורים בלתי תלויים : אותם יש לבחור ע"פ ס' 219 וס' 249ב לחוק החברות, בעוד שדירקטורים חיצוניים זו חובה למנות דירקטור בלתי תלוי זו אופציה. 249ב. חברה ציבורית או חברה שהיא חברת איגרות חוב רשאית לסווג דירקטור כדירקטור בלתי תלוי אם הוא כשיר להתמנות ככזה לפי פסקאות (1) ו-(2) להגדרה "דירקטור בלתי תלוי" שבסעיף 1, לאחר שהצהיר כאמור בסעיף 224ב; לעניין זה, לא יראו בכהונה כדירקטור בחברה טרם הסיווג כדירקטור בלתי תלוי, כזיקה לחברה.

[bookmark: Seif200]219.	 (א)	חברה רשאית לקבוע בתקנונה את מספר הדירקטורים ואת מספרם המרבי והמזערי.
	(ב)	בחברה פרטית שאינה חברת איגרות חוב יכהן לפחות דירקטור אחד.
	(ג)	בחברה ציבורית ובחברה פרטית שהיא חברת איגרות חוב יכהנו לפחות שני דירקטורים חיצוניים כאמור בסעיף 239, אשר לפחות אחד מהם הוא דירקטור בעל מומחיות חשבונאית ופיננסית והיתר הם בעלי כשירות מקצועית כמשמעותה לפי סעיף 240 (בחוק זה – דירקטורים בעלי כשירות מקצועית).
	(ד) בחברה ציבורית ובחברה פרטית שהיא חברת איגרות חוב יכהנו, נוסף על הדירקטור החיצוני בעל המומחיות החשבונאית והפיננסית, דירקטורים בעלי מומחיות חשבונאית ופיננסית במספר שאותו קבע הדירקטוריון.
	(ה)	(בוטל).



אז מהו בעצם דירקטור לא תלוי? ע"פ ס' 1 לחוק החברות :"דירקטור בלתי תלוי" – דירקטור חיצוני או יחיד המכהן כדירקטור שמתקיימים לגביו התנאים המפורטים להלן, אשר מונה או סווג ככזה לפי הוראות פרק ראשון לחלק השישי:
(1)	מתקיימים לגביו תנאי הכשירות למינוי דירקטור חיצוני הקבועים בסעיף 240(ב) עד (ו) וועדת הביקורת אישרה זאת;
(2)	הוא אינו מכהן כדירקטור בחברה מעל תשע שנים רצופות, ולעניין זה לא יראו בהפסקת כהונה שאינה עולה על שנתיים כמפסיקה את רצף הכהונה;



מה הכוונה של כל אלו ? המחוקק חייב את החברה הציבורית למנות 2 דירקטורים חיצוניים עם כשירות מינוי מאוד מיוחדת ודרך מינוי מאוד מיוחדת. הדח"צ מתמנה על ידי מי שהוא לא רוב של בעלי האסיפה הכללית. מצד שני אומר המחוקק "אני רוצה שהדירקטריון בחברות הציבוריות ובחברות אג"ח יקבל חיזוק ע"י דירקטורים אובייקטיבים", כלומר כאלה שגם יהיו בעלי כשירות מקצועית וגם לא יהיו תלויים בבעלי השליטה או שלא תהיה להם זיקה לחברה. המחוקק רוצה להקל אז הוא אומר אתם החברות יכולים למנות לדירקטריון גם דירקטורים שעונים על כשירות המינוי של דח"צים אבל שתהליך הבחירה שלהם יהיה רגיל. בכשירות שלהם הם יהיו אנשים מקצועיים ובלתי תלויים ואובייקטיבי ואלו הם הדירקטורים הבלתי תלויים – יש להם תנאי כשירות כמו של הדח"צים אבל בעלי תהליך מינוי רגיל. האינטרס של החברה זה למנות הרבה דירקטורים בלתי תלויים על מנת שיהיה רק של חברה אובייקטיבי על מנת שתגרוף יותר השקעות כי היא נראית אמינה. 




התורה האורגנית  - דף הוראה מס' 4
ראינו שמצד אחד החברה היא ישות וירטואלית ולכן היא צריכה בני אדם שיבצעו את הפעולות שלה וידברו בשמה, הביצוע של הפעולות יכול להיעשות רק באמצעות אנשים פיזיים. האנשים הפיזיים הללו הם כמובן נפרדים מהחברה ועל מנת ליצור את הקשר בין האנשים הפיזיים הללו לבין החברה היה לנו צורך במנגנון משפטי מסוים והמנגנון הזה הוא התורה האורגנית. ההכרה שבן אדם שממלא תפקיד מסוים בחברה יכול להיחשב כמי שפועל בשמה היא תוצאה של התפתחות מסוימת. פס"ד הראשון שעסק בנושא הזה הוא פס"דLennard's Carrying Co. Ltd [1915] A.C. 705 H.L  - פעולות המנכ"ל הן פעולות החברה: מדובר בחברה שהייתה בעלת אוניה שהובילה בנזין, הבנזין אוחסן בדודים על האוניה. האחזקה של הדודים הייתה לקויה וכתוצאה מכך הדודים התפוצצו והבנזין התנדף ועלתה השאלה את מי אפשר לתבוע בגין הנזק שנגרם? (אובדן הבנזין). ע"פ חוק הספנות הבריטי בזמנו ניתן היה לתבוע נזק שנגרם רק אם בעלי האוניה יהיו אחראים אישית אבל אם הנזק נגרם על ידי מישהו אחר הם פתורים. אם היינו מפרשים את החוק כפי שהוא, לא היה לבעלים של הבנזין את מי לתבוע וזאת מכיוון שלבעלים של האוניה לא היה חלק בתחזוקה. בימ"ש הבין שפירוש החוק בצורה פורמלית יביא לתוצא האבסורדית ולכן קבע שהמנכ"ל של החברה הוא האורגן שלה, כלומר הוא כמו האני האחר שלה ALTER EGO ובהיותו האני האחר שלה הוא יוצר את הרצון של החברה ולכן הפעולה הרשלנית שלו מיוחסת לחברה ולכן הבעלים של הבנזין יכול לתבוע. זה פס"ד הראשון שביסס את התורה האורגנית ומאז הוא מוכר במשפט. 

ישנם שלושה תחומים שבהם שבאה לידי ביטוי התורה האורגנית : חוזים, פלילי ונזיקין. 

התורה האורגנית בנזיקין 
היום יש לנו בחוק החברות ס' 53 המתייחס לכך : ס' 53 – אחריות החברה בנזיקין
(א)חברה חבה במישרין באחריות בנזיקין על עוולה שבוצעה בידי אורגן שלה.
(ב)אין בהוראת סעיף קטן (א) כדי לגרוע מאחריותה השילוחית של חברה בנזיקין על פי כל דין.



פס"ד ע"א 407/89 צוק אור בע"מ נ' קאר סקטוריטי בע"מ - אחריות החברה בנזיקין – מדובר בחברה לייצור מכוניות שייצרה מכוניות עם גג נפתח ובבעלותם פטנט ישראלי של מתקן למניעת גניבת רכב. הפטנט הזה נרשם ופיתחו לו יישום (אפליקציה) מסחרי בארץ. לאחר תקופה מסוימת חברה מתחרה החלה לייצר מערכת הגנה למניעת גניבת רכב והמערכת הזו שיצרה המתחרה הייתה בעצם זהה לפטנט של החברה שרשמה את הפטנט. במילים אחרות הייתה פה גניבת פטנט. החברה בעלת הפטנט הגישה תביעה נגד החברה שגנבה את הפטנט. בבימ"ש התעוררה השאלה האם אפשר לתבוע בעוולה נזיקית של גניבת עין את החברה שגנבה את הפטנט כי הרי בפועל החברה שגנבה את הפטנט לא עשתה זאת בעצמה שכן גניבת הפטנט נעשתה על ידי המנהל. בימ"ש קבע שאין בעיה בעניין הזה שהחברה שגנבה את הפטנט באמצעות המנהל שלה יכולה להימצא אחראית בגניבת עין אומנם גניבת העין הזו בוצעה על ידי המנהלים אך אנחנו מייחסים את גניבת העין של המנהלים לחברה עצמה ולכן אנחנו מוצאים את החברה עצמה אחראית בעוולה נזיקית של גניבת העין. האחריות שהיטלנו על החברה בגניבת עין היא אחריות ישירה ולא אחריות שילוחית, לקחו את הפעולה של אותה מנהל וייחסו אותה ישירות לחברה עצמה והחברה שגנבה את הפטנט חויבה בפיצויים לחברה שעל שמה רשום הפטנט.



אחריות אישית בנזיקין של נושאי משרה -   
מצד אחד אמרנו שלהטיל אחריות זה בעייתי כי הפעולה של האורגן נבלעת בתוך הפעולה של החברה אך מצד שני אנחנו אומרים שבעצם האורגן בעצמו הרי גם ביצע את הפעולה ופעולה נזיקית לא מתרחשת במקרה, אז צודק להטיל גם עליו אחריות ולא רק צודק אלא גם יעיל שכן אם לא נטיל עליו אחריות אזי הוא יפעל ברשלנות יתרה מתוך ההבנה שהוא יוצא נשכר.

ע"א 8133/03 עודד יצחק נ' לוטם שיווק בע"מ ושלומי גרנוב, - הטלת חובה נזיקית על החברה והאורגן- מדובר בבעלים של משתלה ששכר עובד להתקין טפטפות, העובד התקין את הטפטפות אבל הוא לא נקט באמצעי זהירות ולא הרכיב משקפי מגן מכיוון שלא ניתנו לו משקפי מגן הטפטפת נכנסה לו לעין והוא נפצע. הוא הגיש תביעה נגד החברה שהייתה באופן פורמלי המעסיקה שלו וגם נגד הבעלים של החברה שהיה מנהל העבודה. ברור היה שהחברה שלו אחראית ולכן מצאו את החברה אחראית. השאלה הבאה שנשאלה היא האם ניתן גם לתבוע אישית את הבעלים של החברה שהיה גם מנהל עבודה? במקרה הזה היה לו חשוב לתבוע את המנהל אישית כיוון שלחברה לא היה כסף והוא רצה להיפרע, ואז התעוררה השאלה של אחריות האורגן בנזיקין כי החברה היא הבעלים והיא נמצאה אחראית בנזיקין גם בגין רשלנות וגם בגין הפרת חובה חקוקה. למה מתעוררת השאלה? על פי ס' 53 החברה מחויבת בגין הפעולות של האורגן שלה, בימ"ש העליון אמר שאפשר לחייב את האורגן, הוא אמר שדיני הנזיקין הם בעצם תחום משפטי שבאמצעותו ניתן לייצר גם קשר ישיר בין הפעולה של המזיק בפועל לבין הניזוק למרות שפורמלית מי שהזיק הייתה החברה אך מעשית מי שגרם לנזק היה מנהל העבודה שלא נקט בשיטת עבודה בטוחה ולכן יש להטיל אחריות אישית גם על האורגן אחרי שנבחן אם האורגן עלה על שני השלבים של הטלת אחריות נזיקית : חובת זהירות מושגית וחובת זהירות קונקרטית. 

ע"א 313/08 עזמי נשאשיבי נ' איהאב רינראוי, תק-על 2010(3) – דרישת דבר מה נוסף להטלת האחריות הנזיקית על המנהלים  - מדובר ברוכשי דירות שהתקשרו עם חברת בולוס על מנת לרכוש דירות נופש. חברת בולוס ביצעה את ההתקשרות באמצעות מנהלים והמנהלים היו גם בעלי מניות. כל הפרויקט נבנה בליווי פיננסי של חברת CAL  והיא הנפיקה פוליסת ביטוח לרוכשי הדירות אבל הביטוח נעשה רק על חלק מהסכום ולא על כולו. חברת בולוס נקלעה לקשיים ולא היה ביכולתה להשלים את הפרויקט. הרוכשים של הדירות כאשר התברר להם שהם לא יקבלו את כל הסכום הגישו תביעה גם נגד החברה וגם נגד המנהלים על מנת לקבל את יתרת הסכום שלא בוטח. התעוררה השאלה האם אפשר לחייב את המנהלים כיוון שמהחברה לא היה ניתן להיפרע בשל הקשיים הכלכליים שהייתה שרויה בהם. השאלה הזו היא שאלה של אחריות אישית של האורגן בנזיקין. מה עשו המנהלים במקרה הנדון? הם ניהלו משא ומתן בשם החברה והם מכרו את הדירה וביטחו את הדירות בחלק מהסכום ולא בכל הסכום. עקרונית, בימ"ש העליון אומר שזה לא מספיק שהמנהלים היו מעורבים אישית במכירת הדירות, על מנת להטיל אחריות אישית על אורגן בנזיקין יש להביא דבר מה נוסף, כאן לא הוכחה המודעות שלהם לביצוע העוולה שלפי חובה חקוקה ולא הוכחה הכוונה שלהם לא לבטח ולכן לא ניתן לבוא ולומר שהם היו אחראים אישית מכוח עוולת הרשלנות או מכוח עוולה של הפרת חובת חקוקה. כלומר, עקרונית בימ"ש אמר שניתן לחפש אפשרות להטיל אחריות אישית על אורגן בנזיקין אבל יש להראות שהאורגן עומד ביסודות, עצם העובדה שהוא מנהל לא אוטומטית מטילה עליו אחריות אישית ויש להראות מעורבות של ממש. 






ס'  54 לחוק החברות – אחריות יחידי האורגן
אין בייחוס פעולה או כוונה של אורגן, לחברה, כדי לגרוע מהאחריות האישית שיחידי האורגן היו נושאים בה אילולא אותו ייחוס.

ס' 54 אומר שאפשר כמובן לייחס פעולה של אורגן לפעולת החברה אך זה כבר נאמר בס' 53א, דבר שני ס' 54(א) אומר שאם האורגן יענה על כל הקריטריונים של כל העוולות הנזיקיות אז הוא יהיה אחראי בנזיקין ודבר נוסף שאומר ס' 54(א) זה שאין בייחוס הפעולה כדי לגרוע מהאחריות האישית שיחידי האורגן היו נושאים בה אלמלא אותו ייחוס, מי הם יחידי האורגן? הם הדירקטורים, אם אנחנו מייחסים פעולה מסוימת לדירקטוריון אפשר יהיה גם לחייב את הדירקטורים הבודדים אם נראה שהדירקטורים הבודדים היו לצורך העניין מנהלי עבודה או בתפקידם היה אחריות אישית אנחנו יכולים להטיל גם עליהם אחריות.  בקשר לאחריות אורגן בנזיקין נעשה שימוש שני בפס"ד צוק אור גם שם נאמר שעל מנת להטיל אחריות אישית על אורגן יש להוכיח שלאורגן היה יסוד נפשי של מודעות לרכיבים העובדתיים של העוולה. לסיכום, אפשר להטיל אחריות אישית על אורגן אבל זה תלוי בהוכחת היסוד הנפשי, הוכחת היסוד הנפשי מצריכה התייחסות ספציפית של האורגן ליסודות של העוולה. במקרה של אורגן אשר מהווה גם מנהל אין זה מספיק העובדה שהוא מנהל ע"מ להטיל עליו אוטומטית אחריות, המנהל יהיה אחראי רק אם הוא ספציפי היה מעורב במעשה הנזיקי כמו למשל בפס"ד עודד יצחק נגד לוטם או צוק אור. 

בריטיש קנדיאן בילדרס בע"מ נ' אורן, פ"ד לה(4) 253  - אורגן אינו חסין מפני תביעה נזיקית -
עובדות: תביעה בגין ליקויי בנייה הלכה: היותו של פלוני בין השאר אורגן של חברה אינה מקנה לו חסינות בנזיקין, ואין הוא יכול להסתתר  מאחורי אישיותה המשפטית של החברה, מקום שנקבע כי מעשי נזיקין זה או אחר בוצעו על ידו, מנהל החברה אינו חב בנזיקין בגין מעשיהם של עובדי החברה או אחרים המורשים לעשות פעולה מטעמה, אלא ע"פ הכללים שנקבעו הפקודה.

התורה האורגנית בחוזים 
ע"פ חוק החוזים מו"מ לכרת כריתתו של חוזה צריך להיות בתו"ל וגם ביצוע חוזה צריך להיות בתו"ל ס' 12+39 לחוה"ח. איך ניתן להחיל את הסעיפים הללו של חוה"ח כאשר מדובר בחברה. מצד דיני חברות אנחנו מבינים שמו"מ שמתנהל על ידי חברה מתנהל על ידי אדם ולא אישיות וירטואלית, ואז אם הפעולה שנעשתה על ידי אדם שהוא אורגן של החברה והפעולה היא לא תקינה החברה תוכל לטעון שזו פעולה שלא היוותה את כוחו של האורגן ולכן היא החברה לא נושאת באחריות. אבל המחוקק רוצה להסדיר את זה והוא מבין שאם החברה תתחכם אנחנו מפסידים את הסנקציה שתוכל להיות מוטלת על חברה ויוצא שבני אדם בשוק הפרטי חלה עליהם חובת תו"ל ואילו החברה תרצה להשתחרר מכל אחריות ולכן הדרך של הפסיקה להתמודד עם זה היה ע"פ התורה האורגנית ולכן כל פעולה גם לא תקינה שהאורגן עשה מיוחסת לחברה ואין לחברה את האופציה לומר שלא היה בכוחו של האורגן לבצע פעולה שכזאת. קושי מתעורר כאשר רוצים להטיל אחריות על האורגן עצמו כי הטלת האחריות על החברה היא כבר די פשוטה.  

לדוגמא פס"ד פנידר נ' קסטרו – הטלת אחריות על האורגן – מדובר בשני אנשים שמכירים אחד את השני עוד מהתיכון אחד מהם היה בעלים ומנהל של חברה שהתכוונה לבנות בניין על שטח שלכאורה היא רכשה. השני היה רוכש פוטנציאלי של דירה באותו בניין. המנכ"ל סיפר לקונה הפוטנציאלי שהיה חברו מהתיכון ואמר לו שהוא מתכוון להקים בניין והוא ימכור לו דירה בתמורה לתשלום. בפועל התברר שהמגרש לא היה רשום על שם החברה ולא נבנה בניין והכסף ירד לטמיון. התעוררה השאלה האם אפשר להטיל אחריות בחוזים על החברה ועל אותו אורגן? דבר ראשון ששואלים זה האם אפשר להטיל אחריות על החברה ? והתשובה היא כן, ניתן להטיל אחריות על החברה. מכוח מה ניתן להטיל אחריות על החברה? מכוח תורת האורגנים, מייחסים את פעולת האורגן לחברה ורואים בחברה אחראית בגין פעולת האורגן שנעשו. שאלה שנייה שעולה היא האם אנחנו יכולים להטיל אחריות גם על האורגן עצמו כי הרי מדובר כאן במו"מ שלא בתו"ל שנעשה ע"י האורגן עצמו. מה הקושי שיש לנו פה? העובדה שהפעולות שלו נטמעות בפעולות החברה וכביכול לא ניתן להאשים גם אותו וגם את החברה – אבל! היו מקרים שהחברה היא בפשיטת רגל ואין מה להוציא ממנה ועדיף להוציא מהאורגן – בימ"ש קבע בפנידר שבנוסף על האחריות שמוטלת על החברה ניתן להטיל אחריות גם על האורגן עצמו כי הוא זה שניהל אישית את המו"מ וזאת מכוח ס' 12 לחוה"ח. חשוב לציין שיש חשיבות לקשר שהיה בין השניים אשר גרם לקונה לסמוך על האורגן וייתכן שבמקרה אחר לא הייתה מתקבלת אותה תוצאה. הטלת אחריות על האורגן היא חריגה כיוון ופעולותיו אמורות להיטמע בפעולות החברה לטוב ולרע וכעת אנחנו חושפים אותו לצד שלישי. כאשר רוצים להטיל אחריות על האורגן יש לחפש קשר אישי כלשהו ודבר מה נוסף בין האורגן שביצע את הפעולה לבין הצד השלישי, זה נבחן כל מקרה לגופו ותמיד יש לנסות לתבוע גם את האורגן, גם החברה יכולה לתבוע את האורגן מטעמי חובת זהירות ואמונים שהוא חב לה (סמסטר ב').

 פס"ד נוסף בעניין הזה דוד שרמן נ' אל-על – קיום קשר אישי בתביעה חוזית - מדובר בסוכנות נסיעות שרכשה כרטיסים מחברת אל על ואותה סוכנות הייתה אמורה למכור את הכרטיסים הללו הלאה לקונים. הסוכנות קנתה את הכרטיסים מאל על ובגלל שסוכנות הנסיעות הייתה בקשיים סוכנות הנסיעות גבתה את הכסף מקונה הכרטיסים ולא העבירה את זה לאל על ומי שעשה את הפעולות הללו עבור הסוכנות היה דוד שרמן שהיה המנכ"ל של הסוכנות וגם בעל המניות. שרמן ברח מהארץ ואל על עמדה במצב שהיא לא קיבלה את הכסף עבור הכרטיסים. שרמן חזר לארץ והוגשה תביעה נגד סוכנות הנסיעות שהייתה בפשיטת רגל וגם נגד שרמן. שרמן ענה בתגובה לתביעה נגדו שהוא לא עשה זאת אישית אלא בשם החברה ובימ"ש אמר שניתן להטיל אחריות אישית גם על דוד שרמן מכוח התורה האורגנית. מכיוון שדוד שרמן מכר את הכרטיסים אישית וגם הבטיח אישית לאל – על שהכסף יועבר אליה. כלומר, כל הקשרים בין הסוכנות לבין דוד שרמן היו קשרים אישיים.

 פס"ד ע"א 313/08 עזמי נשאשיבי נ' איהאב רינראוי – אי קיום קשר אישי – פס"ד שדיברנו עליו בהקשר של נזיקין והוא משתייך גם בהקשר החוזי שם קוני הדירות רצו לתבוע אישית גם את מנהלי החברה על כך שלא כל סכום הדירה היה מבוטח ושם אמר בימ"ש שלא ניתן לתבוע אישית את המנהלים גם בנזיקין וגם בחוזים מכיוון שלא נוצר קשר אישי מיוחד בין המנהלים לבין קוני הדירות. הקונים ראו במנהלים רק מנהלי חברה ולא סמכו עליהם באופן אישי ולא הכירו אותם טרם הקנייה. ולכן בדוגמא הזו לא ניתן היה להטיל על מנהלי החברה אחריות אישית. 

פס"ד מרכז העיר אשדוד נגד שמואל שמעון – אי קיום קשר אישי – מדובר בחברות קבלניות שהיו בבעלותם של המערערים 3+4. החברות הללו הקימו על מקרקעין באשדוד מרכז מסחרי. זכויות החברות במקרקעין שועבדו לטובת בנק לאומי שליווה את הפרויקט, אבל עקב חובות שהחברות נקלעו אליהם ניתן צו לאכיפת השעבודים ומינו כונס נכסים גם מטעם הבנק וגם מטעם העירייה. קוני הדירות נכנסו לדירות וגרו בהם והם רצו באופן טבעי שהדירות ירשמו על שמם אבל בגלל השעבודים שהוטלו על הנכסים הדירות לא נרשמו על שמם. הדיירים טענו שהחברות הפרו כלפיהם התחייבויות חוזיות כגון רשימת הדירות על שמן ויש להורות על ביצוע הרישום וגם מתן פיצוי. עוד ביקשו הקונים לחייב את המנהלים אישית בגין ההפרה של ההתחייבות האישית של המנהלים כלפי רוכשי הדירות לרשום את הדירות על שמם. לחילופין הם גם טענו שיש מקום להרים את המסך ולהטיל על הבעלים אחריות אישית מכוח התנהלותם כנושאי משרה בחברות. בימ"ש קבע לעניין האשמה אישית של המנהלים על חוסר תו"ל בחוזים כי - "להטלת חבות אישית על מנהל לא מספיק שנורמת תו"ל הופרה, לשם כך יש להצביע על דבר מה נוסף ("אשם אישי") שיש בו סממנים של הטעיה או מרמה ואדישות וחוסר מעש אינם מספיקים". עוד אומר בימ"ש "הטלת חבות אישית בחוזים על אורגנים בגין הפרת חוזה של החברה עצמה צריך לשמור למקרים חריגים". חשוב לציין שה"דבר מה נוסף" לא מתקיים רק באפשרות של קיום אישי, ישנם מקרים שגם הידיעה על קיומה של פעולה בחוסר תו"ל יכולה להוות קיומו של "דבר מה נוסף"  דבר שהוא רלבנטי יותר בתחומי הנזיקין. 


מרכז העיר אשדוד ק.א. בע"מ נ' שמואל שמעון (22.1.15) – הטלת אחריות על אורגן במסלול תו"ל-
דעת הרוב: בשלב מאוחר יותר חלה התפתחות נוספת בפסיקת בית משפט זה, תוך שימוש בעיקרון תום הלב על מנת להטיל אחריות אישית על אורגנים בחברה, שטשטשה מעט את ההבחנה שבין נושה חוזי לנושה נזיקי. אם בעבר נשמרה ההבחנה בין "המסלול החוזי" (או "מסלול תום הלב") לבין "המסלול הנזיקי" על ידי שמירה על "קו הגבול" של מועד כריתת החוזה – שימוש בעיקרון תום הלב על מנת להטיל במקרים המתאימים אחריות אישית על אורגן בחברה בגין התנהלות חסרת תום לב במהלך המשא ומתן עד למועד כריתת החוזה; ושימוש בדיני הנזיקין, ובהם בלבד, על מנת להטיל במקרים המתאימים אחריות אישית על אורגן בחברה בגין מעשיו או מחדליו שעולים כדי עוולה נזיקית לאחר מועד כריתת החוזה  – הרי שהבחנה זו היטשטשה מעט עם הזמן. 
עיקרון תום הלב חל כמובן גם בשלב קיום החוזה בהתאם לסעיף 39 לחוק החוזים, וככזה הוא מחייב את הצדדים לחוזה לפעול זה כלפי זה בתום לב ובדרך מקובלת לאורך כל חיי החוזה. עיקרון זה חל כמובן על החברה שהיא צד לחוזה, אך עם הזמן נעשה בו גם שימוש על מנת לקבוע כי במקרים מסוימים עלולה הפרת החוזה על ידי החברה לגרור בעקבותיה גם הטלת אחריות אישית על האורגן, ככל שזה פעל בשמה והיה אחראי באופן אישי להפרת עיקרון תום הלב בשלב קיום החוזה.
דעת מיעוט: אני מסכימה כי המקרה הפרדיגמטי של הטלת אחריות אישית על נושא משרה או בעל מניות יהיה מקרה שבו התנהגותו הגיעה לדרגה גבוהה של חוסר תום לב. עם זאת, אינני סבורה כי חוסר תום הלב האמור צריך להיות בדרגה הקרובה למרמה או להיות כרוך בהכרח בהטעיה.  כידוע, טענות בדבר תרמית מחייבות רמת הוכחה גבוהה במיוחד (חזן נ' חזן) המושפעת מכך שזוהי טענה בעלת אופי מעין-פלילי (בר נוי נ' אמנון). לשיטתי, לא ראוי שאמת המידה להטלת אחריות אישית על נושאי משרה בתאגיד תהיה כה גבוהה, ואין לסגור את הדלת בפני הטלת חבות אישית גם במקרים מתאימים אחרים.  בנוסף לכך, אינני סבורה כי יש להגביל את הטלתה של אחריות אישית על נושא משרה בתאגיד למצב שיש בו סממנים של הטעיה, היינו כזה שכרוך במצג עובדתי כוזב. אכן, זהו אכן המקרה הטיפוסי בו תוטל אחריות אישית על בעל מניות או מנהל בחברה. אולם, אין לשלול את האפשרות של הטלת אחריות אישית גם במקרים נוספים. כך, ניתן להעלות על הדעת הטלת אחריות אישית בגין התנהלות עסקית שאינה מתאפיינת במצגים עובדתיים אלא מבוססת על יצירת מחויבות אישית מצדו של נושא משרה לעשיית מרב המאמצים לכך שהתאגיד יקיים את התחייבויותיו, וזאת כאשר מתברר בדיעבד שאותו נושא משרה לא נקט כל השתדלות המכוונת לכך. כדוגמה ניתן להביא מצב של ניהול משא ומתן מתקדם עם תאגיד (גל-אור נ' חברת כלל (ישראל) בע"מ (1992)) כאשר נושא המשרה מציין שוב ושוב כי הוא יעשה כל מאמץ לחתימת החוזה בין החברה לבין הצד השני למשא ומתן ומסביר כי "אפשר לסמוך עליו בעניין", אך בסופו של דבר מביא לפרישת החברה מן המגעים, ערב חתימת החוזה, בחוסר תום לב. מצבים אלה מובחנים מן המסלול של הטלת אחריות בגין "התחייבות אישית" שנזכר בחוות דעתו של חברי (בפסקאות 54-53 לפסק דינו), מאחר שאין מדובר בהתחייבות אישית של נושא המשרה לקיום התחייבויותיו של התאגיד, אלא בהתחייבות לעשיית מאמץ והשתדלות בעלת אופי אישי והתנהגות חסרת תום לב מצד נושא המשרה, אשר השילוב ביניהן מצדיק הטלת אחריות אישית עליו, במקרים המתאימים.

התורה האורגנית בפלילים   
מכוח התורה האורגנית ניתן להטיל אחריות על התאגיד ואכן התורה האורגנית פועלת גם בפלילים כאשר מדובר בדיני נפשות. חוק העונשין מטיל על התאגיד אחריות פלילית. ס' 23 לחוק העונשין קובע את האחריות הפלילית שניתן להטיל על תאגיד. ניתן להטיל על תאגיד אחריות קפידה ואחריות שמצריכה הוכחת כוונה. ס' 47 לחוק החברות קובע שהפעולות של אורגן וכוונותיו הם הפעולות של החברה וכוונותיה ומכוח זה מוטלת גם אחריות על החברה בפלילים. בנוסף לאחריות שאנחנו מטילים על החברה בפלילים אנחנו מטילים גם אחריות אישית על האורגן בפלילים. על מנת להרתיע מלעשות פעולות פליליות אנחנו גם מטילים אחריות אישית על האורגנים והסנקציה האישית תפעל גם לצורך הרתעה. לעניין אחריות פלילית של אורגנים נעשה שימוש בפס"ד מדינת ישראל נ' דנקנר – מדובר בפרשה של פעילות מסחר אינטנסיבית במניה של חברת IDB בשלושה ימי מסחר שבהם הונפקה המניה (הרצת מניות). הפעילות הזו אסורה על פי חוק ניירות ערך והאיסור מוטל הן על החברה והן על נושאי המשרה שלה – האורגנים שלה. הוגש כתב אישום גם נגד חברת IDB וגם נגד דנקנר, בקשר למניפולציה בניירות ערך קיימים בחוק העונשין סעיפים ספציפיים שנוגעים לנושאי החברה. בימ"ש אומר שבקשר להטלת אחריות אישית על דנקנר כנושא משרה / אורגן – "הדין הישראלי מכיר באחריות הפלילית של תאגידים אבל הוא גם מכיר באחריות הפלילית של האורגנים שלו. כאשר המטרה העיקרית היא שעומדת ביסוד התורה האורגנית היא קידום ההרתעה הפלילית. הרשעת התאגיד בפעולות האורגנים מביאה לקידום מנגנוני הפיקוח והבקרה במסגרת התאגיד וכדי להטיל אחריות פלילית על התאגיד יש לבדוק מי האורגן ואם הייתה ידו הארוכה של התאגיד וברגע שאנחנו אומרים שכן אנחנו נטיל אחריות פלילית על התאגיד ובנפרד גם על האורגן עצמו. לסיכום, התורה האורגנית בפלילים מדובר בדיני נפשות ולכן תמיד בשביל להטיל אחריות על תאגיד ואורגן נצטרך לחפש ס' ספציפי שמטיל אחריות ישירה.   

ע"פ 3027/90 חברת מודיעים בינוי ופיתוח בע"מ נ' מ"י, פ"ד מה(4) – הטלת אחריות פלילית על חברה -
עובדות: ראו רכב של חב' מודעים עובר באור אדום חציית אור אדום היא עבירה פלילית, החברה הורשע והיא ערערה על כך.  החלטת ביהמ"ש העליון: ביהמ"ש אמר שבאמצעות תורת האורגנים ניתן להטיל אחריות בפלילים על חברה. מכיוון שהחברה בעצמה הודתה בעבירה הטילו עליה אחריות, אבל גם הטלת האחריות יכלה להגיע ממקום אחר זיהוי פעולות האורגן עם פעולות החברה. למרות שהס' בפק' התעבורה מטיל את האחריות על בעל הרכב האחריות הזאת ממשיכה להיצמד לתאגיד שהוא בעל הרכב אע"פ שהוא לא מסוגל לנהוג בעצמו על הרכב. יש חריג באחריות הקפידה שאומר שאם החברה עשתה את כל שביכולתה למנוע את ביצוע העבירה, היא יכול להשתחרר מאחריות אך זה מוגבל לחוקים מסוימים. פס"ד זה מסביר כי באמצעות תורת האורגנים ניתן להטיל אחריות בפלילים על חברה , מהנימוק כי נמצא זיהוי פעולות האורגן עם פעולות החברה.

פסיקה פרק 3  : 
רע"פ 8487/11 חברת נמלי ישראל-פיתוח ונכסים בע"מ נ' מדינת ישראל-המשרד להגנת הסביבה 
עובדות : עבירה של חברה על חוק למניעת זיהום הים. השאלה המשפטית – האם במסגרת ההליך הפלילי ניתן להימנע מהשעיית תאגיד ובמקום זאת לשקול חלופות בדיני העונשין העומדים לרשות בימ"ש בהליכים כנגד בני אדם? 
הלכה : צו מבחן הוא צו שבסמכותו של בימ"ש לשקול בהליך. כשם שתאגיד נושא באחריות פלילית ראוי שיעמדו לו ההגנות שעומדות לאדם בהליך הפלילי. צו מבחן הוא אמצעי שיקומי ואין מניעה להטיל צו זה על תאגיד. בנוגע לעריכת התסקיר האנשים במערך השיקומי יצליחו למצוא דרכים יצירתיות עם עריכת תסקיר לתאגיד מכיוון שעבירה היא קלה ולא בוצעה ישירות על ידי התאגיד בעוד שהפללת התאגיד יהווה עונש חמור עבורו (לא יוכל להשתתף במכרזי המדינה) יש לשקול פיתרון זה. אין לעשות זאת בכל מקרה אך זהו חריג. הש' עמית מסכים שניתן לא להרשיע אך אין לתת צו מבחן כי זהו גוף שערוך להתמודד עם בני אדם. הוא אינו מסכים שניתן להטיל אחריות על מנהל בגין עבירת אחריות קפידה שבוצעה על ידי מישהו אחר בתאגיד כיוון שזה לא ממלא אחר מטרות דיני העונשין. 

ע"א 4114/90 אברהם בן-שושן נ' כריכיה קואופרטיבית בע"מ, - אורגן שהוא גם בעל מניות יכול לתבוע את החברה שלו בגין נזק -  
עובדות: אדם עבד בכריכיית ספרים שהייתה בבעלות של אגודה שיתופית. אותו אדם נפגע ממכונה שהופעלה ונגרם לו נזק. השאלה הייתה האם הוא יכול לתבוע את הכריכייה בגין הנזק שנגרם לו. מעביד = האגודה השיתופית המורכבת מחברים כשגם הוא חבר בה. אמרו לו שמכיוון שהוא חלק מהחברה הוא לא יכול לתבוע את עצמו. הרי הטענה היא שאם הייתה שיטת עבודה בטוחה לא היה נגרם הנזק, ומי שלא הפעיל שיטת עבודה בטוחה, היא האגודה =החברה והוא חלק ממנה.
החלטת ביהמ"ש: החברה פועלת באמצעות אורגנים והמחדל של אי הנהגת שיטת עבודה בטוחה מתגבש אצל האסיפה הכללית של האגודה השיתופית והוא מופנה כלפי החבר באגודה השיתופית שגם עובד שם. העובדה שלא הפעילו שיטת עבודה בטוחה מיוחסת, באמצעות התורה האורגנית, לחברה עצמה. האגודה השיתופית היא אישיות משפטית נפרדת ולכן יש חיץ בינה לבין העובדים שלה ואין נפקות לעובדה כי העובד היה גם בעל מניות (חלק מהאסיפה הכללית) - אין הדבר שולל את הזכות שלו לפיצויים בכובע שלו כעובד שלה. יתרה מזאת האחריות של התאגיד אינה מותנית באחריות של האורגן. אם נרצה להעמיד גם את האורגן לדין ולהטיל עליו אחריות אנו צריכים למצוא נורמה משפטית, סעיף בחוק המטיל אחריות אישית על האורגן. אחריותו האישית של האורגן מתאפשרת ראשית מכוחו של סע' 54 א' לחוק החברות. שאומר לנו שזה שמטילים אחריות אישית על חברה אינו שולל את הטלת האחריות גם על האורגן שלה בנוסף יש למצוא סעיף ספציפי בחוק ספציפי שמכוחו נוכל להטיל אחריות אישית על האורגן. פס"ד זה אומר כי אין נפקות לכך שאורגן הוא גם בעל מניות בחברה , מכוח עקרון האישיות המשפטית הנפרדת יש להפריד בין אחריותו כבעל מניות ואחריותו כאורגן. אחריות של התאגיד אינה תלויה באחריותו של האורגן ,ע"מ לחייבו יש לבדוק האם מתקיימים כל יסודות העילה כנגדו.

נחושתן תעשיות מעליות בע"מ נ' מדינת ישראל – פירוש המונח "צד" הטלת אחריות אישית על האורגן - 
עובדות: דובר בהסכם שנחתם בין חברת "נחושתן תעשיות מעליות" לבין חברת "הכוח מעליות". הסכם זה נושא את הכותרת "אי תחרות". בשמה של נחושתן חתם על ההסכם נעמן ששימש מנהל הסניפים של נחושתן בירושלים ות"א- הוא האחראי על מערכות השירות של נחושתן. הסכם זה הוא הסכם שנוגד את חוק ההגבלים העסקיים. נחושתן הועמדה לדין והורשעה בעבירה של צד להסדר כובל. השאלה המשפטית: האם ניתן להטיל אחריות אישית על האורגן למרות שהחתימה על הסכם הכובל נעשתה בשמה ובמקומה של החברה? 
החלטת ביהמ"ש : הולך לסעיף החוק וקורא אותו, הולך לחוק ההגבלים העסקיים (סעיף 4): "לא יהיה אדם צד להסדר כובל...אלא אם כן קיבל אישור" .הסעיף מדבר על אדם ולא על בן אדם. הסעיף מטיל אחריות על הצד, משמע האחריות תלויה בפרשנות "צד" האם אפשר לראות במילה צד את נושאי המשרה של החברה, מלבד החברה עצמה. הש' קדמי מבצע הרחבה של המילה "צד" ואומר שניתן לראות את האורגן כאילו הוא בעצמו היה הצד להסכם, וזאת מכיוון שלא ייתכן הדבר לשיטתו שהחברה תהיה אחראית אבל שהאורגן שביצע את הפעולה יהיה פטור!. יש הסוברים כי מה שעשה הש' קדמי זה גישה גורפת מידי. פס"ד זה משקף את מגמת החקיקה והפסיקה: נטייה להחיל אחריות אישית על אורגנים בכל מקרה שניתן לפרש את הסעיף בחוק, כסעיף שמטיל אחריות על אורגנים אישית.

פרק 4  בסילבוס – הרמת מסך 
סעיפים 6-7 ו- 54 לחוק החברות
1.  רע"א 2903/13 אינטרקולוני השקעות בע"מ נ' שמואל שקדי (מאגר משפטי נבו).
2.  ע"א 313/08 עזמי נשאשיבי נ' איהאב רינראוי (מאגר משפטי נבו) 
3.  ע"א 4263/04 קיבוץ משמר העמק נ' עו"ד טומי מנור, מפרק אפרוחי הצפון בע"מ (מאגר נבו) 
4.  ע"א 10582/02 בן אבו נ' דלתות חמדיה (מאגר נבו). 
5.  ע"א 2223/99 קריספי נ' ח. אלקטרוניקה (1988) בע"מ ואח', תק-על 2003 (2), 3246  
6.  ע"ע 1170/00 מרים פרידמן נ' יוניוב ירחמיאל ובניו חברה קבלנית לבנין בע"מ תק-אר 2002(3) 1679.
7.  רע"א 8472/96 ההסתדרות הכללית של העובדים בא"י ואח' נ' מושב שיתופי מולדת ואח', פ"ד נא(1) 61  
8.  ת"א(ת"א) 1755/88 פולגת תעשיות בע"מ נ' ערו בע"מ, פ"מ תשמ"ט(ב) 298 (תרגיל)
9.  ע"פ 173/75 מדינת ישראל נ' בן-ציון, פ"ד ל(1) 121-119, 133-129 (תרגיל)

דף הוראה מס' 5
חשיפת בעלי המניות שנמצאים מעבר למסך ויצירת קשר ישיר (מבחינת התביעה או הדרישה של הנושים כלפי בעלי המניות) בין הנושים של החברה (בעלי החוב של החברה) לבין בעלי המניות. כבר מעצם ההגדרה, חלק ממהות החברה שלא יהיה סיכון לבעלי המניות. למה לא רוצים שהם יהיו קיימים? כדי שתהיה זרימה כלכלית. ז"א שבעלי המניות יוכלו להשקיע בחברה בשקט ולהשקיע בחברה, כך יוכלו ליהנות מהדיבידנדים, ולא בכל תקלה יצטרכו להיחשף ולשלם לבד את כל החובות שלהם. במידה ונרים מסך באופן גורף, אנשים יפחדו להשקיע כסף, וכך מטרפדים את הרעיון שנקרא חברה. המנהלים הם ה"אני" האחר של החברה, הם האיברים של החברה, הם לא נמצאים מאחורי החברה. כך ההבדל – האורגנים הם החברה, בעלי המניות נמצאים מאחורי החברה. המנהלים הם החברה הם האני האחר של החברה – ALTER EGO . האורגנים הם חלק של החברה ולעומתם בעלי המניות נמצאים מאחורי החברה. 

איך המחוקק מגדיר הרמת מסך ובאילו מצבים נבצע הרמת מסך? ס' 6 לחוק החברות – הרמת מסך
(א) (1) בית משפט רשאי לייחס חוב של חברה לבעל מניה בה, אם מצא כי בנסיבות הענין צודק ונכון לעשות כן, במקרים החריגים שבהם השימוש באישיות המשפטית הנפרדת נעשה באחד מאלה:
(א)באופן שיש בו כדי להונות אדם או לקפח נושה של החברה;
(ב)באופן הפוגע בתכלית החברה ותוך נטילת סיכון בלתי סביר באשר ליכולתה לפרוע את חובותיה,
ובלבד שבעל המניה היה מודע לשימוש כאמור, ובשים לב לאחזקותיו ולמילוי חובותיו כלפי החברה לפי סעיפים 192 ו-193 ובשים לב ליכולת החברה לפרוע את חובותיה.
(2)	לענין סעיף קטן זה, יראו אדם כמודע לשימוש כאמור בפסקה (1)(א) או (ב) גם אם חשד בדבר טיב ההתנהגות או בדבר אפשרות קיום הנסיבות, שגרמו לשימוש כאמור, אך נמנע מלבררן, למעט אם נהג ברשלנות בלבד.
(ב)	בית משפט רשאי לייחס תכונה, זכות או חובה של בעל מניה לחברה או זכות של החברה לבעל מניה בה, אם מצא כי בנסיבות הענין, צודק ונכון לעשות כן בהתחשב בכוונת הדין או ההסכם החלים על הענין הנדון לפניו.
(ג)	בית משפט רשאי להשעות זכותו של בעל מניה לפירעון חובו מאת החברה עד לאחר שהחברה פרעה במלואן את כל התחייבויותיה כלפי נושים אחרים של החברה, אם מצא כי התקיימו התנאים לייחוס חוב של החברה לבעל המניה כאמור בסעיף קטן (א).
(ד)	בסעיף זה ובסעיף 7, "בית המשפט" – בית המשפט שלו הסמכות לדון בתובענה.




שלב א - מתי נבצע הרמת מסך ? 
1. אם מצא כי בנסיבות העניין צודק ונכון לעשות כן, שיקול דעת של בימ"ש. איך בימ"ש עושה זאת? לפי הצדק של השופט. מתי צודק ונכון לעשות זאת? 
2. במקרים חריגים שבהם השימוש באישיות המשפטית נעשה באחד מאלו : 
1. באופן שיש בו כדי להונות אדם או לקפח נושה של חברה.
2. באופן הפוגע בתכלית החברה ותוך נטילת סיכון בלתי סביר באשר ביכולתה לפרוע את חובותיה. 
שלב ב- מתי תוטל הסנקציה ? 
1. מודעות  - לפי ס' 6 (2) לחוק החברות -  "לענין סעיף קטן זה, יראו אדם כמודע לשימוש כאמור בפסקה (1)(א) או (ב) גם אם חשד בדבר טיב ההתנהגות או בדבר אפשרות קיום הנסיבות, שגרמו לשימוש כאמור, אך נמנע מלבררן, למעט אם נהג ברשלנות בלבד". 
2. אחזקות 
3. כשרות פירעון של החברה 
כאשר כל אלו התקיימו ניתן יהיה לחייב את בעל המניות לשלם את חובו לנושה באופן אישי. 
הרמת מסך היא תהליך שבסופו נחשף בעל המניות העומד מאחורי המסך ומחייבים את בעל המניות לפרוע לנושה את החוב של החברה, לתהליך הזה יש שני שלבים : 
1. איתור הנסיבות
2. הפעלת הסנקציה
רע"א 761/10 אמיר בוקס נ' קבוצת וילנאי לשיווק בע"מ – חברת פסיגים התקשרה עם אמיר בוקס בהסכם השקעה לשם שיווק משקה שפותח ע"י בעל שליטה של חברת פסיגים. לפי הסכם ההשקעה, התחייבה חברת פסיגים לאמיר בוקס שליש מהמניות בהתקיים מספר תנאים. עד להתקיים התנאים הוחזקו המניות בנאמנות בידי בא כוח חברת פסיגים. בחודש מאי התקשרה חברת פסיגים עם קבוצת וילנאי בהסכם שעל פי קבוצת וילנאי הייתה אמורה לתת לחברת פסיגים שירותי יעוץ ופרסום בקשר למשקה החדש. ע"פ ההסכם השירותים של קבוצת וילנאי נשכרו לתקופה של שנה עם אפשרות להפסקתם עם הודעה מוקדמת של שלושה חודשים עוד נקבע כי השכר החודשי לקבוצת וילנאי יעמוד על סכום מסוים עבור שלושת החודשים הראשונים ולהחל מהחודש הרביעי ואילך הסכום יקטן. בחודש יולי הודיעה חברת פסיגים לקבוצת וילנאי שהיא מעוניינת בהפסקת ההתקשרות ופסיגים שילמה לוילנאי את השכר שמגיעה לה רק עבור חודש מאי. לאור זאת, הגישה קבוצת וילנאי לבימ"ש תביעה כנגד חברת פסיגים ששם היא עתרה לקבל את יתרת השכר. התביעה הייתה גם נגד חברת פסיגים וגם כנגד אמיר בוקס בשתי עילות שונות : גם בעילה של הרמת מסך וגם בעילה של אחריות אורגן והתחייבות אישית.  נגד חברת פסיגים ניתן פס"ד אך הבעיה הייתה היא שחברת פסיגים הייתה חדלת פירעון ולא היה לה דרך לפרוע את החובות שלה. האם יכולה להיות פה הרמת מסך ? הקושי הראשון והכי חזק שעולה זה שאמיר בוקס הוא עדיין לא בעל מניות בחברה המניות שלו מוחזקות ע"י בא כוח של חברת פסיגים. נניח שבימ"ש התגבר על בעיית המניות יש ללכת בשלבים :
שלב א – לפי ס' 6 (א) 1+2 בימ"ש צריך לבדוק האם זה יהיה צודק ונכון לעשות זאת – אמיר בוקס ידע שהחברה עומדת להיות חדלת פירעון והוא הכניס אותה למצב של חדלות פירעון כיוון והוא לא סיים את השקעת הכסף. אמיר בוקס אמור היה להשקיע את הכסף והוא השתהה ולכן התוצאה הייתה שהחברה לא יכלה לפרוע את חובותיה. 
שלב ב – לפי ס' 6 (2) האם היו לו אחזקות ? היו יכולות להיות לו אחזקות אבל הוא נמנע מלהעביר את המניות על שמו מכיוון שהוא ידע על מצבה של החברה. אז לא היו לו אחזקות אבל העובדה שלא היו לו אחזקות הייתה מכוונת ולכן ניתן להסתכל עליו כאילו בעל אחזקות.  האם הייתה כשרות פירעון של החברה? גם בגלל אמיר בוקס בעצמו החברה לא הייתה בעלת כשרות פירעון וכאשר הוא עשה את העסקה הוא ידע שהחברה ללא כשרות פירעון. 
סיכום פס"ד : בימ"ש קיבל את התביעה נגד אמיר בוקס וקבע שיש לחייב אותו בתשלום כל החוב של פסיגים כלפי קבוצת וילנאי. בימ"ש דחה את הטענה של בוקס שאינו בעל מניות בפסיגים וקבע שלפי הסכם ההשקעה הוא היה זכאי לקבל מניות עם ביצוע ההשקעה הראשונה ולכן יש לראותו כבעל מניות בין אם הוא קיבל את המניות בפועל ובין אם לא. בימ"ש הוסיף וקבע כי אמיר בוקס התנהל מול קבוצת וילנאי כבעלים ובנסיבות העניין שבהן למעשה אמיר בוקס ניהל את המו"מ על הסכם וילנאי וחתם עליו ברור כי הוא היה הגורם המרכזי לחתימת הסכם וילנאי והוא אף מי שהיה אמור לממן את ההסכם אך לא עשה זאת בסופו של דבר תוך הפרת הסכם ההשקעה שבינו לבין פסיגים.  בימ"ש קבע עוד שניתן להרים מסך כאשר בוודאות קרובה החברה לא תוכל לעמוד בפירעון החובות וגם כאשר החברה ממשיכה ליצור חובו כלפי ספקים על אף היותה בקשיים פיננסים. כאשר קיימים קשיים פיננסים המדיניות הראויה היא להגן עליהם במקרה של חדלות פירעון ולפיכך על בימ"ש להגיע למסקנה להרים מסך. בימ"ש קבע שבהתנהגותו של בוקס הוא קיפח את קבוצת וילנאי כי כבר בחודש מאי הוא קיבל נתונים מהנהלת החשבונות שהעלו בו חשש להמשך החברה ובכל זאת הוא לא הפנה את תשומת לבה של קבוצת וילנאי. בנסיבות אלה שבוקס אחראי להזרמת הכספים לפסיגים ע"מ שתוכל לעמוד בהתחייבותה והוא היה מודע לכך שכל הצדדים רואים בו כאחראי הרי שברגע שהחליט שלא לבד את התחייבויותיו כלפי פסיגים הוא ידע באופן ברור שהוא מביא לקריסתה ושהוא משאיר את קבוצת וילנאי בידיים ריקות משמע, פגיעה בחוסר הגינות הפוגע בעקרונות היושר והצדק. 
עא (ת"א) 2231/08 דוד שרמן נ' אל על נתיבי אויר לישראל בע"מ – הרמת מסך בגין תרמית - מדובר בתביעה של חברת אל על כנגד מדינה טורס שהיא סוכנות נסיעות שמכרה את כרטיסי הטיסה של אל על חו"ל. שרמן היה המנהל ובעל המניות בחברה. מה שקרה זה שחברת אל על הגישה תביעה לא רק נגד חברת מדינה טורס אלא גם נגד שרמן הן במסלול של הרמת מסך והן במסלול של התורה האורגנית. הטענה האישית נגד שרמן הייתה שהחברה שבבעלותו ושליטתו מכרה את כרטיסי הטיסה של אל על ואת התמורה בניכוי עמלה היו אמורים להעביר לאל על. בהתאם להסכם שנכתב בין חברת אל על לסוכנות הנסיעות כל עוד לא הועברה התמורה אזי התמורה הייתה אמורה להיות מוחזקת בנאמנות אצל הסוכנות עבור חברת אל על. לטענתה של חברת אל על נודע לה שבסמוך לחודש נובמבר הפסיקה הסוכנות את פעילותה, משרדיה ננטשו ובעל הסוכנות עזב בפתאומיות את הארץ והותיר לסוכנות חובות כבדים גם כלפי חברת אל על וגם כלפי חברות תעופה נוספות. חברת אל על טענה שבהיותו של שרמן דירקטור יחיד בעל מניות ובעל העסקים של החברה הוא כמובן היה בעל השליטה ולכן צריך לחייב אותו או מכוח התורה האורגנית או מכוח הרמת מסך. לעניינו אנחנו נבדוק את מסלול הרמת המסך : בהקשר להרמת המסך אמר בימ"ש : ניתן לבצע הרמת מסך ולהטיל אחריות אישית גם במקרים שבהם עשו בעלי המניות פעולות שגובלות בתרמית כאשר לצורך הרמת מסך לא צריך להוכיח את היסודות המלאים של עוולת התרמית ודי שמוכיחים פעילות קלוקלת מצד אותם בעלי השליטה שמתלווה אליהם כוונת מרמה ברמה זו או אחרת, כאשר בד"כ כוונת המרמה מתמצה בניסיון להתחמק מפירעון החובות. החוק מתמקד בניסיון של בעל המניות להסתיר את המציאות הכלכלית מהנושה ע"מ להשיג טובות הנאה לעצמו ולחברה. בימ"ש קבע ששרמן היה בעל מניות יחיד ומנהל, הוא ידע את מצבה הכלכלי הקשה של החברה, עזב את הארץ בפתאומיות ומספר ימים לאחר עזיבתו החברה קרסה. הוא לא יידע את חברת אל על בקשיים והמשיך למכור כרטיסי טיסה מטעמה של החברה. הוא פעל גם בניגוד להסכם של הפקדת הכספים בנאמנות והוא הפקיד את הכספים בחשבון החברה במטרה להקטין את החוב של חשבון החברה ובכך הוא הקטין את הסיכוי האישי שלו כיוון והוא הערב לחשבונות של החברה בבנק. לאור כל אלו שרמן הפר את חובת הנאמנות שלו גם כבעל מניות וגם כמנהל, נהג שלא בתו"ל, העדיף את הטובה האישית שלו בהקטנת החבות האישית שלו כערב לחובות החברה והוא קיפח את אל על. לאור כל אלו מצא בימ"ש את שרמן אחראי בין מכוח הרמת מסך ובין מכוח אחריות אישית בשל הפרת תו"ל מכוח התורה האורגנית. 

ההבחנה בין הרמת מסך לבין הטלת אחריות אישית על אורגן
ע"א 9916/02 בן מעש אהרון נ' שולדר חברה לבניה בע"מ ואח', תק-על 2004(1), 938 : מדובר במתווך שמנהל משרד לתיווך ונדל"ן בנהריה. חברת שולדר היא חברה לבנייה והיא עוסקת ברכישת מקרקעין ובבנייה, דב שולדר היה בתקופה הרלבנטית בעל שליטה ומנהל בחברת שולדר. יום אחד נחתם הסכם בין בן מעש לבין שולדר והסכם זה נקרא הסכם בלעדיות, לפי הסכם זה במידה ובאמת ייחתם ההסכם שעליו דיברו אזי בן מעש יקבל דמי תיווך שני אחוז פלוס מע"מ בשווי הדירות בפרויקט כאשר המכירה תבוצע בלעדית ע"י המתווך הזה. הפרויקט יפורסם בשלט עם שם המשרד של בן מעש. השטח באמת נמכר לשולדר בתיווכו של בן מעש. בשלב מסוים אחרי שהתחילה הבנייה החלה חברת שולדר להפר את ההתחייבויות שלה כלומר, היא ביטלה את הסכם הבלעדיות על שיווק הפרויקט וגם סרבו לשלם לבן מעש את דמי התיווך על הדירות שכבר נגמרו. בן מעש הגיש תביעה נגד חברת שולדר ונגד דב שולדר אישית כי כנראה שהייתה בעיה עם חברת שולדר והיא לא יכולה הייתה לפרוע את הכספים ומכיוון שהם ידעו שהיא לא תוכל לפרוע את הכספים אז הגיש בן מעש תביעה להרמת מסך. מתעוררת השאלה האם אפשר לתבוע את שולדר ואם כן באיזו עילה? והאם הסכם הבלעדיות שנחתם בין בן מעש לבין חברת שולדר מקים עילות תביעה אישיות לטובתו של בן מעש ? עילות התביעה האישיות הן אחריות אישית כאורגן והרמת מסך. בעניין הרמת המסך בימ"ש אומר שהרמת מסך מכוונת כנגד בעלי מניות שמבקשים לנצל את התורה של האישיות המשפטית הנפרדת של התאגיד למטרה לא כשרה. כגון, להפיק לעצמם טובות הנאה בדרך של מרמה כשהם מבקשים להסתתר מאחורי המסך ולהתנצל מתביעה. דרך תביעה אחרת היא הטלת אחריות אישית, אחריות אישית זו תופעה שונה לגמרי במשפט, אחריות אישית משמעותה הטלת חבות על האורגן עצמו באופן אישי בגלל הפעולות שלו. במילים אחרות, הרמת מסך היא תרופה ומהותה של התרופה היא התעלמות מן האישיות המשפטית של החברה ויצירת קשר משפטי ישיר בין צד שלישי לבין בעלי המניות. לעומת זאת האחריות האישית דווקא מקיימת את העיקרון היסודי של האישיות המשפטית הנפרדת ולכן היא שונה מהנושא של הרמת המסך. דב שולדר הציג את עצמו כנציג של חברת שולדר ולא פעל בעבור עצמו, ברור היה שמערכת היחסים שנוצרה בין הצדדים לא מלמדת אותנו בשום מקום ששולדר פועל באופן אישי ולכן אין מקום להרים את מסך ההתאגדות. הם גם לא רואים סיבה להטיל עליו אחריות כאורגן ולכן בשני המקרים הללו לא הטילו אחריות על דב שלדר. בימ"ש פוסק כי חברת שולדר צריכה לשלם לבן מעש כספים עבור התיווך שעשה. פס"ד הזה מציג את הנושא של ההבדל בין הרמת מסך בין הטלת חבות אישית על אורגן. 

הבחנה בין הרמת מסך ממשית לבין הרמת מסך מדומה
ישנה הרמת מסך ממשית והרמת מסך מדומה, מה ההבדל למעשה? הרמת מסך ממשית משמעותה שמייחסים את הזכויות והחובות של החברה לבעל המניות בה. הרמת מסך מדומה היא כאשר מייחסים תכונה של בעל מניות לחברה. הרמת מסך ממשית בעצם גורמת לנו לומר שבעל המניה ישלם את כל החוב שהחברה הייתה אמורה לשלם. 

הרמת מסך ממשית - 
ע"ע 1170/00 מרים פרידמן נ' יוניוב ירחמיאל ובניו חברה קבלנית לבנין בע"מ : מדובר בעובדת שעבדה בחברה קבלנית ויום אחד החברה הפסיקה לפעול והחברה נמחקה מן הרישומים של רשם החברות. אותה עובדת גילתה יום אחד שמקום העבודה שלה נמחק, לא שילמו לה משכורת, לא פיצויי פיטורים ולא זכויות סוציאליות. מה תהיה טענת הבעלים ? שהיא עבדה בחברה ולא אצל הבעלים ולמה שהיא תתבע את הבעלים? היא הגישה נגד החברה ונגד הבעלים בעילה של הרמת מסך לחייב את הבעלים של החברה לשלם לה את כל המגיע לה. בי"ד לעבודה בודק ורואה את ההתנהלות של החברה. הוא בודק את ההתנהלות של החברה כדי לבדוק האם בכלל מוצדק לבצע הרמת מסך. בית הדין אומר כי מצטיירת בפנינו תמונה של מעסיק שהוא חברה משפחתית המנהלת את עסקיה תוך התעלמות מהיותה גוף משפטי נפרד.  רכוש של החברה והכספים שלה עברו לבעלי העניין (לא כתוב בפס"ד מה קרה מבחינה חשבונאית) הם לקחו כספים של החברה והשתמשו בהם לרכוש מגרש פרטי, רכוש החברה וכספיה עוברים לבעלי עניין, תשלומי החברה משולמים ממקורות חיצוניים לחברה, החברה מתפרקת אט אט מנכסיה, ובעלי העניין מנהלים, במקביל, עסקים המתחרים בה, כלומר הם בעצמם יצרו ניגוד עניינים. ומעבר לכל זה – וחמור במיוחד – קיים גילוי מובהק של חוסר תום-לב בכך שהחברה חדלה מלפעול והיא נמחקה מרישומי רשם החברות בשל אי-תשלום אגרה, כל זאת בלי שנעשה ניסיון – ולו למראית עין – לדאוג לזכויותיה של המערערת שהייתה העובדת שלה. התוצאה הייתה שבית הדין הרים מסך והטיל אחריות אישית על המנהלים לשלם לעובדת את כל התנאים שמגיעים לה. 
הרמת מסך מדומה - 
Daimler V. Continental - כל בעלי המניות של חברת קונטיננאטל היו גרמנים למעט אחד אבל החברה הייתה רשומה באנגליה וניהלה עסקים באנגליה. בתקופה שלפני שפרצה מלחמת העולם הראשונה היא חדלה לקבל תשלומים מחברת דיימלר למרות שדיימלר הייתה צריכה לשלם לה. חברת קונטיננטאל הגישה תביעה נגד חברת דיימלר בגין החוב שדיימלר הייתה חייבת לה. מה הייתה הטענה של חברת דיימלר? היא אמרה שחברת קונטיננאל היא אויב ובגלל זה אז ע"פ החוק אסור לעשות עסקים עם אויב ולכן הם לא רוצים לשלם לה. על מה התבססה הטענה ? על זה שרוב בעלי המניות היו גרמנים וכעת פרצה המלחמה אז הם אויבים. למרבה התדהמה הטענה הזו התקבלה ובית הלורדים האנגלי פסק שהאופי של בעלי מניות בודדים אומנם לא מספיק בעצמו כדי לתבוע את האופי של החברה אבל העובדה שהם אויבים יכולה להיות רלבנטית כדי לקבוע האם האורגנים של החברה פועלים בפיקוח של אויב. התביעה נדחתה על סמך כך, מה עשה בית הלורדים? הוא ביצע הזזת מסך, הוא בדק את האופי של החברה על פי התכונות והזהות של בעלי המניות. 

הרמת מסך ממשית במצבים שונים : 
א . אשכול חברות כבסיס להונאה או קיפוח –
 הרמת מסך באשכול חברות : בעולם העסקים נוצר לעיתים קרובות צורך לעצב או לייצר מבנה רחב של התאגדות, המבנה הזה מתאפיין בצורת פירמידה, בכל אשכול חברות תמיד יהיה מי שיעמוד בראש הפירמידה. השליטה יכולה להיות בידי אדם אחד, בני משפחה אחת, או חברת אחזקות. לצורת המבנה אין שום משמעות. לכל יזם ולכל קבוצת משקיעים יש מערכת שיקולים וצרכים משלהם. מבחינה משפטית אשכול חברות הוא כל מבנה שבו חברה אחת היא לפחות בעלת רוב המניות בחברה השנייה באופן שנוצרים יחסים של חברה אם וחברה בת. עקרונית, כל אחת מן החברות היא אישיות משפטית נפרדת הפועלת במסגרת מטרותיה. ואולם, לעיתים מגיעים בתי המשפט למסקנה, כי הפרדת הישויות אינה נאותה ואינה מתמודדת בצדק עם הבעיה הממשית. חוק החברות אינו מטפל במבנה הקונצרני כיחידה עסקית בעלת אפיונים מיוחדים, למרות ניסיונותיה לעשות זאת במהלך החקיקה. יחד עם זאת הפסיקה הכירה באשכול חברות כמבנה שמצדיק לעיתים הרמת מסך. על פי החוק היום ניתן יהיה להשתמש במבנה משפטי של אשכול חברות לשם ביסוס טענה כי מבנה זה הוביל להונאה או לקיפוח. על מנת להגשים את היעד של יצירת צדק בין צדדים יריבים, בחנה הפסיקה כיצד היה במבנה של אשכול חברות כדי להונות או לקפח את התובע.

איי.פי.אס ישראל פולימרס סרוויסס בע"מ נ' קידרון אחזקות תעשייתיות בע"מ – ערבוב נכסים– מדובר בתובע או חברה שעוסקת במסחר ובשיווק של מוצרי גלם לתעשיית הפלסטיק. החברה הראשונה שנתבעת היא חברה ציבורית שעוסקת בייצור מוצרי פלסטיק בהזרקה. החברה הנתבעת הראשונה נמצאת בבעלות של קבוצת בעלי שליטה והם הקימו לה חברות בנות וחברות אחיות. כל זאת, כדי לנהל את העסקים. הנושא משרה או הנציג של החברה התובעת שעוסק בקשרי לקוחות פנה לדירקטור בחברת האחזקות שמשמש גם כמנהל כללי של קידרון א' והציע שהתובעת תספק לחברת האחזקות חומרי גלם. המנהל הכללי העביר את הבקשה לנציגי קידרון החזקות ונחתמה עסקה לאספקת חומרי גלם כאשר העסקה בסופו של דבר נערכה בין התובעת לבין קידרון א'. הייתה מחלוקת האם העובדה שהעסקה נחתמה מול קידרון א' הייתה בהתאם לבקשת התובעת או הנתבעים. הנתבעים אומרים שהתובעת סירבה למכר לקידרון אחזקות את חומרי הגלם בנימוק כי חברת ביטוח אשראי סירבה לבטח את ההתקשרות ולכן היא התקשרה בסופו של דבר עם קידרון א' וקידרון א' הסכימה באופן יוצא מן הכלל לרכוש את חומרי הגלם באשראי למרות שבפועל מי שהייתה אמורה להשתמש בחומרי הגלם זו קידרון ב'. בשלב מסוים בא המנכ"ל של קידרון אחזקות לתובעת ואמר כי הם לא יכולים לשלם עבור הסחורה שסיפקו לה וביקש לפרוס את השיקים לתקופה יותר ארוכה. התובעת לא הסכימה, השיקים חוללו (לא נפרעו) והוגשה תביעה על ידי התובעת כנגד כל הקונצרן. כאשר אחת הטענות הייתה שבעצם הם עשו שימוש בקונצרן על מנת להתחמק מתשלום. המטרה של התובעת הייתה זה להגיע לקידרון ב' כי קידרון א' הייתה חדלת פירעון וקידרון ב' לא אז הם רצו שקידרון ב' תפרע להם את השיקים. בימ"ש אמר שבראש ובראשונה ההעלאה של הטענה שתיאוריית הקונצרן כסיבה להרמת מסך היא טענה בעייתית. אומנם, אפשר לבוא ולומר שיש לעיתים להכיר בקונצרן כמבנה משפטי שמצדיק הרמת מסך אבל זהו מבנה משפטי שיש להוכיח בו שהקשר ההדדי בין החברות חרג מן המקובל והראוי והפך לערבוב מוחלט של נכסים. זאת תוך ניצול לרעה שהועיל לבעלי השליטה באורח לא הגון ופגע בנושים. אין די בהוכחה שכל החברות נוהלו מאותו מבנה צריך להוכיח ערבוב נכסים מהותי. במקרה הזה לא הוכח ערבוב נכסים מהותי והייתה פה קריסה כלכלית אמיתית, נכון שהיה מצב שקידרון ב' הלוותה כספים לקידרון א' אבל זה היה על בסיס עסקי רגיל ולכן אין סיבה להרים מסך וליצור קשר ישיר בין קידרון לבין התובעת. 

הרמת מסך במימון דק – 
מימון דק משמעותו של דבר היא שמקימים חברה עם הון דק או הון קטן כאשר היזמים יודעים שהחברה הזו אמורה להשתמש בהון שלה ולמרות זאת הם מקימים את החברה בהון קטן. כאשר המצבים הללו מתממשים מתעוררת השאלה האם העובדה שהם היו אמורים לדעת שיהיה צורך בהון החברה על מנת לטפל במצבים הצפויים הללו ולא עשו זאת האם כעת יש לבצע הרמת מסך בשל כך. לדוגמא פס"ד האמריקאי Valkovski V.S Carlton -  פס"ד משנות השישים, מדובר בבעלים של חברה ששכרה שטח עם בריכה. הבריכה משמשת לשחייה ולהנאה, נכנס ילד לבריכה וטבע. ההורים שלו הגישו תביעה נגד החברה אבל התברר להם שהון החברה עומד על 10$ כלומר שיש פה מימון דק ואין מספיק הון על מנת לפצות את ההורים על הנזק שנגרם. אזי, התעוררה השאלה האם בגלל זה יש לבצע הרמת מסך ? בפס"ד הזה הרימו מסך אבל לא תמיד מרימים בגלל זה מסך, יש מצבים של מימון דק שלא מרימים מסך בגללם. 

מהן הסנקציות שניתן לקבל במסגרת הרמת מסך – 
1. לוקחים את החוב של החברה ואומרים לבעל המניה שהוא צריך לשלם את החוב. זאת הסנקציה הכי הגיונית ומתקבלת על הדעת. 
2. ס' 6(ג) – הדחיית חוב – לוקחים את החוב של הבעלים ודוחים אותו לסוף התור. משמע, אם אחד מבעלי המניות של החברה נתן לחברה הלוואה, ההלוואה שהוא נתן נקראת הלוואת בעלים. אבל, למרות שהוא בעלים הוא גם מלווה (נושה) ולכן הוא מצפה לקבל את ההלוואה שלו מחדש אז אם בימ"ש מגיע למסקנה של הרמת מסך, אזי התוצאה היא שהמלווה הזה הוא גם הבעלים שהוא יחכה עם החזר ההלוואה שלו. קודם יחזירו את החובות לכל הנושים ואז רק נגיע אלייך וזאת גם בתנאי שיישאר כסף להשאיר לו, ואם לא יישאר הוא לא יקבל מאומה. 
3. ס' 7 – הגבלת עיסוקים – אם הורה בימ"ש על הרמת מסך הוא גם רשאי להורות שבמשך תקופה שהוא יקבע אבל לא יותר מ-5 שנים לא יוכל אותו אדם להיות דירקטור או מנהל כללי של חברה, או להיות מעורב במישרין או בעקיפין בייסוד חברה או בניהולה. זוהי סנקציה כיוון כי יש פה הגבלה של חופש העיסוק. 

מה הסיבה לחומרת הסנקציות – על מנת להרתיע את בעלי המניות כיוון שהפעולות הללו מאיימות על המרקם העדין והדרמטי של חברה כאישיות משפטית נפרדת וכגוף המנהל עסקים, וכגוף נפרד מבעלי המניות שלו. יש לפעול בצורה דטרמיניסטית ומושכלת כיוון והחברה היא הכלי הטוב ביותר לנהל עסקים ויש לפקח על ההפעלה של הכלי הזה ובכל מצב שנזהה כי מישהו מאיים על המרקם העדין הזה יש להטיל עליו סנקציות חמורות. 

הרמת מסך לטובת בעלי מניות – 
אמרנו שכל הרמות המסך נעשות כאשר הנושה לא יכול להיפרע מן החברה והוא בעצם מבקש להיפרע מבעלי המניות העומדים מאחורי המסך. אבל, יש מצבים שאפשר גם לבצע הרמת מסך לטובת בעלי המניות והם בעצמם יבקשו את הרמת המסך. פס"ד שמהווה דוגמא למצב כזה הוא פס"ד דמתי נ' גנור – מדובר בעובד של חברה שרכש סודות מקצועיים והכיר גם את הלקוחות של החברה. לימים, העובד עבר לעבוד בחברה חדשה שהבעלים של החברה הישנה הקימו. לחברה א' (הישנה) יש הסכם אי תחרות עם חברה ב' (החדשה). העובד פוטר מעבודתו והקים חברה אשר התחרתה אחד לאחד עם חברה א'. הבעל והאישה שהיו מקימי החברות ואמרו שאומנם ההסכם של אי התחרות היה עם חברה ב' אך חברה א' וחברה ב' הם בבעלות משותפת וטענו שהעובד הזה עושה שימוש ברשימת הלקוחות של חברה א' באמצעות החברה שהוא הקים והם מבקשים להחיל על חברה ג' (החברה של העובד) את ההסכם שחתם העובד עם חברה ב' שרלבנטי גם לחברה א'. בימ"ש נענה לבקשתם והרים מסך מעל חברה ג', גילה את העובד אשר חתם על הסכם אי תחרות עם חברה ב' שהייתה בעצם חברת שיווק של חברה א' ולכן בוצעה הרמת מסך לטובת הבעל והאישה מעל לכל החברות ביחד והחילו על העובד את הסכם אי התחרות. 

פסיקה בהרמת מסך – 
רע"א 2903/13 אינטרקולוני השקעות בע"מ נ' שמואל שקדי
עובדות : חברה א' מחזיקה בחברה ב'; חברה ב' מחזיקה בחברה ג'. האם באפשרותו של בעל מניות בחברה א' להגיש תביעה נגזרת בגין החלטה או פעולה של חברה ג'? האם באפשרותו לבקש גילוי מסמכים מכל אחת מהחברות בשרשרת ההחזקה עוד קודם להגשת התביעה הנגזרת, וזאת לשם החלטה האם אכן קיימת עילה להגשת תביעה נגזרת בנסיבות המקרה? אלה השאלות המצויות במוקד שתי בקשות רשות הערעור שלפנינו, שהחלטנו לדון בהן כאילו ניתנה רשות לערער, ולראות בהן כערעורים שהוגשו על פי הרשות שניתנה.
פסיקה : ביהמ"ש העליון קובע כי בעל מניות בחברת-אם יכול להגיש תביעה בשם חברה המצויה במורד שרשרת ההחזקות (תביעה נגזרת מרובה). ככלל בנסיבות בהן מתקיימת שליטה לכל אורך שרשרת ההחזקות – יהא זה צודק ונכון לאפשר הגשת תובענה נגזרת מרובה; מהזכות להגיש תביעה נגזרת מרובה צומחת גם הזכות לגילוי מסמכים לפי סעיף 198א לחוק החברות, כנגד כל אחת מבין החברות בשרשרת ההחזקות, בהתאם לנסיבות המקרה. במקרה דנא, מחזיקה החברה האם 80% ממניותיהּ של החברה הבת ואין מחלוקת כי דרישת השליטה מתקיימת בחוליה זו. המחלוקת עניינה בחוליה הבאה – החברה הבת מחזיקה ב- 50% ממניותיה של החברה הנכדה כאשר 50% הנוספים מוחזקים בידי צד ג'. כאשר בין החברה הבת לצד ג' קיים "הסכם לשליטה משותפת" בחברה הנכדה. על בסיס הוראותיו של הסכם השליטה המשותפת, הקובע בין היתר כי כלל החלטות החברה הנכדה יתקבלו פה אחד על ידי החברה הבת וצד ג', נקבע כי נשמרה השליטה לאורך כל מורד שרשרת ההחזקות – מהחברה האם, דרך החברה הבת וכלה בחברה הנכדה. מכאן, שבאופן עקרוני, ומבלי להיכנס בשלב זה לשאלת קיומה של עילת תביעה או העדרה, לבעל מניות של החברה האם בכלל – ולמשיב 1 בענייננו, בפרט – קיימת יכולת להגיש תביעה נגזרת בגין עילת תביעה השייכת לחברה הנכדה.

ע"א 313/08 עזמי נשאשיבי נ' איהאב רינראוי
עובדות : המשיבים התקשרו בהסכם עם חברת תיירות לפיו רכשו דירות נופש בפרויקט שכלל הקמת מגדל דירות נופש. הפרויקט נבנה בליווי פיננסי של חברת ביטוח שהנפיקה לרוכשי הדירות פוליסות ביטוח. בעקבות קשיים כלכליים קרסה החברה, כאשר עד לשלב הקריסה לא שילמו המשיבים חלק ניכר בתמורה לדירה והתברר כי חלק מסכומים ששולמו לא הובטח בכל בטוחה שהם בהתאם לחוק המכר דירות הבטחת השקעות. המשיבים תבעו את המערערים שהיו נושאי משרה בחברה על כך שהם חבים באופן אישי בגין אי הבטחת חלק מכספיהם של המשיבים. בית המשפט המחוזי קבע כי המערערים נושאים באחריות אישית וכי אחריותם האישית נובעת מעוולת הרשלנות או הפרת חובה חקוקה והיא נסמכת על היותם משתתפים ומסייעים בביצוע עוולת הרשלנות בהתאם לסעיף 12 לפקודת הנזיקין ומכאן הערעור.                                                                                       
פסיקה : בימ"ש העליון אומר שזה לא מספיק שהמנהלים היו מעורבים אישית במכירת הדירות, על מנת להטיל אחריות אישית על אורגן בנזיקין יש להביא דבר מה נוסף, כאן לא הוכחה המודעות שלהם לביצוע העוולה שלפי חובה חקוקה ולא הוכחה הכוונה שלהם לא לבטח ולכן לא ניתן לבוא ולומר שהם היו אחראים אישית מכוח עוולת הרשלנות או מכוח עוולה של הפרת חובת חקוקה. כלומר, עקרונית בימ"ש אמר שניתן לחפש אפשרות להטיל אחריות אישית על אורגן בנזיקין אבל יש להראות שהאורגן עומד ביסודות, עצם העובדה שהוא מנהל לא אוטומטית מטילה עליו אחריות אישית ויש להראות מעורבות של ממש. (השופט דנציגר התנגד לקביעה זו של בימ"ש בדעת המיעוט שלו בפסק הדין).
ע"א 4263/04 קיבוץ משמר העמק נ' עו"ד טומי מנור, מפרק אפרוחי הצפון בע"מ – הדחיית חוב במימון דק
עובדות : חברה שנכנסה לקשיים כלכליים קרסה והפכה לחדלת פירעון. בתביעת חוב שהגישו המערערים (בעלי מניות החברה)  החליט המפרק על הדחיית חוב בשל מימון דק והתנהגות פסולה. על המקרה חל סעיף 6(ה) חוק החברות. השאלה המשפטית הנשאלת היא מתי ובאילו תנאים מצדיק מימון דק את הדחיית חובם של בעלי מניות בחברה כאשר הם תובעים את החברה כנושים ? 
פסיקה :  בימ"ש העליון קבע כי הכלל המאפשר בנסיבות מסוימות להשעות את זכות פירעונן של הלוואות בעלים שניתנו על ידי בעל מניות עד לאחר פירעון כלל חובות החברה לנושיה החיצוניים, סוטה מעקרונות היסוד של ההפרדה בין אישיותה המשפטית של החברה לבין בעלי מניותיה. מימון דק בחברה מתרחש כאשר ההון העצמי שהושקע בחברה או סך כל נכסי החברה אינם מספיקים לכסות את התחייבויותיה בשים לב לחיובים העלולים לצמוח בדרך העסקים הרגילה מניהולו של עסק רגיל. לגבי מתן הלוואות בחברה המנוהלת במימון דק קבע בימ"ש כי חברה המתנהלת במימון דק מסכנת את יכולת הפירעון שלה בין במהלך העסקים הרגיל ובין בקרות אירוע חריג, בהתאם לרמת הפער שבין נכסיה ההוניים להתחייבויותיה בזמן נתון. המימון הדק פוגע בנושים ומעמיד בספק את יכולתם לקבל את כספם בחזרה. הוא פותח פתח בפני בעלי החברה ליטול סיכונים בלתי סבירים. מצב של מימון דק עשוי לכשעצמו להגיע לכדי התנהגות בלתי הוגנת ותום לב בשל פוטנציאל הפגיעה שהוא טומן בחובו ביחס לזכויות הרכושיות של ציבור הנושים. כדי שהמימון הדק יבטא ניצול לרעה של עקרון האישיות הנפרדת והאחריות המוגבלת של התאגיד אין הכרח כי הוא ילווה ביסודות נוספים של חוסר יושר ואי הגינות בהתנהלותה של החברה. אם כך מהם התנאים המנחים להרמת מסך בדרך של הדחיית חוב? ס' 6 לחוק החברות במתכונתו המקורית מאפשר הרמת מסך "אם בנסיבות העניין צודק ונכון לעשות כן" כעילה העומדת לעצמה. ניתן לעשות זאת בנסיבות חריגות ומטעמים מיוחדים במקרים של שימוש פסול בעקרון האישיות המשפטית הנפרדת כדי לקפח אדם  - הוא הדין במקום שהיה יסוד סביר להניח כי ניהול עסקי החברה אינו לטובת החברה, ויש בו משום נטילת סיכון בלתי סביר ביחס ליכולתה לפרוע את חובותיה. תנאים אלו ישימים גם לצורך השעיית זכות הפירעון של בעל מניות בחברה ביחס להלוואות בעלים שנתן לחברה. ע"פ ההסדר שבחוק – מימון דק – הוא כשלעצמו עשוי במצבים מסוימים להצביע על חוסר לב בניהול עסקי החברה ואין בהכרח במציאות ביסוד נוסף של אי הגינות או חוסר תום לב כתנאי לשימוש באמצעי של הרמת מסך או השעיית פירעון הלוואות בעלים. לבימ"ש ע"פ ס' 6 לחוק החברות בתכונתו המקורית החלה על ענייננו שיקול דעת רחב מתי ובאלו נסיבות יהיה "צודק ונכון" לעשות שימוש באמצעי של הרמת מסך או השעיית פירעון הלוואות בעלים במצבים של מימון דק בחברה. במסגרת שיקולי המעטפת הכלליים יש להתחשב בהיקפיו של המימון הדק, היקף קשיי הפירעון של החברה, מעמדו של בעל המניות בחברה, שיעור אחזקותיו ומידת מעורבותו בעסקיה, אופי ההלוואה וכיו"ב. לכל השיקולים הללו נוסף מימד כללי של צדק והגינות, הנשקל במסגרת שיקול הדעת השיפוטי אף מעבר לשיקולי היעילות הכלכלית. שיקולים דומים יש לשקול גם ע"פ נוסחו החדש של החוק במצביו שיתהוו לעתיד לבוא. דעת המיעוט של השופט רובינשטיין היא כי ככלל מימון דק כשלעצמו אינו מהווה עילה להדחיית חוב אלא אם כן מצטרפים אליו נתונים נוספים כגון תרמית או חוסר תום לב בהתנהלות החברה.
ע"א 10582/02 בן אבו נ' דלתות חמדיה – חובה לנהוג בדרך מקובלת ובתו"ל
עובדות : המערער ורעייתו לשעבר, שהייתה הנתבעת 2 בתיק נשוא הערעור, הקימו ב-1988 עסק לנגרות, במיוחד נגרות בניין. ב-1991 התאגדו לחברה ושמה עץ בן אבו בע"מ. חברה זו (להלן: החברה) הייתה הנתבעת בתיק. מראשית הדברים - מ-1988 - הייתה המשיבה (דלתות חמדיה)  בין ספקי הזוג ואחר כך החברה. עד יולי 1999 היו המערער ורעייתו יחדיו בעלי השליטה בחברה. ביולי 1999 העביר המערער את מניותיו לרעייתו וחדל להיות דירקטור בחברה, ומאז יולי 1999 החזיקה הגב' בן-אבו בכל מניות החברה (בשלב מסוים העבירה מניה לחברה אחרת). הונה הרשום של החברה – חברה משפחתית – עמד על 14,000 ש"ח, והונה הנפרע – על 22 ש"ח. לאורך השנים, עד הפסקת פעילותה של החברה בשנת 2000, נוצרו יחסים מיוחדים בין המשיבה למערער ולרעייתו ולכן לא נתבקשו בטחונות, התשלומים נעשו בשיקים דחויים, שנפרעו תוך 120 יום, ולעיתים תוך איחור - 210 יום. בעבור סחורות שסופקו מאז יולי 1999 ועד אפריל 2000 לא שילמה החברה, והחוב - שאינו שנוי במחלוקת - הגיע עד סך 1,336,492 ש"ח, נכון ליום הגשת התביעה ב-2001. ביני לביני תבע בנק המזרחי המאוחד את החברה, המערער ורעייתו באוגוסט 1999 בגין חוב של כ-357,000 ש"ח, והושג בראשית 2000 הסדר פשרה שבו שועבדו זכויות להבטחת פירעונה של הלוואה שניתנה לחברה. המערער ורעייתו והחברה לא דיווחו למשיבה על הקשיים שאליהם נקלעו, וגם לא כי המערער חדל מניהול החברה; הוא המשיך לפעול מטעמה. 
פסיקה : ביהמ"ש העליון דחה את הערעור ופסק כי החובה לנהוג בדרך מקובלת ובתום לב חלה על כל אדם הנוטל חלק במגעים החוזיים, ואינה מוגבלת לצדדים העתידיים לחוזה. חובה זו חלה גם על מי שאינו אלא שלוחם של אחרים, כגון מנהל הפועל מטעם תאגיד. כמו כל אדם אחר, אף אורגן של תאגיד עשוי להתחייב באחריות אישית בגין ניהול משא ומתן שלא בתום לב. במקרה דנן, המערער חייב היה לנהוג בדרך מקובלת ובתום לב בכל מגעיו עם המשיבה בקשר לרכישת סחורות. מערכת היחסים המיוחדת שנוצרה בין המערער ורעייתו לבין המשיבה הטילה עליהם חובת גילוי רחבה, מוגברת, כלפיה. במערכת היחסים המיוחדת בין הצדדים, היה מקום לצפות לכך שהם יגלו לה את דבר מצבם הכלכלי הקשה, עת רכשה החברה סחורות נוספות מן המשיבה. גילוי זה התחייב ממהות היחסים בין הצדדים וממידת האמון האישי שרכשה המשיבה למערער ולרעייתו. הפרת חובת הגילוי הייתה הפרה של החובה לנהוג בתום לב, והיא מטילה על המערער אחריות אישית לחובות שנוצרו תוך הפרתה של חובה זו. ביהמ"ש הותיר בצריך עיון את סוגיית הרמת המסך שהינה סבוכה ואינה נקייה מספקות ולכן אמר השופט כי "לאור מסקנתי בדבר אחריות המערער מכוח סעיף 12 לחוק החוזים, אין לי צורך לבחון את הסוגיה של הרמת המסך. סוגיה זו סבוכה היא. היקפה אינו נקי מספיקות. הטעם המונח ביסודה הוא מורכב. היא שנויה במחלוקת. על רקע כל אלה, עדיף בעיני לפתור את המקרה שלפנינו על בסיס עקרון תום הלב, אשר בנסיבות העניין – נוכח מערכת יחסי האמון המיוחדים – הטיל חובת גילוי מוגברת על המערער " . השופט רובינשטיין קבע, בדעת יחיד, כי, יש לכרוך את עילות הרמת המסך עם חובת תום-הלב. יש גבול שאסור על עסקים לעברו, ואם עברוהו יהיו לכך תוצאות משפטיות - והוא הפגיעה בזולת מתוך ידיעה שנעשית פגיעה, קרי, שלא בתום לב. הוא ציין כי יש בקעה רחבה יותר להרמת מסך ביחס לחברה משפחתית, וכי יש צורך ב"דבר מה נוסף" לשם הרמת מסך בגין מימון דק. הוא פסק כי, בנסיבות העניין, ניטל סיכון בלתי סביר באשר ליכולתה של החברה לפרוע את חובותיה, ולכן היה מקום להרמת מסך.
ע"א 2233/99 קריספי נ' ח. אלקטרוניקה (1988) בע"מ ואח' – הדחיית חוב במימון דק
עובדות : קריספי היה הבעלים והמנהל של חברת ח. אלקטרוניקה. כמה חודשים לאחר שמכר את מניותיו בחברה ניתן נגדה צו הקפאת הליכים ומונה לה נאמן. תביעות החוב שקריספי הגיש לנאמן נדחו. בימ"ש המחוזי קיבל תביעת חוב אחת אך קבע כי יש מקום להדחות את חובו של קריספי מפני חובם של יתר הנושים הרגילים נוכח אופן ניהולו של קריספי את החברה ועזיבתו סמוך לקריסתה ונוכח העובדה כי אופן מימוש פעולות החברה עולה לכדי "מימון דק". 
פסיקה : הכללים בדבר הדחיית זכויות נושים משקפים סטייה מעקרון החלוקה השוויונית באופן הפוגע בקניינם של הנושים הנדחים. עם חקיקת חוק החברות נקבע סמכותו של בימ"ש להרות על הדחיית פירעון חובה של חברה לבעל מנויותיה בסעיף 6 לחוק העוסק בהרמת מסך ההתאגדות. אין בהוראת סעיף זה כדי למנוע מבית משפט להעניק סעדים אחרים, לרבות השעיית זכותו של בעל מניה מסוים בחברה להיפרע את חובו עד לאחר שהחברה פרעה במלואן את כל יתר התחייבויותיה. הדחיית זכותו של נושה שהוא בעל מניות בחברה, להיפרע מן החברה חוב שלה לו היא במהותה פעולה של הרמת מסך חלקית. יעודה לחלט נכס השייך למתאגדים בחברה – זכות התביעה שיש להם כנגד החברה – ולהעבירו לטובת הנושים הכלליים. היא חלקית הואיל ואין חילוט הנכסים הזה בעל תחולה כללית, אלא הוא משתרע רק על נכס אחד בלבד, הלוא הוא זכות התביעה כאמור. הרמת מסך חלקית זו מתאימה במיוחד לנסיבות של מימון דק באמצעות הלוואת בעלים. משכך, ובהתחשב בכך שמבחינת בעל המניות הפגיעה בו – הנובעות מדחיית פירעון חובו – היא מדתית לעומת הפגיעה שבהרמת מסך מלאה, ברי כי בימ"ש המחוזי היה מוסמך להורות על ההדחייה עם על פי הדין שקדם לסעיף 6 לחוק החברות שכן סמכותו מעוגנת בהלכות שנקבעו על ידי בית המשפט עוד בטרם נחקק חוק החברות בעניין הרמת מסך ההתאגדות. השופט ריבלין אמר בדעת מיעוט כי אם עשית הרמת מסך מלאה חבותו של בעל המניות משתרעת על מלוא חובותיה של החברה, ואילו אם מדובר בהדחיית חובו של בעל המניות הרי שזה אינו בכלל חובותיה של החברה, אלא חובו שלו – בגין הלוואת הבעלים שנתן – נדחה לסוף התור. בעל המניות המחזיק בכובע נוסף אשר הוא כובעו של נושה ייפרע מנכסיה של החברה אך ורק לאחר שיתר הנושים יקבלו את חלקם על אף כל הוראה אחרת בהסכם ההלוואות שהין בעל המניות לבין החברה, ואפילו אם חובו של בעל המניות בכובעו כנושה הינו חוב מובטח. התוצאה היא כי אחריותו מוגבלת לסכום שאותו הזרים לחברה בין כבעל מניות ובין כמלווה. ריבלין אומר כי משלא הוכח כי החברה מומנה במימון דק לא היה מקום להדחות את פירעון חובו של המערער.
ע"ע 1170/00 מרים פרידמן נ' יוניוב ירחמיאל ובניו חברה קבלנית לבנין בע"מ – הרמת מסך מלאה
עובדות : המערערת הגישה תביעה נגד המשיבים לבית-הדין האזורי לעבודה בירושלים. המערערת הועסקה על-ידי המשיבה 1 אך היא טענה שהועסקה גם על-ידי המשיבה 2  ועל-ידי המשיב 3. כמו כן טענה המערערת כי היא זכאית להיפרע מן המשיבים 5-3 מכוח הרמת מסך ההתאגדות. בית-הדין האזורי קיבל את תביעת המערערת בעיקרה, ופסק לה סכומים שונים עבור פיצויי פיטורים בצירוף פיצויי הלנת שכר, יתרת שכר עבודה בצירוף פיצויי הלנת שכר, דמי הבראה, פדיון חופשה והוצאות משפט. עם זאת קבע בית-הדין האזורי כי המערערת הועסקה על-ידי החברה בלבד ונמנע מלהטיל חיוב על המשיבים 5-3, גם בשל כך שמצא שלא התקיימו נסיבות המצדיקות הרמת המסך. על כך נסוב הערעור שלפנינו. השאלה המשפטית היא האם התקיימו בענייננו נסיבות המצדיקות הרמת מסך ההתאגדות וייחוס חובות החברה לבעלי השליטה בה?
פסיקה : מצטיירת בפנינו תמונה של מעסיק שהוא חברה משפחתית המנהלת את עסקיה תוך התעלמות מהיותה גוף משפטי נפרד. רכוש החברה וכספיה עוברים לבעלי עניין, תשלומי החברה משולמים ממקורות חיצוניים לחברה, החברה מתפרקת אט אט מנכסיה ובעלי העניין מנהלים, במקביל, עסקים המתחרים בה. ומעבר לכל זה – וחמור במיוחד – קיים גילוי מובהק של חוסר תום-לב בכך שהחברה חדלה מלפעול והיא נמחקה מרישומי רשם החברות בשל אי-תשלום אגרה, כל זאת בלי שנעשה ניסיון – ולו למראית עין – לדאוג לזכויותיה של המערערת שהייתה העובדת שלה. יותר מכך, העובדה שהחברה נמחקה ולא פורקה מונעת מן המערערת לקבל מן המוסד לביטוח לאומי חלק מזכויותיה. טענותיהם של המשיבים 5-3 כי אין להם כסף לתשלום אגרות החברה נשמעו לנו מן הפה ולחוץ. אכן, בעניינה של המערערת פעלו המשיבים 5-3 תוך עצימת עיניים ואטימות לב מובהקים. כל אלה – קל וחומר בהצטברותם יחדיו – מצדיקים להרים את מסך ההתאגדות ולחייב את המשיבים 5-3  באופן אישי בחובות המשיבה 1 כלפי המערערת.
רע"א 8472/96 ההסתדרות הכללית של העובדים בא"י ואח' נ' מושב שיתופי מולדת ואח' – תנאים להרמת מסך בעילת אשכול החברות
עובדות : לבית המשפט הוגשה תובענה על ידי שתי אגודות שיתופיות חקלאיות, מושב שיתופי מולדת וקיבוץ בית השיטה. התובענה הופנתה נגד ההסתדרות הכללית, קופת חולים של ההסתדרות ולשכת המס של ההסתדרות. במסגרת התובענה הגישו האגודות בקשה להטלת עיקול על זכויותיה של לשכת המס בנכס מקרקעין. בית המשפט נעתר לבקשה הגם שהנכס אינו רשום על שמה של לשכת המס. בית המשפט קמא מצא שיש להרים מסך בין החברה שבבעלותה נמצא הנכס לבין ההסתדרות הכללית ולשכת המס, וזאת על יסוד הזיקה בין הגופים וכן על יסוד דרך פעולתה "המעין קונצרנית" של ההסתדרות. נגד החלטה זו מופנית בקשת הרשות לערער. השאלה המשפטית היא מתי יהא זה מוצדק להרים את מסך ההתאגדות בקונצרן חברות (חברת ענק, התאגדות של מספר חברות לחברה אחת, תאגיד)? 
פסיקה : הבסיס הנורמטיבי שבו נטועה החלטתו של בית המשפט קמא הוא הדוקטרינה של הרמת מסך. בית משפט זה טרם קבע הלכה סדורה לגבי הנסיבות שבהן ניתן להתעלם מקיומן הנפרד לכאורה של חברות שונות באשכול חברות, ולגבי המודל המשפטי המאפשר היעלמות כזו. לעניין זה קיימים מודלים משפטיים אחדים, ובהם מודל של הרמת מסך בין החברות באשכול החברות ומודל של שליחות בין חברות. המסקנה בדבר התקיימותם של יחסי שליחות בין חברה אם לבין חברה בת באשכול חברות מעוגנת בנתונים עובדתיים שונים, ובהם השאלות מי מינה את מנהלי העסקים של החברה בת ; האם החברה ה-M היא המוח המפעיל של העסק, האם רווחי העסק של החברה הבת מופקים ממומחיותה ומשיקול דעתה של החברה ה-M, האם החברה ה-M שולטת בעסקיה של החברה הבת והאם שליטתה של החברה ה-M בחברה הבת היא אפקטיבית ומתמדת. באופן דומה גם הרמת מסך מותנית בקיומם של יסודות עובדתיים מסוימים : קיומה של יחידה כלכלית אחת, זהות בבעלי המניות והמנהלים בתאגידים השונים ושיטה מלאה של החברה ה-M בחברה הבת כדי שלילת רצונה העצמי של החברה הבת. המבחן הוא האם החברה הבת מהווה מכשיר או צינור לפעולותיה של החברה ה-M. גם כאן נדרשת מעצם טיבם של יסודות אלו הנחה של תשתית עובדתית מפורטת לעניין היחס בין התאגידים העומדים לדיון. לשכת המס אינה מחזיקה במניות כלשהן של החברה שעל שמה רשום הנכס. אין די בעובדה ששמה של החברה מרמז על זיקה בינה לבין לשכת המס, כדי להוות תשתית לטענה כי יש להרים את המסך בין שני גופים אלו. ההסתדרות הכללית היא בעלת מניות בחברה אך אין בקיומם של קשרים עקיפים בין השתיים כדי לבסס את היסודות הנדרשים לצורך ביצוע הרמת מסך ביניהן, או לצורך קביעה כי קיימים בין תאגידים אלה יחסי שליחות. הערעור התקבל ובניגוד לקביעת בימ"ש קמא, לא יורם מסך בין החברה שבבעלותה נמצא הנכס לבין ההסתדרות הכללית ולשכת המס. 

ת"א(ת"א) 1755/88 פולגת תעשיות בע"מ נ' ערו בע"מ, פ"מ תשמ"ט(ב) 298 – צמצום השימוש בעילת אשכול החברות כעילה להרמת מסך
עובדות : חברת ערו בע"מ הגישה תביעה כספית כנגד חברות בגד עור, פולגת וכלל תעשיות. פולגת ובגד עור משתייכות לקונצרן כלל תעשיות. הרקע לתביעה הייתה הזמנת ייצוא של מעילי עור לגרמניה. חלק מההזמנה נמסר לביצוע לבגד עור. בסוף, חודש יוני 1988 הופסקה הפעילות בבגד עור על רקע סכסוך עבודה. עקב כך התעכב ביצוע העבודה, לאחר מכן היו פגמים שונים ולבסוף בוטל הייצוא ובוטלו ההזמנות לשנה הבאה וערו נאלצה לסגור את מפעלה, תוך שנגרמו לה לטענתה נזקים כספיים. פולגת וכלל תעשיות הגישו בקשה לסילוק התביעה בהיעדר עילת תביעה נגדן. נשאלה השאלה האם יש לחייב את חברת האם בגין פעולות חברת בת או חברה נכדה? 
פסיקה : בית המשפט המחוזי פסק מפי השופטת אלשיך כי קיימת התחייבות בין ערו לבין בגד עור. העסקה והמו"מ שלאחר מכן על כל השלכותיו התנהל בין ערו לבין בגד עור בלבד. לא הוכח כי פולגת וכלל תעשיות התערבו או נטלו על עצמן התחייבויות כלשהן בגין המצב שהתהווה. על פי דיני התאגידים הנהוגים בארץ אנו מונחים על ידי העיקרון של אישיותה המשפטית הנפרדת של החברה, בחריג של הרמת מסך בעילות מיוחדות. החיים הכלכליים כיום הולידו את הצורך, מסיבות שונות, לניהול עסקים על דרך של קונצרן, דהיינו : כי חברות אחדות נשלטות על ידי חברה אחת, שהיא חברת אחזקה מרכזית. נכון הוא כי קצב התפתחות עולם המשפט מתקשה להדביק את קצב התפתחת החיים הכלכליים. לעיתים נוצר צורך לשפר או לייעל בחיי הכלכלה אך לשונו היבשה של החוק לא מאפשרת זאת. כלל תעשיות איננה בעלת השליטה בפולגת והחלת תאוריית המיזם בנסיבות שכאלה הינה הרחבתה אל מעבר גבולותיה הטבעיים. אין הדעת סובלת כי במציאות כלכלית כפי ששוררת היום בארץ תופעת תיאוריית המיזם באופן שכל הפרת חוזה או הפרת התחייבות של חברה "בת", "נכדה" או "נינה" תיוחס לחברה האם. אין כל היגיון בוודאי לא במצב החוק כיום בארץ לחייב את חברת האם לכל פעולות חברות הבת. חיוב באחריות כזו תיתכן, גם כיום, במידה והחברה האם נטלה על עצמה התחייבויות לחברות הבת או ערבה להתחייבויותיהן של החברות הבנות אך זהו לא המצב כאן. 

ע"פ 173/75 מדינת ישראל נ' בן-ציון – יישום עילת אשכול החברות כעילה להרמת מסך
עובדות : בן ציון שהינו עורך דין במקצועו היה מנכ"ל בנק ארץ ישראל – בריטניה הואשם בגניבת כספים שהופקדו בבנק. בן ציון העביר כספים שהופקדו בבנק הישראלי אל בנק בשוויץ שהעביר את הכספים לבעלי השליטה בבנק הישראלי. אלה מצידם סיכנו כספים אלה בהשקעתם בעסקאות עתידיות עתירות סיכון. אכן, השקעות אלו ירדו לטמיון וכספי המשקיעים בבנק הישראלי נעלמו. לטענת התביעה הכללית בן ציון עשה זאת בידיעה כי עסקאות אלו שוללות מן הבנק לעמוד בהתחייבויותיו. נשאלו השאלות האם יש להבחין בין החברות השונות בקבוצה או שמא יש לראותם כקבוצה אחת? ומי היא חברה שאינה מסוגלת לעמוד בהתחייבויותיה? 
פסיקה : בית המשפט המחוזי פסק מפי השופט לנדוי כי בעניין אשכול החברות יש לראות את כל חברות הקבוצה כיחידה עסקית אחת שבן ציון שלט בה ובכל אחד ממרכיביה כרצונו. אי אפשר לראות את הבנק בנפרד מן הקבוצה כולה. הבנק היה רק אחד ממכשירי הקבוצה וברור שגורלו היה קשור לגורל הקבוצה כולה. הקבוצה שאבה דרכו פיקדונות מן הקהל והשתמשה בהם לעסקיה, ואחת אם היא עשתה עסקה על ידי הבנק או על ידי אחד מן האיברים האחרים של הקבוצה. קיום כל אחד מן האיברים היה תלוי ביכולם הקיום של הגוף כולו. כאשר אחד מהם היה במצוקה בא הגוף כולו לעזרתו, ובנפול אחד מהם, מחוסר יכולת הגוף לעזור לו, ממילא היה נופל כל הגוף כולו.  לגבי אי יכולת הפירעון של החברה, בדין האנגלי מוכרות שתי עילות פירוק המתקיימות זו בצד זו : הראשונה קמה כאשר אין ביכולתה של החברה לשלם חובותיה, כלומר לשלם כל חוב מחובותיה ביום פירעונו. חברה יכולה להגיע למצב כזה, אם כי לפי מאזן נכסיה והתחייבויותיה יש בנכסיה כדי כיסוי מלא של חובותיה, כי מימוש נכסיה עלול לדרוש זמן ניכר ובינתיים אין בקופתה כספים הנחוצים לה כדי לעמוד בפירעון חובותיה במועד הפירעון. יכולה לעשות כן תלויה באמצעים הנזילים שברשותה, בנכסים הניתנים למימוש מהיר ובאשראי שהיא מסוגלת להשיג כדי לאפשר לגשר על פני תקופת מחסור באמצעים נזילים. זהו אי כושר מחמת חוסר נזילות. העילה השנייה קמה כאשר מאזן נכסיה והתחייבויותיה של החברה מגלה שסך כל ההתחייבויות עולה על ערך כלל נכסיה. מצב כזה יכול להיווצר גם כאשר בידי החברה אמצעים נזילים כדי לעמוד במשך זמן מה בפירעון חובותיה השוטפים בזמני פירעונן, זהו אי כושר פירעון מאזני. שתי העילות יכולות להביא חברה למצב של פשיטת רגל. מתקבל על הדעת שאי כושר פירעון במובן של חוסר נזילות מהווה הוא כשלעצמו עילה למתן צו פירוק על ידי בית המשפט. חברה, כמו כל אדם, חייבת לשלם את חובותיה בהגיע מועד פירעונם ואם היא אינה מסוגלת לעשות כן, פירוש הדבר שאינה יכולה להמשיך בעסקיה, אלא אם נושיה מוכנים לוותר על זכותם לפירעון מיידי. ערעורו של בן ציון נדחה וערעור המדינה מתקבל. 

תרגול הרמת מסך – עו"ד רונן מנשה
הרמת מסך – יש כמה סוגים של הרמת מסך, סוג אחד ועיקרי זו הרמת מסך ממשית או אמיתית והכוונה היא להעברה של חוב מחברה לבעלים ועל זה גם עיקר ההתייחסות בסעיף 6. סוג שני זו הרמת מסך מדומה או הזזה של המסך. הכוונה בעיקר להעברה של זכות או חוב או אפילו תכונה מהבעלים אל החברה. כלומר מדובר במשהו הפוך מהרמת המסך הממשית. אחד הבעלים לרוב בעל השליטה מבקש להעביר חוב או זכות או תכונה ולהדביק אותה אל החברה. זה יותר נדיר ואין כמעט פסקי דין אשר מפעילים את הסוג הזה של הרמת מסך. לדוגמא השימוש העיקרי בהרמת מסך מדומה זה בתחום המס, לדוגמא – אדם הקים חברה והוא הבעלים היחיד 100% ואת החברה הוא רשם באנגליה על אף שהוא תושב ישראל. החברה עוסקת במקרקעין. בארץ בשלב מסוים רשויות המס יוצאות בהוראות שעה שקובעת כי במשך תקופה של 5-6 שנים קרובות כל מי שיבנה בתי מגורים או מבני ציבור בנגב ויפריח את השממה לא ישלם מס חברות (מס על רווחי חברה) אבל, רק חברות תושבות ישראל – הטבת מס ל-5 שנים לחברות תושבות ישראל. אותו אדם מאוד רוצה שהחברה תהנה מההטבה הזו אבל החברה רשומה באנגליה ואחד המבחנים לתושבות החברה זה היכן היא נרשמה ולכן לכאורה יכול להיות שרשויות המס יגידו שהחברה שלו היא לא תושבת ישראל. אז איך אפשר אולי לעשות שימוש בהרמת מסך על מנת להנות מן ההטבה הזו ? הוא רוצה להוכיח שהתושבות של החברה היא ישראלית אז הוא מבקש להרים את המסך מעט (להציץ) הוא יראה שהבעלים כולם במקרה הזה אחד הבעלים הוא תושב ישראל ואז הוא מבקש להדביק תכונה שהיא התושבות מהבעלים לחברה ואז היא תיחשב כחברה ישראלית ואז אולי בימ"ש ייתן החלטה להרמת מסך מדומה ולראות את הבעלות של החברה כישראלי ואז החברה גם תיחשב כתושבות ישראלית. הסוג השלישי של הרמת מסך זו הרמת מסך רחבה. מה הכוונה? הרמת מסך אמיתית קרי, הסוג הראשון אבל הפעם לא כלפי בעלי המניות אלא הפעם מרחיבים את הרמת המסך האמיתית אל עבר אורגנים – מנהלים, דירקטורים, שוב המטרה היא להעביר חוב של החברה אל המנהל או אל הדירקטור והרבה פעמים הטענה של הנושים היא שמי שהביא לקריסה של החברה זה המנהל או הדירקטור. אז הספרות מתייחסת לכך כהרמת מסך רחבה, למה הספרות? כי כיום מעיון בסעיף 6 לחוק ניתן לראות כי המחוקק מאמץ רק את שני הסוגים הראשונים. אז הרמת מסך רחבה ליוותה אותנו גם בחוק עד 2005 וב2005 המחוקק החליט לבטל את האופציה של הרמת מסך רחבה. אך לא נשארנו בלי כלום, כיוון ויש אופציה לתבוע אישית באחריות אישית של נושאי משרה במקרים מאוד חריגים אך לא בדרך של הרמת מסך אלא תביעות אישיות. החקיקה של הרמת מסך רחבה בוטלה כיוון והיא גרמה להרתעת יתר של האורגנים ובנוסף סותרת את תורת האורגנים אשר מבקשת לראות את האורגן כחברה. לכן, נכון להיום אנחנו מכירים רק בשני הסוגים הראשונים של הרמת המסך וחשוב לציין כי נטל ההוכחה הוא על מי שטוען להרמת המסך. בנוסף, גם אם בימ"ש מבצע את הרמת המסך הממשית אנחנו לא יכולים לבחור לאיזה בעל מניות יורדים לנכסיו, אם אדם מבקש הרמת מסך ממשית לא מספיק שהוא טוען שמישהו גנב את כל כספי החברה הוא גם צריך להוכיח מי גנב ולכן הרמת מסך היא כקרן לייזר ויש להצביע על אדם ספציפי. 
תנאים להרמת מסך ממשית – 
יש צורך בעילה אחת ותנאי רקע , מהם תנאי הרקע ?
1. החברה חדלת פירעון – למה המחוקק דורש מאתנו להתייחס ליכולת של החברה לפרוע חובות מכיוון שאם החברה יכולה לפרוע את חובותיה קודם כל נפנה לחברה. לא קופצים ישר לבעלים אם החברה איננה חדלת פירעון. המחוקק מאוד מקשיח את הדרישות לעניין הרמת מסך. 
2. שיעור ההחזקה – צריך לפרט את שיעור ההחזקה של האדם שנגדו אנחנו מעוניינים להרים מסך. מדוע ? הרי בסעיף לא מצוין החזקה מינימלית. אז מה הסיבה? יש שתי סיבות – סיבה ראשונה היא שמזכירים לנו שאם אדם מבקש הרמת מסך לא מספיק לבקש צריך להוכיח נגד מי ומי עשה את זה. הסיבה השנייה היא כי כן יש חשיבות להחזקה למשל אדם רוצה להרים מסך נגד פלוני שיש לו מניה אחת בחברה , בימ"ש לא יסלק אותו אבל מלכתחילה הוא פחות יאהב את הרעיון כיוון איך אדם בעל מניה אחת הוביל למצב הזה? בדר"כ הרמת מסך תהיה נגד בעל שליטה מסוים– אבל! אין רף מינימלי שלא מכניסים תחתיו לכניסה לבימ"ש. 
3. כובע של בעל מניות – האם בעל המניות שנגדו מבקשים את הרמת המסך הפר את החובה המשפטית שחלה עליו כאשר הוא חובש כובע של בעל מניות. ס' 6 מפנה אותנו לחובות של בעלי מניות – 193 ו-192. ס' 193 קובע חובה הרבה יותר קשה שהיא חובת ההגינות והיא של בעל שליטה להבדיל מס1 192 מדבר על בעלי מניות מיעוט. 
4. יסוד נפשי של מודעות – הספק המסכן שרוצה לתבוע את הרמת המסך נדרש גם להוכיח את התנאי הקשה ביותר והוא להראות שאותו בעל מניות שנגדו הוא מבקש להרים מסך הפר את החובה במודע לרבות עצימת עיניים. יתרה מכך אומר המחוקק כי אין די ברשלנות גרידא!! המטרה היא שלא יהיה קל להרים מסך. 
5. צודק ונכון – מה נכנס במבחן הזה של צודק ונכון ? כאשר בימ"ש למשל חלוק בדעות האם יש להרים מסך או לא ואז חסר לו משהו קטן על מנת לעזור להכריע ואז בתי המשפט בודקים את זהות התובע המבקש את הרמת המסך – נניח בא נושה חוזי כלומר שהחוב נוצר על סמך חוזה , מגלה שהחברה נפלה ונוצר חוב גדול ובית המשפט לא בטוח ואז הוא מגלה שהוא בנק מה יעשו ? לא ירימו מסך כיוון שהבנק הוא תובע חזק וגם היה לו את האופציה להגן על עצמו לפני שהוא הגיע למצב הזה בחוזה. חשוב לציין שזה רק במצב שבימ"ש ממש חלוק 50% 50% בדעותיו האם להרים מסך או לא להרים מסך. אבל אם מדובר בחוזה נזיקי למשל אדם הלך בשביל הליכה במפעל ונפל עליו משהו על הראש כאן סביר להניח שירימו מסך מכיוון שהתובע לא יכל למנוע את זה ואין לו כאן אשם תורם. 
עילה להרמת מסך ממשית – 
במסגרת ס' 6 יש שתי עילות מוסדרות – עילה ראשונה - יש את האופציות של עירוב נכסים, קיפוח הונאה וכדומה ואת כולם מכניס בימ"ש לתוך הכותרת של הונאת נושים. העילה השנייה היא המימון הדק – זהו מושג עסקי חשבונאי אשר מדבר על כך שחברות לוקחות חלק מהכסף מהבעלים וחלק מהכסף בהלוואות ואז מסתכלים על היחס בין הכסף שהמשקיעים הביאו מהבית וכמה הלוואות שאותן צריך להחזיר בשלב מסוים בריבית. אז בעצם אומרים שאם חברה תיקח המון הלוואות ומעט הון עצמי אתה נכנס לאזור מסוכן שאם החברה תיפול ייתכן שירימו מסך בגין מימון דק . אז נשאלת השאלה מהו המון ? ככל שאדם לוקח יותר הלוואות הוא מסכן את החברה בסיכון גדול יותר לכך שהיא תיפול. אז איפה הקו האדום ? זהו קושי שגם בתי המשפט מודעים לו – בדרך כלל כשבתי המשפט עושים שימוש במימון דק להרמת מסך אז או שהם "מרפדים" את העילה בעילות נוספות (חמדיה) או מבצעים הרמת מסך חלקית – כאשר דוחים את החוב של בעל החברה לסוף התור. אי אפשר להנחות ולהכין רשימה של מצבים שיובילו למימון דק כיוון וכל עסק הוא אינדיבידואלי. נניח אדם הקים חברה שמפעילה בריכת שחייה הסיכון הגדול הוא טביעות ונגד זה היה צריך להיות הון עצמי מספיק כנגד זה או ביטוח. אז יש לנו עסק מסוים ואנחנו יודעים מה הסיכון איך אנחנו מתרגמים את זה לכסף? 
זו שאלה לא פשוטה לפתרון בתי המשפט לרוב אומרים שיש שתי דרכים לאמוד את המספר שהיה צריך לעמוד לחברה. אפשרות אחת זה לבדוק בעסקים דומים מה הבעלים שם הביאו ולעשות ממוצע אך כאן יש בעיה קשה כיוון שיכול להיות שכולם לא בסדר וזה לא תמיד יעבוד ולכן בתי המשפט מעדיפים למצוא תקדימים שזו הדרך השנייה ואז הם אומרים פסקי הדין חשופים ויכולת אתה בעל החברה לקרוא אותם ולהבין מה הX כסף שהיית צריך לדאוג שיעמוד לרשות החברה. אז העילה הזו היא מאוד בעייתית אך הון הלוואות גדול הוא סיבה מאוד חזקה למימון דק – כיוון שאומרים לבעל החברה שהוא גלגל את כל הסיכונים של העסק לנושים כי אתה הבאת שקל. זה לא עובד ככה! ככל שתיקח יותר הלוואות אתה מבקש לגלגל סיכונים על אחרים ולחגוג על חשבונם ולכן לא ניתן לך להסתתר מאחורי המסך! אז ברור שבמקרים קיצוניים זה בסדר אך במקרים אפורים בתי המשפט ירפדו את העילה בעילות נוספות או ישתמשו בהדחיית החוב – הרמת מסך חלקית. יש עוד עילה אחת שלא מוזכרת בחוק אך כן הייתה מוזכרת בהצעת החוק אך לא הכניסו אותה והיא עילת המיזם / קונצרן / אשכול חברות – יש לנו מבנה ארגוני נניח 60 חברות יש לאדם מסוים באשכול הזה , למעלה יש את חברת האם או חברת האחזקות שהיא חברה שאין בה פעילות ריאלית היא לא מייצרת מוצר אלא רק מחזיקה במניות של החברות האחרות וחולשת על כל המיזם. המטרה היא כאן להעביר חוב של חברה מסוימת באשכול לחברות אחרות. כלומר, הרמת המסך בעילת האשכול היא בין חברות ולא בין יחיד לחברה. החברות האחרות בכלל לא צריכות להיות מודעות להסכמים האלו עם החברה הנתבעת ולכן עושים שימוש מאוד זהיר בעילה הזו. 
תנאים להרמת מסך בגין עילת אשכול החברות – 
העילה הזו בעייתית כיוון והמחוקק לא נותן קריטריונים מדויקים ואין וודאות מוחלטת, אך יש 4 מבחני יסוד מצטברים לעניין העילה הזו – 
1. מבחן השליטה – נקודת הייחוס שלנו היא החברה האם, היא חברה במישרין או בעקיפין מחזיקה בחברות האחרות. מה אנחנו בודקים בשליטה? האם חברת האם היא בעלת שליטה בכל חברה וחברה. מה זה שליטה? בדרך כלל אנחנו יודעים שזה מעל 50% עילת המיזם מבקשת מעל 90% או יותר כלומר, כמעט שליטה מוחלטת. אם יש חברות שלא עומדות למשל במבחן הזה לא הולכים הביתה! מסננים אותן! המבחנים מצטברים לגבי כל חברה בפני עצמה ולא כל החברות. אשכול מספיק גם לשתי חברות. 
2. מבחן זהות האורגנים – דירקטוריון ומנכ"ל. מה המשמעות ? האם חברת האם היא בעלת הכוח למנות את רוב הדירקטוריון בכל חברה ואת המנכ"ל שהם שני האורגנים החשובים. נניח שעוד 10 חברות נשרו נשארנו עם 40 מהחברות.
3. מבחן חלוקת הדיבידנדים – מי קובע כמה דיבידנדים יחולקו. נגיד עוד 10 נשרו נשארנו עם 30. 
4. מבחן המהות הכלכלית – שהוא החשוב ביותר. כאן אנחנו בודקים איך כל הגוף הזה עבד ביום יום טרם קריסתו האם כיחידה אחת או כל חברה לבדה למקסום הרווח שלה. אם כל חברה עבדה לטובתה הבלעדית זה מפיל את עילת המיזם כי כל חברה פעלה כיחידה כלכלית נפרדת. אבל!!! אם נראה שכל חברה התייחסה לעצמה כבורג במכונה וכל חברה ראתה את עצמה כפועלת לטובת הקונצרן כולו – מוכנה להקריב מעצמה למען המיזם כולו. זו ההוכחה שראוי להרים מסך כי הן עצמן עשו את זה ולקחו על עצמן החלטות שפחות טובות רק למען המיזם. 
נניח נשארנו עם 20 חברות אך אין בהן כסף לפרוע את החובות ואנחנו יודעים שיש אדם שעומד בראש אחת מן החברות אשר הוא יכול לפרוע את חובותינו ? צריך לעשות עוד הרמת מסך. אנחנו צריכים להוכיח עוד עילה על מנת להגיע לאדם עצמו. כלומר, אם יש לי מצב שבו אני רוצה להגיע לחברה כלשהי בקונצרן על מנת להגיע לאדם שעומד בראש החברה הזו כי יש לו כיס עמוק יש לי למעשה שתי הרמות מסך לבצע הראשונה בעילה של אשכול חברות על מנת להגיע בכלל אל החברה והשנייה היא הרמת מסך בעילה כלשהי כלפי אותו בעל שליטה בחברה. 

הדחיית חוב / סאבורדינציה – 
ס' 6(ג) מדבר על הדחיית חוב – בא המחוקק ואומר כי נניח הנושה מבקש הרמת מסך כנגד בעל השליטה ומתברר שאותו בעלים נתן גם הלוואה לחברה – הלוואת בעלים. כשאדם הוא בעלים של חברה והוא נותן הלוואות יש סוגים שונים של נושים – נושים רגילים ונושים מובטחים מה ההבדל? נושה רגיל נתן הלוואה ללא בטוחה.  נושה מובטח למשל בנק לא נותן שקל ללא בטוחה כלומר דאג לעצמו ליום סגריר. בעלים של חברה ידאג להיות נושה מובטח כי הוא לוקח בחשבון שייתכן שהחברה תיפול. עד כאן הכל בסדר הכל שקוף וגלוי. איך זה מתקשר לקריסת החברה? הנושה שלנו הוכיח עילה להרמת מסך אמיתית, אז אמרנו עד עכשיו שבימ"ש מאפשר לנושה לרדת לנכסים של הבעלים אבל ס' 6(ג) נותן לנו אופציה נוספת שאם אותו בעלים נתן הלוואה אז בימ"ש יכול להדחות את חובו. כשהחברה קרסה יש בה כסף אבל לא מספיק לכל הנושים. מי הנושה הראשון? אותו בעלים שנגדו נקבע שיש הרמת מסך. לכן בימ"ש יכול לבחור או להדחות את החוב והבעלים ידחה לסוף התור ובטח לא יראה שקל או להרים מסך בצורה מלאה. כלומר הרמת מסך הייתה כבר, השאלה עכשיו לעניין הביצוע. מה הנסיבות לכל ענין? בדר"כ בתי המשפט אומרים שאם הדחיית החוב תספיק לכיסוי החובות אין צורך להעניש כיוון שמשפט אזרחי בא לבטל נזק לא להעניש אם הייתה גניבה למשל ניתן להגיש כתב אישום. 

ס' 7 – צו הגבלה 
הסעיף הזה בא בעצם להקדים תרופה למכה להבדיל מסעיף 6 המדבר על מצב שכבר קרה. המחוקק אומר איך אני אוכל למנוע מאותו בעלים לפגוע באותו ציבור של אנשים? ס' 7 מאפשר להוציא צו הגבלה נגד אותו בעלים שנגדו הורם מסך אמיתי! ( הרמת המסך היא תנאי הכרחי). צו ההגבלה מאפשר בין 0-5 שנים למנוע מאותו בעלים לא להיות מנכ"ל, בעל מניות או דירקטור בחברה והצו הזה נכנס לרשם החברות. למה מתחם הזמן הזה? כיוון ויש לנו שתי זכויות יסוד המתנגשות התנגשות אופקית והפתרון הוא מידתיות – אחד הוא חוק יסוד חופש העיסוק מצד שני יש פה פגיעה בקניין של הנושה. לכן הנוסחה היא מידתית בין 0-5 שנים. 





דף הוראה מס' 6 – תכלית החברה 
פרק 5 בסילבוס – הקמת חברה
א . שיקולים בהקמתה של חברה ותכליתה - סעיף 11 לחוק החברות

סעיף 11 לחוק החברות
1. ע"א 3379/06 מרדכי ברנוביץ נ' יקותיאל נתנזון, עו"ד, תק-על 2008(1), 3894
ס' 11 לחוק החברות – תכלית החברה
(א)תכלית חברה היא לפעול על פי שיקולים עסקיים להשאת רווחיה, וניתן להביא בחשבון במסגרת שיקולים אלה, בין השאר, את עניניהם של נושיה, עובדיה ואת ענינו של הציבור; כמו כן רשאית חברה לתרום סכום סביר למטרה ראויה, אף אם התרומה אינה במסגרת שיקולים עסקיים כאמור, אם נקבעה לכך הוראה בתקנון.
(ב)הוראת סעיף קטן (א) לא תחול על חברה לתועלת הציבור.



ניתן לראות שתכלית החברה זה דבר שונה ממטרות החברה. תכלית החברה היא גלובלית יותר ותכליתה היא להשאת הרווחים (להביא את החברה לרווחי שיא) והיא צריכה לפעול על פי שיקולים עסקיים. 

האם מותר לחברה לקחת בחשבון גם את האינטרסים של הנושים? כאשר במסגרת הנושים אנחנו כוללים גם את בעלי אגרות החוב. בעלי מניות לוקחים סיכון כי הם משקיעים ללא הבטחות. והנושים שהם בעלי אגרות חוב, ספקים, מלווים גדולים כמו בנקים הם לוקחים סיכון קטן ומוגבל כי הם משקיעים עם הבטחה לקבל חבות לפירעון ההלוואה. האם ניתן ליישב את ניגוד העניינים בין שתי הקבוצות בנוגע לתכלית החברה? הקונפליקט הזה בא לידי ביטוי בהגדרה של תכלית החברה כי ההגדרה הראשונית היא לפעול על פי שיקולים עסקיים אבל אומר המחוקק שהוא נותן לקברניטי החברה לגיטימציה לקחת בחשבון גם את האינטרסים של הנושים. כלומר, קודם כל בעדיפות ראשונה נמצאים בעלי המניות אך הם חושבים לעצמם שהם הבנים היחידים בחברה ואין בה אף אחד אחר. בא המחוקק ואומר "תירגעו" אתם אומנם בעדיפות ראשונה אבל יש עוד צד שמותר לקחת את האינטרס שלהם בחשבון. אם הדירקטורים והמנהלים לקחו בחשבון את האינטרסים של אלו אז הם לא הפרו את חובת האמונים והזהירות שלהם כלפי החברה ופעלו כדין. לדוגמא יצחק תשובה שהוא איש עסקים גדול בישראל יש לו חברה ובמסגרת החברה שלו הוא תכנן לבצע קידוחי גז והוא גייס כסף לצורך זה באמצעות מניות ואגרות חוב. בגלל קריסת השוק העולמי הוא היה צפוי להתקשות לשלם את הריבית שהוא הבטיח לבעלי אגרות החוב וגם להתקשות להחזיר את הקרן לבעלי אגרות החוב. מצד שני הוא המשיך להשקיע מהחברה בקידוחי גז. במצב הזה נוצר עימות בין בעלי אגרות החוב לבין בעלי המניות. מה רצו בעלי אגרות החוב? להעדיף להפסיק לקדוח, כי הקידוח בזמנו לא היה וודאי האם כתוצאה מהקידוח הוא ימצא גז, וכך ישלם להם את הקרן והריבית כי הוא גייס מהם את הכסף לקידוח. אם הוא יפסיק לקדוח יהיה לו יותר כסף וכך יוכל להחזיר חזרה עם קרן וריבית. לעומת בעלי המניות רוצים שהוא ימשיך לקדוח כי במידה והוא ימצא גז שווי מניותיהם יעלה וכך הם יהיו מורווחים. בהנחה שתשובה בשלב מסוים היה מפסיק לקדוח והיות והגיע למסקנה שיש סיכוי של 50% שימצא גז, וכל זאת היה עושה כדי להשביע את רצונם של בעלי אג"ח, האם בעלי המניות היו יכולים לתבוע אותו על הפרת חו"ז? לא בגלל ס' 11 שמגדיר את תכלית החברה כתכלית שמאפשרת לקחת בחשבון גם את האינטרסים של בעלי אג"ח. כלומר, ההגדרה של תכלית החברה, היא בעצם פעולה מאוד חשובה מבחינת תהליכי קבלת החלטות בחברה והעובדה שהמחוקק מצא לנכון להתייחס אליה מסדירה את מערכת היחסים בין בעלי המניות לבין הנושים. 
תרומות : חברה צריכה לפעול במסגרת התכלית שלה כפי שאנחנו כבר יודעים, כדי למקסם רווחים. מקסום הרווחים משמעותו לא לקחת בחשבון ולא לפעול כדי להקטין את הרווחים. אנחנו יודעים שבמסגרת ההתנהלות של חברות בתוך הקהילה יש תנועה שנקראת מתן תרומות, אנו יודעים כי מתן התרומות יש לו יתרונות לחברה, בנוסף יודעים כי הקהילה מצפה לעמים מהחברה לתת תרומות ושגם נצמחים יתרונות מהענקת התרומות. איך נוכל לשלב בין שני הדברים? מצד אחד הענקת התרומות היא הוצאת כסף מהחברה, שלא למטרת מקסום רווחים באופן ישיר . המחוקק כתב בצורה מפורשת בחוק שלמרות שהתכלית של החברה היא מקסום רווחים מותר לחברה לתרום ויש תנאי אחד והוא שזה יהיה כתוב בתקנון. למה צריך שזה יהיה כתוב בתקנון ? על מנת שכל בעל מניה שקונה מניה בחברה ידע שזו חברה שתורמת. נניח מדובר בחברת היי-טק גדולה, נניח שאותה חברה פועלת בקריית שמונה ונניח שהיא מקבלת הטבות לאור העובדה שהיא מפעילה את המפעל שלה מקריית שמונה, נניח גם שבמקום שבו היא פועלת נהייתה תנועה גדולה של משאיות שאולי קצת מפריעות לשכנים מסביב. השכנים מתלוננים על המטרד ועל הסיכון בכביש. בהתחלה המנהלים של החברה לא ייחסו לתלונות אלו חשיבות. הלכו התושבים לעירייה והעניין הגיע לתקשורת וכל המדינה קוראת שהמפעל הזה שעד עתה הצטייר כמפעל מצליח לפתע רואים אותו כמפעל מפריע. ישב הדירקטוריון של החברה עם ההנהלה לתרום 100 מחשבים לבית הספר בקריית שמונה וגם נעמיד מורים לילדים מהקבוצה החלשה יותר על מנת שיוכלו להתקדם בלימוד המחשבים. התרומה הזו עולה כסף ומדובר גם בתשלום קבוע למורים. האם כל הפעולות הללו מהוות את תכלית השאת רווחי החברה? לא אך האם התכלית של זה היא חיובית? כן. החברה מצטיירת בצורה חיובית ומקיימת את התכלית בצורה עקיפה. 
פסיקה - 
ע"א 3379/06 מרדכי ברנוביץ נ' יקותיאל נתנזון, עו"ד, תק-על 2008(1), 3894 – 

אין לערבב בין טובת החברה לטובתם של קבוצות בעלי עניין בחברה . ייתכן, והמנהלים פעלו במסגרת החברה לטובת האינטרסים של בעלי השליטה. אבל, הם לא פעלו לטובת האינטרסים של החברה וזו הייתה הבעיה שלהם כי המנהלים של החברה צריכים לקדם את התכלית של החברה שהיא מקסום הרווחים של החברה ולא לקדם את האינטרסים של בעלי השליטה ולכן, המנהלים חויבו אישית. 












ב . ייזום חברה - סעיפים 1 ו- 12-14 לחוק החברות – עו"ד רונן מנשה

סעיפים 1 ו- 12-14 לחוק החברות
1.  ע"א 337/80 מנהל מס שבח מקרקעין נ' קופטש, פ"ד לז(2) 538 (תרגיל)


יזמות מוגדרת בס' 1 לחוק החברות ובסעיף 12-14. מהי יזמות? יש אופציה ראשונה שהיא קודם להקים חברה ורק לאחר מכן לעשות את הכל לאחר שיש כבר ישות משפטית. אופציה שניה זה שיבוא יזם וידאג לרכוש את כל מה שהחברה בייסוד זקוקה לו. מבחינת הזמן אנחנו נמצאים טרם שהחברה יוסדה. אז מה זה יזם? יזם הוא מי שמבצע בשם או למען חברה שטרם קיימת (חברה בייסוד) פעולות משפטיות הוא היזם שלה והוא רלבנטי לתקופת הזמן שלפני שחברה קמה אך הוא מבצע פעולות לאחרי הקמת החברה. כאן אנחנו מנתחים שתי מערכות משפטיות האחת זה בין היזם לחברה בייסוד ולאחר מכן בין היזם לבין החברה לבין צדדים שלישיים.
מערכת משפטית ראשונה - היזם מול החברה בייסוד – יש לנו יזם שבשנת 2016 אמר שהוא באותה שנה חתם על 60 חוזים לרכישת ציודים ומגרשים. הוא אומר שהוא על חלק מן ההסכמים חתם כאדם פרטי ובחלק מהחוזים חתם בכובעו כיזם למען החברה בייסוד. כעת הוא מבקש לעשות הבחנה בין החוזים שהוא חתם עליהם כיזם לבין החוזים שהוא חתם עליהם כאדם פרטי. איך הוא יצליח להוכיח מה הוא חתם כאדם פרטי ומה הוא חתם כיזם ואכן המבחן בפסיקה נקרא מבחן הכוונה והשלמתה. מה הוא המבחן הזה? הכוונה והשלמתה מסתתרים כאן היסוד ההתנהגותי והיסוד הנפשי. אומרים שעל מנת לקבוע שהסכם מסוים הוא יזמי ולא פרטי עליו להוכיח שבמועד שהוא חתם הוא התכוון לחתום כיזם. קשה להתחקות אחרי כוונה ולכן אמרה הפסיקה שנדע זאת לפי השלמתה – יש להראות שהיזם הביא לידי ביטוי חיצוני התנהגותי לכוונה שהייתה לך. לדוגמא אותו יזם שהוא אדם פרטי ב10.1.2016 קנה שני לפטופים זהים בשני חוזי קנייה והוא טוען שאחד הוא קנה בכובע של יזם ואחד בכובע של פרטי. אז הפסיקה אומרת יש להפעיל את מבחן הכוונה והשלמתה – אם התכוונת לגבי אחד מההסכמים לפעול כיזם צריך לבדוק אם הבאת את זה לידי ביטוי חיצוני. 
דוגמאות לאיך ניתן לבדוק ביטוי חיצוני לכוונה : סוג חתימה (אם רשום יזם או יש חותמת), עדות של המוכר או של אדם אחר שידע על כוונתו, ושלישי זה אופציה שהיזם שילם מחשבון אחר על המחשב שהוא קנה למען החברה בייסוד במידה והוא מנהל חשבון רק להוצאות של החברה בייסוד. מצאנו איזה הסכמים הם של היזמות ואיזה של אדם פרטי. 
כעת אנחנו נשאלים מתי התחילה היזמות ומתי היא הסתיימה. נקודת הפתיחה והסיום. את נקודת הפתיחה ניתן לברר לפי הפעולה הראשונה, למשל אם אמרנו שיש לו 60 חוזים מתוכם 20 פרטיים זה אומר שיש לו 40 חוזים של יזמות ולכן החוזה הראשון יהיה תחילת היזמות. מתי מסתיימת היזמות? אופציה ראשונה - בהקמת החברה. כאשר יש חברה והיא רשומה יש כבר ישות משפטית והיזם צריך לצאת החוצה.  האופציה השנייה והיא גם הנטייה של הפסיקה זה שהעובדה שהחברה רשומה פורמלית זה לא אומר שהיזמות נגמרה עד למועד שהחברה מינתה מנכ"ל או אדם שיפעל כלפי החברה – זו הגישה שיותר מקובלת בפסיקה. 
מדוע כל ההבחנות הללו חשובות ?  
השאלה המשפטית שמעניינת אותנו היא איזה חובות משפטיות חלות על היזם לגבי הפעולות היזמיות כלפי החברה בייסוד. השאלה הזו תהיה רלבנטית בתנאי שהחברה כבר קיימת. ישנם 3 סוגים של חובות משפטיות ונתחיל מהקל אל הכבד : 
1. חובת תו"ל –היזם חב בחובת תו"ל אל החברה. המינימום של תו"ל זה בעצם חובת גילוי על דברים שייתכן שהצד השני אם ישמע עליהם עלול לפוצץ את העסקה. 
2. חובת הזהירות – עוולת הרשלנות. 35-36 לפקנ"ז. כאן לא חייב חוזה להבדיל מחובת תו"ל אבל כן יש חובה של קיום יחסי שכנות. כאשר חלה על אדם חובת זהירות זה רשלנות ורשלנות זה ההשוואה לאדם הסביר באותה סיטואציה – שילוב של אובייקטיבי וסובייקטיבי. חשוב לזכור שהמצב הרצוי זה לא בהכרח המצב המצוי אבל זה עדיין המצב שקובע. 
3. חובת אמון / נאמנות – נחשבת למחמירה ביותר היום ומראש הפעולה נעשית למען זה שסומך עליי ונהנה מהשירותים שלי. זה יותר קרוב משכנות ואסור לקחת שום אינטרס אישי בחשבון וצריך לחשוב רק על טובת הנהנה משירותיי. לכן, כאשר חלה על מישהו חובת אמון הוא חב בחובת גילוי מלא לחלוטין. כאשר אדם מפר חובת אמון אין לצד השני חובה להוכיח שנגרם לו נזק – להבדיל מחובת זהירות. גם היסוד הנפשי הוא חמור כיוון כי יש כאן גורם של מודעות לעומת חובת זהירות שיכולה לנבוע מרשלנות.
 השאלה באיזה חובה חלה על יזם התעוררה בע"א 917/79 קוסוי נ' בנק פויכטונגר, פ"ד לח(3) 253. השופט ברק בשלב הראשון בדק בחקיקה וגילה שאין שם תשובה. בשלב השני הוא ניסה לחפש בדברי חקיקה קרובים והוא מגלה שם שני דברי חקיקה – הראשון חוק השליחות אשר בס' 8 המחוקק מחיל על שלוח חובת אמון כלפי השולח. השופט ברק אמר שיש בעיה כי על מנת ליצור שליחות במועד השליחות לא הייתה עדיין חברה שולחת. הוא עובר לחוק אחר שמכיר בחובת אמון והוא מוצא את חוק הנאמנות – החוק מדבר על נאמן מול נהנה. בס' 10 יש חובת נאמנות של נאמן מול נהנה, השופט ברק בודק האם ניתן ליישם את החוק הזה במקרה הזה. אבל מה הבעיה? אין נהנה כי אין חברה עדיין. במקרים כאלה השופט ברק אומר שאם אין תשובה בחוק יש לפנות לעקרונות היסוד של השיטה. הבעיה היא אומר ברק כי יש פה בעיה של מאזן כוחות כיוון והחזק הוא היזם, ולכן אומר ברק כי במערכת יחסים בה ניתן לזהות צד מאוד חזק שמגדיר עצמו כפועל לצד השני והצד השני הוא מאוד חלש ופערי הכוחות מאוד גדולים ולכן יש צורך לרסן את הכוח של בעל הכוח בצורה המקסימלית ולכן לא יספיקו כאן חובות זהירות ותו"ל אלא במקרים מתאימים יש לקבוע להחיל גם חובת אמון על היזם. כלומר, למעשה מחילים כאן את שלושת החובות. 
שאלה ראשונה שיש לשאול היא האם בכלל ניתן לפעול למען מישהו שלא קיים ? איך אני, כיזם, יכול לחתום על הסכם בשם או למען אישיות משפטית שלא קיימת? עד שנת 1965 בכל סכסוך שהגיע לבית משפט הצד להסכם היה היזם והוא היה האחראי. כלומר, היזמים היו בסיכון על כל מה שעשו טרם הקמת החברה. המחוקק ראה ביזמות כדבר טוב ומצד שני היו את פסקי הדין האלו. המחוקק רצה לעודד יזמות, ולכן בשנת 1965 חוקק חוק השליחות, והוסיפו את סעיף 6(ג). כיום את מהות סעיף 6(ג) יש לנו בסעיף 12 לחוק החברות. המחוקק, באמצעות סעיף 12, פותר ליזם שתי בעיות: 
1. 12(א) - המחוקק אומר כי יזם רשאי לבצע פעולות למען חברה שטרם נוסדה. אבל החברה לא חייבת לאמץ כלום וזה הסיכון של היזם. 
2. 12(ב) - ליזם הייתה בעיה נוספת וזה לשכנע את החברה לאמץ את ההסכם רטרואקטיבית ליום החתימה על ההסכם. נניח וחתמתי על הסכם לפני שנה, והחברה היום אימצה אותו. היזם רוצה שהחברה תאמץ אותו מיום החתימה, מלפני שנה, וזאת על מנת שאם תהיה טענה לצד ג' על משהו שקרה לפני חצי שנה הוא יתבע את החברה ולא את היזם. בנוסף גם מבחינת היבטי מס, אם החברה נכנסת רק מיום הקמה של החברה יבוא הפקיד ויאמר שיש כאן עסקאות שחייבות במס אבל אם תהיה רטרואקטיביות אז בעת העברת הנכסים מהיזם לחברה לא יהיה עוד אירוע מס. ולכן על פי סעיף 12(ב) אישור של ההסכם בדיעבד, כמוהו כהרשאה מלכתחילה. כלומר, התוקף של האישור רטרואקטיבי למועד החתימה. המחוקק הולך לטובת היזם ואומר שבאמת אם הצלחת לשכנע את החברה לאמץ הסכם מסוים היא מחויבת אליו. 
מערכת היחסים בין היזם והחברה לצדדים שלישיים – 
1. יזמות גלויה –  במצב הראשון היזם מגלה לצד ג' שהוא יזם, והחברה גם קמה ומאמצת את ההסכם. בסיטואציה זו אין שום בעיה. כי אם צד ג' רוצה לתבוע מישהו בגין הפרה כלשהי, מרגע שהחברה אימצה את ההסכם היא מאמצת אותו לאורך כל ציר הזמן ולכן צד ג' יכול לתבוע את החברה עצמה ולא את היזם. את היזם ניתן לתבוע רק אם צד ג' תובע לפני שהחברה אימצה את ההסכם או לפני שהחברה הוקמה. מקרה שני ביזמות גלויה זה במידה והחברה מחליטה שלא לאמץ את ההסכם או לחילופין החברה לא קמה. עכשיו נודע לצד ג' שהחברה לא רוצה לאמץ את ההסכם והוא רוצה לתבוע פיצויים. היזם אומר כי הוא ייקח את ההסכם על עצמו וצד ג' בכל זאת רוצה לבטל את ההסכם, האם זה הפרת חוזה? מה שהופר כאן זה עיקרון הציפייה של דיני החוזים. אותו צד ג' בא ואומר שנאמר לו שבסוף הוא אמור להיות מול חברה, יש שלב ביניים שהיזם הציג עצמו כיזם והוא קונה את המחשב לדוגמא למען חברה שתקום וזה באמת תנאי יסודי שהוא יודע בסוף יש חברה. הוא אומר שבגלל שהתנאי היסודי הופר הוא רוצה לקבל ביטול והשבה. בשל שהופר כאן עיקרון הציפייה צד ג' לא ייחשב כמפר. כלומר, הכוח נמצא אצל צד ג' – כביכול יש פה הענשה על היזם כיוון והוא הציג את עצמו כיזם אף אחד לא הכריח אותו לעשות זאת. 

2. יזמות נסתרת – כאן היזם לא הציג את עצמו וגם כאן יש כמה תסריטים. תסריט ראשון הוא שצד ג' למשל מכר את המחשב לאותו יזם ובסוף החברה קמה ולא אימצה את ההסכם, כעת זה נודע לצד ג' והוא שוב מבקש לבטל את ההסכם כיוון והחברה לא אימצה. להבדיל מהמקרה הקודם הפעם יש שינוי זה שצד ג' ידע ורצה מבחינתו להתקשר עם האדם הפרטי הזה הוא לא יודע שעומדת להיות חברה ולכן אם הוא ירצה לבטל את ההסכם אנחנו נאמר לו שייחשב כמפר חוזה כיוון והוא הסתמך על היזם עצמו כפלוני ולא הופר שום מצג כלפיו. תסריט שני זה שצד ג' לא יודע על החברה והיא קמה ומאמצת את ההסכם. צד ג' טוען שהייתה הפרה כלפיו והוא שואל את מי הוא צריך לתבוע. פה היזם על פניו התרשל כי הוא לא הציג את עצמו כיזם ואומרים לו שהציפייה של צד ג' הייתה למכור לך, אבל מכיוון שהחברה מרצונה גם אימצה את ההסכם הזה והיא נכנסת בהסכם הזה רטרואקטיבי  - כלומר, צד ג' יכול הפעם לתבוע את החברה ואת היזם פרטנית. 

נניח שצד ג' בסוף תובע את היזם האם היזם יכול לחזור עכשיו אל החברה? הפתרון הוא שהיזם יכתוב בהסכם שמכיוון שהיזם לא הציג עצמו כיזם וכעת צדדים שלישיים יכולים לתבוע אותו אישית החברה משפה אותו – מעין ביטוח - תגמול מסוג שיפוי, במילים אחרות, משולם למבוטח לא רק כאשר הוא עומד בקריטריונים (דהיינו, הימצאות במצב סיעודי), אלא רק לאחר ששולמו הוצאות שונות. פיצוי לעומת זאת - תגמול מסוג פיצוי מאפשר למבוטח לקבל את התקבול שעליו הוסכם עם חברת הביטוח לאחר שתביעתו אושרה ושהוא עומד בקריטריונים. כאן, אין צורך להוכיח שהוצאו הוצאות שונות. הזכות בנכס נשארת של היזם והוא יכול לעשות איתו מה שהוא רוצה. 
פסיקה - 
ע"א 337/80 מנהל מס שבח מקרקעין נ' קופטש, פ"ד לז(2) 538
העובדות : עיריית גבעתיים כרתה הסכם שכלל בין היתר התחייבות להעברת זכויות במקרקעין לחברה שבייסוד. החברה נרשמה לאחר כשנה והנכס נרשם על שמה לאחר למעלה משנתיים. בו ביום נתפרקה החברה והנכס הועבר על שם בעלי מניותיה (קופטש). לאחר מכן מכרו בעלי המניות את חלקיהם בנכס לחברה פלונית. הדיון נערך לצורך קביעת החבות בתשלום מס שבח מקרקעין. 
השאלה המשפטית : מה משמעות פעולות היזמים ואישורם, ולאחר מכן על ידי החברה? 
נפסק : בימ"ש העליון פסק מפי השופטת בן פורת כי כאשר חוזה שנערך עבור חברה בייסוד, כולל התחייבות במועדים, הקודמים להקמת החברה, היזם הוא בעל דברו של הצד האחר לחוזה והוא הנותן את הדין על הפרת החוזה. חוזה שהתקשר בו יזם, כולל תנאי מכללא (אלא אם הוסכם אחרת), שהיזם לא יסכל את הקמת החברה ואת אשרור העסקה במעשה או במחדל, אחרת כמוהו כצד לחוזה, התלוי בתנאי מתלה, אשר מנע את קיום התנאי, ואז אין הוא זכאי להסתמך על אי קיומו. סביר לחשוב, שאם היזם יסכל את הקמת החברה האמורה ובכך את יכולתה לאשרר את העסקה, יישא הוא באחריות לקיום ההתחייבויות, וממילא יהיה גם הנושא בזכויות. משמעותו של אשרור על ידי חברה של חוזה, שנערך על ידי יזם למענה לפני היווסדה, היא, שהזכויות וההתחייבויות הומחו לה מכוח הדין למפרע. האשרור על ידי החברה במקרה דנא הקנה לה את הזכויות והחובות, שנבעו מרכישת המקרקעין על ידי בעלי המניות, אך אין על דרך הפיקציה לראות את החברה כאילו התקשרה היא בחוזה הרכש מלכתחילה. להפך, בעלי המניות הם שהיו צד להתקשרות עד להחלטת האשרור. 






































ג . חופש התאגדות ורישום  - סעיפים 2-3 ו- 8-10 לחוק החברות – עו"ד רונן מנשה – ראה את החומר הנלמד בתרגולים של פרקים 1+2. 

 סעיפים 2-3 ו- 8-10 לחוק החברות 
1. בג"ץ 1715/97 לשכת מנהלי ההשקעות בישראל נ' שר האוצר, פ"ד נא(4), 367 (סעיפים 22-27 לפסק הדין). 
2. ד"נ 16/61 רשם החברות נ' כרדוש, פ"ד טז 1209סימן ג': הקמת חברה ורישומה
[bookmark: Seif8]בקשה לרישום
8.    המבקש לרשום חברה יגיש לרשם בקשה לפי טופס שקבע השר ולה יצורפו:
          (1)  עותק של התקנון;
(2)  הצהרה של הדירקטורים הראשונים על נכונותם לכהן כדירקטורים, כפי שקבע השר.
[bookmark: Seif9]אגרות
9.    (א) המבקש לרשום חברה ישלם בעת הגשת הבקשה אגרה (להלן - אגרת רישום).
          (ב)  חברה תשלם בכל שנה אגרה שנתית.
(תיקון מס' 3) תשס"ה-2005
          (ג)   בסעיף זה, "חברה" – לרבות חברת חוץ.
[bookmark: Rov552][bookmark: Seif10]תעודת התאגדות
10.  (א) הרשם ירשום חברה אם מצא כי קוימו כל הדרישות לפי חוק זה בקשר לרישום ולכל ענין שהוא תנאי לכך.
          (ב)  הרשם ייתן לכל חברה מספר רישום, כאמור בסעיף 38(ג), ויציין אותו בתעודת ההתאגדות.
          (ג)   משנרשמה חברה, ימסור לה הרשם תעודת התאגדות.
          (ד)  תעודת התאגדות שנמסרה לחברה תשמש ראיה חלוטה לכך כי נתמלאו כל הדרישות לפי חוק זה לענין הרישום ולכל ענין שהוא תנאי לכך.
          (ה)  אין בהוראת סעיף קטן (ד) כדי לרפא פגם בתקנון, או למנוע את הצורך בתיקונו.

זכות ההתאגדות
2.    כל אדם רשאי לייסד חברה, ובלבד שמטרה ממטרות החברה אינה נוגדת את החוק, אינה בלתי מוסרית או אינה נוגדת את תקנת הציבור.
[bookmark: Seif3]חברת אדם אחד
3.    לחברה יכול שיהיה בעל מניה אחד.


פסיקה – 
בג"ץ לשכת מנהלי ההשקעות בישראל נ' שר האוצר,(סעיפים 22-27 לפסק הדין) - חובת ההתאגדות שהוטלה על כל עוסק מקיימת את הדרישות של שלושת מבחני המשנה של עקרון המידתיות -  
עובדות : העותרים עסקו בניהול תיקי השקעות לפני שנחקק חוק הסדרת העיסוק ביעוץ השקעות ובניהול תיקי השקעות – התשנ"ה 1995. עם כניסתו של החוק לתוקף הם נדרשים לקבל רישיון לניהול תיקי השקעות ולקיים את דרישות החוק. טענות העותרים מופנות כנגד חובת ההתאגדות כחברה, המוטלת על מנהלי תיקי השקעות, כנגד הדרישה להון עצמי מינימאלי של החברה, כנגד האיסורים המוטלים על מנהלי תיקי השקעות לרכוש ניירות ערך עבור עצמך ולנהל תיקי השקעות עבור בני משפחותיהם וכנגד תוכנן של בחינות הרישוי. עוד יצאו העותרים נגד הוראות המעבר שבחוק, שלפיהן חובת העמידה בבחינות חלה גם על מי שעסקו בניהול תיקי השקעות פחות משבע שנים קודם לתחילתו של החוק. לטענת העותרים, ההוראות האמורות מנוגדות לדרישותיו של חוק יסוד : חופש העיסוק ולכן נתבקש בימ"ש להכריז על בטלותן. 

ס' 22-27  לפסק הדין – 
22.	הטענה הראשונה של העותרים מכוונת כנגד חובת ההתאגדות כחברה, המוטלת על מנהל תיקי השקעות. חובה זו מעוגנת בסעיף 2(ב) לחוק תיקי השקעות, הקובע: "לא יעסוק אדם בניהול תיקי השקעות אלא אם כן הוא בעל רשיון מנהל תיקים, ואם הוא יחיד – הוא בעל רישיון ועובד בחברה שהיא בעלת רישיון מנהל תיקי השקעות". הטעם המונח ביסוד דרישה זו, הוא משולש. ראשית, בקרה, פיקוח ושקיפות. חברה חייבת לערוך דוחות כספיים מבוקרים בידי רואי-חשבון, המשקפים את מצבה הכספי בהתאם לעקרונות חשבונאיים מקובלים. חברה, המנהלת תיקי השקעות, חייבת להגיש לרשות אחת לשנה אישור רואה-חשבון לעניין קיום דרישות ההון העצמי. לא כן יחיד, שמצבו הכספי אינו משתקף במסמך הערוך לפי כללים מוגדרים. השקיפות מהווה כלי חשוב ללקוח, לרשות לניירות ערך וכן לחברי אורגנים בחברה (כגון דירקטוריון), שכן השקיפות מצביעה על מעמדה ויכולתה של החברה. זאת ועוד: ההתאגדות מאפשרת פיקוח על שמירת ההון המינימלי שנקבע; היא מעניקה קיום מתמשך לחברה, בלא שפטירת היחיד או הסתלקותו תשפיע על פעולת החברה עצמה. שנית, יש עניין בהגבלת פעילותו של מנהל תיקי השקעות בשוק ההון לתחום זה בלבד. פעילות נוספת בשוק ההון עשויה ליצור ניגוד עניינים בין עיסוקו של מנהל התיקים בפעילותו כמנהל תיקים לבין עיסוקים אחרים שלו בשוק ההון. הגבלה כזו אפשרית כאשר מנהלת תיקי השקעות היא חברה (ראו סעיף 8(ב)(1) לחוק תיקי השקעות).  הגבלה על פעילותו של יחיד (להבדיל מחברה) מעוררת בעיות חוקתיות קשות לגביו וכן בעיות מעשיות קשות לגבי הפיקוח על פעילותו. שלישית, חברה יכולה להבטיח את האינטרסים של לקוחותיה באמצעות ביטוח מפני מעילה באמון של עובדיה. דרישה כזו הוטלה על חברה על-פי תקנה 3(ג) לתקנות בעניין הון עצמי וביטוח. לעומת זאת, קיימים קשיים משפטיים ניכרים לביטוח יחיד כנגד מעילה שלו עצמו.
23.	לטענת העותרים, חובת ההתאגדות המוטלת על מנהלים של תיקי השקעות פוגעת בחופש העיסוק מעבר למידה הדרושה. לטענתו של מר מלצר, שטען לעותרים, לא נדרש כלל, לשם השגת מטרותיו של חוק תיקי השקעות, כי העיסוק ייעשה באמצעות חברה. זאת ועוד: חובת הדיווח המוטלת על החברה לא תספק כל מידע ללקוח ולרשות, שהרי חובת הדיווח עניינה כספיה של החברה, ולא כספי הלקוחות, שבהם פועל מנהל התיקים כשלוח בלבד. לטענת העותרים, ניתן להבטיח הגשמת מטרות החוק בהטלת חובת דיווח על מנהלי התיקים הפועלים כיחידים, בלא להתנות זאת בהתאגדותם כחברה. כמו כן, מנהל יחיד של תיקי השקעות יוכל לבטח עצמו כנגד מעילה של עובדיו.
24.	אכן, הוראת חוק תיקי השקעות, שלפיה יחיד המבקש לפעול כמנהל תיקי השקעות חייב לעבוד בחברה, פוגעת בחופש העיסוק של מנהל תיקי השקעות. היא מחייבת אותו להתקשר עם חברה או להקים בעצמו חברה משלו. זאת ועוד: דרישת החוק בעניין הפעולה באמצעות חברה פוגעת גם בחופש ההתאגדות של מנהל תיקי השקעות. חופש זה אינו רק החופש להתאגד אלא גם החופש שלא להתאגד. חופש זה נשלל מיחיד המבקש לעסוק בניהול תיקי השקעות. השאלה הניצבת בפנינו הינה, האם פגיעה זו בחופש העיסוק מקיימת את דרישותיה של פיסקת ההגבלה: האם דרישת ההתאגדות פוגעת בחופש העיסוק במידה העולה על הנדרש? לדעתנו, התשובה היא בשלילה. נראה לנו כי האמצעי שנקט המחוקק – עיסוק במסגרת חברה – הוא אמצעי הפוגע בחופש העיסוק במידה שאינה עולה על הנדרש. מקובל עלינו כי ניתן היה לקבוע משטר נורמטיבי שונה, המסדיר את העיסוק בניהול תיקי השקעות בלא חובת התאגדות. אך השאלה הניצבת בפנינו אינה אם קיימת חלופה שונה. השאלה אף איננה אם היינו בוחרים בחלופה השונה, אילו היינו חברים ברשות המחוקקת. השאלה הינה אם החלופה שהמחוקק בחר בה, פוגעת בחופש העיסוק (וההתאגדות) מעבר למידה הדרושה. על כך תשובתנו הינה בשלילה. לדעתנו, חובת ההתאגדות שהוטלה על כל עוסק מקיימת את הדרישות של שלושת מבחני המשנה של עקרון המידתיות.
25.	מבחן המשנה הראשון של המידתיות הוא מבחן ההתאמה או הקשר הרציונלי. נחה דעתנו כי קיים קשר של התאמה בין השגתן של התכליות המונחות ביסוד חוק תיקי השקעות לבין הטלת החובה לפעול בגדריה של חברה. על-ידי הטלת חובה זו מפנה חוק תיקי השקעות למערכת ידועה וממוסדת של דיני חברות. בכך מבטיחים הגשמת המטרות המונחות ביסוד חוק תיקי השקעות אשר עניינן הוא הבטחת פיקוח, דיווח ושקיפות. בכך מבטיחים גם את הגבלת החברה לעיסוק בתחום תיקי ההשקעות, ובכך מגנים על האינטרסים של ציבור המשקיעים. דרישת ההתאגדות מאפשרת קיום "נמשך" של החברה, בלא שהתחלפות הפועלים במסגרתה מטעמים שונים, כגון מוות, מחלה או פשיטת רגל תשפיע על קיומה, ובכך הם שומרים על האינטרסים של הלקוחות. אכן, מקובל הוא להגן על האינטרסים של משקיעים בשוק ההון בעזרת האמצעי של חובת ההתאגדות. כך, למשל, קרן להשקעות משותפות בנאמנות חייבת לפעול כחברה (ראו סעיף 4 לחוק השקעות משותפות בנאמנות, תשנ"ד-1994). הוא הדין בקופת גמל (ראו סעיף 47 לפקודת מס הכנסה [נוסח חדש], ותקנה 7 לתקנות מס הכנסה (כללים לאישור ולניהול קופות גמל), תשכ"ד-1964). בדומה, המבקש לפעול כ"חלפן" חייב לפעול כחברה שנרשמה בישראל (ראו בג"ץ 5491/95 לבל נ' המפקח על מטבע חוץ [19]). לבסוף, חובת ההתאגדות מאפשרת הצבת הדרישה בעניין הון עצמי מינימלי. אמצעי זה, נחוץ הוא להגנה על האינטרס של הלקוחות של מנהלי תיקי ההשקעות.
26.	מבחן המשנה השני של המידתיות הוא המבחן של האמצעי שפגיעתו פחותה. נראה לנו, כי בהטלת החובה לפעול בגדריה של חברה, נקט המחוקק אמצעי שפגיעתו בחופש העיסוק היא פחותה. מן המפורסמות היא, כי הטלתה של חובת התאגדות אינה מטילה, על-פי המצב החוקי הקיים בישראל, נטל כבד על המתאגד. דרישות ההתאגדות בפקודת החברות [נוסח חדש], תשמ"ג-1983 אינן מכבידות. אדם יכול להתאגד בישראל בקלות יחסית. אכן, מבין למעלה משמונה מאות מבקשי רישיונות לניהול תיקי השקעות, רק שמונה מבקשי רישיונות אינם עובדים במסגרתה של חברה. שאלנו את עצמנו, מהם האמצעים שניתן היה לנוקטם להשגת המטרות המונחות ביסוד חוק תיקי השקעות, ושפגיעתם בחופש העיסוק היא פחותה. לכאורה ניתן היה להטיל חובות של דיווח ושקיפות במישרין על היחיד. נחה דעתנו, כי בכך לא ניתן היה להשיג את התכלית המונחת ביסוד החוק. מצבו הכספי של יחיד אינו משתקף במסמך הערוך לפי כללים מוגדרים. בהיעדר כללים כאלה אין אפשרות לקבל את בקרת האיכות של חוות-דעת רואה-החשבון, שהיא חשובה להבטחת תקינותם של הדוחות. זאת ועוד: הטלת חובות אלה הייתה מותירה פרוצה את בעיית כושרו של היחיד לפעול בתחומים נוספים של שוק ההון, מחוץ לניהול תיקי השקעות; הטלת חובות אלה – לא היה בכוחה לפתור את בעיית "ההמשכיות", אשר רק פעילות באמצעות תאגיד מבטיחה אותה; ונראה כי הטלת חובות על היחיד לא היה בכוחה להבטיח ביטוח בפני מעילה של היחיד עצמו. השגתן של המטרות החברתיות, המונחות ביסוד החוק, מצדיקה נקיטת מגוון של אמצעים, אשר נובעים מהמעמד של התאגיד, וזאת, בלא שעל-ידי כך משתחרר היחיד מהחובות שהחוק מטיל עליו (ראו סעיף 21 לחוק תיקי השקעות). אכן, חוק תיקי השקעות מבטיח כי מי שיעסוק בשם חברה בניהול תיקים הם עובדי החברה שהם בעלי רישיון מנהל תיקים (סעיף 8(ב)(2) לחוק תיקי השקעות). האחריות של החברה באה בנוסף לאחריות היחיד, ולא תחתיה (ראה גם סעיפים 30, 39 ו-40 לחוק תיקי השקעות).
27.	מבחן המשנה השלישי של המידתיות הוא מבחן המידתיות (במובן הצר). על-פיו נדרש יחס ראוי בין התועלת הצומחת מהאמצעי הננקט לבין פגיעתו בזכות האדם החוקתית. נראה לנו כי יחס ראוי זה אינו מופר בעניין שלפנינו. התקלה שהחוק בא למנוע אותה היא חשובה. קיים צורך חברתי מהותי להבטיח פיקוח על הסחר בניירות ערך באמצעות מנהלים של תיקי השקעות. הבטחתו של צורך זה מביאה להטלת החובה לפעול במסגרת חברה. חובה זו אכן פוגעת בחופש העיסוק, אך בהתחשב בקלות הרבה שבה ניתן להתאגד בישראל, אין הפגיעה מפירה את האיזון הראוי בין התועלת הצומחת מהאמצעי החקיקתי לבין הפגיעה בזכות האדם החוקתית.

ד"נ 16/61 רשם החברות נ' כרדוש, פ"ד טז 1209  - סירוב לרשום חברה ברשם החברות
עובדות : כרדוש פנה לרשם החברות בבקשה לרשום חברה שמטרותיה לפי תזכיר ההתאגדות היו עיסוק בעבודות דפוס, פרסום, תרגום, עיתונות ויבוא ספרים. רשם החברות סרב לרשום את החברה מטעמים של בטחון המדינה וטובת הציבור וזאת ביו היתר בשל הרשעתם של כרדוש ואחרים שחתמו על התזכיר בגין פרסום עיתון ללא רישיון. בעקבות סירוב הרשם פנה כרדוש לבג"ץ שהוציא צו על תנאי כנגד רשם החברות. בענייננו המדובר בדיון נוסף באותו עניין. 
השאלה המשפטית : מהו גדר סמכותו של רשם החברות בכל הנוגע לסירוב לרשום חברה והאם רשאי היה בנסיבות העניין לשלול את התאגדותה של החברה? 
נפסק : בימ"ש העליון ברוב דעות מפי השופט זוסמן כי אם מבקשים המתאגדים לרשום חברה על מנת לבצע באמצעותה מטרה הנוגדת את חוקי המדינה החברה לא תירשם. ולא רק מטרה המתגלית כלא חוקית תהא פסולה אלא גם חברה המסווה את מטרתה האמיתית והבלתי חוקית במטרה מוצהרת שהיא על פניה חוקית. הקביעה אם הייתה מטרת החברה חוקית או לא מסורה לשיקול דעתו של שר המשפטים ואילו סבר הרשם כי המבקשים מתכוונים להוציא עיתון ללא רישיון כמו שעשו בעבר או להפיץ דברי תעמולה למען הסתה למרד או למלחמה במדינת ישראל כי אז ניתן להשתמש בשיקול הדעת ולדחות את בקשת הרישום. אדם שעבר עבירה, ואפילו חמורה, בעבר אינו פסול בשל כך בלבד מלרשום חברה. רישום החברה אינו נותן בידי אותו אדם כל פריבילגיה, או זכות יתר ואין זה אלא שימוש בזכותו הרגילה של אדם להתאגד בתאגיד. זוהי זכותו שהיא אחת מחירויות האדם. פסילת חברה מפאת מעשה המתאגדים בעבר אינה שימוש סביר בשיקול דעת הנתון לרשם החברות כשאין הוא חושש כי המתאגדים יחזרו באמצעות החברה על מעשיהם. הצו הותר על כנו. 






























דף הוראה מס' 7 – אופיו של מסמך היסוד ושינויו 
פרק 6  בסילבוס - מהותו של מסמך היסוד ושינויו 
סעיפים 15-35 לחוק החברות 
1.  ע"א 3264/01 ג'רר בסנינו נ' ציון אליהו ואח', פ"ד נו(6), 665
2.  ע"א 468/89 בלע קידרון (קונדרמן), עו"ד נ' בורסת היהלומים הישראלית בע"מ, פ"ד מה(5) 177
3.  ע"א 54/96 יוסי הולנדר נ' המימד החדיש תכנה בע"מ ואח', פ"ד נב(5) 673  
4.  ד"נ 39/80 ברדיגו נ' ד.ג.ב. 9 טקסטיל בע"מ, פ"ד לה(4) 197
5.  ע"א 1795/93, 1831/93 קרן גימלאות של חברי אגד בע"מ נ' יוסף יעקב, פ"ד נא(5) 433
6.  *ע"א 161/80 מוניץ ואח' נ' "אתגר" הקלוב הישראלי החדש למסחר ביהלומים בע"מ, פ"ד לה(3) 795
7.  בג"צ 4295/95 קמחי נ' בית הדין הארצי לעבודה בירושלים ודיור לעולה בע"מ, פ"ד נב(5), 773 
8.  ע"א 70/92 כלל תעשיות בע"מ ואח' נ' לאומי פיא, פ"ד מז(2) 329

התקנון הוא תעודת הזהות של החברה, הוא כולל את השם, מטרות (להבדיל מהתכלית), ההון של החברה והגבלת האחריות. כאשר אנחנו מדברים על התקנון תחילה יש לגשת אל הסעיפים הרלבנטיים בחוק : ס' 15 לחוק החברות – תקנון החברה
לכל חברה יהיה תקנון כמפורט בסימן זה.

משמע, התקנון זה מערכת של כללית המחייבים את כל מי שקשור שבחברה – כל קבוצות בעלי העניין. STAKEHOLDERS. ס' 16 לחוק החברות – תוקף התקנון
תקנונה של חברה, כפי שנרשם עם התאגדותה, תקף מעת התאגדותה.

ס' 17 לחוק החברות – תקנון כחוזה
(א)	דין התקנון כדין חוזה בין החברה ובין בעלי מניותיה ובינם לבין עצמם.
(ב)	שינוי התקנון ייעשה בדרכים הקבועות בחוק זה.



ניתן לראות שהתקנון הוא חוזה בין בעלי המניות, זה מסדיר גם את הזכויות והחובות בין בעלי המניות לחברה וגם בין בעלי המניות בינם לבין עצמם. חוק החוזים יחול, הדבר טוב כי חוק החוזים ברור ומפורט ויודע להגדיר בצורה מפורשת כל שלב ושלב בקיומו של חוזה ומפזר בהירות לגבי חייה של החברה. ההשלכות הם שכל פעם שאנחנו משנים את התקנון השינוי צריך לעשות רק באופן ובצורה שכתוב בתקנון כיוון שכל התנהלות ששונה מההתנהגות שהגדרנו מראש מהווה הפרת חוזה וזה נוח מאוד כי כל הצדדים יודעים מראש מה יקרה. מכיוון שחברה זה מרכב של אינטראקציות עסקיות וכולם רוצים להעריך מבחינה עסקית וכלכלית את הסיכונים אז גם מי שיפר את החוזה יכול להעריך מראש את עלות ההפרה שלו ואולי הוא מוכן להסתכן אבל הוא רוצה לדעת מראש כמה ההפרה הזו תעלה לו. 




מבנה התקנון – 
תבנית קבועה  : לפי ס 18 כוללת את המרכיבים : שם, מטרות, הון והגבלת אחריות
תבנית משתנה : לפי ס' 19, מה הכוונה? נאמר כי התקנון זוהי תעודת הזהות של החברה . כל חברה באשר היא חייבת שיהיו לה את כל הרכיבים אחרת לא נוכל לתייג אותה ולהגדירה. ידוע כי החברה צריכה גם לפעול ע"י דרגות שונות של פעולה. במהלך חייה, היא אמורה להיתקל בכל מיני בעיות. האם על כל בעיה צפויה נדרש שיהא לה פיתרון? מצד אחד התשובה היא כן, כי אם נפתור את הבעיה לפני שהיא נוצרה אנו מקטינים את חוסר הבהירות. מצד שני, ים הבעיות הצפויות הוא בלתי סופי, האם יכולים לצפות מראש את כל הבעיות? התשובה היא שזה בלתי אפשרי. המחוקק אומר, כי בחוק החברות הוא צבר הרבה ניסיון וריכז את התוצאה של הניסיון שלו בחוק. לגישתו, חוק החברות יהווה סעיפים שיכנסו אל תוך התקנון ויהפכו להיות חלק ממנו. אלו הם סעיפים הצופים מראש כל מיני בעיות שעלולות להתרחש בחייה של החברה מתוך ניסיון רב שנים. התקנון מתמנה עם כל סעיפי החוק הפותרים בעיות צפויות. כמובן, שיש בחוק גם סעיפים שמחייבים התנהלות מסוימת שהם הסעיפים הקוגנטיים, יש בחוק גם סעיפים דיספוזיטיביים שהופכים להיות חלק מהתקנון לנוחיות המתאגדים. אנחנו יכולים לזהות את הסעיפים הללו באמצעות מילה או שתיים כמו למשל " אלא אם נקבע אחרת בתקנון, או, "בהעדר הוראה אחרת בתקנון". אלו הם סעיפים שאם לא נקבע אחרת בתקנון הם הופכים להיות חלק מהתקנון לנוחות המתאגדים. ס' 19 לחוק החברות – פרטים שניתן לכלול בתקנון
חברה רשאית לכלול בתקנון נושאים הנוגעים לחברה או לבעלי מניותיה, ובכלל זה:
(1)הזכויות והחובות של בעלי המניות ושל החברה;
(2)הוראות לענין דרכי ניהול החברה ומספר הדירקטורים;
(2א)הוראות ממשל תאגידי מההוראות המומלצות המפורטות בתוספת הראשונה, כולן או חלקן; השר, באישור ועדת החוקה חוק ומשפט של הכנסת, רשאי לשנות את התוספת הראשונה, ובלבד ששינוי הנוגע לחברות ציבוריות או לחברות איגרות חוב, ייקבע בהתייעצות עם יושב ראש רשות ניירות ערך;
(3)כל נושא אחר שבעלי המניות ראו לנכון להסדירו בתקנון.



ההוראות נכנסות לתוך התקנון וברגע שהן נכנסות לתקנון והופכות להיות חלק ממנו, יהיה נוח לבעלי המניות לחסוך לעצמם עלויות. מה הכוונה? כשיזמים מקימים חברה הם לא יודעים עד הסוף מה עליהם לעשות, הם לא מוכשרים לצפות מראש את התקלות העלולות לנבוע מניהול העסק לעומת המחוקק שכן יודע את זה. לכן, המחוקק קובע קודקס של הוראות על מנת שישרתו אותם אבל זה לא נוקשה כיוון ויש רצון לתת ליזמים גמישות. כמובן שישנן הוראות קוגנטיות שלא ניתן להתנות עליהן. בסעיפים הדיספוזיטיביים לעומת זאת ניתן או להוריד סעיף בחוק ולכתוב במקומו אחר או להוסיף סעיף שהחוק בכלל לא מדבר עליו. כלומר, נניח ואנחנו רוצים לקבוע שאדם יהיה מנכ"ל חברה לכל ימי חייו, זהו סעיף שכלל לא מדבר עליו ואנחנו מכניסים אותו לתקנון וכעת הוא חלק מן התקנון. שי הוא בעל מניות בחברה ואנחנו רוצים שכבעל מניות שליטה הוא ישמש כמנכ"ל החברה לכל ימי חייו (לציין כי וודאי יהיה רק בחברה פרטית משום שבחברה ציבורית לא יסכימו לדבר כזה). יש לנו סוג נוסף של הוראות שיכולות להיכנס בתקנון ואלו הם ההוראות של ס' 19 א והן הוראות הממשל התאגידי אשר נמצאות בתוספת הראשונה לחוק החברות. החברות שנמצאות בבורסה הן חברות שרוצות לגייס כסף מהציבור. החברה רוצה שהציבור יקנה את המניות שלה, למה גיוס הכסף? על מנת להתפתח, לגדול ולהרחיב את תחום הפעילות שלה. גיוס כסף מהציבור זו פעולה המייצרת מערכת יחסים של אמון בין החברה למשקיעים. המשקיעים נותנים כסף לחברה ולכאורה יש ריחוק מהחברה, אבל המשקיע מאמין מסיבות מסוימות כי הכסף הזה יניב לו רווחים מסוימים. ההשקעה בבורסה היא בעייתית בשל הריחוק אבל על מנת שכל התהליך הזה ימשיך להתקיים יש לסדר את מערכת היחסים הזו כיוון והמערכת היחסים הזו בין המשקיע לחברה יכולה לייצר רמאות – החברה תיקח את הכסף ותשמש בו לחלוקת דיבידנדים לבעלי החברה. התוצאה היא שהמשקיעים לא יקבלו דבר. אז הבורסה אומרת שעל מנת שהיא תתנהל כשוק יעיל ומסודר ואנשים ימשיכו לעשות בה שימוש בשל ציפיות לרווחים עליה לעשות סדר ולשם כך הותקנו ההוראות שבדיעבד אנחנו יודעים שההוראות הללו עושות סדר בניהול של החברה. ההוראות הללו נכנסו לתוך חוק החברות כתוספת ראשונה והן נקראות – "הוראות ממשל תאגידי מומלצות". אם חברה רוצה היא יכולה להכניס את ההוראות הללו בתקנון. החברה באמצעות ההוראות הללו יוצרת אמון שגורם לציבור להשקיע. 
תוספת ראשונה (סעיף 19(2א)) - הוראות ממשל תאגידי מומלצות
[bookmark: Rov791]מיום 15.5.2011
תיקון מס' 16
ס"ח תשע"א מס' 2281 מיום 15.3.2011 עמ' 400 (ה"ח 496)
הוספת תוספת ראשונה
[bookmark: Seif416]1.בחברה ציבורית ובחברה פרטית שהיא חברת איגרות חוב שיעור הדירקטורים הבלתי-תלויים, יהיה כמפורט להלן, לפי העניין:
(1)בחברה שאין בה בעל שליטה או מי שמחזיק בדבוקת שליטה (בסעיף זה – בעל שליטה) – יהיו רוב חברי הדירקטוריון דירקטורים בלתי תלויים;
[bookmark: Rov846](2)בחברה שיש בה בעל שליטה – יהיו שליש מבין חברי הדירקטוריון, לפחות, דירקטורים בלתי תלויים.  – בחברה שיש בה בעל שליטה ברור לנו שהוא ימנה דירקטורים בלתי תלויים. אז בחברה שיש בעל שליטה אנחנו נותנים לבעל השליטה לשלוט אבל לפחות שליש מהדירקטורים צריכים להיות דירקטורים בלתי תלויים על מנת לשמור על האובייקטיביות של הדירקטוריון. מיום 17.2.2012
תיקון מס' 17
ס"ח תשע"א מס' 2315 מיום 17.8.2011 עמ' 1115 (ה"ח 569)
1.	בחברה ציבורית ובחברה פרטית שהיא חברת איגרות חוב שיעור הדירקטורים הבלתי-תלויים, יהיה כמפורט להלן, לפי העניין:
[bookmark: Seif417]2.במינוי דירקטור בחברה ציבורית ובחברה פרטית שהיא חברת איגרות חוב, יגוון הרכב הדירקטוריון בהתחשב במין של המועמד, נוסף על החובה לגוונו בהתחשב בידע ובניסיון של המועמד, בהתאם לצרכיה המיוחדים של החברה.  – יש פה ניסיון לבצע העדפה מתקנת מתוך המילה גיוון וכלילת נשים בתוך הדירקטריון. דבר שיוביל גם השקעות של נשים בחברות. הגיוון מתייחס גם למקצוע, אם למשל מדובר בחברת הייטק היינו מצפים שהדירקטוריון יהיה מורכב גם מאנשי הייטק. 
[bookmark: Rov847]מיום 17.2.2012
תיקון מס' 17
ס"ח תשע"א מס' 2315 מיום 17.8.2011 עמ' 1115 (ה"ח 569)
2.	במינוי דירקטור בחברה ציבורית ובחברה פרטית שהיא חברת איגרות חוב, יגוון הרכב הדירקטוריון בהתחשב במין של המועמד, נוסף על החובה לגוונו בהתחשב בידע ובניסיון של המועמד, בהתאם לצרכיה המיוחדים של החברה.
[bookmark: Seif418]3.בחברה ציבורית ובחברה פרטית שהיא חברת איגרות חוב לא יכהנו כדירקטורים מי שכפופים למנהל הכללי, במישרין או בעקיפין, למעט דירקטור שהוא נציג עובדים, אם קיימת בחברה נציגות לעובדים; דירקטור בתאגיד בשליטת חברה ציבורית או חברה פרטית שהיא חברת איגרות חוב רשאי לכהן כדירקטור באותה חברה.
[bookmark: Rov848]מיום 17.2.2012
תיקון מס' 17
ס"ח תשע"א מס' 2315 מיום 17.8.2011 עמ' 1115 (ה"ח 569)
3.	בחברה ציבורית ובחברה פרטית שהיא חברת איגרות חוב לא יכהנו כדירקטורים מי שכפופים למנהל הכללי, במישרין או בעקיפין, למעט דירקטור שהוא נציג עובדים, אם קיימת בחברה נציגות לעובדים; דירקטור בתאגיד בשליטת חברה ציבורית או חברה פרטית שהיא חברת איגרות חוב רשאי לכהן כדירקטור בחברה הציבורית באותה חברה.
[bookmark: Seif419]4.(א)חברה ציבורית וחברה פרטית שהיא חברת איגרות חוב ידאגו לעריכת תכניות הכשרה לדירקטורים חדשים, בתחום עסקי החברה ובתחום הדין החל על החברה והדירקטורים, וכן תדאג לעריכת תכניות המשך לדירקטורים מכהנים, במטרה לעדכן את ידיעותיהם בתחומים האמורים; תכניות הכשרה יותאמו, בין השאר, לתפקיד שהדירקטור ממלא בחברה.
[bookmark: Rov849](ב)יושב ראש הדירקטוריון או אדם אחר שמינה הדירקטוריון יפעל להטמעת הוראות הממשל התאגידי החלות על החברה ולעדכון הדירקטורים בנושאים הקשורים בממשל תאגידימיום 17.2.2012
תיקון מס' 17
ס"ח תשע"א מס' 2315 מיום 17.8.2011 עמ' 1116 (ה"ח 569)
	(א)	חברה ציבורית תדאג חברה ציבורית וחברה פרטית שהיא חברת איגרות חוב ידאגו לעריכת תכניות הכשרה לדירקטורים חדשים, בתחום עסקי החברה ובתחום הדין החל על החברה והדירקטורים, וכן תדאג לעריכת תכניות המשך לדירקטורים מכהנים, במטרה לעדכן את ידיעותיהם בתחומים האמורים; תכניות הכשרה יותאמו, בין השאר, לתפקיד שהדירקטור ממלא בחברה.
[bookmark: Seif420]5.דירקטוריון חברה ציבורית ודירקטוריון חברה פרטית שהיא חברת איגרות חוב יקיימו אחת לשנה לפחות, דיון לעניין ניהול עסקי החברה בידי המנהל הכללי ונושאי המשרה הכפופים לו, בלא נוכחותם, לאחר שניתנה להם הזדמנות להביע את עמדתם. – יהיה לדירקטורים יותר נוח לבקר את המנכ"ל כאשר הם ייפגשו בנפרד על מנת למנוע אי נאימות. 
[bookmark: Rov850]מיום 17.2.2012
תיקון מס' 17
ס"ח תשע"א מס' 2315 מיום 17.8.2011 עמ' 1116 (ה"ח 569)
5.	דירקטוריון חברה ציבורית יקיים דירקטוריון חברה ציבורית ודירקטוריון חברה פרטית שהיא חברת איגרות חוב יקיימו אחת לשנה לפחות, דיון לעניין ניהול עסקי החברה בידי המנהל הכללי ונושאי המשרה הכפופים לו, בלא נוכחותם, לאחר שניתנה להם הזדמנות להביע את עמדתם.
[bookmark: Seif421]6.ועדת הביקורת תקיים אחת לשנה לפחות, ישיבה לעניין ליקויים בניהול העסקי של החברה, בנוכחות המבקר הפנימי ורואה החשבון המבקר, ובלא נוכחות של נושאי משרה בחברה שאינם חברי הוועדה, לאחר שניתנה להם ההזדמנות להביע את עמדתם.
[bookmark: Seif422]7.על אף הוראות סעיף 239(ב), דירקטורים חיצוניים בחברה ציבורית ימונו באסיפה הכללית ברוב קולות, ובלבד שהתקיימו כל אלה:
(1)במניין כלל הקולות של בעלי המניות באסיפה הכללית לא יובאו בחשבון קולות בעלי המניות שהם בעלי שליטה בחברה או בעלי עניין אישי באישור המינוי, למעט עניין אישי שאינו כתוצאה מקשר עם בעל השליטה, וכן קולות הנמנעים;
(2)סך קולות התומכים מקרב בעלי המניות שאינם בעלי השליטה בחברה או בעלי עניין אישי באישור המינוי, למעט עניין אישי שאינו כתוצאה מקשר עם בעל השליטה עלה על שני אחוזים מכלל זכויות ההצבעה בחברה;
(3)הדירקטור החיצוני שימונה אינו בעל מניה קשור או מתחרה או קרובו של בעל מניעה כאמור, במועד המינוי, ואינו בעל זיקה לבעל מניה קשור או מתחרה, במועד המינוי או בשנתיים שקדמו למועד המינוי; לעניין זה –
"בעל מניה קשור או מתחרה" – בעל המניה שהציע את המינוי או בעל מניה מהותי, והכול אם במועד המינוי יש לו, לבעל שליטה בו או לחברה בשליטת מי מהם, קשרים עסקיים עם החברה או שהוא, בעל שליטה בו או חברה בשליטת מי מהם הם מתחרים של החברה; השר, בהתייעצות עם רשות ניירות ערך, רשאי לקבוע כי עניינים מסוימים, בתנאים שקבע, לא יהוו קשר עסקי עם החברה או תחרות בה;
"זיקה" – כהגדרתה בסעיף 240(ב), ורשאי השר, בהתייעצות עם רשות ניירות ערך, לקבוע כי עניינים מסוימים, בתנאים שקבע, לא יהוו זיקה.
8 . (בוטל)
[bookmark: Rov851]מיום 17.2.2012
תיקון מס' 17
ס"ח תשע"א מס' 2315 מיום 17.8.2011 עמ' 1116 (ה"ח 569)
7.	על אף הוראות סעיף 239(ב), דירקטורים חיצוניים בחברה ציבורית ימונו באסיפה הכללית ברוב קולות, ובלבד שהתקיימו כל אלה:

מיום 10.1.2014
תיקון מס' 22
ס"ח תשע"ד מס' 2420 מיום 11.12.2013 עמ' 103 (ה"ח 706)
הוספת פסקה 7(3)
אמרנו שלתקנון יש אופי חוזי, אך מצד שני יש אפשרות לשנותו כל הזמן. ההוראות של התקנון והאופי החוזי שלהם משליך גם על הזכויות של בעלי המניות שקשורים לתקנון. בפס"ד קידרון נגד בורסת היהלומים – תנאי מקדמי לדיון על תקנה בתקנון זה האם היא נוגעת לתפקידו של המתלונן בהיותו בעל מניות -  בבורסת היהלומים היה תקנון וכאשר היו סכסוכים הם התנהלו בהליך בוררות, הליך הבוררות התנהל באופן שכל אחד מן הצדדים יוצג על ידי עורך דין. היה עורך דין שקראו לו עורך דין קידרון והוא היה גם חבר בבורסה והוא באופן קבוע היה משמש כנציג של אחד מן הצדדים לסכסוך בתוך החבורה והוא למעשה כמעט התפרנס מזה. זה גרם למשפטיזציה רחבה מידי של ההליכים בבורות. לכן, החליטה הבורסה לתקן את התקנון וקבעה סעיף שזכותו של חבר להיות מיוצג על ידי חבר אחר הוגבלה בתנאי שלא יהיה עורך דין שעוסק בעריכת דין באופן פעיל. קידרון שהיה גם חבר בבורסה טען שהתקנה הזאת מנוגדת לתקנת הציבור מכיוון שהיא מקפחת את פרנסתו כעורך דין. נפסק כי הפגיעה היא אינה פגיעה בכובע שלו כחבר בורסה, בימ"ש קבע כי תנאי מקדמי לדיון בשאלה האם התקנה החדשה יש בה כדי לפגוע בזכותו הוא כי הזכות או החובה המוטלת על החברה יהיו קשורות למעמדו כבעל מניות. כאן, במקרה הזה לא הייתה כל יריבות משפטית בין הבורסה ובין מר קידרון ובכשירותו כבעל מניות כיוון והטענה שלו הייתה בתוקף מעמדו של עורך דין ולא כבעל מניות. 
האם גוברת הוראה חוזית חיצונית או האם גוברת הוראת התקנון? פס"ד הולנדר נגד המימד החדש  -תקנון יפורש ע"פ לשונו ולא ע"פ הנסיבות  – חברת המימד החדש היא חברה ציבורית שהוקמה בישראל ושלטו בה שתי קבוצות. לימים, ניירות הערך שלה נרשמו למסחר בבורסה בארה"ב. בניהול החברה התגלו מתחים בין שתי קבוצות יריבות ובעקבות המתחים הללו התפטרו חלק מהדירקטורים. בעקבות הנפקת החברה בארה"ב נעשו שינויים בתקנון החברה ושונתה גם דרך בחירת הדירקטורים. השינוי הזה הפריע לאיזון הקודם בין שתי הקבוצות היריבות. הנציג של אחת הקבוצות פנה אל בימ"ש וביקש ממנו לאכוף על החברה לבחור את הדירקטורים שלה על פי ההבנה ששררה בין הקבוצות היריבות ושבאה על ידי ביטוי בתקנון המקורי לפי שהוא שונה. בתקנה הזו הסתמך הולנדר על הכללים של הפרשנות החוזים כפי שבאו לידי ביטוי בפס"ד אירופאים. שם נקבע שכשיש התנגשות בין אומד דעת הצדדים כפי שנשתמעו מן החוזה לבין אומד דעת הצדדים כפי שנשתמעו מתוך הנסיבות, אזי, יד אומד דעת הנסיבות היא על העליונה. בימ"ש דחה את ההצעה הזו לפרשנות ואמר שיש פה מספר כללים שיש לציית להם. הכלל הראשון הוא כלל השקיפות – מתן אפשרות לבעלי שליטה בחברה להסוות הסכמות מיתר בעלי המניות אינה עולה בקנה אחד עם העיקרון של תו"ל. שנית הוא כלל ההסתמכות – במקרה של תקנון החברה שמניותיה מוחזקות בציבור יש להגן על ההסתמכות של הציבור על מה שנקבע בתקנון. כי, המשמעות הזו זאתי המשמעות שעולה מתוך הלשון הברורה של התקנון. שלישית כלל הסחירות – מניות בבורסה הן מצרך שעובר לסוחר ולכן לא יתכן שבעלי מניות עתידיים בבורסה האמריקאית שלא מכירים בכלל מה קורה בתל אביב יבואו לחברה וימצאו עצמם כפופים לכל מיני תניות שהם לא יודעים עליהם ולא מוצאים אותם בתקנון. כלומר, אי אפשר לבוא ולומר שהתקנון מפורש על פי הנסיבות אלא יפורש על פי לשונו. 
האם כאשר אנחנו קובעים בתקנון הוראה לטובת צד ג', האם צד ג' יוכל לבוא ולתבוע את זכותו על פי ההוראה הזו ? עקרונית אם צד ג' רוצה להסתמך על הוראה בתקנון שנתנה לו זכות כצד ג' הוא צריך להפעיל את חוק החוזים שמתייחס לחוזה לטובת צד ג'. לדוגמא שי שאמרנו שיהיה מנכ"ל לכל ימי חייו והוראה שכזו משתנה, אזי, יכול להיות ששי יוכל לתבוע את החברה אבל החברה תוכל לשנות את התקנה הוא יוכל אולי לקבל את הסעד שלו מחוק החוזים.



שינוי תקנון – 
על פי ס' 20 שינוי הוא ברוב רגיל בתנאי שלא נקבע אחרת בתקנון. השינוי צריך שיהיה בתו"ל ואת הנושא הזה אנחנו שואבים גם מסעיפים 192+191 לחוק החברות המטילים חובות על בעלי המניות. ס' 192 קובע כי- "בעל מניה ינהג בהפעלת זכויותיו ובמילוי חובותיו כלפי החברה וכלפי בעלי המניות האחרים בתום לב ובדרך מקובלת, ויימנע מניצול לרעה של כוחו בחברה, בין השאר, בהצבעתו באסיפה הכללית ובאסיפות סוג, בענינים האלה ". 
צורת השינוי – 
לפי ס' 20 (א)  – הכלל הראשון הוא רוב רגיל מעל 50% מהנוכחים והמצביעים.
 לפי ס' 20 (ב) – הוראה בתקנון שלפיה דרוש רוב מסוים לשינוי הוראות התקנון ניתנת לשינוי, כלומר, אם אנחנו קובעים שהחברה צריכה לגייס רוב של 70% כדי לשנות את התקנון ואנחנו רוצים לשנות את ההוראה הזו, אנחנו צריכים לגייס רוב של 70% כדי לשנות את התקנון. (א)חברה רשאית לשנות את תקנונה בהחלטה שהתקבלה ברוב רגיל באסיפה הכללית של החברה, אלא אם כן נקבע בתקנון כי דרוש רוב אחר או אם נתקבלה החלטה כאמור בסעיף 22. 
(ב)נקבעה בחוק זה הוראה שניתן להתנות עליה, או נקבעה הוראה בתקנון לפיה דרוש רוב מסוים לשינוי הוראות התקנון, כולן או מקצתן, לא תהא החברה רשאית לשנות את ההוראה האמורה אלא בהחלטה שתתקבל באסיפה הכללית באותו רוב מסוים או ברוב המוצע, לפי הגבוה מבין השניים.



לפי ס' 22 – חברה רשאית להגביל בתקנון או בחוזה את הסמכות לשנות את התקנון(א)חברה רשאית להגביל בתקנון או בחוזה אחר את סמכותה לשנות את התקנון או הוראה מהוראותיו, אם נתקבלה על כך החלטה באסיפה כללית, ברוב הדרוש לשינוי הוראות התקנון.
(ב)דין החלטה שנתקבלה כאמור בסעיף קטן (א), כדין החלטה לשינוי התקנון ויחולו עליה הוראות סימן זה


האם החברה יכולה לשלול מעצמה בכלל את הזכות לשנות את התקנון? כנראה שלא, מכיוון שאין שום סעיף בחוק ואין שום בסיס רציונלי למנוע מן החברה את הזכות לשנות את התקנון. ולכן, הפרשנות המתקבלת היא שחברה רשאית להגביל את עצמה בתקנון או בחוזה אחר לשנות את התקנון אבל לא למנוע בעדה לגמרי מלעשות כך. זאת הדרך לפירוש המילה להגביל בסעיף 22 אחרת יצא שאנחנו שוללים מהחברה את הסמכות לשחק עם התקנון הרי התקנון הוא מסמך שאמור להיות גמיש. 

מה קורה בהקשר של שינוי תקנון בניגוד לחוזה חיצוני קודם? אם תקנון החברה מקנה לה זכות לשנות אותו וזכות השינוי אינה מוגבלת להסכמתו של צד ג' הרי שאם החברה כרתה חוזה עם צד ג' וכתוצאה משינוי התקנון היא נאלצת להפר את החוזה היא זכאית לשנות את התקנון אבל היא תהיה חייבת לפצות את צד ג' בגין ההפרה. פס"ד הרלבנטי הוא פס"ד קימחי נ' בית הדין הארצי לעבודה – שם קבע בג"ץ כי החברה יכולה לשנות את התקנון אבל, היא צריכה לפצות את קימחי על כך שהחוזה כלפיו הופר. עלתה השאלה מה קורה כאשר אנו רוצים לשנות את התקנון, אך התקנון שוכפל לתוך חוזה וגם נחתם חוזה ברוח התקנון עם צד שלישי. ואז התקנון שונה אבל תוצאת השינוי היא הפרת חוזה כלפי הצד השלישי, האם אפשר לשנות את התקנון למרות החוזה עם צד שלישי? כן, כי החוק אומר לנו את זה. התקנון צריך להיות גמיש כי אנו רוצים שהחברה תמיד תהיה נתונה לשינויים, שלא נקפיא את התקנון לפי רוח בעלי המניות הראשונים. היזמים הם בעלי המניות , בעלי המניות הם אנשים שרוצים לבסס את הרצון שלהם. ברגע שהם מבססים את הרצון שלהם ומקפיאים זאת בתקנון זה מביא למצב שלא ניתן לשנות התקנון. וכל העניין של המסחר הוא השינוי התמידי ולכן צריך שתהיה גמישות על מנת לעזור לחיי מסחר. את התקנון אפשר לשנות אך אם יש סעיף בתקנון שמפר גם חוזה עם צד שלישי זה יהיה אפשרי, אך לגבי ההפרה הצד השלישי יפוצה. כמו בפס"ד קמחי שהמנכ"ל פוטר כתוצאה משינוי התקנון, נותרה לו עוד שנה וחצי לשמש מנכ"ל. השינוי לגיטימי כי החוק מתיר לשנות את התקנון, אך המנכ"ל נפגע כאן ולכן הוא פוצה. כלומר, מותר לשנות את התקנון אך אסור להפר חוזה. מצד אחד מותר לשנות את התקנון, מצד שני אם יש חוזה לצד שלישי אז החברה צריכה לפצות את צד שלישי כי זה הכלל. 

האם נוהג יכול לשנות את התקנון? לדוגמא בחברה הרוב שנדרש לאישור של הכנסת בעלי מניות חדשים הוא רוב של 2/3 למרות שבתקנון נקבע שזה רוב רגיל. גם אם בעל מניות רכש מניות עדיין כדי להפוך אותו לבעל מניות צריכה להיות הסכמה מסוימת, של הדירקטוריון או במקרים מסוימים של אסיפה כללית. זה הגיוני כי בחברה פרטית החברה רוצה לשמור על אינטימיות, הם רוצים לשלוט על ההרכב של בעלי המניות. הנוהג היה בחברה הספציפית הזאת שאישור בעלי מניות חדשים שרוצים לקנות מניות חדשות בחברה הוא רוב של 2/3 למרות שבתקנון נקבע שזה יהיה רוב רגיל. כך שזה התנהל 10 שנים, לאחר עשר שנים בא דירקטוריון חדש שקרא את התקנון והחליט שבעצם התקנון אומר רוב רגיל ולא רוב של 2/3. לכן הביא את העניין לאישור האסיפה הכללית, באסיפה הכללית היה רוב רגיל לקבלת אותו בעל מניות שהיה במחלוקת אך לא היה הרוב של 2/3. התעוררה השאלה האם הוא התקבל או לא התקבל? באה קבוצת המיעוט ואמרה הפרתם את מה שנהגנו כל השנים. 
יש פס"ד שעוסק באגודות שיתופיות שיהיה רלוונטי גם לחברות- פלטין נ' רשם האגודות השיתופיות- שם היה נוהג של קבלת חברים לקיבוץ ברוב של 2/3 למרות שהתקנון אמר רוב רגיל. העניין הגיע לבג"ץ כי קיבלו חברים ברוב רגיל והמיעוט טענו שיש נוהג של 2/3. בימ"ש אמר "לעיתים נדירות נוהג יכול לגבור על התקנון, אך במקרים נדירים בתנאים הבאים: א. שהנוהג התקיים במשך שנים רבות ולכן הוא השתרש בקיבוץ. ב) כל חברי הקיבוץ ידעו על הנוהג ופעלו על פיו. התוצאה הסופית הייתה שלנוכח ידעתם והסכמתם של המועמדים לחברות שתוצאות ההצבעה יקבעו לפי הנוהג הקיים, והעובדה שהם לא עמדו לפני ההצבעה על הדרישה כי בעניין הזה יחילו את הוראות התקנון נדחתה בקשתם לנהוג על פי הוראות התקנון ובניגוד לנוהג. 
דוגמא 2- ע"א 3264/01 ג'רר בסנינו נ' ציון אליהו ואח'- בעל מניה ביקש לבטל הקצאת מניה שנעשתה שלא בהסכמתו. בפועל הקצאת המניות נעשתה כבר שנים קודם לכן ובגללה התובע פנה לבימ"ש אך בשלב מסוים הוא החליט לבטל את התביעה. כאשר דחה בימ"ש את תביעתו בפעם השנייה, המסקנה שלו הייתה שאותו בעל מניות בעצם התנהל במשך שנים רבות בהסכמה על פיה מי שהתיימר להיות בעל מניות היה בעל מניות והוא ניהל לבדו את החברה, והתובע הסכים. כלומר די היה בממצא הזה כדי לדחות את הטענות של התובע נגד ההתנהלות של בעל מניות השליטה. פס"ד הזה מדגים את נכונותו של בית המשפט ללמוד מהתנהגות הצדדים שלעיתים התנהגותם יכולה בחברה פרטית לשנות את התקנון גם אם בפועל מבחינה פורמאלית השינוי לא קרה. כלומר ניתן לראות מגמה בבימ"ש העליון שגם בתאגידים, אזי בעניינים חוזיים בימ"ש לעיתים נותן תוקף להתנהלות הצדדים שנוגדת את התקנון אם היא עולה בקנה אחד עם העיקרון של תו"ל. מסקנה- אין ספק שבחברה ציבורית לא יתנו לנוהג לשנות את התקנון (פס"ד הולנדר), לעומת זאת בחברה פרטית כללי המשחק הם מאוד שנים ויהיו מקרים נדירים שבהם נוהג כן ישנה תקנון.




פסיקה – 
ד"נ 39/80 ברדיגו נ' ד.ג.ב. 9 טקסטיל בע"מ, פ"ד לה(4) 197
עובדות : המשיבה 1 היא חברה פרטית, שנוסדה על-ידי ארבע משפחות. המניות הרכושיות של המשיבה חולקו באופן שווה בין ארבע המשפחות, שהיו חברות בה, בעוד שמרבית מניות ההצבעה והניהול הוחזקו בידי בעלה המנוח של העותרת 1(אביה של העותרת 2) ויתרתן חולקו שווה בשווה בין שלושת ראשי המשפחות האחרות, החברות במשיבה .1הפקדת הניהול והשליטה בידי המנוח ביטאה את האמון האישי הרב שרחשו לו כל המשפחות. משחלה המנוח במחלה ממארת, ביקשו חברי המשיבה  1 למנוע מיורשיו של המנוח מלהיכנס לנעליו בכל הנוגע לשליטה בה ובניהולה. לשם כך קיבלה המשיבה 1 החלטה לשינוי תקנותיה על-ידי הוספת תקנה הקובעת, כי במקרה של מוות של בעל מניות הצבעה וניהול, לא ניתן יהיה להעביר מניותיו ליורשים או לכל אדם אחר. העותרות 1- 2 חתמו אף הן על ההחלטה. משנפטר המנוח, טענו העותרות 1- 2 לבטלותה של התקנה. טענתן נדחתה בבית המשפט המחוזי, ובית המשפט העליון דחה את ערעורן בקבעו, שהן מנועות מלטעון כנגד תוקפה של התקנה. מכאן דיון נוסף זה, שנסב על שאלת תקפותה של התקנה החדשה ועל האפשרות להיזקק למניעות בנסיבות האמורות.
פסיקה : במסגרת החופש החוזי שניתן לצדדים רשאים הם לקבוע בתזכיר או בתקנות, כי המניה תפקע עם מות בעליה בלבד שיובטח, כי כתוצאה מכך לא יופחת הונה של החברה ולא יעושק מיעוט בעלי מניותיה. אם הצדדים מבקשים לקבוע הסדר חוזי, העשוי להביא לידי כך שמספר החברים בחברה יהיה מתחת למספר הסטטוטורי, אין דבר שימנע זאת מהם, אך יהא עליהם לשאת בתוצאות קביעתם זו (ראה סעיף 112לפקודת החברות). רכושיות הזכות אינה גוררת ממילא את עבירותה. החופש החוזי לעצב את היקף הזכויות הצמודות למניה אינו חופש מוחלט אלא חופש יחסי בלבד. כך, למשל, אין להשתמש בחופש זה כדי לעשוק את מיעוט בעלי המניות או כדי לפגוע בנושים. שאלת עושק המיעוט אינה מתעוררת בעניין שלפנינו, שהרי השינוי בתקנות החברה נתקבל פה אחד. האם הוראה בתקנות לפיה המניה תחדל מלהתקיים עם מות בעליה, יש בה משום הפחתת הון אסורה? אם אכן מתרחשת בענייננו הפחתת הון, הריהי פעולה בלתי חוקית, הפוגעת בזכויות הנושים. השאלה, אם מותו של בעל מניה מביא להפחתת הון החברה, אינה ניתנת לתשובה אחת ויחידה, אלא התשובה משתנה על-פי הנסיבות. בעניין שלפנינו, על הטוען להפחתת הון אסורה מוטל הנטל להוכיח את טענתו, ובנטל זה לא עמדו העותרים. עשויות להיות נסיבות עסקיות, בהן מוצדק הוא, מבחינת שיקוליה של החברה, לבצע הפחתה בהונה, תוך שמירה ראויה על האינטרסים של הנושים, ובלבד שנתקיימו ההליכים המיוחדים, שנקבעו לכך. אם במות בעל המניות מתבטלות המניות ששולמו במלואן, והביטול אינו כרוך, לא במישרין ולא בעקיפין, בהעברת הון לבעלי המניות, הרי אין בביטול זה כל הפחתת הון.


ע"א 1795/93, 1831/93 קרן גימלאות של חברי אגד בע"מ נ' יוסף יעקב – החלת חוה"ח האחידים
עובדות : בשנת 1991 גילתה מחלקת הביקורת של אגד – אגודה שיתופית לתחבורה בישראל בע"מ, כי המשיב 1, שהיה חבר האגודה מאז שנת 1971, מכר במשך כחודשיים, שעה שעבד כנהג, כרטיסים משומשים שאסף מתוך האוטובוס. את הפדיון שלשל לכיסו. המשיב 1 נמצא אשם במשפט החברים והומלץ להוציאו מן האגודה. ערעורו לפני דרג ב' של משפט החברים נדחה. לפיכך נשללו ממנו, כמכל חבר המוצא מן האגודה, באופן אוטומטי, פיצויי פרישה מטעם האגודה לפי סעיף 16(1)(ח) לתקנון האגודה וכן גמלאות זקנה מקרן הגמלאות של חברי "אגד" בע"מ על-פי הוראות סעיף 33 לתקנון הקרן. המשיב 1 פנה לבית-המשפט המחוזי בירושלים בבקשה להצהיר על בטלותם של שני הסעיפים הנזכרים, בטענה כי הם בבחינת תנאים מקפחים במובן חוק החוזים האחידים, תשמ"ג-1982.בית-המשפט המחוזי מצא כי התקנון, כמסמך יסוד של תאגיד, הוא בבחינת חוזה; כי התקנון הוא חוזה אחיד במובן חוק החוזים האחידים וכי ההוראות הנזכרות הן בבחינת תנאי מקפח במובן סעיף 3 לחוק החוזים האחידים. לפיכך ניתנה ההצהרה כמבוקש, ומכאן הערעור.
פסיקה : טענת קיפוח מצד חבר בתאגיד חייבת, ככלל, למצוא את המענה שלה במסגרת דיני התאגידים. בכך אין נשללת תחולתם של דיני חוזים כלליים, כגון טענה של פסלות מכוח סעיף 30 לחוק החוזים (חלק כללי). המצב עשוי להיות שונה, שעה שהמבנה של התאגיד וטיב פעולתו יוצרים בפועל, בינו לבין חבריו, יחס הדומה עניינית ומהותית לזה שבין ספק ללקוח, אשר מארגן את לקוחותיו בצורה של תאגיד. בנסיבות אלה יש להרחיב את תחולתו של חוק החוזים האחידים, תוך כדי אימוץ פרשנות תכליתית-מרחיבה להוראותיו. לצורך בחינת תחולתו של חוק החוזים האחידים יש לאמץ את הגישה שלפיה בחינת המהות האמיתית של היחסים בין התאגיד לחבריו תיעשה במישורים מספר: תחילה יש לבחון את מהות היחסים בין התאגיד לבין החבר מבחינת הפעילות הכלכלית; לאחר מכן את השפעתו של החבר היחיד על קביעת מעמדו ולבסוף את קיומו של ניגוד אינטרסים בין החבר היחיד לבין הנהלת התאגיד . יישום מבחן זה על המקרה דנן מביא למסקנה כי מהות היחסים בין חברי האגודה לאגודה השיתופית היא ביסודה, לצורך ענייננו, יחס של מעסיק ומועסק. כעיקרון, על יחס מסוג זה חל, בהנחה שתנאיו נקבעו מראש על-ידי המעסיק, חוק החוזים האחידים . יש לראות בתקנון נוסח של חוזה שתנאיו נקבעו מראש בידי צד אחד כדי שישמשו תנאים לחוזים רבים בינו ובין אנשים בלתי מסוימים במספרם או בזהותם. מסקנה זו מתבססת על ההנחה, כי בשל מהות היחסים בין החברים להנהלה במובן הרחב, אין לראות בהליכי קביעת נוסח התקנון, כולל שינויו, משום שיתוף אמיתי של כלל החברים. שינוי התקנון הוא חידוש החוזה מבחינת החברים, לכן יש לראות בו הצטרפות (מחודשת) של כלל החברים לחוזה אחיד במובן החוק . ההוראות הנדונות אינן הגונות ואינן ראויות, לא ביחסים בין תאגיד לחבריו, ולא ביחסים בין מעסיק למועסק.. עקרונית, הליכי משמעת במסגרות פרטיות דורשים משנה זהירות לבל ייפגעו זכויות יסוד של הפרט, ובית-המשפט יקפיד על שמירתן של זכויות אלה ברוח חוק-יסוד: כבוד אדם וחירותו . אם ההוראה מביאה לידי תוצאה בלתי הגונה ביחסים שבין הצדדים, יכול בית-המשפט להתערב על יסוד עקרון תום-הלב מכוח הוראת סעיף 39 לחוק החוזים . ההוראות הנדונות נראות מקפחות במובן חוק החוזים האחידים. הש' טירקל בדעת המיעוט טען כי תקנון הוא איננו חוזה ולפיכך חוק החוזים האחידים אינו חל עליו. הערעור נדחה והסעיפים בוטלו. 

מוניץ ואח' נ' "אתגר" הקלוב הישראלי החדש למסחר ביהלומים בע"מ – שינוי בתקנון שמונע גישה מחבר בתאגיד עם השלטונות הציבוריים והמשפטיים נוגד את תקנות הציבור ויבוטל. 
עובדות : חברת "אתגר" קיבלה החלטה לשינוי תקנותיה על ידי הוספת תקנה חדשה, הכוללת 110 סעיפי משנה הדנים ברובם בענייני מועדון שייסדה, ואשר בו נפגשים חבריה למטרות סחר ותיווך ביהלומים. מוניץ וחברים נוספים בחברה, טענו בהמרצת הפתיחה  שהגישו למחוזי לבטלותם של מספר סעיפי משנה בתיקון המוצע. הם זכו רק בחלק ממבוקשם ומכאן הערעור. 
פסיקה : הרעה אשר מונעת מחבר בחברה ומכל תאגיד הנמצא בשליטתו כל מגע עם השלטונות או עם גופים ציבוריים ומשפטיים בקשר לענייני החברה או החברים, היא הוראה המנוגדת לתקנות הציבור, ואין להתיר הכללת הוראה כזו בתקנות החברה. הוראה בתקנות של החברה הקובעת חובת בוררות בסכסוכים בינה לבין חבריה איננה נוגדת את הוראות תזכירה הקובעות כאחת ממטרותיה של החברה קיום בוררויות בין חבריה. אין תוקף להוראה שהוספה לתקנות החברה לפיה ניתן להטיל על חבר בה חובת בוררות בסכסוך עם מי שאינו חבר על ידי החלטת הוועדה המשפטית של החברה. אין להבין את ס' 12 לפקודת החברות כנותן תוקף רטרואקטיבי לתיקון בתקנות. אך אין לפסול שינוי בתקנות, שפוגע בזכויות קיימות של חבר, אם השינוי נעשה לטובת החברה, בתום לב, ואינו מנוגד לדין או לתקנת הציבור. הוראות המאפשרות הרחקתו של בחר ממועדון החברה בלי שתימסר לו הודעה על הטענות שהעלו נגדו, ובלי שתינתן לו אפשרות להביא טענותיו בפני ההנהלה פוגעת בזכות יסודית של חבר, ועל כן הן פסולות. 

ע"א 70/92 כלל תעשיות בע"מ ואח' נ' לאומי פיא, פ"ד מז(2) 329 – קיום אסיפות נפרדות
עובדות: חברת כבלי ציון מפעלים מאוחדים בע"מ  היא חברה ציבורית, שמניותיה רשומות למסחר בבורסה. הון המניות של החברה מורכב משני סוגי מניות: מניות רגילות א' בנות ערך נקוב של  0.001ש"ח כל אחת ומניות רגילות ב' בנות ערך נקוב של  0.005ש"ח כל אחת. תקנון החברה מקנה קול אחד לכל מניה. לבעלי מניות מסוג א' יש יתרון, ביחס 5:1, על פני בעלי מניות מסוג ב', בזכויות ההצבעה, יחסית לערכן הנקוב. החזקות בעלי הדין בהון המניות של החברה :בלאומי פיא וקו"פ אחרות - החזיקו מניות ב בלבד. כלל תעשיות בע"מ + חברה הולנדית –  החזיקו מניות א+ב ביחס שווה בין מניות אלה לבין מניות אלה. יחדיו החזיקו ב-% 63.68מכוח ההצבעה ו-% 63.80מהון החברה. שתי מערערות אלה קשורות ביניהן בהסכם לשיתוף פעולה והצבעה, המעניק להן שליטה מלאה בחברה ב'. לפי ס' 46(א)(ב) של חוק ני"ע - לקראת הנפקה חדשה – החליטה החברה, לאחד את שני סוגי מניותיה , על-ידי פיצול כל מניה ב' לחמש מניות א'. כפועל יוצא, אמור היה כל בעל מניה ב' לקבל 5 א'. החלטה כזו משנה בעליל את יחסי הכוחות בחברה: עולה שיעור חלקם היחסי של בעלי מניות ב בזכויות ההצבעה. הוצע לפצות את בעלי מניות א' בהקצאת מניות הטבה בשיעור %25. לפי התקנון לא ניתן היה לחלק מניות הטבה לבעלי מניות רגילות מסוג א' בלבד. על-כן היה צורך בקבלת אישור בעלי המניות לשינוי התקנה הרלוונטית בתקנון. החברה החליטה באסיפה כללית של בעלי המניות לקבל את ההצעה הנ"ל  ובמקביל זימנה אסיפות נפרדות לפי סוגי המניות, במגמה ברורה להכשיר תוקפה של ההחלטה הנ"ל, תוך כדי שינוי התקנות לצורך הפעולה האמורה בהון החברה ב'. לטענת המשיבות, ההחלטה על מתן הפיצוי צריכה להתקבל באסיפה נפרדת של בעלי מניות המחזיקים במניות רגילות מסוג ב' בלבד, להבדיל ממי שמחזיק בידיו את שני סוגי המניות. פסיקה : הקושי הפרשני הניצב לפנינו נובע מכך שהפקודה אמנם קובעת מתי ניתן להשתמש בהליך על-פי סעיף 233, אך אין היא קובעת כלל מתי חייבים לנהוג על-פיו. החובה להשתמש במסלול הקבוע בסעיף  233חלה כל אימת שאי אפשר להשיג אותה תוצאה על-ידי קבלת החלטות מיוחדות לפי סעיפים  144ו  149לפקודה. כך המצב כאשר אין בתקנון החברה תקנה ספציפית, הקובעת את אופן שינוין של הזכויות. לעומת זאת, כאשר תקנון החברה קובע דרך לשינוי זכויותיהם של סוגי מניות אמנם לשינוי בדרך הקבועה בסעיף 233, אך אין חובה לנקוט דרך זו דווקא, ובמקרים מסוימים ומיוחדים תועדף הדרך האחרת שמוסדרת בתקנון. במקרה דנן מדובר על הסדר של הון המניות של החברה, על דרך איחוד, תמורת פיצוי חד פעמי באמצעות חלוקת מניות הטבה לסוג אחד של מניות בלבד. פעולה כזו אינה בגדר שינוי זכויות לפי סעיף  149לפקודה, שהרי בבסיס ההסדר עומד איחוד ההון בחברה והפיכתו להון מניות מסוג אחד בלבד. גם לאחר חלוקה חד-פעמית זו של מניות הטבה תישארנה הזכויות הקיימות של שוויון בזכות כל המניות לחלוקת מניות הטבה בתוקפן. המדובר בפיצוי חד פעמי, ואין לראות בכך אלא הסדר לפי סעיף   233 לפקודה. מניה היא נכס, המאגד לבעליו זכויות וחובות רכושיות-אישיות, אשר תחומיהן מותווים בהסדרים החוזיים המיוחדים בין החברה לבעלי מניותיה ובין בעלי מניותיה לבין עצמם, כפי שקובעים דיני החברות. אחת מהזכויות הנובעות, בדרך כלל, מהבעלות במניה היא זכות ההצבעה באסיפה הכללית של החברה ובאסיפת הסוג הספציפי אליו שייך בעל המניה. זכות זו הינה זכות דיספוזיטיבית דרך כלל, באופן עקרוני, המבחן צריך להיות מבחן הזכויות. אדם המחזיק שני סוגים של מניות רשאי להשתתף בכל אחת מאסיפות הסוג, ואין לקבל חלוקה משנית יותר, שאם ידקדקו בכך, לא יהא לחלוקה סוף. החלת דרישת הפיצול לאסיפות משנה על החלטות באסיפות סוג איננה רצויה ותפגע קשות באפשרותה של החברה לנהל את עניינה ביעילות ובהחלטיות. בכל הנוגע לסיווג אסיפות נושים לצורך דיון בהסדר בין החברה לבין נושיה לפי סעיף  233קובע מבחן האינטרסים. גם לעניין סיווג אסיפות בעלי מניות, כמו לעניין סיווג אסיפות נושים, לפי מבחן האינטרסים כאמור, יש להימנע מסיווג לתת קבוצות רבות מדיי, שכן עלול סיווג כזה לגרום לכך שקבוצות מיעוט תובעניות תגרומנה להכשלת ההסדר שלא מטעם ענייני אמיתי. אין להתחשב באינטרסים  חיצוניים לצורך סיווג אסיפות נפרדות לבעלי המניות. מבחן האינטרסים צריך שיוגבל לאינטרסים שיש לבעלי המניות בגין זכויותיהם כלפי החברה. בעניין שלפנינו עסקינן בהסדר בין החברה לבין חבריה, לפי סעיף 233 . קיים ניגוד אינטרסים בין המערערות  1ו- 2לבין המשיבות, לעניין מתן הפיצוי . ניגוד האינטרסים מתבטא בכך שאלה המחזיקים במניות מסוג ב' בלבד הם ורק הם נושאים בנטל הפיצוי של חלוקת מניות ההטבה לבעלי מניות מסוג א' בלבד. מאידך, המערערות, המחזיקות בשני סוגי המניות, בשיעור שווה, אינן נפגעות כלל מנטל הפיצוי כיוון שהוא מתקזז על-ידי קבלת פיצוי בגין החזקותיהן במניות מסוג א'. מדובר בניגוד אינטרסים שיש לבעלי המניות בגין זכויותיהם כלפי החברה. ניגוד אינטרסים זה מצדיק את הוראת בית המשפט בדרגה הראשונה, לפיה יש לקיים אסיפות נפרדות.

דף הוראה מס' 8 – פרטים שחובה לכלול בתקנון
פרק 7  בסילבוס - תכולת מסמך היסוד ("התקנון")
א . שם חברה – נלמד באופן עצמאי

סעיפים 25-31 לחוק החברות
1.  ע"א 2626/95 מלון הנסיכה נתניה בע"מ נ' לקסן ישראל בע"מ, פ"ד נא(3) 802  (לימוד עצמי)סימן ב': שם החברה
[bookmark: Seif25]בחירת שם
25.  חברה רשאית להירשם בכל שם, כפוף להוראות סימן זה ולהוראות כל דין.
[bookmark: Seif26]ציון בע"מ בסוף שם חברה
26.  שמה של חברה, שאחריות בעלי המניות בה מוגבלת, כאמור בסעיף 35, יכלול בסופו את הציון "בערבון מוגבל" או "בע"מ".
[bookmark: Seif27]שם מטעה
27.  (א) לא תירשם חברה בשם שהוא –
(1)   שמו של תאגיד הרשום כדין בישראל או הדומה לו עד כדי להטעות;
(2)   סימן מסחר רשום לגבי טובין או שירותים שעוסקים בהם למטרות הדומות למטרות החברה המבקשת להירשם, או שם הדומה לו עד כדי להטעות, אלא אם כן הוכח לרשם כי בעל סימן המסחר הסכים לכך בכתב; לענין זה, "סימן מסחר רשום" - כמשמעותו בפקודת סימני המסחר [נוסח חדש], תשל"ב-1972.
          (ב)  בלי לגרוע מהוראות סעיף קטן (א), לא תירשם חברה בשם שהרשם סבור כי יש בו משום תרמית או הטעיה.
[bookmark: Seif28]שם הנוגד את תקנת הציבור
28.  לא תירשם חברה בשם שהרשם סבור כי הוא עלול לפגוע בתקנת הציבור או ברגשותיו.
[bookmark: Seif29]סמכות הרשם להורות על שינוי שם
29.  (א) נרשמה חברה בשם שאין לרשמו לפי סימן זה, רשאי הרשם לדרוש ממנה לשנות את שמה.
          (ב)  לא מסרה החברה לרשם, בתוך ארבעה חודשים ממועד הדרישה כאמור בסעיף קטן (א), הודעה על החלטה לשינוי שמה, רשאי הרשם לשנות את שמה לשם שיבחר.
          (ג)   החליט הרשם לשנות את שם החברה, ישלח לחברה תעודת שינוי שם, ויראו את השינוי כאילו נקבע על פי החלטת החברה והרשם.
          (ד)  השר רשאי לקבוע הוראות לענין הפרסום של שינוי השם.
[bookmark: Seif30]צו מניעה
30.  בית המשפט רשאי, לבקשת חברה, להורות למי שנטל את שמה או שם הדומה לו עד כדי להטעות, או, לבקשת מי שנפגע מרישום חברה בשם בניגוד להוראות סעיף 27, להורות לחברה, להימנע מלהשתמש בשם, אלא אם כן שוכנע כי זכותו של הנתבע להשתמש בשם קודמת לזכותו של המבקש.
[bookmark: Seif31]שינוי שם
31.  (א) חברה רשאית, באישור הרשם, לשנות את שמה, והוראות סעיפים 25 עד 30 יחולו, בשינויים המחויבים, על ההחלטה לשינוי ועל השם המבוקש.
          (ב)  אישר הרשם לחברה לשנות את שמה, ירשום הרשם את השם החדש במקום השם הקודם וייתן לה תעודת שינוי שם.



שם של חברה צריך להיות שם שאושר על ידי רשם החברות ולשם אסור להיות דומה או זהה לשם של חברה אחרת וזאת כדי לא להטעות, הנושא הזה נדון בפס"ד  ע"א 2626/95 מלון הנסיכה נתניה בע"מ נ' לקסן ישראל בע"מ, פ"ד נא(3) 802  - מלון הנסיכה נתניה בע"מ הינה חברה הרשומה בישראל והיא הבעלים שלי מלון 3 כוכבים בנתניה הידוע בשם "מלון הנסיכה". לקסן בע"מ מפעילה מלון בן 1,000 חדרים הנמצא בחוף טאבה. המערערת עתרה לבימ"ש המחוזי בבקשה כי יינתן צו מניעה האוסר על לקסן לעשות שימוש בשם "מלון הנסיכה". נפסק בעליון כי ס' 36 לפקודת החברות נועד לאזן בין זכותה של חברה לבחור לעצמה את השם לבין האינטרס להגן על הציבור מפני הטעיה. לצורך יישומו של מבחן זה אומץ בפסיקה המבחן המשולש. בהתאם למבחן זה בוחנים את הדמיון בין המראה והצליל של שני השמות, סוג הסחורה ואת שאר הנסיבות. וכך נבחנו המבחנים : 
1. מראה וצליל – מדובר בשמות דומים אך לא זהים. אמנם, גם השימוש בשם דומה עלול להטעות את הציבור, עם זאת, בשל שהלוגו של שני המלונות שונה לחלוטין זה מקטין את הסיכון. 
2. סוג "הסחורה" וחוג לקוחות היעד – השאלה הזו מעלה שתי שאלות : האם בעלות הדין מספקות את אותה "סחורה" ופונות לאותו חוג לקוחות? והשאלה השנייה היא האם באותו תחום שבו עוסקות בעלות הדין קיים חשש ממשי שהציבור לא יבחין בין ה"סחורות" המסופקות ? ככל שמדובר במוצר שצריכתו מעמיקה יותר כך קטן החשש לאי הבחנה בין הסחורות. לעניין זה כדי שבימ"ש ימנע מחברה להשתמש בשמה נדרש שהדמיון ייצור סכנת הטעיה ממשית. בנסיבות העניין מלון הנסיכה נתניה כבר אינה מפעילה מלון לציבור הרחב אלא לעולים בלבד. די בכך כדי לקבוע כי זהו לא אותו סוג לקוחות ולא אותה "סחורה". לעניין השאלה השנייה, בחירת מקום נופש אינו דבר שנעשה כלאחר יד ללא בדיקה ומכאן אין חשש להטעיית הציבור. 
3. נסיבות אחרות – גם בחינת שאר הנסיבות, ובהן הפרופיל התיירותי והתנהגות הנופש, הפרש המחירים בין המלונות, העובדה כי מלון הנסיכה נתניה לא קנה לעצמו מוניטין בשם "הנסיכה", וציון שמות גיאוגרפיים שונים בשמות המלונות – מעלה כי אין למנוע מלקסן את השימוש בשם "הנסיכה אילת". – הערעור נדחה. 












ב .  מטרות החברה: דוקטרינת הכשרות, ידיעה קונסטרוקטיבית וניהול פנימי
סעיפים 32, 42 ו- 55-56 לחוק החברות 
1.  ע"א 474/80 גרובר נ' תל-יוסף קבוצת פועלים להתיישבות שיתופית בע"מ, פ"ד לה(4) 45

סעיף המטרות הוא סעיף 32 לחוק החברות שמפרט איך כותבים את סע' המטרות- סעיף 32 לחוק החברות - ציון מטרות החברה בתקנון
חברה תציין את מטרותיה בתקנונה על ידי קביעה של אחת ממטרות אלה:
          (1)  לעסוק בכל עיסוק חוקי;
          (2)  לעסוק בכל עיסוק חוקי למעט בסוגי עיסוקים שפורטו בתקנון;
          (3)  לעסוק בסוגי עיסוקים שפורטו בתקנון.






סעיף המטרות מתחם את הסמכויות של הדירקטורים והמנהלים בנושא המסחר, הדירקטורים ונושאי המשרה מגדירים את מסגרת הסמכות של המנהלים. ככל שסעיף המטרות מנוסח רחב יותר, הסמכות של הדירקטורים ונושאי המשרה רחבה יותר, וככל שסעיף המטרות מנוסח באופן צר יותר אזי הסמכות של הדירקטורים ונושאי המשרה צרה יותר. דוגמא- נניח שיש אשכול חברות, חברה אחת עוסקת בייצור ואחת בשיווק. החברה שעוסקת בייצור אז התקנון שלה יגביל אותה לעסוק רק בייצור והתקנון של חברתה אחות יגביל אותה וייתן לה לעסוק רק בשיווק. חברה א'- עוסקת בייצור מזון למטוסים וחברה ב' בשיווק מזון למטוסים. לכן צריך סעיפים כאלה בתקנון , סעיפי מטרות על מנת שחברות אחיות לא יתחרו אחת בשנייה. דוגמא נוספת- יכול להיות שאדם קנה מניות בחברה א' ורצה את ההגבלה, האדם רצה להיות בעל מניות רק בחברה של ייצור מזון למטוסים ולא בשיווק ולכן כשיש סעיפי מטרות בתקנון הוא מודע לעיסוק החברה. 
סמכות הדירקטורים 
תחילה אנחנו רואים כי חובתה של החברה על פי סעיף 55 לחוק החברות וגם חובתם של הפועלים בשמה או מטעמה לפעול על פי התקנון ובמסגרת המטרות ולא לבצע פעולה ללא הרשאה או בחריגה מההרשאה. את זה קובע ס' 55(א) לחוק – " חברה ומי שפועל מטעמה לא יבצעו פעולה שיש בה חריגה מן המטרות הקבועות בתקנון וכן לא יבצעו פעולה בלא הרשאה או פעולה בחריגה מן ההרשאה". מה זאת פעולה בחריגה מההרשאה זו פעולה שעושה נושא משרה בחברה שחורגת ממסגרת הסמכות שלו. כל אורגן בחברה חייב לפעול על פי הסמכות שלו כי אם הוא יפעל שלא על פי הסמכות שלו עלולות להתבצע פעולות שבעלי המניות לא רוצים וזה לא על פי ההסכם בין החברה לבעלי המניות והם משקיעים בחברה על מנת שהאורגנים יפעלו בהתאם למטרות שבעלי המניות הכתיבו להם ולכן נושאי המשרה צריכים לפעול במסגרת הסמכות שלהם. מהי מסגרת הסמכות שלהם? 
מסגרת הסמכות של נושא המשרה נקבעת על פי שני פרמטרים : הראשון הוא מטרות החברה והפרמטר השני זה התקנון שמתוכו אנחנו למדים את מסגרת הסמכות של נושא המשרה. הפרמטר הראשון שמתייחס לתקנון קובע מהי מסגרת המטרות שבהם יכול לפעול נושא המשרה ולכן כל פעולה שחורגת ממסגרת המטרות שבהם יכול לפעול נושא המשרה היא פעולה שגם חורגת מן ההרשאה. אבל, בנוסף לכל נושא משרה יש סמכות שכתובה בתקנון ובהתאם למעמד שלו והוא צריך לפעול במסגרת אותה סמכות. הסמכות הזו צריכה להיות כתובה בתקנון או לשאוב את הסמכות שלו מתוך הוראות של ממונה עליו כאשר הסמכות של הממונה עליו כתובה בתקנון. ולכן על כל פעולה של נושא משרה שחורגת מהסמכות שלו היא פעולה או שחורגת מסמכות ולפעמים זו פעולה ללא הרשאה. 

מה עושים כאשר נושא המשרה חורג מהסמכות שלו? מי שמסביר את כל הנושא הזה אלו הם סעיפים 55-56 לחוק החברות. ראינו תחילה כי ס' 55(א) אומר לנו שחברה וגם נושא המשרה שלה הפועל מטעמה אסור להם לבצע פעולה החורגת מהמטרות או פעולה ללא הרשאה או פעולה החורגת מהרשאה. זו הנורמה. מה קורה כאשר ידע שנעשתה כזו פעולה או שעומדת להיעשות פעולה שכזו ? את זה מסביר ס' 55(ב)- "נעשית או שיש יסוד להניח שעומדת להיעשות פעולה כאמור בסעיף קטן (א), רשאי בית המשפט, לבקשת החברה, בעל מניה, או נושה של החברה שיש חשש לפגיעה בזכויותיו, לתת צו להפסקתה או למניעתה של הפעולה". אנחנו רואים שהסעיף 55(ב) נותן לנו סעד פרקטי מעשי הולכים לבימ"ש ומבקשים צו להפסקת הפעולה הזו. מה לגבי פעולה שנעשתה כבר ? את זה מסביר סעיף 56 (א) – "פעולה שנעשתה בעבור חברה בחריגה ממטרות החברה, או שנעשתה בלא הרשאה או בחריגה מן ההרשאה, אין לה תוקף כלפי החברה, אלא אם כן אישרה החברה את הפעולה בדרכים הקבועות בסעיף קטן (ב), או אם הצד שכלפיו נעשתה הפעולה לא ידע ולא היה עליו לדעת על החריגה או על העדר ההרשאה". כלומר פעולה חורגת שכוללת חריגה ממטרות או ללא הרשאה או בחריגה מהרשאה יש לה שני מצבים :
1. מצב א – אין לה תוקף כלפי חברה (כי הצד שכלפיו נעשתה הפעולה ידע או היה עליו לדעת)  אלא אם החברה אישרה את הפעולה בדרכים הקבועות בסעיף 56(ב). 
2. מצב ב – יש לה תוקף אם הצד שכלפיו נעשתה הפעולה לא ידע ולא היה עליו לדעת על החריגה או על היעדר ההרשאה. 
אז מה זו בעצם פעולה החורגת ממטרות – למשל חברה שעוסקת בפיתוח תשתיות ופתאום אנחנו רואים שהחברה עוסקת בארגון ימי עיון. 
מהי פעולה ללא הרשאה למשל פעולה של נושא משרה נניח סמנכ"ל משאבי אנוש שחותם על עסקאות נדל"ן. ישנה גם פעולה שבחריגה מהרשאה – למשל נושא משרה שההרשאה שלו ביצוע עסקאות עד 100,000 ₪ והוא חתם על עסקה של 120,000 ₪. 
מה בעצם אומר סעיף 56(ב) – "אישור החברה בדיעבד לפעולה בחריגה ממטרות החברה יינתן בידי האסיפה הכללית בהחלטה שתתקבל ברוב הדרוש לשינוי מטרות החברה ". כלומר אנחנו מבינים שכאשר יש לנו החלטה של אסיפה כללית על חריגה מההוראות בדיעבד זה כמו שינוי תקנון כיוון וכאשר יש לנו מישהו שפעל בניגוד לחברות הוא למעשה פעל בניגוד לתקנון ואז על מנת להכשיר את הפעולה שלו אנחנו צריכים את אותו רוב על מנת לשנות את התקנון. 
מה לגבי פעולה החורגת מהרשאה או ללא הרשאה? כתוב בסיפא של סעיף 56 (ב) – "אישור כאמור לענין פעולה בלא הרשאה או בחריגה מן ההרשאה יינתן בידי האורגן המוסמך לתת את ההרשאה". כלומר, בעצם המחוקק אומר לנו שנושאי המשרה חרגו מהסמכות שלהם ובפועל כפו על החברה התנהלות שהיא לא אישרה אותה אז אם הפעולה הזו נעשתה מול מישהו שלא ידע ולא היה עליו לדעת אז הוא לא אשם והפעולה תקפה אבל אם הצד השני ידע שיש חריגה מהנהלים והתקנון של החברה אז הוא שותף לפעולה והמחוקק אינו מוכן לאשר זאת אחרת כל התקנון מתרוקן מתוכן ופעולה שכזו תהיה בטלה. אבל על מנת לתת להם אפשרות בכל זאת להכשיר את הפעולה כיוון ואנחנו יודעים שהמרחב שבו פועלת חברה עסקית זה מרחב מסחרי אז אומר המחוקק שניתן לתת לגוף שמלכתחילה יכול היה לאשר, לאשר זאת ואז הפעולה תהיה כשרה.  דוגמא לכך הוא פס"ד ע"א 3998/07 צ' בכור ניהול ואחזקות בע"מ נ' ממשל ירושלים התשנ"ה  בע"מ, פורסם בנבו – מדובר בחברת ממשל ירושלים שאנחנו נקרא לה החברה. החברה הוקמה בשנת 94 גברת לין הייתה בעלת מניות בחברה ושימשה כנושאת משרה בה. יתר בעלי המניות בחברה היו בני משפחת בעלה של גברת לין. בשנת 95 רכשה החברה שתי חנויות ובית מלון בירושלים, כלומר, הנכסים שהיו בבעלותה היו שתי חנויות. מי שטיפל מטעם החברה ברכישת החברה בהסכמתם הייתה גברת לין כנראה מכוח היותה נושאת משרת בחברה. בשנת 2000 הוקמה חברה 3 ביוזמתה של גברת לין והיא הייתה מנהלת יחידה בחברה הזו. המניות בחברה 3 הוחזקו על ידי עורך דין בנאמנות עבור גברת לין. מה משמעות הדבר של החזקת מניות בנאמנות ? כלומר, משמעות הדבר היא שהנאמן רשום כבעלים של המניה אבל בפועל הבעלים הרשום הוא לא הנהנה מן המניה אלא מי שנהנה הוא מישהו אחר. הרעיון הוא שלעיתים בעלי מניות רוצים להסתיר את ההחזקה שלהם ולכן הם יכולים להעביר את המניות להחזקה בנאמנות אלא מה צריך שיהיה כתוב במרשם בעלי המניות שהמניות הללו מוחזקות בנאמנות. אחרי שהחברה נוסדה נערך באמצעות גברת לין הסכם בין החברה לבין חברה 3 אשר במסגרתו הועברו לחברה 3 זכויותיה של החברה בנכסים תמורת סכום של 330,000 $. כאשר מי שחתם על ההסכם בשם חברה 3 זאת גברת לין ומי שחתם על ההסכם בשם החברה זאת גם גברת לין. נרשמה הערת אזהרה אודות העסקה בטאבו. בשנת 2001 נערך הסכם בין חברה 3 לבין חברת בכור ובהסכם הזה נמכרו הזכויות מחברה 3 לחברת בכור בנכסים.  במהלך שנת 2000 התקיימו הליכי גירושין בין לין לבעלה והוטלו עיקולים על נכסים וגם פיטרו את גב' לין מכל נכסיה בחברה.  בשנת 2001 החברה הגישה תביעה לבימ"ש המחוזי בטענה כי עסקת ב' היא בטלה ( בין חברה 3 לבכור ) הסיבות: גב' לין פעלה במרמה בתוך חריגה מסמכויותיה כלפי החברה וכל זאת משום שהעסקה בין החברה לבין חברה 3 (גולד) הייתה עסקה שנעשתה בינה לבינה "ניגוד עניינים" ולכן הייתה צריכה גם לקבל אישור . מכיוון שהעסקה הראשונה בין החברה לבין חברה גולד הייתה בטלה לכן ממשיכים וטוענים שלא היה לחברת גולד מה להעביר  ולכן גם עסקה ב' בטלה. בכך שהפעולה הראשונה של לין העברת החנויות היא בטלה מחוסר הרשאה אז שער הפעולות בטלות . 
בימ"ש עליון פסק: ראשית יש לשאול האם העברת הנכסים מהחברה לחברה 3 היא העברה בעלת אופי משפטי – תקפה? . שנית האם העברה הזו לא תקפה מבחינה משפטית האם היא בהכרח הופכת את העברת הנכסים מגולד לבכור גם כלא תקפה מבחינה משפטית?
בימ"ש שואל מזה חריגה מסמכות: בימ"ש מאמץ את גישתה של הדרה בר מור והוא מגיע למסקנה כי ברור שמסתכלים על סמכויותיה של גב' לין בחברה ברור שהיא מעולם לא הוסמכה ע"י האורגנים של החברה למכור את כל נכסי החברה לגורם חיצוני בחברה באמצעות זכות החתימה שניתנה לה בחברה, היא אינה אמרה שהייתה לה זכות אך היא אמרה שבשנת 2000 היא הביאה את עסקה א' לאישור אסיפת בעלי מניות בחברה אבל אומר בימ"ש העליון אבל זה אינו עולה מתוך המסמכים- כלומר כנראה שהיא משקרת.  לכן לגבי מסכת של עסקה א' מתקיים האמור בס' 56 לחוק החברות כלומר פעולת העברת הנכסים מהחברה לידי חברת גולד נעשתה ע"י גב' לין בחריגה מן ההרשאה שהייתה בידיה ע"י נושאת משרה בחברה ולכן גורל הפעולה בטל – אין לה תוקף כלפי החברה . עוד עולה מן הנסיבות שגם לא התקיים אף אחד מן החריגים הכתובים בחוק: ראשית החברה מעולם לא אישרה לפני המעשה או בדיעבד את פעולות המכירה של הנכסים לחברת גולד ההיפך הוא הנכון , החברה דרשה את ביטול המכירה מיד שנודע לה על ביצוע .שנית לא מתקיים החריג השני שנזכר בחוק  כי הצד שכלפיו נעשתה פעולת המכירה היא חברת גולד ולכן היה על לין לדעת ולכן לא מתקיים החריג השני לחוק, כי חברת גולד שנוהלה ע"י גברת לין מוחזקת כמי שידעה באמצעות לין עצמה על היותן של פעולות מכירת הנכסים חורגות מגדר ההרשעה שהחברה נתנה לגב' לין . המסקנה: שהעברת הנכסים מן החברה לחברת גולד באמצעות גב' לין נגועה בחריגה מן הרשאה שלא נרפאה ע"י אישור החברה לפעולה החורגת והצד שכלפיו נעשתה הפעולה החורגת ידע גם ידע הודות החריגה לכן העסקה בין החברה לבין חברת גולד היא חסרת תוקף כלפי החברה עפ"י ס'56 א' לחוק החברות .
ס'42 לחוק "רישומו או קיומו של מסמך בחברה או אצל הרשם, אין בו כשלעצמו משום ראיה לידיעת תוכנו" – משמעות הדבר היא שיש פה ביטול של המבנה של הידיעה המיוחסת בזמנו הייתה חזקה שכל צד ג' המתקשר עם חברה יודע את התוכן של התקנון של החברה או של כל מיני מסמכים שמגישים לרשם – החלטות וכו'....  למה לכאורה הדבר היה טוב ? לפעמים צדדים שלישים רצו לבטל את העסקה והם לא ידעו אמרו שלא ידעו והפעולה לא הייתה תקפה . המחוקק מבין שחזקה זו מאוד בעייתית בגלל שאין באפשרותנו לצפות שצד ג' ילךך ויבדוק ברשם החברות מה קורה עם החברה ולכן המחוקק בכדי לבטל את החזקה הזו אומר בצורה מפורשת צד שלישי לא מוחזק כמי שיודע את התוקף והתוכן של כל מסמך המגיע מרשם החברות ולכן הוא צריך להוכיח שהוא ידע והיה עליו לדעת כך למשל  בעניין בכור הצליחו להוכיח בגלל שהיא היית משני צדי העסקה.

הליכי נוהל פנימי : 
כללי הניהול הפנימי אומרים שמתקבלת באסיפה הכללית ובדריקטוריון החלטה שמאשרת ביצוע פעולה היא נתפסת כפעולה תקינה ומוסמכת מאחר והחוק ומסמכי היסוד מפרטים מהי סמכותם של כל אחד מהגופים הללו ומאחר וההחלטה לכאורה התקבלה על ידהם לכאורה אין צורך בבדיקה נוספת , אבל הקושי יכול להתעורר כאשר הפעולה מוצאת לפעול באמצעות אורגן מישני שקיבל את סמכותו לא ישירות מהחוק או מסמכי היסוד אלא מכוח האצלת הסמכות . בדרך כלל מסמכי היסוד אינם מעניקים סמכות ניהול לדירקטור או לנושא משרה בודד אבל האצלת סמכות כזו היא תהליך נחוץ בפירמה עפ"י הנוהל הרגיל מנכ"ל החברה הוא בעל סמכות הניהול השוטפת והוא מעצים בהרחבה מסמכויות הניהול שלנו לנושא משרה בדרג ניהולי בכיר וגם מאפשר לו למנות כפופים שיסייעו לו לבצע את התפקידים שלו כראוי. הכפופים הללו ממלאים פונקציות במסגרת האצלת הסמכות גם בשרשראות ההסכמה הללו עלולים ליווצר קשיים ולצוץ תקלות בעניין כשירות ניהול וכו'... אלו עניינים של ניהול פנימי. האם צד' ג' שמתקשר עם חברה אמור לוודא שכל הנהלים נעשו עפ"י דין ? התשובה: בכללי הניהול הפנימי כלומר ברגע שיש סמכות שניתן היה להפעיל אותה אזי יוצאים מנק' הנחה שהסמכות הזו הופעלה ושנושא המשרה הכפוף קיבל את הסמכות הזו כדין. 

פסיקה – 
ע"א 474/80 גרובר נ' תל-יוסף קבוצת פועלים להתיישבות שיתופית בע"מ – נוהל פנימי מחייב
עובדות : קבוצת פועלים בהתיישבות שיתופית בע"מ החליטו לבצע תוספת בנייה בתחומי הקיבוץ. על מזכיר הקיבוץ הוטל לקבל הצעות מאדריכלים לצורך כך. ע"פ פנייית המזכיר ערך גרובר, אדירכל במקצועו, תכנית רעיונית מלווה בסקיצות. המזכיר אישר לגרובר את התוכנית ונתן לו "אור ירוק" להגיש תכניות מפורטות יותר. המזכיר התכוון להגיש תכניות אלו בפני המוסדות הקובעים בקיבוץ. אולם, לבסוף לא נחתם הסכם עם גרובר והוא הגיש תביעה לשכר ראוי עבור העבודה שביצע. האם פעולות מזכיר הקיבוץ מחייבות את הקיבוץ? נפסק בעליון כי בתאגיד בו מוגשים לרישום מסמכי היסוד של התאגיד חזקה על אלה שיהיו בידיעתו של כל אדם המתקשר עם התאגיד שהרי הם פתוחים לעיני כל. לפיכך, כל פעולה שנעשתה על ידי מנהלי התאגיד מתוך חריגה מהקביעות המפורשות של מסמכי היסוד – לא תחייב את החברה. מאידך, עניינים שמסמכי היסוד משאירים להחלטות פנימיות של התאגיד שאין חובה שבדין להעמידן לעיני הציבור הם בגדר פעולות ש"בניהול פנימי" של התאגיד שמותר לו למתקשר עם התאגיד להניח כי נעשו כהלכה בגדר ההרשאה ועל פי האישור המתאים. מבחינת המהות הרעיונית שביסוד ההלכה הנ"ל אין לראות שוני בין תאגיד, שהוא חברה, הנרשמת כדין אצל רשם החברות תוך הגשת מסמכי היסוד – התזכיר והתקנות והנחתם בתיק החברה, לבין תאגיד שהוא אגודה שיתופית, הנרשמת אצל רשם האגודות והשיתופיות תוך הגשת תקנון מחייב של האגודה – אלה פתוחים לעיון הציבור הרחב. הסכמתו של המזכיר במקרה דנן היא בבחינת עניין שבניהול פנימי ומשום כך מחייבת את האגודה (הקיבוץ). יש לעשות אבחנה ברורה בין העבודה בכללותה על כל מרכיביה לבין העבודה החלקית שביצע גרובר בהכנת התוכניות. אשר לעבודה זו, בהיקפה המצומצם, היה המזכיר מוסמך להעסיק את גרובר כאדריכל בהגשת תוכניות. – הערעור התקבל. 




דף הוראה מס' 9 – הון החברה (א)
ג . הון ומניות החברה 
סעיפים 33-34 ו- 285-287 לחוק החברות
1.  פר"ק (מחוזי מר') 29889-03-10 איטונג תעשיות בע"מ נ' משרד המשפטים, רשם החברות,   תק-מח 2010(2), 23597 (2010).  
2.  ת"א (ת"א) 1452-09 קים לוסטיגמן ייזום ובניה בע"מ נ' יעקב בכר, תק-מח 2009(4), 5370, 5375 (2009).  

ביחד עם פרק ד  -  חברות בחברה, הקצאת מניות והעברת מניות
סעיפים 176-182 ו- 288-300 לחוק החברות 
1.  ע"א 667/76 גליקמן נ' ברקאי, פ"ד לב(2) 281.
2.  ע"א 440/87 זכרון שושנה בת מרדכי בע"מ נ' איטח, פ"ד מד(2) 79

בתקנון החברה יש את הרכיבים הבאים : שם, מטרות, הון, הגבלת אחריות. מה זה הון חברה ? – הון חברה הוא סך התשלומים שבעלי המניות הסכימו להשקיע בחברה במניות. 
כאשר מדברים על הון חברה יש להתייחס למס' מושגים : 
1. הון מניות רשום – הסכום הנזכר בתקנון החברה, המחולק למניות בנות סכום קבוע בו נרשמה החברה ועליו משלמים אגרת רישום ואגרת הון. הוא משמש למסגרת פורמלית לתחילת פעילות החברה. 
הון החברה לא מבטא שום דבר – הון החברה הוא אלף ₪, מחולק לאלף מניות בנות 1 ₪ ערך נקוב כל אחת. האם כאשר הון החברה הוא אלף שקלים אזי לחברה יש בבנק אלף שקלים ? – לא! ההון הרשום הוא כמו מסגרת אשראי, יש לה וירטואליות הון רשום ומתוכו ניתן להנפיק מניות. כאשר רואים הון רשום זה לא מסמן שום דבר. 
2. הון מניות מונפק – החלק מההון הרשום שנמכר / הוקצה לבעלי המניות. מניות שנמכרו אך לא חייבים לשלם (עכשיו) עבור המניות בעת ההנפקה. משמעות הדבר היא שיש התחייבות של בעלי המניות לשלם עם דרישה עבור המניות שרכשו.  
3. הון נפרע – אותו חלק מהון המניות שתשלומו נדרש ונפרע (ס' 130 (א)(1)).
המחוקק עושה מאמצים לחוקק חוקים שמצד אחד יסבירו את ההתעסקות שלנו בהון ומצד שני שלא להגביל יותר מידי את הפעילות של המנהלים בכסף כיוון שאם נגביל את הפעילות יותר מידי התוצאה תהיה שצורת ההתאגדות של החברה לא תיבחר יותר כי היזמים רוצים את החברה ככלי לעשיית עסקים. בחוק החברות יש לנו מגבלות על הטיפול בהון והשימוש בהון ואנחנו מחלקים את המגבלות על השימוש בהון לשני שלבים קריטיים בחיי החברה (גיוס הון וחלוקת רווחים). בשני השלבים אנחנו נראה שהמחוקק מטפל בצורה של רגולציה כחקיקה המסדירה את הקשר שבין המנהלים לבין ההון. שני השלבים מנוגדים כי גיוס ההון זה כאשר החברה מקבלת והחלוקה זה כאשר היא מחלקת. 
שלב ראשון גיוס הון – מהן המטרות של ההון? ליצור קרן שבאמצעותה החברה מתחילה בפעולתה, משמע, כסף לעשות איתו עסקים. הקרן הזו משמשת בטוחה לנושים והגנה לבעלי המניות. בעלי המניות יודעים שאת הכסף שהם השקיעו בחברה צריך לדאוג שלא לבזבז אותו למטרות שליליות. כלומר, מותר לעבוד איתו ולקנות איתו נכסים ולעשות איתו מסחר אבל אסור לעשות איתו פעולות שיעדיפו בעל מניות אחד על פני אחר או נושה אחד על פני אחר. במילים אחרות בכסף שהושקע מותר להשתמש רק לצורך העסקים של החברה ולא כדי לחלק אותו לבעלי המניות למשל בחזרה. ע"מ להגשים את המטרות הללו גובש העיקרון של שמירת הון. 
מה המשמעות של עיקרון שמירת ההון? שעל החברה לשמור על הונה מפני הפחתתו כדי שישמש כרית בטחון כהגנה לנושי החברה ולבעלי המניות. זהו העיקרון של שימור ההון והוא מעוגן בס' 301 לחוק החברות. העיקרון של שימור ההון בא לידי ביטוי גם בשלב גיוס ההון וגם בשלב חלוקת הרווחים. כעת נבחן איך העיקרון הנ"ל בא לידי ביטוי בשלב גיוס ההון. כאשר החברה מנפיקה מניות (מוכרת) היא מקבלת תמורתן כסף מזומן, מהו הכסף שהיא מקבלת תמורת המניה? המניה מוגדרת כאגד של זכויות בחברה שנקבעות בדין ובתקנון. הכסף שאנחנו משלמים עבור המניה מוגדר כערך נקוב של המניה. מהו הערך הנקוב של המניה? הסכום שקובע את השווי הנקוב שכתוב בתקנון החברה. בתקנון החברה אנחנו קובעים כמה תהיה שווה כל מניה. האם הערך הנקוב של המניה מלמד גם על השווי הממשי שלה? לא! איך אנחנו לומדים על השווי הממשי שלה ? לפי נוסחה גסה של – נכסים מינוס התחייבות לחלק למספר המניות. נניח שהנכסים של החברה הם בשווי של 5,000 וההתחייבויות הם 2,000 ואנחנו מחלקים את הדלתא שזה 3,000 חלקי מספר המניות שהוא 1,000 יוצא שהשווי הריאלי של המניה הוא 3 ₪, הערך הנקוב של המניה הוא 1 ₪ והפרמיה תהיה 2 ₪. 
ישנם מספר מקומות שבהם גיוס ההון עלול להוות איום לעיקרון שימור ההון : 
1. הנפקת מניות בפרמיה – זהו המופע הראשון בשלב גיוס ההון. חברה רשאית להנפיק מניות בפרמיה, כלומר במחיר גבוה מהערך הנקוב כגון מניה בת שקל יכולה להיות מונפקת בשקל וחצי כאשר השקל הוא הערך הנקוב של המניה והחצי שקל מגלם את הפרמיה. כעת נשאלת שאלה, מה דינה של הפרמיה? האם ניתן לראות בפרמיה חלק מהון המניות ולכן היא אסורה לחלוקה בין בעלי המניות? אנחנו אמרנו שחברה יכולה לגייס מניות ולבקש תמורתן מחיר יותר גבוה מהערך הנקוב שלהם כי החברה היא חברה מצליחה ובהיותה כזאת היא מוכרת ביוקר את המניות שלה כי מאחוריהם עומדים נכסים. עקרון שימור ההון שאומר שצריך לשמור את ההון גם לטובת בעלי המניות והנושים ואין להחזיר את ההון חזרה לבעלי המניות חל על הערך הנקוב (אסור להחזיר אותו) מכיוון שאנחנו קיבלנו על כל מניה גם ערך נקוב וגם את הפרמיה האם ניתן לחלק את הפרמיה חזרה לבעלי המניות ? האם ניתן לראות בפרמיה סוג של פרס או רווח שניתן להחזיר אותו לבעלי המניות ? בחוק החברות ס' 302 ניתן לראות שבעצם את הפרמיה אנחנו לא יכולים לחלק כדיבידנד במזומן. בסעיף הזה ניתן לראות את הפירוש של עודפים אשר אותם ניתן לחלק וזו ההגדרה - "עודפים" - סכומים הכלולים בהון העצמי של חברה ושמקורם ברווח הנקי שלה כפי שנקבע לפי כללי חשבונאות מקובלים, וכן סכומים אחרים הכלולים בהון העצמי לפי כללי חשבונאות מקובלים ושאינם הון מניות או פרמיה, שהשר קבע שיראו אותם כעודפים. אנחנו רואים שרשום בפירוש למעט הון מניות או פרמיה כיוון והפרמיה מגלמת את הרווח של החברה ולכן לא ניתן לחלק אותה. 

2. הנפקת מניות בניכיון – משמעות הדבר "הנפקת מניות בפחות מהערך הנקוב" . ההפרש בין הערך הנקוב של המניה לבין התמורה שקיבלה החברה עבור המניה זה הניכיון שבלועזית נקרא DISCOUNT. כעיקרון חברה אינה רשאית להנפיק מניות במחיר שהוא נמוך מהערך הנקוב כיוון והפעולה הזו יש בה כדי לפגוע בעיקרון שימור ההון. אז למה המושג הזה קיים ? כי יש מצבים שבהם החברה נקלעת לקשיים וכאשר זה קורה והיא בכל זאת מעוניינת לגייס כסף מהציבור כי מהבנק זה קשה יותר (ריביות גבוהות) אז היא צריכה ללכת לבימ"ש ולבקש ממנו רשות להנפיק מניות בפחות מהערך הנקוב. הרשות הזאת מעוגנת בס' 304 (ב) –" בית המשפט רשאי, לבקשת חברה, לאשר לה לבצע הקצאת מניות בתמורה נמוכה מערכן הנקוב, שלא כאמור בסעיף קטן (א), בתנאים שיקבע" – כלומר אנחנו מבקשים מבימ"ש לפגוע בעיקרון שימור ההון כי אנחנו חושבים שלא נצליח להנפיק מניות בערך הנקוב כי אנשים לא יקנו. אבל, אם אנחנו ננפיק מניות בפחות יש סיכוי גדול שיקנו. השיקולים של בימ"ש הם מה הסיכויים של החברה כי הוא לא רוצה לסכן לגמרי את בעלי המניות אז הוא יבדוק את סיכויי החברה להשתקם. 

3. הקצאת מניות שלא תמורת מזומנים – כאשר החברה מקצה מניות אז כמובן שהדבר השכיח ביותר בשבילה זה למכור מניות בתמורה לכסף מזומן זה הדבר הכי טבעי שאפשר לעשות אבל לעיתים אנשים אומרים שהם רוצים לשלם עבור המניות בנכס, במגרש אולי במניות של חברה אחרת ולא במזומן. עקרונית, המחוקק אומר שהוא מוכן לאשר את זה ולמה? כיוון שזה המשק אנחנו לא תוקעים את השוק. אבל, אנחנו רואים את הסכנה בזה – הסכנה היא ששווי הנכס יהיה נמוך יותר משווי הריאלי של המניות שניתנו תמורתו וזו סכנה לעיקרון שימור ההון. הולכים לס' 291 שאומר – "חברה לא תקצה מניה שתמורתה, במלואה או בחלקה, לא תיפרע במזומן, אלא אם כן פורטה התמורה בעבור המניה במסמך בכתב"– כלומר, המסמך בכתב ייתן לנו דרישה של חתימה של מישהו ואז המנהלים אחראים לחליפין הזה ואם התמורה באותו יום שבו היא נמכרה (אי אפשר להתחייב לעתיד) לא הייתה שווה אז כביכול יש למי לפנות בכך זה מרתיע את החותם ומאלץ אותו לבדוק את השווי – "אור השמש הוא המחטא הטוב ביותר". 

4. הנפקת מניות הטבה – כאשר אנחנו מנפיקים מניות ואנחנו יודעים שעבור המניות שאנחנו מנפיקים אנחנו בעיקרון מקבלים כסף מבעל המניות. כלומר, החברה מוכרת מניה ומקבלת כסף מבעל המניה. מניית הטבה זה מנגנון שבא להיטיב עם בעלי המניות הקיימים בחברה. מניית ההטבה מוענקת רק לבעלי מניות קיימים בחברה והשם הטבה ניתן לה מאחר ומקבל המניה אינו משלם עבורה תמורה והיא מוקצית לו כדיבידנד. ההקצאה נעשית מתוך רווחיה שלא במזומנים של החברה מבלי להעביר לבעלי המניות בפועל במזומנים חלק מנכסי החברה אלא בדרך של הקצאת תעודות מניה נוספות בהון החברה. מאחר והקצאת מניות הטבה נעשית ללא תמורה יש לחפש מקור שממנו ניתן יהיה לשלם עבור המניות שהוקצו. זאת מאחר שבעבור כל הקצאת מניות צריכה להשתלם תמורה לחברה בין במזומנים ובין בדרך אחרת שאם לא כן, מדובר בהפחתת ההון העצמי של החברה ופגיעה בכרית הביטחון. מקורות המימון עבור המניות הטבה הם רווחים כאמור בס' 302 (ב) או מקור אחר בהונה העצמי של החברה כמו קרנות שמורות. חלוקת מניות הטבה הם למעשה חלוקת ההון העצמי של החברה למספר רב יותר של מניות, המיוחד בהם הוא שהן מוקצות ללא תמורה כלשהי מצדו של בעל המניות המקבל. מבחינת בעל המניות לאחר חלוקת מניות ההטבה ייוצג חלקו היחסי בהון החברה על ידי מספר גדול יותר של מניות שערך כל אחת מהן שווה פחות. 
הצורך בהנפקת מניות הטבה עשוי להתעורר במצבים שונים – ראשית אם נצברו בחברה רווחים או קרנות למעלה מהדרוש לה לכיסוי התחייבויות אבל בקופתה אין מספיק מזומנים לתשלום דיבידנדים לבעלי המניות. שנית – אם החברה מבקשת להשאיר את כספי הרווחים על מנת שישמשו אותם כהון חוזר לעסקיה או להרחבת פעולותיה. שלישית – אם עקב צבירת הרווחים עלה בהרבה שוויין הממשי של המניות בשוק על ערכן הנקוב ובעלי המניות מעוניינים שרווחים אלו יחולקו ביניהם במניות ולא במזומנים. רביעית – אם בעלי המניות מעוניינים לבצע תכנון מס מאחר שהקצאת מניות הטבה אינה פעולה החייבת מס בעת ההקצאה. המקורות הם הפרמיה או קרנות שמורות (=מושג חשבונאי המשקף כספים ששמורים למטרות מסוימות) לדוגמא אם החברה הרוויחה כסף ושמה אותו בקרן מסוימת, כלומר, בעלי המניות בחברה גם קיבלו מניות בחברה וגם לא שילמו דבר. היתרונות שיש לפעולה הזו זה שבעתיד בעלי המניות יוכלו למכור מס' גדול יותר של מניות לאחר שחיכו לעליית השווי, בנוסף, כאשר החברה תחלק דיבידנדים יחולק להם דיבידנד גדול יותר בהתאם למספר המניות שלהם שגדל. בנוסף, בהצבעות של החברה יהיה להם יותר קולות ומכאן שיש להם כוח רב יותר בחברה.  החברה לא תבחר להימנע מחלוקת דיבידנד כיוון והפעולה הזו של מניות הטבה מושכת משקיעים להשקיע בחברה. 

5. הנפקדת מניות לפדיון – אנחנו יודעים שכאשר בעל מניות בחברה קונה מניה הוא נשאר עם המניה והחברה לכאורה לא תקנה ממנו את המניה כי רכישה חוזרת של המניה זה סוג של פגיעה בשימור ההון. אבל, המחוקק אומר שהוא רוצה לתת כל מיני אפשרויות של השקעה והוא לא רוצה להגביל את החברות בהשקעה של מוצרים פיננסים ולכן הוא מוכן ליצור מוצר שנקרא מניה לפדיון – משמעות הדבר זה שהחברה מראש וברגע שהיא מנפיקה את המניה היא מודיעה שבתאריך מסוים היא תפדה את המניה. כאשר החברה מנפיקה מניה היא למעשה מוכרת מניה ונניח שהיא מוכרת נייר ובתמורה לנייר הזה היא מקבלת כסף הכסף שהיא מקבלת והנייר שהיא נותנת הופך את המשקיע לשותף בחברה – ככל שהוא מחזיק יותר מניות החלק שלו בחברה גדל. יש משקיעים שאומרים לעצמם שהם רוצים להשקיע לשנתיים בלבד – בשנתיים האלו הם רוצים לעבוד עם הכסף ולצבור רווחים עליו אבל תוך שנתיים הם רוצים את הכסף בחזרה. מצד החברה היא עשויה לומר שהיא רוצה למכור מניות אבל היא לא רוצה שבעלי המניות יישארו איתה כל הזמן בחברה היא רוצה חברה קטנה ואינטימית. אז איך אנחנו מאפשרים את זה? אנחנו מנפיקים מניות שנקראות מניות לפדיון ואנחנו מצהירים מראש מה התאריך שבו אנחנו (החברה) פודים את המניות. ס' 312 – לחוק החברות 
(א)על אף הוראות סעיף 302, רשאית חברה לכלול בתקנונה הוראה המתירה לה להנפיק ניירות ערך הניתנים לפדיון בתנאים שייקבעו בהוראה כאמור (להלן - ניירות ערך בני פדיון).
(ב)הנפיקה חברה ניירות ערך בני פדיון, רשאית היא לפדותם ולא יחולו על הפדיון המגבלות הקבועות בפרק זה.
(ג)הנפיקה חברה ניירות ערך בני פדיון, רשאית היא להצמיד להם מתכונותיהן של מניות, לרבות זכויות הצבעה וזכות השתתפות ברווחים.
(ד)ניירות ערך בני פדיון לא ייחשבו כחלק מהונה העצמי של החברה, יהא כינוים אשר יהא, אלא אם כן הזכות לפדיונם הוגבלה למקרה של פירוק החברה לאחר פרעון כל התחייבויות החברה לנושיה בעת הפירוק; הוגבלה הזכות לפדיונם של ניירות הערך כאמור, יחולו, לענין חלוקה, הוראות חוק זה, על אף הוראות סעיף קטן (ב).



בחלופה ד הסעיף אומר בצורה מפורשת שניירות ערך לפדיון לא ייחשבו חלק מההון העצמי של החברה, כלומר, עקרון שימור ההון לא יחול על זה. עיקרון שימור ההון אומר שאסור להפחית את ההון ללא אישור בימ"ש וכאן אנחנו כן מפחיתים את ההון אז עקרונית יש כאן פגיעה. איך אנחנו מתמודדים עם זה? על ידי כך שאנחנו מודיעים מראש שהכסף שהתקבל עבור המניות לפדיון אין לקחת אותו בחשבון כחלק מהעיקרון של שימור ההון כיוון ובשלב מסוים זה יוחזר לבעלי המניות.

אז מה ההבדל בין מניות לפדיון לבין אגרות חוב? 
	
	מניות לפדיון
	אג"ח

	השקעה בחברה
	· 
	· 

	מקבל חזרה קרן
	· 
	· 

	אופציה לדיבידנד
	· 
	---

	ריבית מובטחת
	---
	· 

	זכויות הצבעה
	· 
	---


דף הוראה מס' 10 – הון החברה (ב)
הגדרת מניה 
מניה מוגדרת בסעיף ההגדרות של חוק החברות – מוגדרת כאגד של זכויות בחברה הקבועות בדין ובתקנון. למה גם בתקנון ? המניה מגלמת את מערכת היחסים בין בעל מניות לבין החברה חלק ממערכת היחסים זאת נקבעת גם על ידי החברה עצמה (תקנון) אבל מכיוון שהמחוקק חושב שיש דברים שהוא לא רוצה לתת לבעלי המניות לקבוע אז חלק מהזכויות של בעלי המניות נקבעות בחוק וחלק בתקנון שהוא ההסכם בין בעלי המניות לבין החברה  [ס' 184 – 187 לחוק הם זכויות בעלי המניות ולא ניתן להתנות עליהם]. לעומת זאת יש גם זכויות שהחוק קובע אבל ניתן להתנות עליהם למשל ס' 188 שאומר "שכל בעל מניה זכאי להשתתף באסיפה כללית ולהצביע בה בכפוף להוראות התקנון באשר לזכויות ההצבעה שצמודות לכל מניה". כלומר הסעיף אומר שבעל המניה יקבל זכות הצבעה אבל בתנאי שהתקנון העניק לו גם את הזכות הזו ואם הוא לא העניק לו זכות הצבעה אז הוא לא יקבל את הזכות הזו. לכל משקיע בחברה יש שתי ציפיות הראשונה זה לקבל דיבידנד והשנייה זה עלייה שווי המניה ואז מכירתה ברווח. אז עקרונית בתקנון אנחנו נמצא את הזכויות של המניות – לכל מניה יש שם ובתקנון אנחנו נמצא מה מקנות המניות הללו לאלו המחזיקים בהם. כלומר, מבחינה עקרונית כל חברה יכולה להמציא כל מיני שמות למניות ולהדביק להן זכויות אבל המשק שמרני בנושא הזה על מנת לא ליצור בלבול אז יש דפוסים קבועים לשמות קבועים – למשל מניה רגילה מעניקה בדרך כלל 3 זכויות – זכות להיות מוזמן להצביע באסיפה הכללית, זכות לקבל דיבידנדים וזכות להשתתף בחלוקת עודפי הון בפירוק.
אם כך, מהי המשמעות של המניה ? למניה יש שתי משמעויות : 
1. המשמעות הנורמטיבית – מגדירה את מעמדו של בעל המניות
2. המשמעות הפורמלית – שטר המניה הוא מסמך פיזי והוא זה שנותן את האסמכתא לכך שבעל המניה הוא אכן בעל מניה בחברה הזו. זאת התעודה שמצהירה על כך שמי שבעל המניה הוא אכן בעל המניה. 
מהם סוגי המניות ? 
עקרונית , ישנם סוגים שונים של מניות, יש מניות רגילות, יש מניות בכורה, יש מניות שנקראות מניות יסוד ויש מניות הנהלה. אנחנו נראה שלפעמים חברות נותנו עוד קצת שמות למניות (למשל מניות רגילות א' ומניות רגילות ב'). טרם נעמוד על הזכויות ישנם מספר עקרונות בסיסיים שמאפיינים את כל סוגי המניות.
המאפיינים הכלליים של כל סוגי המניות - 
1. עקרון השוויון – כל סוגי המניות שווים עקרונית בזכויות ובחובות אלא אם כן נאמר אחרת ואכן הרבה פעמים נאמר אחרת. אם לחברה יש רק מניות רגילות אז אנחנו יודעים שלכל המניות הללו יש את אותן הזכויות – ס' 327 להצעת החוק והעדרה בחוק . 
2. עיקרון היחסיות בחלוקת דיבידנדים – משמעות הדבר היא שכאשר אנחנו מחלקים דיבידנדים אנחנו עושים זאת באופן יחסי להחזקה במניות – לא ניתן את אותו דיבידנד למי שמחזיק ב1% בחברה ולמי שמחזיק ב50% בחברה. אותו דבר קורה גם בהצבעה, כל אחד מצביע יחסית לחלק שלו בחברה. 
3. עיקרון המיצוי – המשמעות היא שבהינתן למניות זכויות מסוימות רואים אותן כממצות את כל אגד הזכויות הצמודות למניות הללו. כלומר, אם למניה רגילה יש 3 זכויות (הצבעה, דיבידנד, השתתפות בעודפי הון בפירוק) משמעות הדבר שזה רק שלושת הזכויות הללו ולא זכויות נוספות. לדוגמא יש חברה שיש לה מניות שנקראות מניות רגילות א' ולהן יש רק זכויות הצבעה – בשלב מסוים בא בעל מניה שמחזיק במניה רגילה א' ומבקש לקבל דיבידנד מכוח המניה הזו, האם יש לו זכות לכך? לא! דוגמא נוספת – מניה רגילה ב' מעניקה לבעל המניה רק זכות לקבל דיבידנד ולא זכות הצבעה הוא מבקש להצביע, האם הוא זכאי? לא! למה? כי זה לא כתוב. אין לו גם זכות לטעון שהוא מקופח. 
4. זכות החברה להנפיק סוגי מניות אלא אם כן נקבע אחרת בתקנון. מה הבעיה? הסעיף הזה הוא ס' 288 לחוק החברות והוא קובע כך – "הדירקטוריון רשאי להנפיק או להקצות מניות וניירות ערך אחרים, המירים או ניתנים למימוש למניות, עד גבול הון המניות הרשום של החברה" – נניח שיש לי בחברה רק מניות רגילות וזה הסוג היחידי בחברה ואז כאשר לחברה יש רווחים לחלוקה אז הרווחים מתחלקים בין בעלי המניות הרגילות בחברה ואז הם יודעים שכל הרווחים שנועדו לחלוקה מחולקים להם באופן שווה יחסית לחלק שלהם בחברה. ואז החברה מתחילה להנפיק עוד סוג מניות – מניות בכורה והיא נותנת למניות הבכורה זכות אחת – זכות בכורה לקבל דיבידנד של 10%, משמעות הדבר היא שברגע שמכריזים על חלוקת דיבידנד אזי, בעל המניה שמחזיק במניה בכורה יקבל 10% מהדיבידנד לפני בעלי המניות הרגילות כיוון ויש לו בכורה וזו הזכות הגלומה בתוך המניה. האם זה מאיים על בעלי המניות הרגילות ? כן, כיוון וכעת השוויון הופר. האם אנחנו יכולים להנפיק עוד מניות ? התשובה היא כן כיוון ובשביל להגביל את הזכות של החברה להנפיק מניות יש לרשום זאת מראש בתקנון. כמובן שבעלי המניות גם יחששו שמדללים להם את החלק שלהם, יש איום על החלק שלהם אבל בכל זאת המחוקק קובע שהוא נותן לחברה לגייס כסף כמה שהיא רוצה אלא אם כן היא הגבילה את עצמה מראש בתקנון. אז מה האינטרס להגביל את עצמה בתקנון? כי עדיף שתהיה הגבלה כיוון ואת התקנון ניתן לשנות בעת הצורך אך חשוב לציין כי ניתן גם לשריין את השינוי (של התקנון) ברוב מיוחס (שאלה לבחינה).  בסופו של דבר ניתן לשנות הכל רק צריך את הרוב הרלבנטי.
מאפייניה של המניה הרגילה – 
זכות הצבעה- בעל המניות מצביע באסיפה הכללית, לא ניתן יהא להצביע באסיפה הכללית מבלי שתהא לו הזכות הזו.

זכות לקבלת דיבידנד- רק מי שכתוב במניה שלו בתקנון שיש לו את הזכות הזו, רק הוא יקבלה. מי שיוכל לממשה, יוכל לממשה רק לאחר שהחברה הכריזה על חלוקת דיבידנד ( חלוקת שכזו היא החלטה רצינית שצריכה לעמוד בכל מיני מבחנים, אבל אחרי שהיא מחליטה לחלקו אזי לבעל המניה יש זכות לקבל דיבידנד).

זכות לקבלת עודפי הון בפירוק- כשחברה מתפרקת מרצון, אזי היא מתפרקת כי בעלי המניות רצו לפרקה, נגמרה המטרה או מכל מיני סיבות אחרות. מה שעושים, אוספים את כל הנכסים של החברה, מכנסים את כל החובות של החברה, פורעים את כל החובות של החברה, ואם נשאר הפרש- שואלים את עצמנו מה עושים איתו? מחלקים את ההפרש, רק למי שיש זכות כתובה.

מאפייניה של מניית הבכורה – 
מכיוון שחברה זה יצור שרוצה להיענות לדרישות של כל מיני צרכנים, אנשים ויזמים אזי, אנחנו צריכים לספק לאותם היזמים אופציות שונות לניהול חיי המסחר ולכן אנחנו מאפשרים גם להנפיק מניות בכורה. מניות בכורה גם הן מניות וגם הן מקנות למחזיקים בהם זכות כלפי החברה אבל, זכות מסוג אחר.  כמובן שע"מ להיות בעל מניות בכורה בעל המניות צריך לשלם כסף עבור מניית הבכורה ובתמורה מה מקבל בעל המניה ? למונח מניית הבכורה אין הגדרה משפטית קבועה והזכויות של בעלי מניות בכורה נקבעות רק על פי התקנון של החברה או על פי תנאי ההנפקה. המאפיין את בעלי מניות הבכורה הוא שמניית הבכורה מעניקה לבעלים שלה זכות בכורה כלשהי על פני בעלי המניות האחרות. מניות הבכורה מושכות את הקהל והן אטרקטיביות כי זכות הבכורה שהן מקבלות לרוב בעת חלוקת דיבידנד דומה לריבית על איגרת חוב, כלומר הביטחון שהם יקבלו את הכסף גדול יותר אצל בעלי מניות בכורה מאשר אצל בעלי מניות רגילות כמובן שזה בכפוף להחלטה על חלוקת הדיבידנד וזה דבר המושך את בעלי המניות. כמובן שיש לכך מחיר והוא שלא תמיד לבעלי מניות הבכורה יש זכות הצבעה, כיוון שאומרים שהמעוניינים במניית בכורה מעוניינים בכסף ולא בניהול החברה אז הם מפרידים בין ניהול החברה לבין הזכות לקבלת כסף. ישנם מספר סוגים של מניות בכורה. הבכורה יכולה להתבטא בין היתר בכל אחד מן התחומים הבאים : 
זכות בכורה לקבל דיבידנד – משמעות הדבר היא שכאשר החברה מכריזה על חלוקת דיבידנד יש לבעל מניית הבכורה זכות עדיפות בקבלת דיבידנדים לפני בעלי המניות האחרים. זכות כזו מתבטאת באחוז מסוים מהערך הנקוב של המניות כגון דיבידנד בשיעור של 8% במידה והחברה לא צברה רווחים באותה שנה או לא הכריזה על חלוקת דיבידנדים בעל המניה לא יהיה זכאי לקבל את הדיבידנד. מה הכוונה דיבידנד 8%? המשמעות היא שאם המניה היא בת 1 שקל ערך נקב אזי הדיבידנד יהיה 8 אגורות ואז כל פעם שמחלקים דיבידנד צריך לקחת בחשבון קודם כל לשלם לבעלי מניות בכורה. איך זה עובד? דוגמא למניית בכורה – הון החברה הוא 1000 ₪ מחולק ל1000 מניות בנות 1 ₪ ע"נ כ"א. מתוכן 100 מניות בכורה ו900 מניות רגילות. לכל מניית בכורה יש דיבידנד של 10%  = משמע 10 אגורות דיבידנד בכורה לכל מניה. החברה הכריזה על חלוקת דיבידנד של 2000₪ ולכל מניית בכורה יש דיבידנד של 10%, יש לנו 100 מניות בכורה – 100 מניות בכורה X 10% = 10₪. דוגמא נוספת - נניח שהון החברה הוא 100 מניות, מתוכן יש לנו 10 מניות בכורה שיש להן דיבידנד של 8%, כמה דיבידנד יצטרכו לשלם על כל מניה? 0.08 ₪. אם יש לנו 10 מניות בכורה לכל מניות הבכורה יהיה צריך לשלם דיבידנד של 80 אג'. כאשר הוחלט להכריז על חלוקת דיבידנד של 10 ₪ מה החשב של החברה יצטרך לעשות? לשלם 0.8 ₪ לבעלי מניות בכורה היתרה . דוגמא טובה למניות בכורה- מניות בכורה, זו מנייה שיש לה זכות שיש לה דיבידנד בכורה לקבל דיבידנד של 10% מהערך הנקוב. 100 מניות בכורה של 10%, ערך נקוב= 1 ₪ ערך נקוב כל אחת.
900 מניות רגילות. הגיע זמן חלוקת הדיבידנד- מחלקים דיבידנד של 1000 ₪ .
הפרשה למניות בכורה: 100 מניות * 10%= 10 ₪. הדיבידנד הוא 1000-10= 990 ₪.
את 990 ₪ למי אני מחלקת ? שתי אופציות: אם המניות הבכורה משתתפות, נחלק 990 ₪ ל-1000 (900+100). אם מניות הבכורה לא משתתפות, נחלק את 990 ל-900. מכאן נעבור לבחון מהן מניות בכורה צוברות ומהן מניות בכורה משתתפות. 

השתתפות נוספת ברווחים – יש מניות בכורה צוברות ויש מניות בכורה משתתפות. החזקה היא שהמניות הן צוברות אבל לא משתתפות. כלומר, מניית הבכורה יכולה להעניק בנוסף לדיבידנד הבכורה גם זכות להשתתף ביתרת רווחי החברה העומדים לחלוקה לאחר התשלום לבעלי מניות הבכורה. אם קיבלו את הזכות הזו הם יקראו מניות בכורה משתתפות. כדי שהם ישתתפו ביתרה שנותרה זה צריך להיות כתוב בתקנון, מניות בכורה בד"כ לא משתתפות בקבלת היתרות עם בעלי המניות האחרים. השתתפות נוספת יכולה להיות גם באמצעות צבירה. מניית בכורה שהדיבידנד שלה הוא צביר מעניקה זכות כדלקמן – אם בשנה כלשהי או במשך מספר שנים לא מחלקים דיבידנד נשמרת הזכות לקבלת הדיבידנדים שהצטברו לשנה החדשה שבה יהיו לחברה חלקים לחלוקה , בשנה זו ישולמו הדיבידנדים למניות האחרות רק לאחר התשלום לבעלי מניות הבכורה הצוברות של הסכום שיצטבר בגין השנים הקודמות והשנה האחרונה מבחינה זו יש קו דמיון בין השקעה בין מניות חברה צוברות לבין ההשקעה באגרות חוב מכיוון שדיבידנד שמיועד לצבירה  מהווה למעשה הכנסה מובטחת מראש. מניה שהדיבידנד שלהא לא צביר אינו מצטבר לזכותו של בעל המניה והחברה לא חייבת להשלים את החסר בשנים הבאות, כל שנה נחשבת כתקופה נפרדת בפני עצמה ובעלי מניות הבכורה מסוג זה יצטרכו להמתין לשנה הבאה . האם יש לקבוע במפורש את חזקת ההצטברות? בד"כ החזקה היא שמניות הן צוברות ולא משתתפות.  
זכות בכורה של דין קדימה והחזרת הון – בפירוק חברה לאחר התשלום של כל הוצאות הפירוק ופירעון החובות, יחזיר המפרק לבעלי המניות את השקעתן בהון החברה. מהי השקעתם בהון החברה? כלומר את הע"נ של המניה. הכלל הוא שכל סכום שנותר ישולם לכל סוגי בעלי המניות באופן יחסי לערך הנקוב של מניותיהן. אולם, תקנון החברה עשוי לקבוע דין קדימה מפורש לסוג מסוים של מניות לדוגמא, תקנון החברה עשוי לקבוע כי מניות הבכורה יקבלו זכות קדימה והחזר השקעתם על פני כל בעלי המניות. לדוגמא – לאחר כל תשלום החובות נשאר סכום של 100 שקלים. יש לנו 100 מניות בכורה כל אחת ע"נ של 1 שקל, כלומר אנחנו נחזיר את כל הסכום למניות הבכורה כי יש להם דין קדימה להחזר הון בפירוק. 
זכות בכורה באמצעות השתתפות בעודפי הנכסים בפירוק – לאחר התשלום של כל הוצאות הפירוק ופירעון החובות והחזר ההון הנפרע לבעלי המניות עשויים להישאר עודפי נכסים. אם יש עודפי נכסים בד"כ הם יתחלקו בין בעלי המניות הרגילות בלבד אבל, אם בעלי מניות הבכורה רוצים להשתתף גם בעודפי נכסים בפירוק זה צריך להיות כתוב בתקנון במסגרת הזכויות של בעלי מניות בכורה כל זאת מכוח חזקת המיצוי. מה אומרת חזקת המיצוי? זה אומר שהזכויות של בעלי המניות כתובות בתקנון ומה שכתוב בתקנון ממצה את הזכויות, אם הם רוצים זכויות נוספות זה צריך להיות כתוב בתקנון. 
לסיכום, גם השתתפות ביתרת הדיבידנד וגם השתתפות בעודפי נכסים בפירוק צריכה להיות קבועה בתקנון כל זאת מכוח חזקת המיצוי, אשר אומרת שהזכויות של בעלי המניות כתובות בתקנון ומה שכתוב בתקנון ממצה את הזכויות. אם הם רוצים זכויות נוספות זה צריך להיות כתוב בתקנון, השתתפות ביתרת הדיבידנד צריכה להיות כתובה, השתתפות בעודפי נכסים בפירוק צריכה להיות כתובה. 

לעבודה- האם אפשר לחלק דיבידנדים ב-200,000 כאשר הרווח הוא 100,000 ₪- ממש בחצי, נורת אזהרה לגבי הדבר הזה.  לגבי מניות הטבה- אולי כן אפשר לחלק.  אם יש דיבידנד של 200,000 ₪, צריך שיהיה רווח דומה לסכום הזה. 

מניות בכורה- מניות בכורה, זו מנייה שיש לה זכות שיש לה דיבידנד בכורה לקבל דיבידנד של 10% מהערך הנקוב. 100 מניות בכורה של 10%, ערך נקוב= 1 ₪ ערך נקוב כל אחת.
900 מניות רגילות. הגיע זמן חלוקת הדיבידנד- מחלקים דיבידנד של 1000 ₪ .
הפרשה למניות בכורה: 100 מניות * 10%= 10 ₪. הדיבידנד הוא 1000-10= 990 ₪.
את 990 ₪ למי אני מחלקת ? שתי אופציות: אם המניות הבכורה משתתפות, נחלק את 990 ₪ ל-1000 (900+100). אם מניות הבכורה לא משתתפות, נחלק את 990 ל-900.  

קיימות מניות נוספות, הנקראות מניות יסוד - הן מוחזקות ע"י המייסדים והן מקנות זכויות מיוחדות. לדוג': זכויות הצבעה מיוחדות אשר נותנות רוב גדול יותר, או זכות למינוי דירקטורים. בד"כ מנפיקים מניות יסוד למייסדי החברה כדי לשמר את שליטתם בחברה. לפעמים אפילו נקבע בתקנון שהזכויות המיוחדות שצמודות למניית היסוד תתקיימנה רק כל עוד המייסד בחיים וכאשר המייסד ימות המנייה הופכת למנייה נדחית. כשאנשים מייסדים חברה הם רוצים להבטיח שתהיה להם שליטה בחברה, שליטה בחברה משמעותה שתהיה להם זכות הכרעה בהצבעה באסיפה הכללית או שתהיה להם זכות הכרעה בהצבעה בדירקטוריון. כלומר, אם למשל יש לנו מצב שבו יש כוחות שווים באסיפה הכללית, אז לבעל מניית יסוד יהיה קול כפול ואז הוא יכריע את ההצבעה. בעוד שלכל בעלי מניות ההצבעה יש קול אחד לכל אחד, לבעל מניית יסוד יהיו 10 קולות. המייסד אומר כאשר הוא ימות, הוא לא רוצה להוריש את הכוח, ולכן המשחק יקוזז ולכולם יהיו זכויות שוות, ושהם יסתדרו ביניהם. לאחר מכן, קובעים שאם מותו של המייסד המניה תהפוך למנייה נדחית. 

מניה נדחית -  כידוע המאזן של החברה הוא תמיד מאוזן ( = מצד אחד, יש את ההתחייבויות ומצד שני יש את הנכסים). תמורת כל מניה שיש בצד אחד, בצד השני יש את התמורה ששילמו עבורה. כאשר המייסד ימות, נמחק את המניה יוצא שיש חוסר איזון ולא יכול להיות חוסר איזון כי אלו הכללים החשבונאים. במקרה שכזה, הופכים את המניה למניה נדחית (לא מבטלים אותה, משאירים אותה וכך האיזון נשאר) אבל, המניה מאבדת את הזכויות שלה, אין לה את זכויות היסוד שפעם היו לה. ** מדווחים עליה בתור מניה נדחית, אשר שייכת ליורשים, היא לא שווה כלום. קיימת בעיה נוספת, של הפחתת הון. כי אם נצטרך לבטל את המניה נצטרך לבצע הפחתת הון ( להחזיר לעיזבון את הכסף ששילמו עבור המנייה) ונדרש לכך החלטה של האסיפה הכללית. לכן, בשביל להימנע מהפרוצדורה הגדולה הזאת ובשביל למנוע את חוסר האיזון נוצר המנגנון שנקרא מניה נדחית (= אין למניה זו זכות לדיבידנד, היא לא מעניקה יותר זכויות ממה שהעניקה קודם, אלא בעבר היא נחשבת למניה שהעניקה זכות ההצבעה).

מניות הנהלה או מניות ניהול  - מניות הנהלה מעניקות בד"כ זכות ייחודית לבחירת דירקטורים. לפעמים בחברות, רוצים לחלק/לפצל את הכוח . לדוג' - רוצים לתת את זכות ההצבעה רק למי שקיבל באופן ספציפי מניות שנותנת זכות הצבעה, אז הון החברה מתחלק לשניים. מצד אחד, נותנים את כוח ההצבעה למי שיש לו מניות הנהלה והחלק השני הן מניות רגילות שמקנות רק זכות לקבלת דיבידנד. כלומר, בעוד שבאופן רגיל אנו רגילים לראות מניות שנותנות גם זכות השתתפות והצבעה באסיפה הכללית וגם זכות לקבלת דיבידנד וגם זכות לקבלת החזר עודפי הון בפירוק, כאן אנחנו מחלקים את הזכויות בין שני סוגי מניות: מצד אחד, מניות ניהול שמקנות זכות הצבעה ומצד שני מניות שנקראות מניות "אקווטי"- הון, והמניות הללו מעניקות זכות לקבלת דיבידנד רק! כלומר מי שיש לו מניות הון, רק יקבל דיבידנד, ומי שיש לו מניות הצבעה רק יוכל להצביע באסיפה הכללית. מי שרוצה גם לקבל דיבידנד וגם להצביע, צריך להחזיק את שני סוגי המניות. הדבר נעשה משום שהשוק רואה שלא כל אלה שרוצים דיבידנד רוצים להצביע, יש הרבה אנשים שרוצים לקבל דיבידנד אבל הם ממש לא מעוניינים להצביע ולא יודעים איך להצביע משום שהם אינם מעורבים בחברה. לעומת זאת, יש כאלה שמאוד רוצים להשפיע על החברה, הם השולטים עליה ואלו ששולטים עליה עושים זאת ע"י כוח שנוצר מזכות ההצבעה וכך הם מצביעים באסיפה הכללית, הדבר מהווה את עניין שליטתם בחברה. באסיפה הכללית, הם ימנו את הדירקטורים שהם רוצים, ואלו יעשו את העבודה. החלוקה של הון המניות בין מניות ניהול לבין מניות הון היא חלוקה שעונה על דרישת השוק, וזה קורה בהרבה מאוד חברות (לא בחברות ציבוריות). מניית הצבעה הערך הנקוב של הוא 5 ₪ בהבדל ממניית הון שהערך הנקוב שלה הוא 1 ₪. מניות הניהול הן יותר יקרות ממניות הון. השווי של מניית ניהול הוא גבוהה יותר מהשווי של מניית הון. 

מניות הטבה-  היא לא עוד סוג מסוים של מניה, אלא השם "הטבה" ניתן לה מהסיבה שמקבל המניה אינו משלם תמורה עבורה והיא מוקצית לו כדיבידנד. ההקצאה נעשית מתוך הרווחים של החברה מבלי להעביר לבעלי המניות חלק מנכסי החברה במזומנים. ההקצאה נעשית באמצעות הקצאת תעודות מנייה נוספות בהון החברה. מאחר והקצאת מניות ההטבה נעשית ללא תמורה יש לחפש מקור שממנו ניתן יהיה לשלם עבור המניות שהוקצו, זאת מכיוון שבעבור כל הקצאת מניות צריכה להשתלם תמורה לחברה בין במזומנים ובין בדרך אחרת שאם לא נעשה כן מדובר בהפחתת ההון העצמי של החברה ובפגיעה בכרית הביטחון. מקורות המימון עבור המניות הם רווחים כאמור בס' 302(ב) לחוק או מקור אחר בהון העצמי של החברה כמו קרנות שמורות. כלומר. חלוקת מניות ההטבה היא למעשה חלוקת ההון העצמי של החברה למס' גדול יותר של יחידות מניה. המיוחד במניות הללו שהן מוקצות ללא תמורה מצידו של בעל המניות שמקבל את המניות. לכן, מבחינת בעל המניות לאחר חלוקת מניות ההטבה החלק היחסי שלו בהון החברה יגדל וייוצג ע"י מספר גדול יותר של מניות שערך כל אחת מהן שווה פחות ולכן זה יגדיל גם את הסחירות של המניות. מבחינתה של החברה זה היוון מרצון (הפיכה להון שנדרש לשמר אותו) של רווחים בלתי מחולקים שהופכים להון מניות קבוע ומוגן שאינו ניתן לחלוקה לבעלי המניות בצורה של דיבידנדים.  הסבר לכך, כאשר מחלקים מניות הטבה ברצוננו להיטיב עם בעלי המניות ולעשות איתם הטבה בלי תמורה עבור מנייה. אם נותנים למישהו משהו חינם בחברה זה יפגע בעיקרון שימור ההון, כל פגיעה בעקרון זה בלתי חוקי משום שזה בחוק. ולכן לא יכולים לחלק הטבות חינם. רוצים להיטיב עם בעל המניות כדי שימשיך להשקיע. מבחינת החברה- היא יודעת שבעל המניות רוצה הטבות, רוצה כסף. מצד שני, היא לא רוצה לפגוע בעיקרון שמירת ההון. החברה יודעת שאין לה כ"כ הרבה מזומנים על מנת לחלק אותו לבעלי המניות. מכאן שהחברה נמצאת במלכוד. המשפט מצא פתרון, והוא מניות הטבה היא גם לא מוציאה כסף, וגם מיטיבה עם בעלי המניות.  את הכסף היא תמצא אצלה בחברה, יש לחברה לפעמים רווחים לא מחולקים שהיא שומרת אותם אצלה בעמודה של רווחים לא מחולקים. היא לוקחת את העמודה הזו של הרווחים הלא מחולקים וצובעת אותה " הופכת אותה" להון. מכאן, מצד אחד נתנה החברה לבעלי המניות, מצד שני הכסף נשאר אצל החברה, מצד שלישי המאזן נשמר. מצאנו תמורה למניות ההטבה.  כאשר בעל המניה מחלק מניית הטבה, חלוקת המנייה מבחינתו היא לא אירוע מס. אבל, בעל המניה יכול למכור אותה, ואז תהפוך לכסף ומכאן שהעניין יהפוך לאירוע מס- כדי לחלק את מניית ההטבה נדרש לציית להוראות של ס' 304 (א) לחוק החברות: "החליטה חברה להקצות מניות שלהן ערך נקוב בתמורה הנמוכה מערכן הנקוב לרבות מניות הטבה, עליה להפוך להון מניות חלק מרווחיה כמשמעותם בס' 302 לחוק מפרמיה על המניות או מכל מקור אחר הכלול בהונה העצמי..." המקור של חלוקת מניות הטבה יהיה פרמיה ששולמה, או מקור אחר בהון העצמי. כאשר למדנו שפרמיה על מניות אי אפשר לחלק את הפרמיה כדיבידנד, כי זה פוגע בהון משום שהפרמיה של המניה משקפת את הערך הממשי של המניה, ואם נחלק אותה כדיבידנד יוצא שפוגעים בעקרון שימור ההון ומפחיתים אותו. המחוקק אומר כי את הפרמיה על המניות אי אפשר לחלק כדיבידנד החוצה, אך אפשר להשתמש בה כחלוקה של מניות הטבה משום שהפרמיה עצמה נשארת בחברה.  חשוב -  מנית הטבה עבור בעל המניה שמקבל אותה היא לא באמת מניית הטבה, אלא מבחינתו זו מניה רגילה, אך אותה הוא קיבל כהטבה. 

דף הוראה מס' 11 : הון החברה (ג)  - שינויים במבנה ההון
נדרש לדבר על שינויים במבנה ההון: לחברה יש כוח לשנות את ההון של החברה. הכוח של החברה לשנות את ההון נמצא קודם כל בסמכויות האסיפה הכללית ס' 57(6) שאומר כי לאסיפה הכללית יש סמכות להגדיל את הון המניות הרשום ולהפחיתו בהתאם להוראות ס' 286 ו-287 לחוק.  הגדלת הון מניות רשום היא בעצם פעולה טכנית, היא לא משפיעה מידית על היקף ההון כלומר על הכסף של החברה כיוון שהון רשום זה בסה"כ המסגרת שבתוכה ניתן להנפיק מניות. לדוג' אם אומרים בתקנון שהון המניות הרשום של החברה הוא 1000 ₪ מחולק ל- 1000 מניות בנות 1 ₪ ערך נקוב כל אחת, אז האסיפה הכללית יכולה להגדיל את הון המניות הרשום של החברה ל- 1500 ₪ מחולק ל- 1500 מניות בנות 1 ₪ ע"נ כ"א. משמעות הדבר, שלדירקטורים ולהנהלה יש כוח להקצות ולחלק עוד מניות. זה לא שבאמת נכנסו לחברה עוד 500 ₪ אלא יש לה כוח להנפיק עוד מניות. גם ההיפוך של זה, עפ"י ס' 57, גם הוא לא באמת מקטין את ההון, אלא כפי שנראה בס' 287 האסיפה הכללית רשאית לבטל הון מניות רשום שטרם הוקצה ובלבד שאין התחייבות של החברה להקצות את המניות. נניח שהון המניות של החברה הוא 1000 ₪, ונניח שהקצו 800 מניות ונותרו עוד 800 מניות לא מוקצות, אז האסיפה הכללית יכולה להחליט לבטל הון מניות רשום ולהעמיד אותו על 800 ₪ מחולק ל-800 מניות בנות 1 ₪ ע"נ כ"א. כאשר אנחנו מבצעים הגדלת הון רשום אז משמעות הדבר שלדירקטורים יש סמכות להנפיק עוד מניות וברגע שלדירקטורים יש סמכות להנפיק עוד מניות הם כמובן יכולים להנפיק את המניות גם לגופים או לבני אדם שנניח והרוב הקיים לא רוצה ובכך הם יכולים להשפיע על יחסי הכוחות בחברה. נניח שיש לנו בחברה 100 מניות, 51 מניות נמצאות בידי שי ושרון ושי ושרון קובעים את האסטרטגיה של החברה והם בעלי השליטה בחברה. 49 מניות נמצאות בידי רינה ורמי והם המיעוט ויש חילוקי דעות בין רינה ורן לבין שי ושרון וחילוקי הדעות הללו גורמים לסכסוכים ביניהם. שי ושרון מינו גם דירקטורים מטעמם והם שושנה ושרה. אז יש לנו בדירקטוריון את שושנה ושרה ואת רן שמינה את עצמו להיות דירקטור בחברה. כלומר, הרוב בדירקטוריון נשלט על ידי בעלי השליטה שי ושרון. החברה מאוד מצליחה ורן ורינה עושים מאמצים להשתלט על החברה אז מה הם עושים ? החברה סיימה את מלאי המניות שיש לה להנפיק ובגלל שהיא מצליחה היא רוצה לגייס עוד הון כדי לקדם את הביזנס שלה. הביזנס שלה זה אפליקציה למציאת בתי מלון בזול והם החליטו שהם רוצים לפתח את הנושא. יש להם מספר דרכים לגייס כסף – דרך אחת היא לגייס כסף מהבנק ודרך שנייה היא להנפיק בעצמם. מכיוון שכל מלאי המניות הסתיים אז צריך להגדיל את הון המניות. מגדילים את הון המניות נניח ל-120 מניות ויוצא שיש לנו עכשיו 20 מניות שטרם הונפקו. 20 המניות הללו כאשר אנחנו ננפיק אותם אנחנו נקבע שוב את יחסי הכוחות בחברה כי כפי שאנחנו רואים יש רק הבדל של שתי מניות בין בעלי השליטה לבין בעלי המיעוט. ברגע שבעלי שהמיעוט יקנו עוד 3 מניות יותר  מבעלי השליטה זה יכריע את יחסי הכוחות. מה שקרה הוא שדווקא בתקופה של הנפקת המניות שי ושרון נמצאים במצב של מחסור במזומנים מבחינה אישית ולכן הם דווקא דחפו לכיוון של הלוואה מהבנק אבל שרה ושושנה לא ידעו על המצב של שי ושרון ולכן הם דחפו לכיוון של הנפקת מניות כיוון וזה יותר זול. התקבלה בדירקטוריון החלטה לבצע הנפקת מניות. שי ושרון לא יכלו לקנות עוד 11 מניות כי לא היה באפשרותם ואז שושנה, שרה ורן נאלצו להקצות 11 מניות לרינה ורן וכתוצאה מכך רינה ורן הפכו להיות בעלי השליטה בחברה וככה הקצאת המניות שינתה את יחסי הכוחות בחברה. עכשיו בואו נשנה את העובדות באופן שנניח ששי ושרון רכשו את השליטה בחברה מבעלים אחרים, הבעלים האחרים בזמנו הצביעו עבור הגדלת ההון הרשום ואז מכרו את המניות ואז כשהם מכרו את המניות שי ושרון הם בעלי השליטה החדשים. אז רן ורינה מוצאים את עצמם בחברה עם שי ושרון. ושושנה ושרה הם בעצם הממונות של שרית הבעלים הקודמת. רינה ורן לא אוהבים את שי ושרון אז הם עושים הנפקת מניות, קובעים לפרמיית השליטה מחיר מאוד גבוה כי הם יודעים ששי ושרון בזבזו את כל הכסף על הרכישה. הדירקטורים בחברה מעדיפים שבעלי המניות הישנים שהם מכירים יהיו בעלי השליטה בחברה ולא בעלי השליטה החדשים אז הם החליטו ש10 מניות תונפקנה בערך נקוב + פרמיה רגילה, 10 המניות החדשות שיונפקו יתחלקו חצי חצי אבל, שלוש מניות נוספות יונפקו בערך נקוב + פרמיית שליטה כי ברור לנו ששלושת המניות החדשות שתונפקנה הנוספות על העשר הקודמות שהונפקו עשויות לשנות את יחסי הכוחות בחברה. הוחלט בעצה עם הרואה חשבון להנפיק את המניות החדשות עם פרמיית שליטה שהיא גבוה מהפרמיה הרגילה. שי ושרון הבעלים החדשים מאוד רצו לקנות את שלושת המניות הנוספות כי הם יבטיחו להם את המשך השליטה בחברה. אבל, הם לא יכלו להרשות לעצמם את שלושת המניות החדשות מכיוון שלא היה ברשותם את הכסף לכך. התוצאה היא שרינה ורן הם אלו שרכשו את המניות החדשות וככה השתנתה השליטה בחברה. אפשר אפילו להוסיף נתון ולומר שהדירקטוריון בחברה ידע שלשי ושרון לא יהיה כסף לקנות את המניות שישנו את השליטה בחברה כי הם ידעו שלשי ושרון כבר אין יותר נזילות. כלומר, בכך שהם החליטו להגדיל את הנזילות בחברה באמצעות הנפקת מניות ולא באמצעות הלוואה מהבנק הם בעצם קבעו כבר את השינוי של יחסי הכוחות בחברה.  

הגדלת הון והשלכותיה על דילול גם שווי המניה וגם החלק היחסי של בעל המניה - אחת ההשלכות של הגדלת הון רשום היא הרחבת הסמכות של הדירקטורים להקצות מניות. ההקצאה יכולה לגרור שינויים במבנה ההחזקות כך שהשווי של המניות שמוחזקות בידי בעלי המניות ידולל בעקבות הקצאת המניות החדשות למשקיעים אחרים בפחות מערכן הממשי. פגיעה כזאת בבעלי המניות הקיימים יכולה להתרחש אם לדוגמא בחברה פרטית לא מחלקים רווחים בצורה של דיבידנדים אלא בדרכים אחרות שמפלות לרעה חלק מן המשקיעים. לדוגמא, בחברה שבה הרווחים עוברים לחלק מן המשקיעים בדרך של תשלום משכורות בעלי המניות שאינם מועסקים בחברה יהיו מקופחים מכיוון שמן המשקיעים האלו נשללת האפשרות להנות מרווחי החברה כיוון שלא מחלקים דיבידנדים יהיה להם קשה למכור את המניות שלהם בשוק מכיוון שלמניות של חברה פרטית אין כמעט שוק. במצב כזה ברור שלבעלי מניות המיעוט לא יהיה אינטרס להשקיע כסף ולרכוש מניות חדשות. הציפייה הלגיטימית שלהם היא שבמקרה של הגדלת הון רשום והקצאת מניות חדשות ההקצאה תתבצע על פי שווין הממשי של המניות ולא בערכן הנקוב.  

פס"ד גליקמן נגד ברקאי לחברת גליקמן היו מספר סוגים של מניות, המחזיקים במניות התחלקו לקבוצת רוב וקבוצת מיעוט. קבוצת הרוב עשתה גם תפקידי ניהול. האסיפה הכללית החליטה שההון הרשום יוגדל. הדירקטוריון החליט להקצות מניות נוספות בערכן הנקוב. קבוצת המיעוט הגישה תביעה שמטרתה למנוע מהחברה את הקצאת המניות בערך הנקוב וטענה שהחברה לא הייתה זקוקה להגדלת הון ושבהחלטת החברה יש משום עושק מיעוט מכיוון שלחברה יש רווחים עצומים שהיא אינה מחלקת וקבוצת הרוב נהנית מרווחים אלו בעקיפין באמצעות משכורות. 
בימ"ש העליון קבע שהכלל הוא שבימ"ש לא מתערב בהחלטת אסיפה כללית של חברה ולא בהחלטת דירקטוריון. אבל, לכלל הזה יש מספר סייגים ואחד מהם הוא כאשר החלטת דירקטוריון מתקבלת לא בתו"ל במהלך הרגיל של עסקי החברה אלא, כדי להיטיב עם מקצת בעלי המניות על חשבון אחרים בימ"ש יתערב. הדירקטורים של החברה חייבים לפעול רק לטובתה וההנחה היא שהם אכן פועלים לטובתה. אבל, מי שטוען את ההפך חובת הראיה עליו. וכאן, החלטת הדירקטוריון על הגדלת הון מעוררת חשד שהפעולה הזו היא לא בתו"ל ולטובת החברה והדירקטוריון צריך להוכיח את ההפך. הרושם שהתקבל בבימ"ש היה כי עמדות בעלי הרוב תואמו עם עמדות הדירקטוריון כדי לגרום נזק מכוון ולאלץ את המיעוט לפעול בצורה שאינה משתלמת מבחינה כלכלית. בימ"ש אמר כי לשם השגת מטרת הגדלת ההון היה אפשר לנהוג בדרכים חלופיות ולא נחוץ היה להגדיל הון רשום ולהקצות את המניות החדשות בפחות מערכן הריאלי אגב דילול ההון או ערך המניות של המיעוט. התוצאה הסופית הייתה פסילת ההחלטה של הגדלת ההון.  לסיכום, כאן הדגמנו מצב של דילול שווי המניה, כדי להתגבר על דילול שווי המניה כל הנפקת מניות חייבת להתבצע על פי שוויה הממשי של המניה בזמן ההנפקה החדשה. 

דילול החלק היחסי של בעל המניה בחברה  - הנפקת מניות היא מנגנון לגיוס הון מצד החברה. אבל, הוא עלול לשנות לרעה את מעמדם של המשקיעים הקיימים אם לא יקפידו לשמור על חלקם היחסי. לכן, חוק החברות מסדיר את הנושא שנקרא "הענקת זכות קדימה ברכישת מניות חדשות", שנקראת גם "זכות סירוב ראשונה או זכרות מצרנות". ס' 290 קובע שבחברה פרטית שההון המונפק שלה כולל סוג אחד של מניות יוצעו לכל בעל מניה מניות בשיעור חלקו בהון המניות המונפק. אם בעל מניה סרב לרכוש את המניות או לא נענה להצעה לרכוש אותן עד המועד האחרון שנקבע לכך בהצעה, רשאי הדירקטוריון להציע אותן לאדם אחר. כל זאת בכפוף להוראה אחרת בתקנון שיכולה לשלול לגמרי את זכות הסירוב הראשונה. החוק מחיל את הוראת זכות הסירוב הראשונה רק על חברה פרטית. 

מהו ההבדל בין דילול חלקו היחסי של בעל המניה בחברה לבין דילול ערך המניה ? דילול ערך המניה מתייחס לשווי המניה שבעל המניות מחזיק לעומת זאת דילול החלק היחסי של בעל המניה קשור למעמדו יחסית לבעלי המניות האחרים והוא עצמו יכול להתמודד עם זה על ידי רכישת חבילת מניות נוספת שתשמור על מעמדו. לעומת זאת, במצב של דילול שווי המניה אין מה לעשות. 



עיקרון שימור ההון
כדי לשמר את ההון אנחנו צריכים להתבונן על שתי נקודות קריטיות במהלך חייה של חברה : 
1. שלב ראשון - גיוס ההון – הנפקת מניות בפרמיה, הנפקת מניות בניכיון, הנפקת מניות הטבה, הנפקת מניות שניתנות כשהחברה מוכרת אותן מחדש בשלב מסוים למשל, הנפקת מניות לפדיון המניות הללו דומות לאגרות חוב כיוון שגם איגרת חוב החברה קונה בחזרה ואז זה לא חלק מן ההון שאנחנו צריכים לשמר. לעומת זאת הנפקת מניות בפרמיה שאותה לא ניתן לחלק כדיבידנד במזומן כיוון וזה פוגע בהון של החברה משום שהפרמיה זה בעצם השווי הממשי של המניה באותו רגע של ההנפקה אז אם ניקח את הפרמיה ונחלק אותה כדיבידנד במזומן אנחנו פוגעים בעיקרון שימור ההון אבל אפשר להשתמש בחשבון הפרמיה כתמורה למניות הטבה כי זה נשאר בחברה ואנחנו לא פוגעים בעיקרון שימור ההון. אבל אז מה קורה לפרמיה ? היא הופכת להיות הון. מה הבעיה בהנפקת מניות בניכיון ? זה פחות מהערך הנקוב ואז זה פוגע בעיקרון שימור ההון. בשביל שלא נפגע בעיקרון שימור ההון אנחנו צריכים אישור מבימ"ש לבצע הנפקת מניות בניכיון. 
2. שלב שני – שלב החלוקה .
פסיקה של פרקים ג + ד – 
איטונג תעשיות בע"מ נ' משרד המשפטים, רשם החברות – מימוש ס' 303 חלוקה ללא מבחן הרווח
עובדות : המבקשת איטונג תעשיות בע"מ פנתה בבקשה לבית משפט זה לאשר לה לבצע חלוקה מעבר לרווחי החברה בדרך של הפחתת הון החברה בסך כולל של 150 מיליון₪. פנייתה של המבקשת לבית משפט זה נעשתה מכוח הסמכות המוקנית לבית משפט זה לפי סעיף 303 לחוק החברות. 
פסיקה : תכליתו של ההסדר ביחס לביצוע חלוקות על ידי חברות ובכלל זה חלוקה שלא מקיימת את "מבחן הרווח" היא יצירת איזון בין זכויות בעלי המניות בחברה למקסם את תשואתם ממנה ולממשה בדרך של חלוקת דיבידנדים, לבין ההגנה על זכויותיהם הלגיטימיות של נושי החברה מפני כרסום גורף ובלתי מידתי בהון החברה העשוי לסכל את קיום התחייבויות החברה כלפיהם. מסעיף 302(א) לחוק עולה כי המחוקק בחר לאמץ את עקרון שימור ההון בקובעו מבחן כפול אשר לפיו לא תתבצע חלוקה (או רכישה עצמית של מניות) אלא אם היא עומדת בשני מבחנים מצטברים: "מבחן הרווח" לפיו על החלוקה להתבצע מתוך רווחי החברה; "מבחן יכולת הפירעון" לפיו החלוקה מותרת כל עוד לא קיים חשש סביר כי ביצועה ימנע מהחברה לעמוד בהתחייבויותיה הקיימות והעתידיות. סעיף 303 לחוק מאפשר לבימ"ש להתיר חלוקה שאינה מקיימת את מבחן הרווח אם שוכנע שהחלוקה המבוקשת מקיימת את מבחן יכולת הפירעון. מבחן יכולת הפירעון הוא מבחן כלכלי רחב, מעבר למבחנים מאזניים ובכללם מבחן הנזילות. כן ראוי לבחון את החשש שמא תהפוך החברה לחדלת פירעון במידה ותזרים המזומנים העתידי שלה לא יאפשר לה לקיים התחייבויותיה במועדים הקבועים לקיומן. לאור האמור, כאשר בימ"ש נדרש לאשר חלוקה לפי סעיף 303 לחוק, ולהכריע בשאלה האם יכולת הפירעון של החברה עלולה להיפגע כתוצאה מכך, מן הראוי כי יסתמך על מדדים כלכליים ועסקיים לגבי מצב החברה תוך שהוא מביא בחשבון את האינטרסים של נושי החברה וציבור המשקיעים בניירות ערך של החברה ומניעת הפגיעה בהם. בענייננו, לאור חוות דעת כלכלית וחוות דעת רואי החשבון של המבקשת, יש תימוכין לטענת המבקשת כי החלוקה המבוקשת לא תפגע ביכולתה לפרוע ולקיים חיוביה והתחייבויותיה, קיימים ועתידיים, בהגיע המועדים לקיומם. לפיכך הבקשה מתקבלת.


ת"א (ת"א) 1452-09 קים לוסטיגמן ייזום ובניה בע"מ נ' יעקב בכר, תק-מח 2009(4), 5370, 5375 (2009).  
עובדות : בקשה לבטל את צו העיקול הזמני שניתן לבקשת המבקשת על נכסי המשיב, במסגרת תביעה כספית שהגישה המבקשת נגד המשיב בו נתבע המשיב לשלם לה את הסך של 4,000,000 ₪. זאת בקשר לעסקה שנרקמה בין הצדדים, ושכללה  רכישת  זכויות בקרקע כמו גם את מניות המשיב בחברה הרשומה כבעלת הקרקע. טענתה העיקרית של המבקשת היא כי המשיב הפר את חובת הגילוי בעת ניהול המשא ומתן לכריתת ההסכם.
פסיקה : מוקנה לביהמ"ש שיקול דעת כללי המוצא ביטוי בתקנה 362 (ב) לתקסד"א הקובעת כי על ביהמ"ש להביא בחשבון, גם את מאזן הנוחות, תום הלב של מגיש הבקשה להטלת העיקול והיות צו העיקול צודק, ראוי ומידתי. במקרה הנדון, יש ראיות מהימנות לכאורה לעילת התביעה. בהסכם נקבע כי רכישת מניות המשיב בחברה תיעשה בכפוף לבדיקת נאותות. אין ספק שהיה על המשיב לדאוג לכך שהסקירה תכלול כל מידע רלוונטי שיש בו כדי להשפיע על קונה סביר. לכן, שעה שאין הסקירה כוללת את תביעות צד ג', קיימת לכאורה הפרה מצד המשיב במצגים שהוצגו לפני המבקשת. ממילא הייתה חובה על המשיב לחשוף לפני המבקשת את המידע, מכוח חובת תום הלב במו"מ. עוד יובהר כי בניגוד לטענת המשיב, אין הוא נתבע מכוח "הרמת מסך", אלא הפרת חובת תום לב של צד ישיר להסכם, הוא שמכר את המניות, הוא מחויב בגילוי נכון של הרכוש הממשי שנמכר ומסתתר מאחורי המניות, קרי החברה. זאת ועוד, סעיף 12 לחוק החוזים, מטיל חובת גילוי על כל מי שנטל חלק במו"מ. המשיב לא הצביע על נזק ממשי שנגרם לו כתוצאה מצו העיקול. גם יש אינדיקציה שאם יוסר העיקול, יועבר הרכוש לילדי המשיב כך שהמבקשת תמצא את עצמה לפני שוקת שבורה בבואה לממש את פסק הדין, ככל שיינתן לטובתה. גם סכום העיקול עצמו יש בו כדי להוות אבן בוחן לנושא ההכבדה. ולבסוף, אין יסוד לטענת המשיב בדבר חוסר תום לב של המבקשת. סופו של דבר, הבקשה מתקבלת באופן חלקי. העיקול יישאר על כנו, למעט עיקול על זכויות המשיב בקרקע שיוגבל לקרקע המיועדת לארבע יחידות דיור בלבד מכלל שש היחידות להן זכאי המשיב. אין שינוי ביתר צו העיקול.
ע"א 440/87 זכרון שושנה בת מרדכי בע"מ נ' איטח - עסקאות נוגדות במניות וחברות בחברה
המשיב 4 התחייב בהסכם למכור למשיבים 1-3 300 מניות בחברה המערערת, שהיא חברת מקרקעין. מאוחר יותר נכרתו על-ידי המשיב 4 שני הסכמים נוספים בעניין מכירתן של אותן מניות למשיבים 5- 6. המניות בתיאור העובדות ובתמצית פסק הדין - לא נרשמו על שם אף אחד מהמשיבים 5- 6.  עם זאת, קיבלו המשיבים 5- 6 את אישור המערערת להעברת המניות. המשיבים 1- 3 ביקשו בבית המשפט המחוזי פסק-דין הצהרתי לאכיפת חוזה מכר מקרקעין בינם לבין המשיב 4, וכן ביקשו לחייב את המערערת לרשום בפנקסיה את העברת המניות. בית המשפט המחוזי קיבל את התביעה. מכאן הערעורים. המסגרת הנאותה לפתרונה של המחלוקת הנדונה, שנובעת מקיומן של עסקאות נוגדות, מצויה בסעיף 12 לחוק המיטלטלין. סעיף 12 לחוק המיטלטלין חל על זכויות מכוח סעיף  13 לחוק. חשיבותה של פקודת החברות לעניין דנן מצטמצמת לבחינת דרך הקנייתן של מניות, ככל שהדבר דרוש להכרעה בין הזכויות המנוגדות. בגישתו של המחוקק לפתרונם של עימותי זכויות קיימת אחידות הגיונית, שבסיסה המשותף - העדפת הקונה השני אך ורק אם (נוסף על תום-לבו) הושלמה סופית הקניית הזכויות אליו. סעיף 9 לחוק המקרקעין. עניינו עסקאות הטעונות רישום. לפיכך, לא קמה זכותו של השני אלא עם השלמתה של העסקה על-ידי רישומה. מאידך גיסא, עוסק סעיף 80 לחוק המקרקעין ב"שכירות שאינה טעונה רישום", ועל-כן מקבל דרישת ההשלמה ביטוי בדרך של קבלת המקרקעין. כך גם יש להבין את הוראת סעיף 12 לחוק המיטלטלין, המעניק עדיפות לקונה השני רק אם הושלמה העסקה לטובתו, על-ידי קבלת הזכות. בעוד שהסעיפים 99 ו- 80 לחוק המקרקעין דנים בזכויות מסוימות, מהווה סעיף 12 מסגרת כוללת למגוון בלתי מוגבל של זכויות, שעל דרכי הקנייתן יש ללמוד מתוך החוקים הדנים באותן זכויות. בענייננו - המקור לבחינה זו טמון בפקודת החברות. העברת מניה בחברה מיועדת להקנות לנעבר את הזכות להיות חבר בה על-ידי רישומו בפנקס החברים. כל עוד לא נרשם החבר בפנקס החברים, אין לראותו חבר בחברה, וממילא ברי שהעברת הזכות טרם הושלמה, ללא אישור החברה להעברת מניות אין תוקף להעברה, אך, מאידך גיסא, אין לראות באישור חזות הכול, לעניין בחינתן של הזכויות המנוגדות, ובוודאי אין בו כדי להשים את העסקה. גדר סמכותם ושיקול-דעתם של מנהלים בבואם לשקול בקשה להעברת מניות מצוי בתקנות החברה ובמקרה דנן, הייתה זו זכותה של הנהלת המערערת לא להעניק אישור נוסף, שאינו מתיישב עם האישור הקודם, כל עוד לא הוכרעו הזכויות המנוגדות לגופן, ולא עליה להחליט זכותו של מי עדיפה. משהוברר שהמשיבים 1-3 הם בעלי הזכות הוטלה על ההנהלה החובה לבחון בקשה לאישור ההעברה, לכשזו תבוא לפניה, ולהחליט בה על-פי הסמכות ושיקול הדעת המסורים לה – הערעור נדחה. 






















ה. חלוקה 
סעיפים 301-313 לחוק החברות 
1.  ע"א 226/85 שאשא חברה לניירות ערך והשקעות בע"מ נ' בנק אדנים למשכנתאות והלוואות בע"מ, פ"ד מב(1) 14

ס' 301 לחוק החברות קובע כי חברה רשאית לבצע חלוקה לפי הוראות פרק זה בלבד. עם הסתייגות- ואולם חברה רשאית להתחייב בתקנונה או בחוזה שלא לבצע חלוקה במגבלות נוספות על הוראות פרק זה. חלוקה בניגוד להוראות פרק זה היא החלוקה אסורה. מה המחוקק אומר ? שרק מה שהחוק אומר מותר לנו.ס' 301 לחוק החברות – אי התניה 
(א)חברה רשאית לבצע חלוקה לפי הוראות פרק זה בלבד; ואולם חברה רשאית להתחייב בתקנונה או בחוזה שלא לבצע חלוקה במגבלות נוספות על הוראות פרק זה.
(ב)חלוקה בניגוד להוראות פרק זה היא חלוקה אסורה.


 
כלומר, יכול להיות שהמחוקק מטיל את המגבלה הזו לא רק על חלוקת דיבידנדים – חלוקה מוגדרת כמתן דיבידנד או התחייבות לתת אותו במישרין או בעקיפין או רכישה. מה זה רכישה ? "חלוקה" – מתן דיבידנד או התחייבות לתיתו, במישרין או בעקיפין, וכן רכישה; ולענין זה, "רכישה" - רכישה או מתן מימון לרכישה, במישרין או בעקיפין, בידי חברה או בידי חברה בת שלה או בידי תאגיד אחר בשליטתה, של מניות החברה או של ניירות ערך שניתן להמירם למניות החברה או שניתן לממשם במניות החברה, או פדיון של ניירות ערך בני פדיון שהם חלק מהונה העצמי של החברה בהתאם לסעיף 312(ד), ולרבות התחייבות לעשיית כל אחד מאלה, והכל, ובלבד שהמוכר אינו החברה עצמה או תאגיד אחר בבעלותה המלאה של החברה; 



למה רכישה נכללת בהגדרת חלוקה ? נניח שמשקיע רוצה לקנות מניות בחברה, מה הוא עושה? הוא צריך כסף אבל אין לו, אז הוא הולך לחברה ומבקש ממנה כסף והחברה מלווה לו כסף לקנות מניה שלה (מתן מימון לרכישה). החברה אומרת לו שבתמורה להלוואה היא רוצה הבטחה בטוחה שהכסף הזה לא ילך לאיבוד אז הוא אומר לה שהבטוחה שהוא ייתן לה זה המניה שלה בחברה, מה התוצאה ? התוצאה היא שבעל מניות קנה מניה בחברה באמצעות הלוואה שהחברה נתנה לו והמניה שהוא קנה משמשת בטוחה לפירעון ההלוואה. אם הוא לא יפרע את ההלוואה המניה תחזור לחברה ואז הכסף בחברה יקטן, את ההלוואה היא לא קיבלה ואת המניה היא הנפיקה, יוצא שהיא קיבלה בחזרה מניה של עצמה  - החברה מראה שבנכסים כאילו יש לה שקל תמורת המניה שהיא מכרה ובהתחייבויות יש גם שקל כיוון שהיא נתנה הלוואה, אם הוא לא מחזיר את השקל אז במקום השקל תהיה המניה אבל המניה שווה פחות כי כל החברה שווה פחות כי הוא לא החזיר את ההלוואה. כלומר יש פה נכות בכך שהמניה לוקחת בחזרה את המניות של עצמה. משמע, שברגע שהחברה נותנת הלוואה למישהו לרכוש מניה זאת חלוקה ואז צריך לפעול לפי כללי החלוקה. אם החברה תמכור את המניה בשנית אז היא תחזור לנקודת המוצא אבל במצב הביניים שבין החזרת המניה מן החייב ועד למכירה השנייה יש נכות של החברה ופגיעה בעיקרון שימור ההון. אז כדי להתגבר על הבעיה הזו המחוקק יצר נוסחה שאנחנו מחלקים לארבעה שלבים ונקראת נוסחת החלוקה  :


1. השלב הראשון מגדיר את מהותה של החלוקה  - המחוקק מגדיר מהי חלוקה ומתוך ההגדרה אנחנו למדים שחלוקה זו כל פעולה שהתוצאה המעשית שלה היא הקטנת ההון העצמי של החברה. לדוגמא חלוקת דיבידנד לבעלי המניות אבל יכולה להיות גם הקצאת מניות או רכישת מניות של החברה, או רכישה עצמית של המניות של החברה. בעצם, המשמעות הממשית של חלוקה היא העברת עושר (נכסים או מזומנים) מהחברה למשקיעים שלה. העברת העושר הזו מתייחסת לשני סוגים של פעולות שהתוצאה שלהן בעצם היא החזר השקעה למשקיעים. סוג אחד זה חלוקת דיבידנדים והסוג השני הוא רכישה על ידי החברה של ניירות ערך שלה מידי המשקיעים או סיוע לפעולה כזו. 

2. השלב השני מגדיר את התוכן של החלוקה – אנחנו רואים שהחלוקה מוגדרת בחוק כמתן דיבידנד או התחייבות לתת אותו או רכישה. נתחיל מדיבידנד – דיבידנד בעצם הוא תוצאה של רווח שנצבר בחברה ומוקנה על ידה לבעלי המניות. איך מוגדר דיבידנד ? "כל נכס שניתן על ידי החברה לבעל המניה מכוח זכותו כבעל מניה בין שהוא מזומן ובין שאינו מזומן". משמעות הדבר היא שכל ערך שמוציאה החברה מהקופה ומעבירה אותו לבעל המניה נכלל במסגרת חלוקה. איך מתבצעת חלוקה? בין במזומן ובין בכל בדרך אחרת לרבות העברה או התחייבות להעברה ללא תמורה שוות ערך ולמעט מניות הטבה. כשאנחנו רואים את הגדרת הדיבידנד בס' 1 כאשר רשום "למעט חלוקת מניות הטבה" אנחנו למדים שחלוקת מניות הטבה היא לא חלוקת דיבידנד, כלומר חלוקת מניות הטבה לא צריכה לעבור את כל השלבים של חלוקה ויש לה את הכללים שלה. מהי רכישה? רכישה זו פעולה של קנייה מבעל המניות. מהן הפעולות המוגדרות במסגרת הרכישה ? רכישה, מתן מימון לרכישה במישרין או בעקיפין, התחייבות לרכישה או התחייבות למתן מימון לרכישה במישרין או בעקיפין. מי הם הגופים המבצעים את פעולת הרכישה? החברה עצמה, חברת בת של החברה או תאגיד אחר בשליטת החברה. 

3. השלב השלישי בנוסחה מגדיר את הגבולות של חלוקה מותרת – המחוקק קובע בסעיף 302 לחוק את תחומיה של החלוקה המותרת. החלוקה הזו כוללת שני תנאים מצטברים. ס' 302 (א) קובע – "חברה רשאית לבצע חלוקה מתוך רווחיה (להלן - מבחן הרווח), ובלבד שלא קיים חשש סביר שהחלוקה תמנע מן החברה את היכולת לעמוד בחבויותיה הקיימות והצפויות, בהגיע מועד קיומן (להלן - מבחן יכולת הפרעון)". כלומר, יש פה מבחן של שני תנאים מצטברים שרק בהתקיים שניהם נוכל לבצע חלוקה. התנאים הם- מבחן הרווח ומבחן יכולת הפירעון. נתחיל ממבחן הרווח – מבחן הרווח הוא מבחן מהותי שמדגיש את ההצטברות של יתרת עודפים או של קיום עודפים בשנתיים האחרונות. עודפים מוגדרים בחוק כסכומים שכלולים בהון העצמי של החברה ומקורם ברווח הנקי שלה כפי שנקבע בכללי החשבונאות המקובלים וכן סכומים אחרים שכלולים בהון העצמי שאינם הון מניות או פרמיה ונקבעו כעודפים. מה אומר בעצם הסעיף הזה של הגדרת עודפים ? הס' הזה אומר שיכולים להיות שני תנאים חלופיים לעודפים – הראשון הוא קיומם של יתרת עודפים. התנאי החלופי השני הוא קיומם של עודפים בשנתיים האחרונות טרם החלוקה. גם ברור לנו מעבר לשני התנאים החלופיים הללו שהון המניות או הפרמיה הוא לא עודפים, משמע שאת הפרמיה אי אפשר לראות בה עודף ולכן אי אפשר לחלק אותה כדיבידנד. נתחיל החלופה הראשונה שהיא יתרת העודפים, מבחן העודפים כפי שהוא קבוע בחלופה הראשונה מתנה את קיומם של העודפים בדיווח על פי דוחות חשבונאים מותאמים. כלומר, אם הדוח הכספי מראה יתרת עודפים סימן שיש יתרת דיבידנד. החלופה השנייה זה חלופה של עודפים שנצברו בשנתיים האחרונות וזה נקרא דיבידנד מזורז. ובכן, דיבידנד מזורז הוא דיבידנד שצפוי להיות מחולק על סמך עודפים שנצברו בשנתיים האחרונות. מהם קיומם של עודפים שנצברו בשנתיים האחרונות: מהם אותם רווחים שנצברו בשנתיים האחרונות? ראשית, העודפים הללו נקראים "דיבידנד מזורז". חלוקתו של הדיבידנד המזורז מתבצעת, למרות קיומה של יתרת הפסד במאזן, ובלבד שבחברה הצטבר רווח בשנתיים האחרונות. אם יש לה בשנתיים האחרונות רווח, וזה עולה מתוך המאזן, או במילים אחרות, אם ניתן להצביע על עליית ערך נכסי החברה בתקופת השנתיים- אזי, זו סיבה לאפשר חלוקת דיבידנדים. הנ"ל עולה מתוך סעיף 302(ב) שקובע שרווח הוא יתרת רווחים או עודפים בשנתיים האחרונות. בחלוקת דיבידנד מזורז החברה אומנם לא עומדת במבחן הרווח אבל היא צריכה לעמוד במבחן יכולת הפירעון על פי ס' 303 (א) שקובע כי - "בית המשפט רשאי, לבקשת חברה, לאשר לה לבצע חלוקה שלא מקיימת את מבחן הרווח, ובלבד ששוכנע שמתקיים מבחן יכולת הפירעון". כלומר אנחנו רואים שחברה יכולה לבצע חלוקה על פי דיבידנד מזורז אבל היא צריכה לעבור את כל השלבים של ס' 303. ס' 303 (ב) קובע כי - חברה תודיע לנושיה על הגשת בקשה לבית המשפט כאמור בסעיף קטן (א) באופן שיקבע השר. מי הם נושים? בד"כ ספקים ומחזיקי אג"ח. מחזיקי האג"ח הם לרוב המתנגדים.  ס' 303 (ג) אומר כי - נושה רשאי לפנות לבית המשפט ולהתנגד לבקשת החברה להתיר לה ביצוע חלוקה. ס' 303 (ד) אומר כי – בית המשפט רשאי, לאחר שנתן לנושים שהתנגדו הזדמנות להשמיע את טענותיהם, לאשר את בקשת החברה, כולה או חלקה, לדחותה או להתנות את אישורו בתנאים. כמובן שהשלבים הללו מצטברים. המבחן השני הוא מבחן יכולת הפירעון  המוגדר בחוק כך – "חברה רשאית לבצע חלוקה ובלבד שלא קיים חשש סביר שהחלוקה תמנע מן החברה את היכולת לעמוד בחבויותיה בהגיע מועד קיומן". משמעותו של המבחן היא ששום חברה לא תוכל לבצע חלוקה אם בעקבותיה היא תהפוך לחדלת פירעון. מבחן החוק בעצם משקף את מבחן כשרות הפירעון, כלומר, שתנאי לקיומה של חלוקה הוא קיומו של תזרים מזומנים עתידי שדרוש לחברה לפירעון התחייבויותיה. נשאלת השאלה מתי בוחנים את יכולת הפירעון או לגבי המועד של בחינת יכולת הפירעון והתשובה היא בעצם שהחוק לא מתנה את יכולת הפירעון במהלך העסקים הרגיל אלא הוא פורש את בחינת יכולתה של החברה לעמוד בחבויותיה על פני כל המצבים של דרישות הפירעון לרבות פעילות שלא במהלך העסקים הרגיל. מושג נוסף שיש לנו בהגדרה הזו זה חשש סביר, מה המשמעות של החשש הסביר הקיים בתוך מבחן יכולת הפירעון ? חשש סביר זה קריטריון של בחינה מראש של יכולת הפירעון לעומת בחינה בדיעבד. כלומר, רו"ח שיכתוב את חוות הדעת שלו צריך לכתוב שאין חשש סביר לפגיעה ביכולת הפירעון של החברה כי כל פעם שיהיה חשש סביר לפגיעה ביכולת הפירעון של החברה תימנע חלוקה. לסיכום, מבחן יכולת הפירעון בניגוד למבחן הרווח הוא תנאי הכרחי לחלוקה, שכן, לפעמים המחוקק במקרים חריגים מוכן לוותר על מבחן הרווח אך הוא לעולם לא יוותר על מבחן יכולת הפירעון. 
מהן התוצאות של חלוקה מותרת ? חלוקה מותרת כוללת כמובן חלוקת דיבידנדים ורכישה. החלוקה הזו צריכה להתקבל בדירקטוריון, ע"פ ס' 307 לחוק ההחלטה על חלוקה צריכה להתקבל בדירקטוריון, הסמכות להכריז על חלוקת דיבידנד מצויה בסעיף 92 לחוק והדירקטוריון לא יכול להאציל אותה למנהל הכללי. אבל אנחנו יכולים לראות בס' 307 שההחלטה על חלוקה יכולה להתקבל באחת משלושת הדרכים הבאות : א) ע"י האסיפה הכללית לאחר שתובא בפניה המלצת הדירקטוריון, כלומר, האסיפה רשאית לקבל את המלצת הדירקטוריון או להקטין את הסכום שהדירקטוריון המליץ אבל עליו אבל לא להגדיל. במידה ולא נתקבלה המלצת הדירקטוריון ההחלטה עלולה להיפסל כיוון וההחלטה של הדירקטוריון היא קוגנטית. ב) הדרך השנייה היא בדירקטוריון החברה לאחר שהאסיפה הכללית קבעה את סכום החלוקה המרבי. ג) בדרך אחר שנקבעה בתקנון ובלבד שניתנה הזדמנות נאותה לדירקטוריון לקבוע בטרם תבוצע החלוקה כי החלוקה איננה חלוקה אסורה. רמת החובה שיש לדירקטוריון לחברה היא החובה הכי גבוהה ולכן אנחנו רוצים שהם יקבלו את ההחלטה. (חובת אמונים וחובת זהירות). באופציה השלישית הדירקטוריון בעצם אמור לפעול כמי שמתריע מפני הסיכון של חלוקה אסורה.  מהן התוצאות של החלוקה המותרת בעצם ? הקטנת ההון העצמי של החברה באמצעות העברת מזומנים או נכסים בעין לבעלי המניות. חלוקה כוללת גם רכישה ולכן, כאשר מדובר בחלוקה שהיא רכישה התוצאות שלה מוסדרות בחוק. החוק אומר בסעיף 308 שאם החברה רכשה ברכישה חוזרת את המניות שלה הן הופכות למניות רדומות על פי סעיף 308 ומשמעות הדבר היא שבשלב שבו הן רדומות הן לא יכולות להקנות זכויות כלשהן כל עוד הן בבעלותם של החברה. השלכה נוספת במקרה שבו החברה רוכשת מניות היא שאם נרכשה מניה של חברה M בידי חברת בת המחוקק קובע בסעיף 309(ב) שמניה זו לא אמורה להקנות זכויות הצבעה כל עוד המניה היא בבעלות החברה הבת. כלומר, בכל מקרה שהחברה רוכשת את המניות שלה עצמה היא לא תוכל לממש את זכות ההצבעה עצמה כי אם הזכויות ישמרו אז בעלי החברה יהיו גם בעלי המניות האחרות בחברה וזה יכפיל את הכוח שלהם. למה חברה בעצם רוצה לקנות את המניות של עצמה ? שיקול ראשון נניח שערך המניות ירד אבל היא מאמינה במניות שלה אז היא קונה את המניות של עצמה ובכך היא מאותת לשוק שהם מאמינים במניות של עצמם. שיקול נוסף נניח שיש בחברה בעל שליטה והוא רוצה להיפטר מחלק מהמניות כי הוא צריף כסף נזיל אז הוא מארגן לעצמו שהחברה תקנה ממנו את המניות שלו. שיקול נוסף הוא שלפעמים החברה רוצה להיפטר ממיעוט כלשהו ואז היא מציעה לו לקנות את המניות שלו ברווח לפעמים המיעוט אפילו גורם לזה בכוונה על מנת שיקנו ממנו א המניות ברווח. 

השלב הרביעי בנוסחה  מגדיר את הסנקציות על חלוקה אסורה – ס' 310(א) לחוק אומר כדלקמן – "ביצעה חברה חלוקה אסורה, יהיה על בעל מניה להשיב לחברה את שקיבל, זולת אם לא ידע ולא היה עליו לדעת כי החלוקה שבוצעה אסורה".  ס' 310 (ב) אומר – "חזקה על בעל מניה בחברה ציבורית, שלא היה דירקטור, מנהל כללי או בעל השליטה בחברה במועד החלוקה, שלא ידע ולא היה עליו לדעת, כי חלוקה שבוצעה היא חלוקה אסורה". הסעיפים הללו משקפים לנו את הסנקציה המשפטית על פגיעה בעקרון שימור ההון. ס' 310 מטיל סנקציה משפטית על בעל מניות שקיבל כסף בחלוקת דיבידנדים אסורה. אבל, לבעל המניות הזה יש הגנות – ההגנה הראשונה "אם לא ידע ולא היה עליו לדעת הוא לא יצטרך להשיב את שקיבל". ההגנה השנייה היא בסעיף 310(ב) ובמסגרתה המחוקק מספק חזקה ומכוח החזקה הזו בעל מניה בחברה ציבורית שלא היה דירקטור/ מנהל כללי או בעל שליטה במועד החלוקה לא ידע לא היה עליו לדעת כי החלוקה שבוצעה היא חלוקה אסורה. החזקה הזו בעצם מעבירה את נטל הראיה מבעל המניה לחברה או למי שתובע כדי שיוכיחו את ההפך. יש לשים לב שהחזקה הזו מתקיימת רק בחברה ציבורית כיוון וחברה פרטית היא קטנה ואנחנו לא ניתן חזקה לדבר הזה. 
לגבי חלוקת דיבידנדים אסורה – מהן ההשלכות של חובת השבה במסגרת רכישה ? חובת ההשבה מכוח החברות לא מבטלת את העסקה וייתכן שבעל המניות לא יהיה מחויב להחזיר את המניות אלא רק את הפרשי התמורה בגין החלוקה האסורה. מה חלוקה כוללת ? 1. חלוקת דיבידנד: מוציאה כסף החוצה, אם זה חלוקה אסורה צריך להחזיר לדוג' להחזיר את המזומן. 2.רכישה: החברה קונה מניה מבעל המניות, היא מכניסה. בעל המניות נותן לה מניה. יכול להיות שהמזומן שהוא קיבל מהחברה לא מצדיקות את המניה עצמה. אם אנחנו מדברים על השבה אמיתית כאשר מדובר בחלוקה אסורה צריך להחזיר את המניה מדובר בבלגן מטורף. לכן, כנראה שהם לא יצטרכו לבצע השבה בעין אבל להחזיר את הצמדי ההפרשה והריבית. נדרש בשני המקרים, גם בחלוקת דיבידנד וגם ברכישה לעמוד במבחני החלוקה. 

מהי אחריות הדירקטורים על חלוקה אסורה? לפי ס' 311 לחוק אם בוצעה בחברה חלוקה אסורה אזי יראו את כל מי שהיה דירקטור במועד החלוקה כמי שהפר בכך את חובותיו לפי סעיפים 252, 253,254 לחברה, אלא אם כן הוכיח אחד מאלה:
1. שהתנגד לחלוקה האסורה ונקט את כל האמצעים הסבירים כדי למנוע את החלוקה האסורה .
2. שהסתמך בתו"ל הסתמכות סבירה על מידע שאילולא היה מטעה הייתה החלוקה מותרת.
3. שבנסיבות העניין לא ידע ולא היה עליו לדעת על החלוקה.

ניתן לראות שהמחוקק מגדיר לנו שביצוע של חלוקה אסורה יכול להוות או הפרה של חובת הזהירות של הדירקטור או הפרה של חובת האמונים. אבל, לדירקטורים יש גם הגנות, אנו רואים את ההגנות בס' 311 (שהוצגו לעיל). ההגנות הללו הן אלטרנטיביות, מספיק להוכיח אחד מהם. הגנה מאוד יעילה בשביל הדירקטור זה ס' 311(1) – שהתנגד לחלוקה אסורה ונקט את כל האמצעים הסבירים כדי למנוע אותה. ברגע שיש החלטה על חלוקה, הדירקטורים צריכים לקחת את כל החומר כלומר הדוחות הכספיים של החברה, דיווח של רו"ח ( ממש הכל!!) ולקבל החלטה על איך הוא מצביע. נניח שהדירקטור לא מסכים עם החלוקה, מה שאמור לקרות זה שהוא יצביע ויביע את דעתו בישיבת הדירקטוריון וכך אנשים אחרים יוכלו להיות מושפעים. האחרים שומעים את ההתנגדות של הדירקטור ומקבל החלטה בכל זאת לחלק, הדירקטור המתנגד צריך להקפיד שההתנגדות שלו תירשם כפי שהיא. משום שיש נטייה, אצל עורכי הפרוטוקולים לכתוב בקיצור ואז עלולים לפספס את שהדירקטור המתנגד אמר את התנגדותו. לכן, צריך לבדוק בצורה מאוד מוקפדת שיהיה כתוב בפרוטוקול את כל ההתנגדות שלו ואת התהליך של הדיון בקבלת ההחלטה, ואם כתוב שהוא הצביע נגד, הוא מוגן מפני תביעה עפ"י ס' 311 לחוק. 

פסיקה – 
ע"א 226/85 שאשא חברה לניירות ערך והשקעות בע"מ נ' בנק אדנים למשכנתאות והלוואות בע"מ, פ"ד מב(1) 14
עובדות : המשיבה 1 פרסמה תשקיף הכולל, בין היתר, הצעת זכויות שהופנתה לבעלי המניות הרגילות ולבעלי מניות היסוד וכן לבעלי מניות הבכורה, שימירו את מניותיהם למניות רגילות על-פי ההצעה הכלולה בתשקיף. המערערים, בעלי מניות בכורה, שלא המירו את מניותיהם, פנו לבית המשפט המחוזי בתביעה לקבל את ההטבה הגלומה בחלוקת הזכויות או לפיצוי בגובה שווי ההטבה בהסתמכם על תקנה מתקנון החברה, המתייחסת לחלוקת דיבידנד או הטבה. כמו כן עתרו המערערים לסעד על-פי סעד 235 לפקודת החברות [נוסח חדש], תשמ"ג-1983, לשם הסרת הקיפוח ועושק המיעוט, שיצרה, לטענתם, חלוקת הזכויות הנ"ל. בית המשפט המחוזי דחה את תביעתם. מכאן הערעור, שנסב על השאלות, אם יש לאפשר למערערים להגיש ראיה נוספת בערעור, אם הצעת הזכויות נכנסת לגדר המונח "הטבה" בתקנות החברה, ואם ראויים המערערים לסעד על-פי סעיף 235לפקודת החברות [נוסח חדש].
פסיקה : על-פי האמור בתקנות המשיבה 1, מועצת המנהלים לא הייתה רשאית לנהוג אחרת ולהציע את המניות החדשות גם למי שאינו זכאי לקבל הזמנות לאסיפות הכלליות של החברה. הקביעה, על פיה פעלה מועצת המנהלים בהתאם לתקנות, כשלעצמה, אין בה כדי להשמיט את הקרקע מתחת לתביעת עושק המיעוט. חשיבות גדולה יש לכלי שניתן בידי המיעוט בסעיף 235לפקודת החברות [נוסח חדש] דווקא בשעה שהרוב מפעיל את כוחו בהתאם לתקנות החברה אך עושה שימוש לרעה בכוח שהוענק לו, בנשלו את המיעוט מרכושו או בפועלו לרעת החברה. סעיף 235לפקודה מעניק לבית המשפט כוח להתערב באורח חסר תקדים בניהול ענייני החברה, בנותנו לו סמכות ליתן כל צו שייראה בעיניו בדבר נוהל עסקי החברה או בדבר רכישת מניותיו של המבקש על-ידי אחרים או על-ידי החברה. הסעיף מהווה חריג לכלל יסוד בדיני חברות, שעל פיו, אף שהחברה היא אישיות משפטית, הקיימת ופועלת מפי החוק, אין החוק תובע לעצמו אפוטרופסות מתמדת על ענייני החברה, והוא משאיר את הניהול הפנימי למומחים (המנהלים) או למעונינים הישירים (בעלי המניות) . בית המשפט יתערב בהתקיים נסיבות חמורות, המצדיקות הגבלת כוחו של הרוב. העותר לסעד על-פי סעיף 235(א) לפקודת החברות [נוסח חדש] צריך להוכיח, בנוסף לאלמנט הנזק, גם כי פעולת החברה לקתה בחוסר תום-לב או במירמה ונעשתה שלא לטובת החברה.
פס"ד יהונתן צבי – חלוקה אסורה.
פס"ד מזון – מניות הטבה. 

דף הוראה מס' 12 – הקניין במניות
קניין במניות 
הנושא הזה עוסק בהתמודדות של החוק בקניין של המניות. תחילה נתחיל מן ההגדרות – 
"בעל מניה" – ס' 176-177 – הסעיפים הנ"ל מראים לנו את ההבחנה בין בעל מניה בחברה פרטית לבעל מניה בחברה ציבורית . בעל מניה בחברה פרטית (תיקון מס' 28) תשע"ו-2016
176. בעל מניה בחברה פרטית הוא מי שרשום ככזה במרשם בעלי המניות.
בעל מניה בחברה ציבורית (תיקון מס' 28) תשע"ו-2016
177. בעל מניה בחברה ציבורית הוא כל אחד מאלה:
(1)  מי שלזכותו רשומה אצל חבר בורסה מניה ואותה מניה נכללת בין המניות הרשומות במרשם בעלי המניות על שם חברה לרישומים;
(2)  מי שרשום כבעל מניה במרשם בעלי המניות;



** מהי חברה לרישומים ? הסבר שהוא לא למבחן! כאשר מוכרים מניות בבורסה הפעולה של ההנפקה הראשונית וגם המסחר המשני כלומר מכירת מניות מקונה למוכר של מניות הן פעולות מאוד מהירות ונעשות אלפי פעולות כאלו כל יום. אם עושים אלפי פעולות כאלה כל יום יש בעיה לרשום אותן אז מה עשו? כל חבר בורסה הקים על ידו חברה לרישומים והחברה לרישומים מקבלת את ההוראות של הקנייה והמכירה של המניות של החברות שנסחרות. החברות שנסחרות בבורסה יש להן מניות והמניות הללו נקנו על ידי החברה לרישומים והחברה לרישומים היא זו שעושה את הקניה והמכירה של המניות. בסוף היום החברה לרישומים מקזזת את הפקודות של הקניה עם פקודות המכירה ואת ההפרש היא נותנת לחברה שהנפיקה מניות. זה הרעיון של החברה לרישומים – זה לא לבחינה. לכן כאשר קונים דרך הבנק מניה בבורסה לא רואים את זה בספרים של בנק לאומי ולכן לבנק לאומי יש חברה לרישומים, החברה לרישומים מקבלת פקודות קניה ומכירה של המניות שנקנות ונמכרות בסוף היום יש התקזזות וההתקזזות הזאת גורמת לכך שאת היתרה כותבים כיתרת זכות בספרים של בנק לאומי. 
"תעודה מניה" – ע"פ ס' 178 בעל מניה שרשום במרשם בעלי מניות זכאי לקבל מהחברה תעודה המעידה על בעלותו במניה. תעודת מניה
178. (א) בעל מניה שרשום במרשם בעלי המניות זכאי לקבל מהחברה תעודה המעידה על בעלותו במניה.
          (ב)  חברה לרישומים זכאית לקבל מהחברה תעודה המעידה על מספר המניות וסוג המניות הרשומות על שמה במרשם בעלי המניות.



כלומר, כל מי שהוא בעל במניה זכאי לקבל מסמך בכתב שהיא ההוכחה הטובה ביותר להחזקתו במניה. כשיש מסחר בבורסה ההודעה היא במייל אבל בכל אופן עדיין יש את האפשרות לקבל תעודה וזו ההוכחה הכי טובה. סעיף 179 בוטל והנושא של שטר מניה בוטל ויש לנו רק את ההבחנה בין מניה על שם לבין תעודת מניה שהיא מראה את הבעלות של בעל המניה בה. 
"מרשם בעלי מניות"– המרשם הזה הוא בעצם פנקס בעלי מניות וזה קבוע בס' 127. למה זה חשוב לנו? מכיוון שמרשם בעלי המניות מהווה בעצם ראיה לכאורה לבעלות של בעל המניה במניה. ואת זה אנחנו רואים בס' 133 שקובע שמרשם בעלי מניות יהיה ראיה לכאורה לנכונות המרשם בו. למה חשוב לנו לדעת מי הם בעלי המניות? קודם כל אם רוצים לכנס אסיפה כללית אז יש לדעת למי לפנות. סיבה נוספת נניח ורוצים להשקיע בחברה רוצים לבדוק מי יהיו השותפים שלנו בחברה יכול להיות שלא נרצה חלק מן השותפים ונוכל לנקוט באחת משתי אסטרטגיות – 1) להימנע מלהשקיע, 2) להשתלט על החברה ולדחוק החוצה את השותפים שאנחנו לא אוהבים בכל מיני דרכים (הצעת רכש למשל). סיבה שלישית למשל היא נושה שרוצה להלוות לחברה וברגע שחברה רוצה ללוות כסף והנושה קודם כל יסתכל על הדוחות הכספיים אבל בשלב השני הוא ירצה לדעת מי הם בעלי המניות בחברה כי יכול להיות שהוא יבקש ערבות אישית מחלק מבעלי המניות כי הם בעצם השותפים בחברה וקובעים את האסטרטגיה של החברה ואת ההחלטות הדרמטיות בחברה ואת הזהות של בעלי המניות נמצא במרשם בעלי המניות. מרשם בעלי מניות
127. חברה תנהל מרשם בעלי מניות.
מרשם בעלי המניות כראיה
133. (א) מרשם בעלי המניות יהיה ראיה לכאורה לנכונות הרשום בו.
          (ב)  במקרה של סתירה בין הרשום במרשם בעלי המניות לבין תעודת מניה, ערכו הראייתי של מרשם בעלי המניות עדיף על ערכה הראייתי של תעודת המניה.



איך אנחנו קונים מניה ? אנחנו קונים מניה במספר דרכים : 
1. רכישה רצונית – 
1.  חתימה על תקנון ברכישת מניות במהלך הקמת החברה. 
2. רכישה רצונית מהחברה באמצעות הקצאת מניות – החברה כבר קיימת והיא רוצה להנפיק מניות חדשות, הפעולה של מכירת המניות החדשות נקראת הקצאת מניות וזה מצב שבו החברה לוקחת מניות שהיו לה במלאי ומקצה אותן לבעל מניות ספציפי. 
3. מימוש ניירות ערך מסוג אופציות לרכישת מניות – **לא לבחינה – יש דבר הנקרא ניירות ערך שניתן להמיר אותם במניות. רוכשים נייר ערך שנקרא אופציה במחיר מסוים והאופציה מגלמת בתוכה את הזכות להמיר את האופציה למניה במחיר נקוב. ברגע שהאופציה הופעלה הנושה הוא בעל מניות.

2. בהעברה – רכישת מניות שלא מן החברה עצמה אלא מבעל מניות אחר שמוכר את המניה שלו וזה יכול להתבצע גם בחברה פרטית וגם בציבורית. לאדם יש מניות והוא מוכר אותם לאדם אחר ואז האדם האחר הופך להיות בעל מניות והמוכר מפסיק להיות בעל מניות. 

3. פעולה בהתאם לחוק – קבלת מניות מכוח ירושה או מתנה. 

כוחם של הדירקטורים להקצות מניות – 
בעלות במניה נרכשת באחת משלושת הדרכים (רכישה רצונית, העברה, פעולה בהתאם לחוק). ברכישה רצונית הדרך הבעייתית לכאורה היא הדרך של הקצאת מניות כי ברגע שחברה קמה ומחלקת מניות למייסדים שלה אין בעיה עם זה הקטע הבעייתי הוא כאשר חברה כבר קיימת והיא צריכה למכור מניות למשקיעים חדשים וברגע שהיא עושה את זה יכול להיות כאן כוח לדירקטורים להשפיע על יחסי הכוחות בחברה שכן, באמצעות הקצאת המניות הדירקטורים שואבים את הכוח להשפיע על יחסי הכוחות בחברה. החוק בעניין הזה מצוי בס' 92(9) הקובע כי הדירקטוריון רשאי להקצות מניות וניירות ערך המירים למניות עד גבול הון המניות הרשום.  לדוג' נניח ויש שתי קבוצות בחברה – קבוצה א' יש לה 40% מהון המניות המונפק וקבוצה ב' יש לה 30% מהון המניות המונפק. החברה זקוקה להון נוסף והיא גם החליטה שהיא תקצה מניות חדשות מדובר בחברה פרטית. אנחנו יודעים שהדירקטוריון הוא בקשרים טובים עם קבוצה ב' של ה30%. הדירקטוריון מנפיק מניות ומקצה אותן לקבוצה ב'. התוצאה היא שקבוצה ב' הפכה להיות ממיעוט לרוב ובעלת שליטה בחברה. כמובן שקבוצה א' מתקוממת והיא באה לבימ"ש וטוענת כי זה לא יכול להיות שהדירקטוריון יחליט ויקבע מי יהיה פה בעל השליטה בחברה. יבוא הדירקטוריון ויטען שהן חשבו באמת לטובת החברה שקבוצה ב' צריכה להיות בעלת השליטה כי היא פועלת יותר טוב לטובת החברה. אמר בימ"ש בפס"ד הווארד סמית נגד אמפול כי הדירקטוריון לא יקבע את יחסי הכוחות בחברה ואסור לו. לכן, הוא ביטל את ההקצאה. שכן, נאמר בפס"ד מפורשות שהדירקטוריון לא יכול לשלוט על האופי של בעלי השליטה בחברה כי זה לא המנדט שלהם. לדוג' פס"ד גליקמן נ' ברקאי – פס"ד הזה עוסק שוב בנושא של הגדלת הון באמצעות הנפקת מניות. הדירקטוריון שהיה מטעם קבוצת הרוב הנפיק מניות חדשות במחיר שהוא אינו הערך הריאלי שלהם, הציע אותם לכולם אבל המיעוט לא היה כדאי לו לרכוש את המניות כי לא יצא לו שום דבר מן המניות הללו, הציעו לו את המניות יחסית לחלק שלו ומכיוון שהוא היה מיעוט והוא לא עבד בחברה ולא חילקו דיבידנדים לא היה לו שום תשואה מן ההשתתפות שלו בחברה ולא היה כדאי לו לקנות מניות ויצא שהמיעוט דולל עוד יותר והרוב התחזק יותר. הלך המיעוט לבימ"ש ואמר שלפחות היו מנפיקים את המניות בערך ריאלי ולא במחיר נקוב. בימ"ש קבע שיש לבטל את ההקצאה הזו כי לדירקטוריון אסור לשלוט על יחסי הכוחות בחברה. פס"ד נוסף העוסק בהקצאת מניות הוא פס"ד עופר אבי דב נ' סטארט קומרשל – מדובר פה בחברה שחתמה על הסכם עם "מתווך" של רכישת מניות. החברה הייתה חברת היי-טק ורצתה לגייס משקיעים ולכן היא חתמה איתו על הסכם וע"פ ההסכם היא התחייבה לשלם לו דמי תיווך בסך של 10% מכל השקעה שהוא יביא לחברה. כדי לתת מינימום מסוים נקבע עוד בהסכם כי המתווך יקבל במידה ותבוצע העסקה גם 500 מניות של החברה המהוות אחוז אחד מכל המניות ללא תשלום וזהו הסעיף הבעייתי.  השאיפה שלהם הייתה לגייס 100,000$ , המתווך הצליח להביא השקעה של 10,000$. בא המתווך ואמר שמגיע לו מניות בטענה כי אמנם הוא לא הצליח להביא 100,000 $ אבל הוא הצליח להביא 10,000$ ולכן מגיע לו לקבל 500 מניות. לא רק זה אלא שהחברה שלחה דיווח לרשם החברות ועל פיו הוא הופיע כבעלים של 500 מניות, החברה עשתה את זה כדי לכאורה להראות למשקיעים שיש תנועות של השקעה (כלומר יצרה מצג שווא) אז המתווך בא ואמר עכשיו תתני לי את המניות כי הוא גם הביא את ההשקעה והוא גם רשום כבעלים של 500 מניות וע"פ ההסכם מגיע לו לקבל את המניות. החברה סירבה לתת לו והעניין הגיע לבימ"ש שם נקבע כי החברה צודקת. בימ"ש שמע את העדויות של שני בעלי הדין והנציג של החברה אמרה שמילא והוא היה מביא סכום של קרוב ל100,000$ הוא היה מקבל את המניות אבל הוא הביא סה"כ 10,000$ ובגלל שהמניות תומחרו ב20 $ אז כאילו שעל השקעה של 10,000$ המתווך יקבל מניות בשווי של 10,000 $. כלומר, המתווך מבקש לקבל מניות שוות ערך לכמות המניות שיקבל המשקיע שכן, תמורת 10,000 $ הוא מבקש 500 מניות – 10,000$ חלקי 500 מניות  = מניה בשווי 20$ וכמובן שמתווך לא אמור לקבל את אותן כמויות המניות שמקבל המשקיע ששם את הכסף עצמו ואז החברה תהיה בהפסד והוא יהיה ברווח ענק. לכן, בימ"ש אמר שהוא לא זכאי לקבל את המניות ויש למחוק אותו מן המרשם ובגלל שהחברה עשתה מצג שווא על אף שהיא זכתה במשפט היא לא תקבל החזר הוצאות. ס' 133 לחוק קובע כי מרשם בעלי מניות יהיה ראיה לכאורה לנכונות האמור בו. בס' 133(ב) כתוב כי במקרה של סתירה בין הרשום במרשם בעלי מניות לבין תעודת מניה ערכה הראייתי של מרשם בעלי המניות עדיף על ערכה הראייתי של תעודת אבל עדיין בגדר ראיה לכאורה ובמקרה דנן הרישום במרשם בעלי המניות לא משקף בפועל את הבעלות האמיתית של המתווך במניות. על סמך מה בימ"ש קבע את קביעתו – הוא אומר שבמבוא להסכם התיווך רשום "הואיל והחברה מעוניינת במכירה של 10% ממניותיה". כלומר, 10% ממניותיה זה 100,000$ ועל סמך זה הם אמרו שברור שהחברה הייתה מעוניינת לתת לו מניות על השקעה של 100,000$ אבל לא על השקעה של 10,000$ כפי שקרה. הייתה להם כאן בעיית ניסוח של ההסכם אין ספק, שכן, אם הם היו כותבים בהסכם מה שהם כתבו במבוא לא הייתה מתעוררת כאן הבעיה המשפטית. 
פעולות ההקצאה – 
הקצאת מניות נעשית ע"י הדירקטורים וזו פעולה משפטית המחייבת את החברה. הדירקטורים חייבים לפעול במסגרת סמכותם וכל פעולה שביצעו שחרגה מסמכות יש לה עלויות ישירות לדירקטורים. יש לה גם עלויות לחברה. אם נעשתה הקצאת מניות ללא סמכות אנחנו נכנסים למסגרת סעיפים – 56 ו-55 לחוק החברות. אם הדירקטורים הקצו מניות וצד שלישי לא ידע ואו לא היה עליו לדעת על החריגה מסמכות ההקצאה התוצאה היא שההקצאה כלפי אותו בעל מניות תקפה. לעומת זאת, אם צד שלישי ידע או היה עליו לדעת על הפעולה החריגה התוצאה היא שההקצאה לא תקפה. 
עבירות המניות וההגבלה על עבירות המניות – 
בעצם עבירות מניות זה אחד מן היתרונות החשובים של המניה ואנחנו מתנהגים למניה כמו בעצם לכסף. מכיוון שהמניה היא מאוד עבירה אנחנו צריכים לפעול בהתאם לאופי של העבירות של המניה. אבל, חברה פרטית יש לה מגבלות על העבירות של המניות. כעת ניגש לחוק בעניין הזה  - ס' 293 קובע כי חזקה על כל נייר ערך שהוא ניתן להעברה אבל ע"פ ס' 294 חברה רשאית לקבוע בתקנון הוראה שמגבילה את העבירות של המניות בתנאים שתקבע בתקנון. הגבלת העבירות הזו בעצם מתרחשת בדרך כלל בחברות הפרטיות כי זה אחד מן המאפיינים של חברה פרטית שהיא מגבילה את עבירות המניות שלה. האם ניתן לשלול לגמרי את הגבלת העבירות של המניה ? בפס"ד ברדיגו נאמר בצורה מפורשת שניתן עקרונית לשלול עבירות מניה וחיי בעליה כאשר היא חדלה להתקיים במותו של בעל המניה. כלומר, ניתן בהחלט להגביל עבירות של מניה. 
מהן הצורות של הגבלת עבירות –
1. הגבלת עבירות על חלק ממניה – ע"פ ס' 295 לחוק אין להעביר חלק ממניה. 
2. זכות מצרנות / זכות סירוב ראשונה – זוהי זכות המצרה את זכותו של בעל מניה להעביר את מניותיו. למה אנחנו רוצים להגביל את העבירות של המניה? סיבה אחת היא ע"מ להגן על האופי האינטימי של החברה למשל בחברה שהיא מעין שותפות ואז כולם רוצים לשלוט על האופי של השותפים שלהם ולכן הם לא יאפשרו לכל אחד והשותפים להעביר מניות לכל מי שהוא רוצה. אלא אם הוא רוצה למכור את המניות הוא צריך להציע לשות' את המניות כדי להמשיך לשמור על האופי האינטימי של החברה. סיבה נוספת יכולה להיות כדי למנוע דילול שכן, ברגע שמעבירים מניות אז יכול להיות שחלק מסוים ידולל ולכן אם אנחנו מגבילים את העבירות בזכות מצרנות / סירוב ראשונה ורק אם המוצע הראשון לא רוצה לקנות אותן אז המוכר רשאי למכור אותן לאחר. הדילול יקרה למשל בהנפקת מניות חדשה שיכול להיות מצב שתבצע פעולה שתשפיע על הנושא של הדילול. 
פס"ד העוסק בעבירות המניות וזכות סירוב ראשונים הוא  פס"ד בן חור לסחר ושירותים נ' שילר – מדובר בחברה שהייתה בפירוק והמניות לא היו שוות יותר מידי ואז בא משקיע שהסכים לרכוש את המניות למרות שהן לא שוות יותר מידי בידיעתם של כל השותפים בחברה. לאחר הקנייה ערך המניות עלה והשותפים באו ואמרו שהם מתנגדים למכירה הזו כיוון והם השותפים והגיעה להם זכות סירוב ראשונים. בפס"ד הזה אנחנו רואים שבימ"ש אומר מפורשות כי כאשר בעל מניות קיים יוצר מצב שהוא לא מתנגד להעברת המניות לצד שלישי ואותו צד שלישי השקיע בחברה על סמך הידיעה שהוא עומד לרכוש את המניות לא יכול אותו בעל מניות נוכחי פתאום להתחרט ולומר כי הוא מתנגד להעברה והוא רוצה לקנות את המניות. כלומר, יש גם מגבלה על המגבלה של העברת המניות. 


נושא 8 בסילבוס -  מבנה ומשטר בחברה וחלוקת סמכויות בין האורגנים – שלוב בנושאים הראשונים שנלמדו
 בסילבוס - דירקטורים ונושאי משרה
פרק א - מינוי, כשירות, התפטרות ופיטורין – שלוב למעלה
פרק ב' - חיוב החברה על ידי נושאי המשרה ואחריותם האישית – שלוב למעלה                                                 

פרק ג' - חובות נושאי משרה: חובת זהירות, חובת אימונים, ביטוח ושיפוי  
סעיפים 252-267 לחוק החברות 
1.  ע"א 10362/03 א. ברזני שירותים ועסקאות בע"מ נ' אחים בן רחמים (צפון) בע"מ (מאגר נבו)
2.  ע"א אברהם גרינפלד נ' שמעון לסר, תק-על 2006(4), 4012
3.  ע"א 407/89 צוק אור בע"מ נ' קאר סקיוריטי בע"מ, פ"ד מח(5) 661
4.  ע"א 917/79 קוסוי נ' בנק פויכטונגר, פ"ד לח(3) 253
5.  ע"א 725/78 בריטיש קנדיאן בילדרס בע"מ נ' אורן, פ"ד לה(4) 253
                               
דף הוראה מס' 13 – חובות נושאי משרה
המנהלים שמנהלים את החברה נקראים נושאי משרה ועכשיו אנחנו הולכים לדבר איך החוק רואה את האחריות של נושאי המשרה. חוק החברות מטיל אחריות על נושאי המשרה וזאת בסעיפים – 252 ואילך. האחריות שמוטלת על נושאי המשרה מחולקת לשני סוגים של חובות : חובת זהירות וחובת אמונים. 
חובת הזהירות והמיומנות – 
ביסוד חוק החברות עומדת הפילוסופיה של בעיית הנציג: חשש שהדירקטורים או ההנהלה לא יפעלו לטובת החברה או רק עבורה. מספר סיבות:  מנהל בעל מומחיות וזמן לעומת בעלי המניות חסרי מומחיות וזמן אשר חפצים לפזר השקעות. לבעלי המניות אין מידע והם תלויים בדירקטוריון. הנחה זו מזמינה השערה כאילו יש חשש מתמיד לשימוש לרעה במבנה החברה שעלול לפגוע בסופו של דבר ברווחה המצרפית.  מסקנה מתוך הנחה זו: יש לפעול כל העת למזעור הסכנה.
קיומה של חובת זהירות הוכר בפקודת החברות ואחר כך בחוק החברות והוגדר כדלקמן:
חובת הזהירות עוסקת במקצועיות ובמיומנות של נושא המשרה – ס' 252 קובע שנושא משרה חב כלפי החברה חובת זהירות כאמור בסעיפים 35+36 לפקודת הנזיקין (עוולת הרשלנות).ס' 252(ב) קובע שאין בהוראת ס"ק (א) כדי למנוע קיומה של חובת זהירות של נושא משרה כלפי אדם אחר. חובת זהירות
252. (א) נושא משרה חב כלפי החברה חובת זהירות כאמור בסעיפים 35 ו-36 לפקודת הנזיקין [נוסח חדש].
          (ב)  אין בהוראת סעיף קטן (א) כדי למנוע קיומה של חובת זהירות של נושא משרה כלפי אדם אחר.



ס' 253 מגדיר לנו מהם אמצעי הזהירות ורמת המיומנות שמחובתו של נושא המשרה לנקוט. ס' 253 קובע כי נושא משרה יפעל ברמת מיומנות שבה היה פועל נושא משרה סביר באותה עמדה ובאתן נסיבות ובכלל זה ינקוט, בשים לב לנסיבות העניין אמצעים סבירים לקבלת מידע הנוגע לכדאיות העסקית של פעולה המובאת לאישורו או של פעולה הנעשית על ידו בתוקף תפקידו, לקבלת כל מידע אחר שיש לו חשיבות לעניין פעולות כאמור. בעצם, הסעיף הזה מגדיר לנו מה החובה של הדירקטור, נושא המשרה והמנהל במסלול של המקצועיות. כלומר, כאשר מנהל בחברה פועל הוא חייב לנקוט כמובן בגישה מקצועית לקבל החלטות מיומנות ע"פ רמת המיומנות של נושא משרה במעמדו. אמצעי זהירות ורמת מיומנות
253. נושא משרה יפעל ברמת מיומנות שבה היה פועל נושא משרה סביר, באותה עמדה ובאותן נסיבות, ובכלל זה ינקוט, בשים לב לנסיבות הענין, אמצעים סבירים לקבלת מידע הנוגע לכדאיות העסקית של פעולה המובאת לאישורו או של פעולה הנעשית על ידיו בתוקף תפקידו, ולקבלת כל מידע אחר שיש לו חשיבות לענין פעולות כאמור.



חובת הזהירות מגדירה כללים להתנהגות ראויה בין בני אדם שהדין מייחס להם יחסי רעות. חובת הזהירות המוגדרת כחובה לנקוט את כל האמצעים שאדם סביר היה נוקט בנסיבות, והיא התפרשה בפסיקה בישראל כמורכבת משתי חובות משנה. אלה יוצרות תמונה שלמה אחת של מערכת כללים הגלומה במושג המסגרת של חובת הזהירות. שתי חובות המשנה הן חובת זהירות מושגית וחובת זהירות קונקרטית.

יישום החובה מתעורר רק כאשר קיים נזק. למעשה זוהי בדיקה דו שלבית:
1. חובת מיומנות: מקבלת היבט אישי ומפורט כאשר היא מיוחסת לבעל מקצוע ומוגדרת כחובת המיומנות.  בהתאם לסעיף 35 משמעותה של חובה זו היא כי יש להשתמש במידת זהירות ומיומנות שאדם סביר, נבון וכשיר לפעול באותו משלח יד היה משתמש או נוקט באותן נסיבות.  חובת המיומנות היא למעשה דירוג מפורט ומיוחד יותר של חובת הזהירות כל אימת שמדובר בבעל משלח יד.

2. אמת המידה שעל פיה ניבחן את התנהגות נושא המשרה תלויה בשאלה האם ניהול החברה הוא משלח יד שהעוסק בו ייבדק לפי דפוסי חובת המיומנות?  כלומר, יש להכיר במהפכה שעברה משרת הדירקטור עקב השינוי בתפיסה באשר למעמדו ולמהות תפקידו. השינוי בתפיסת מעמד נושא המשרה הוא חלק בתהליך הפרדה בין הרובד המנהל את החברה בפועל ובין הרובד המקבל החלטות עקרוניות.  כל סוג של דירקטור או נושא משרת ניהול הוא בבחינת משלח יד במשמעות סעיף 35 לפקודת הנזיקין. לכל סוג מאפיינים משלו ובהתאם להם יש לבחון את מידת המיומנות המיוחסת. 

חובות מיומנות המוטלות על נושא משרה:
א. חובת מנהל כללי - ניהול שוטף של עניני החברה
ב. חובת נושאי משרה לפעול על פי ההוראות של הדירקטוריון, המנהל הכללי 
ג. קידום עניניה של החברה
ד. לפעול במסגרת המטרות 



התכונות של המושג "לפעול במיומנות" : 
1. המנהל צריך לפעול במסגרת סמכותו -  הסמכויות של המנהל מוגדרות או בס' 92 לחוק או 112 לחוק, או 120 לחוק או 55 לחוק. כל אחד מן הסעיפים הללו מגדיר לנו את המסגרת של הפעילות של ההרשאה ושל הסמכות של המנהל. מי שלא פועל בסמכות שלו חורג מגדר סמכותו.
2. [bookmark: _GoBack]המנהל צריך לפעול במקצועיות – לאסוף מידע ולהתנהל ולקבל החלטות ע"פ רמה של מנהל סביר בתפקידו. למשל, אם אנחנו מדברים על דירקטור שהוא נושא משרה שלא ברמה של ניהול שוטף אז הציפיות שלנו מדירקטורים הם שהם יהיו נוכחים בישיבות ושהם יאספו את המידע הטוב ביותר כדי לקבל את ההחלטה הנכונה. כמובן, שאותם דירקטורים מגיעים כבר לדירקטוריון עם רמת ידע מסוימת (לפחות חלק מהם חייבים להיות בעלי מומחיות חשבונאית ופיננסית). לדוגמא גדליה בינדר ואח' נ' כונס הנכסים הרשמי בתפקידו כמפרק בנק צפון אמריקה - הדירקטורים צריכים להגיע לישיבות-   מדובר בבנק צפון אמריקה שכמובן כמו לכל חברה עסקית היה לו דירקטוריון והוא היה אמור להתכנס פעם בחודש או 6 שבועות ע"מ לפקח על הפעילות של הניהול השוטף. הדירקטוריון הזה היה מורכב מאנשים מפורסמים בעלי מעמד עולמי כמו למשל הבנים של גאון שהיה מיליארדר שוויצרי או המשפחה של נקש מיליארדר אמריקאי והם בכלל לא הגיעו לישיבות הדירקטוריון. התוצאה הייתה שבישיבות הדירקטוריון מי שהיה זה המנכ"ל של הבנק שנכח שם "אקס – אופיציו" (מכוח התפקיד). בישיבות הדירקטוריון היו נוכחים – המנכ"ל, יו"ר הדירקטוריון והחשב. מסתבר שהנהלת הבנק (העוסקים בניהול השוטף) מעלו בבנק ולקחו כספים לכיסם. בגלל שלא היה דירקטוריון אמיתי שיפקח עליהם הדבר לא התגלה ואז בשלב מסוים זה התגלה על ידי בנק ישראל ובנק צפון אמריקה התמוטט. הוגשה תביעה ע"י המפרק נגד אותם דירקטורים בעילה מאוד פשוטה – הפרת חובת הזהירות והמיומנות. הם בעצם הפרו את החובה הכי בסיסית שהיא הגעה לישיבות. הרי ברור שאם הם היו מגיעים לישיבות ובודקים את הדוחות הכספיים זה היה אמור היה להתגלות בשלב מסוים. בגלל שהם לא הגיעו לישיבות המעילה לא התגלתה והבנק התמוטט. זה בעצם פס"ד הראשון ששם אנחנו רואים שבימ"ש משנה את חשיבתו – עד אותו רגע אנשים חשבו שישיבות דירקטוריון זה מן מפגש חברתי ובפס"ד זו הייתה הפעם הראשונה שבימ"ש אמר שהדירקטורים צריכים להגיע לישיבות, לקרוא את הדוחות הכספיים ולהפעיל את המיומנות שלהם כדי לראות מה משתקף מן הדוחות האלה. התוצאה הייתה שהטילו עליהם חובות בעשות מיליוני שקלים – הם ניסו להפעיל את הביטוח אך זה לא עזר להם. הם הגיעו לעליון וגם שם הגיעו למסקנה שהם הפרו את חובת הזהירות והמיומנות שלהם ולכן הם יצטרכו לפצות את קופת הפירוק בעשרות מיליוני שקלים. הפס"ד ניתן ב-14 שנים ופרופ' הדרה אומרת שזה בגלל שהיה להם מאוד קשה להטיל כאלה פיצויים על אנשים שהם כביכול נורמטיביים ולא פושעים.
 פס"ד נוסף וחדש בהרבה שעוסק בהפרת חובת הזהירות והמיומנות נקרא פס"ד קליר נגד כונס נכסים רשמי תל אביב ואח'  (פס"ד מחוזי 2015 ) – מדובר כאן בחברה בפירוק, מפרק החברה הגיש בקשה להטיל חבות על דירקטורים שאישרו את חלוקת הדיבידנדים בעילה של חלוקה אסורה. החברה בפירוק הייתה חברה ציבורית שעסקה בביצוע פרויקטים לתחבורה. היא הייתה בבעלותם של שניים ובשלב מסוים היא הונפקה לציבור. אחרי ההנפקה לציבור היא ביקשה לעשות חלוקת דיבידנדים והדירקטוריון של החברה קיבל 3 החלטות לחלוקת דיבידנדים. התעוררה השאלה האם חלוקת הדיבידנדים נעשתה במסגרת ועל פי המבחן הכפול של חוק החברות. כלומר, מבחן הרווח ומבחן יכולת הפירעון. מי שאמור לפקח על החלוקה התקינה והראויה של הדיבידנדים אלו הם הדירקטורים וכך באמת אומר שם בימ"ש – הדירקטורים הם שומרי הסף שתפקידם להגן על הנושים מפני רצונם הטבעי של בעלי המניות לקבל דיבידנד גם אם חלוקת הדיבידנד עלולה לפגוע בסופו של דבר בנושים. נכון אומר בימ"ש יש לזכור שהדירקטורים מונו לתפקידם על ידי בעלי המניות וקיים חשש שמכוח מצב הדברים הזה הם יבקשו לגמול לבעלי המניות שמינו אותם לתפקידם (ראו עניין אלוביץ). לכן, הדין מטיל עליהם חבות אישית במקרה שלא ביצעו את תפקידם כהלכה. צריך לדעת שמבחן יכולת הפירעון הוא מבחן הסתברותי שאיננו דורש ודאות או חשש ברמה של קרוב לוודאי ודי בקיומו של חשש סביר בדבר יכולת העמידה לחבויות על מנת שהחלוקה תהיה אסורה. הדירקטור חייב לנקוט בכל האמצעים שהוא יכול כדי לקבל מידע בנוגע לכדאיות של חלוקת הדיבידנדים וגם נדרש להיות מיומן ובעל כישורים כדי להחליט האם יש לנו פה חלוקה תקינה או לא. ובכן, מהפרוטוקולים של הישיבות עולה שהדירקטורים לא דנו במבחני יכול הפירעון אלא שגם התכחשו לצורך בקיומם של מבחנים אלו. בימ"ש אומר שלאור הפרוטוקולים נראה כי אושרה חלוקת דיבידנדים ללא בדיקת המבחנים והתוצאה הייתה שהחברה נכנסה להקפאת הליכים. בימ"ש בודק האם הדירקטורים הפרו את חובת הזהירות והמיומנות שלהם וחילקו את הדיבידנדים כחלוקה אסורה. ובכן, אומר בימ"ש ונוקט במינוח מאוד יפה כי שכאן הדירקטורים באמת הפרו את חובת הזהירות התהליכית ומהי? החובה לדרוש ולקבל מידע מספק ומהותי בטרם קבלת החלטה כלשהי. הנטל להוכיח שתוכן ההחלטה היה סביר ושהיא לא הסבה לחברה נזק עובר לשכמו של הדירקטור. כלומר בימ"ש משכלל את החובה ונותן לנו להבין שהדירקטור צריך להעביר תהליך לפני קבלת ההחלטה ולאורך כל התהליך הוא צריך למלא את חובת הזהירות והמקצועיות שלו. בימ"ש הגיע למסקנה שהם הפרו את חובת הזהירות התהליכית שלהם כיוון והחלוקה לא עמדה במבחן יכולת הפירעון. בימ"ש אומר שהוא ער לעובדה שזו לא חוכמה שלאחר הקפאת ההליכים להגיד שזה היה בגלל חלוקת הדיבידנדים אלא צריך לקבוע האם היא יכלה לראות את זה מראש ולכן אומר בימ"ש כי ניתן היה לצפות את זה מראש אם נסתכל על היחס השוטף של ההון. הוא אומר שמתחזית המזומנים כפי שאפשר היה לראות אותה ניתן היה להגיע למסקנה שהחברה הייתה צפויה להיקלע לקשיי נזילות וזה מה שאכן קרה בסופו של יום. 

ניתן להכניס לתוך העניין הזה את כלל שיקול הדעת העסקי המעניק הגנה לחברי דירקטוריון מפני ביקורת שיפוטית על תוכן החלטה שהתקבלה  ולמעשה מנחה את בימ"ש שלא להתערב בשיקול הדעת של נושא משרה בחברה גם אם הוא היה מוטעה כל עוד מתקיימים מספר תנאים מקדימים. הכלל הזה נשען על התפיסה שלמערכת המשפט בדיעבד אין יתרון להערכת סיכונים עסקיים וסיכונים עסקיים הם חלק אינטגרלי מקבלת החלטות בעסקים. אבל, החסינות שהכלל מקנה אינה מוחלטת ובניגוד לאי התערבות בתוכן ההחלטה הרי בכל הנוגע לתהליך קבלת ההחלטות ע"י נושאי המשרה הדין מציב סטנדרטים ברורים וקובע מהם אמצעי הזהירות התהליכיים שבהם עליהם לנקוט (שאלה לדוגמא לבחינה). מקבלים שאלה עם תיאור ספציפי של החלטה שקיבל דירקטוריון ואנחנו צריכים לבחון את אופן תהליך קבלת ההחלטה. (מומלץ לקרוא את פס"ד לקראת הבחינה).  התוצאה היא שהגיעו כאן למסקנה שאכן הייתה כאן חלוקה אסורה. השאלה הבאה שבימ"ש שאל את עצמו היא האם בגלל החלוקה האסורה החברה התמוטטה – כלומר ברור שהייתה כאן חלוקה אסורה אבל האם היא זו שגרמה להתמוטטות החברה? כאן דווקא בימ"ש אומר שהוא הגיע למסקנה שלא הוכח קשר סיבתי בין החלוקות האסורות לבין קריסתה של החברה. בימ"ש קבע שהם צריכים להחזיר לקופת המפרק רק את הסכום שהם אישרו בחלוקה האסורה ולא את כל החובות וזה בגלל שאין קש"ס בין התמוטטות החברה לחלוקה האסורה. 
בהקשר לחובת זהירות יש לשים לב לסעיף 253 א הקובע כי " מינוי דירקטור שהוא בעל מומחיות חשבונאית ופיננסית או שהוא בעל כשירות מקצועית לפי סעיפים 219(ד) או 240(א1), אין בו כדי לשנות מן האחריות המוטלת עליו ועל שאר הדירקטורים בחברה, על פי כל דין. " כלומר זה שהוא יושב בכיסא של בעל מיומנות פיננסית וחשבונאית זה לא אומר שחלה עליו חובת זהירות או מיומנות גבוהה יותר משל אחר. 


פס"ד עו"ד קליר נ' כונס הנכסים הרשמי – חובת הזהירות התהליכית וההתחייבות התשקיפית - 
עובדות : המבקש הגיש בקשה למתן הוראות בגדרה מבקש לחייב את המשיבים 1- 4 וכן את המשיבים  7-9 בתשלום כספים בגין חלוקות אסורות של דיבידנד שבוצעו בחברת מלרג הנדסה וקבלנות בע"מ. הבקשה היא הן להשבת כספי הדיבידנד שחולקו, והן להטלת חיוב אישי בגובה מלוא חובותיה של החברה, בנימוק שהחלוקות האסורות הן שהביאו לקריסתה של מלרג.
נקבע : בית המשפט קיבל את הבקשה בחלקה ופסק כי חלוקת דיבידנד חייבת לעמוד במבחן כפול ומצטבר: מבחן הרווח, שהינו מבחן חשבונאי-טכני, ומבחן יכולת הפירעון, שהוא מבחן מהותי. בענייננו, אין חולק שחלוקות הדיבידנד עמדו במבחן הרווח כהגדרתו בסעיף 302 לחוק החברות, והמחלוקת היא לגבי מידת העמידה במבחן יכולת הפירעון. חלוקה אסורה עלולה להביא לחיובו של דירקטור בתשלום פיצויים לחברה בגין הנזק שנגרם לה עקב כך, הן מכח דיני הנזיקין (עוולת הרשלנות בגין הפרתה של חובת הזהירות) והן מכח דיני החוזים (הפרתה של חובת האמונים כמוה כהפרת חוזה). הנזק הישיר לחברה במקרה כזה הוא הסכום של החלוקה האסורה, שנגרע מקופתה של החברה. נזק אפשרי נוסף הוא נזק תוצאתי, קרי, נזק בגובה כלל חובותיה של החברה, ככל שקיים קשר סיבתי בין החלוקה האסורה לבין קריסתה של החברה. לא נמצא שבעת קבלת ההחלטה על החלוקה הראשונה, ועל יסוד המידע שעמד בשעתו בפני הדירקטורים, היה חשש סביר שהחברה לא תעמוד בפירעון חבויותיה בהגיע מועד קיומן. באשר לחלוקה השנייה, יש לקבוע כי היא לא עמדה במבחן יכולת הפירעון ולכן מדובר בחלוקה אסורה. כך גם יש לקבוע כי לא עומדת למשיבים 1- 4 הגנה מפני הטלת חבות אישית בגינה. ממילא יש לחייבם לשלם לקופת ההסדר את סכום החלוקה השנייה בשלמותו, בצירוף הפרשי הצמדה וריבית כחוק מיום החלוקה. התחייבות תשקיפית היא התחייבות חוזית לכל דבר. על כן, האחריות בגין הפרתה היא אחריות מוחלטת, והמפר חב בגינה גם אם לא נפל אשם בהתנהגותו. גם אם התקבלה המסקנה שהחלוקה השנייה עומדת במבחן יכולת הפירעון, עדיין היה מקום להטיל על המשיבים 1- 4 חבות אישית בגין הפרת ההתחייבות התשקיפית שנעשתה במסגרת החלוקה השנייה. בנוגע לחלוקה השלישית, מעבר לכך שהמשיבים 1- 4 לא בחנו את שאלת יכולת הפירעון בהתאם למבחנים המקובלים בבואם להחליט על החלוקה השלישית, הרי שלגופו של עניין, מתוך כלל הנסיבות והנתונים ועל יסוד המידע שעמד בשעתו בפני המשיבים 1- 4, יש לקבוע כי באותה עת היה חשש סביר שהחברה לא תעמוד בפירעון חבויותיה בהגיע מועד קיומן. מכל מקום, המשיבים 1- 4 לא הוכיחו ההיפך. לפיכך יש לחייבם לשלם לקופת ההסדר את סכום החלוקה השלישית בשלמותו, בצירוף הפרשי הצמדה וריבית כחוק מיום החלוקה.








חובת האמונים – 
סעיפים 254 ואילך
לאחר שאישרנו העברת סמכויות רחבות מאוד לדירקטורים, צריך לשכלל אמצעי לפקח על הפעלת כוחות אלו. דרושה פעולה מאזנת.
החובות שהם חבים :
התנהגות בתום לב ולטובת החברה ואין לפעול במסגרת הפעלת הסמכות למטרה אחרת מקבילה או משנית.  אין להשתמש בתפקיד כדי לצבור רווחים לטובתו הפרטית של הדירקטור. אם כך קרה עליו להשיב את הרווחים. בסיטואציה של ניגוד עניינים בין חובתו לחברה ובין האינטרס הפרטי שלו, ניתן לבטל חוזה.
1. קודם כל חייבים להדגיש כי את חובותיהם הם חבים בנפרד בעוד שאת החלטותיהם הם מקבלים במשותף. כאשר הם מתפקדים כדירקטורים במסגרת דירקטוריון דירקטור אחד לא יוכל לחייב את החברה כשלוח בגין מעשיו, אולם הוא יחוב את חובותיו כלפיה. במובן זה, דירקטורים דומים לנאמנים אשר חייבים לפעול ביחיד אולם כל אחד מהם חב לבד חובות לחברה.
2. הדירקטורים חבים את חובתם לחברה דבר ראשון. בפסק-הדין המנחה Percival v. Wright [1902] Ch 421 - המנהלים חבים חובתם לחברה ולא לבעלי מניות אינדיבידואלים. כך באנגליה. כמובן שדירקטורים יכולים להתמנות ספציפית על ידי בעלי המניות כשלוחיהם בעניין מסוים, ואז הדירקטורים יחובו חובת נאמנות רגילה העולה מקשר השליחות, או בנסיבות של עסקה מיוחדת. במספר מקרים הנוגעים להצעות רכש, בתי המשפט נאלצו לשקול את הקשר בין הדירקטורים ובעלי מניות. 
הקשר בין סעיף 11 ותכלית החברה לבין סעיף 254(ב): אם תכלית החברה היא לפעול להשאת רווחים נובע כי הגדרת המטרה הזו מאפשרת לדירקטורים כר פעולה רחב על חשבון הנושים.
3. החובות מתחילות מרגע המינוי אך אינן מסתיימות בהכרח במועד סיום המינוי. לדוגמה, מנהל עשוי להיות מנוע מלהשתמש במידע סודי כאשר הוא מפעיל את סמכותו כדירקטור.

כאשר מחילים חובות אלו יש להתייחס לארבעה כללים:
ראשית, הדירקטורים צריכים לפעול בתום לב ולפי מה שהם מאמינים שהוא לטובת החברה.  שנית, אסור להם להפעיל את סמכויותיהם למטרות שונות מאלו שלשמן מונו. שלישית, אסור להם לכבול את שיקול דעתם באשר לאופן פעולתם. רביעית, ללא הסכמה מודעת של החברה, אסור להם להעמיד את עצמם בניגוד עניינים או בניגוד חובות לאנשים אחרים אשר עלולים להתעמת עם חובתם לחברה.
החובה לפעול בתום לב ולטובת החברה:  מבחן זה מודד האם הוכח כי הדירקטורים לא עשו את אשר הם האמינו בתום לב כי נכון היה לעשות. הדירקטורים נדרשים לנהוג בתום לב על פי מה שהם חושבים הוא לטובת החברה. לכאורה, חובה זו היא סובייקטיבית. אולם, למרות שעל הדירקטורים לשקול מהם האינטרסים של החברה, הם עלולים להפר אותה, למרות שהם לא פעלו במודע בחוסר הגינות, כאשר הם לא כיוונו את מוחם לכיוון השאלה האם העסקה הייתה לטובת החברה.
לדוגמה [1967] 1 W.L.R. 432   W.& M. Roith Ltd. - בעל מניות השליטה והמנהל רצה לדאוג לאלמנתו. על פי עצה שקבל הוא קשר הסכם שירות עם החברה על פיו במותו היא תקבל פנסיה לכל ימי חייה. מאחר וכאשר ערך הסכם זה לא חשב האם ההסדר היה לטובת החברה, והמטרה היחידה הייתה לדאוג לאלמנתו, בית המשפט קבע כי העסקה לא ניתנת לאכיפה.  השאלה היא מהי טובת החברה? למרות האישיות הנפרדת של החברה ברור כי אין מצפים מהדירקטורים לפעול על בסיס התועלת הכלכלית של החברה כישות, ולהתעלם מהאינטרסים של בעלי המניות. 
מה משמעות הדבר לפעול לטובת החברה? חובת האמונים משמעותה כי על הדירקטורים לפעול על פי מה שלדעתם הם האינטרסים של החברה ולא לפעול למטרה מקבילה (collateral purpose).חובת האמונים למעשה עוסקת במסלול שונה והיא למעשה עוסקת בתו"ל ובמוסריות של הדירקטורים והמנהלים. כאשר אנחנו מדברים על חובת האמונים אנחנו עוסקים בס' 254 שעל פיו נושא משרה חב חובת אמונים לחברה, ינהג בתו"ל ויפעל לטובתה. ובכלל זה : חובת אמונים
254. (א) נושא משרה חב חובת אמונים לחברה, ינהג בתום לב ויפעל לטובתה, ובכלל זה –
(1)   יימנע מכל פעולה שיש בה ניגוד ענינים בין מילוי תפקידו בחברה לבין מילוי תפקיד אחר שלו או לבין עניניו האישיים;
(2)   יימנע מכל פעולה שיש בה תחרות עם עסקי החברה;
(3)   יימנע מניצול הזדמנות עסקית של החברה במטרה להשיג טובת הנאה לעצמו או לאחר;
(4)   יגלה לחברה כל ידיעה וימסור לה כל מסמך הנוגעים לעניניה, שבאו לידיו בתוקף מעמדו בחברה.
 (ב)  אין בהוראת סעיף קטן (א) כדי למנוע קיומה של חובת אמונים של נושא משרה כלפי אדם אחר.



אנחנו רואים שחובת האמונים כפי שהיא כתובה בחוק היא כתובה בצורה מפורטת ולא כללית. דוגמא להתנהלות שלא בתו"ל היא למשל פס"ד קוסוי שעוסק באישור העברת מניות לאפשטיין שהיה נוכל והנוכל הזה לקח כספים מקופת הבנק והבנק התמוטט. התעוררה השאלה את מי אפשר לתבוע? קוסוי שהעביר את המניות לאפשטיין ידע או היה עליו לדעת שהמניות הועברו לנוכל כי אפשטיין ישב בבית סוהר טרם קניית המניות. בימ"ש אמר שגם כבעלי השליטה וגם כדירקטורים הם הפרו את חובת האמונים שלהם כלפי החברה בכך שהם אישרו את ההעברה. האישור היה זה בניגוד לטובת החברה ולכן מצא אותם בימ"ש אחראים וחייבים לפצות את הבנק על הנזק שנגרם לו. 

מה הכוונה ל- "אין בהוראת סעיף קטן (א) כדי למנוע קיומה של חובת אמונים של נושא משרה כלפי אדם אחר" -  גם בסעיף 254 העוסק בחובת אמונים וגם בסעיף 252 העוסק בהגדרת חובת זהירות אנחנו רואים שיש לנו ס"ק (ב) הקובע כי אין בהוראת ס"ק (א) כדי למנוע קיומה של חובה כלפי אדם אחר. מה הכוונה? נושאי המשרה חבים את החובה שלהם לחברה ולמה? כי לחברה הם לכאורה נשבעו אמונים ולכן החובה שלהם מופנית לחברה. החברה גם היא זאת שרשאית לתבוע אותם ולכן גם הומצא המנגנון של תביעה נגזרת כי החובה הראשונה היא כלפי החברה, אבל, בעניין של חובות נושא משרה אומר החוק שנכון כי קודם כל החובה היא כלפי החברה אבל היא יכולה להיות גם כלפי אדם אחר למשל נושים, עובדים וציבור. במילים אחרות, אם אנחנו נגלה שההחלטה הניהולית פגעה אישית בנושה או בעובד אז לעובד תהיה זכות תביעה ישירה כלפי אותו נושא משרה והוא לא יזקק למנגנון של תביעה נגזרת. למשל, אם אנחנו נסתכל – מנהל יש לו שתי אפשריות – 1) להעביר מפעל לקריית שמונה ולקבל הנחות משמעותיות במס או- 2) להעביר את המפעל לזיכרון או קריית טבעון ולא לקבל שום הטבות מס. המגרש בזכרון הוא יותר זול מהמגרש בקריית שמונה. המנהל חושב לעצמו שאם הוא יעביר את המפעל מתל אביב לקריית שמונה הוא יצטרך לפטר את רוב העובדים אז הוא יפעל לטובת החברה כי היא תקבל הטבת מס והוא יצטרך להעסיק עובדים חדשים. לעומת זאת המגרש בזכרון הוא יותר זול אבל שם אין הטבות מס אבל החברה תחסוך יותר אם היא תעבור לקריית שמונה. המנהל החליט להעביר את החברה לקריית שמונה וחלק מן העובדים נאלצו להתפטר ואז נשאלת השאלה האם לעובדים יש עילת תביעה כנגד אותו מנכ"ל? אין כאן תשובה אחת ויש לדון בנושא נגיד לעובדים יש אולי תביעה זה נכנס בסעיף 252 (ב) האם הוא לקח את שיקולי העובדים בחשבון או לא. או למשל עובד שוויתר על משרה אחרת תמורת המשרה הזאת ועכשיו פתאום המפעל עובר אז אולי לאותו עובד יש עילת תביעה ישירה לאותו מנכ"ל.  
פסיקה פרק 9 : 
ע"א 10362/03 א. ברזני שירותים ועסקאות בע"מ נ' אחים בן רחמים (צפון)  - עילה חוזית ונזיקית
עובדות: נכרת הסכם בין חברת ברזני לבין חברת בן רחמים, עפ"י ההסכם רכשה חברת בן רחמים מחברת ברזני זכויות במקרקעין שחברת ברזני לכאורה הייתה אמורה להיות בעלים שלה. בשלב מסוים התברר לחברת ברזני עצמה שיש בעיה עם אותו הנכס ולכן היא הודיעה לחברת בן רחמים שהעסקה מבוטלת, אחרי הליכים משפטיים הם הגיעו להסכמות ובסופו של דבר חברת בן רחמים שילמה כמיליון וחצי ₪ לחברת ברזני על אותו נכס.  בסופו של דבר התברר לחברת בן רחמים שהנכס שהם חשבו שהם קונים היה קטן בהרבה ממה שסוכם ושהתסריט שצורף לחוזה הרכישה לא תאם את המצוי. חברת בן רחמים הגישה תביעה נגד החברה וגם נגד המנהלים של חברת ברזני, התביעה נגד המנהלים של חברת ברזני התבססה גם על חבות חוזית. חברת בן רחמים טענו שהמנהל של חברת ברזני פעל בחוסר תו"ל גם בשלב המו"מ וגם בעת ביצוע החוזה, בין היתר בגלל שביצוע החוזה נעשה שלא בתום לב ובתרמית . 
החלטת ביהמ"ש: ביהמ"ש המחוזי חייב את המנהל של חברת ברזני אישית והמנהל של חברת ברזני ערער לביהמ"ש העליון. בעליון נקבעה הלכה כי, בעניין חבות חוזית לא ימהרו להטיל אחריות על האורגן. אבל יש מקרים שבהם ניתן להטיל אחריות אישית גם מכוח דיני החוזים על אורגן של החברה הן עפ"י ס' 12 לחוק החוזים והן בהטלת אחריות מכוח ס' 39 לחוק החוזים צריך להראות שרובץ על המנהל אשם אישי למעשים. עניין החיוב האישי על ברזני מוצדק, רק ביחס לנזקים שבינם לבין הפרת חובת תו"ל קיים קש"ס. כלומר לגבי הכספים אשר נגבו מחברת בן רחמים לאחר שנודע לברזני על הסתבכות העסקה. דיברנו על כך שהייתה פה עסקה והתברר לחברת ברזני שהם לא יכולים לעמוד בעסקה והודיעו על ביטול ההסכם בן רחמים לא הסכימה לבטל. בסוף הגיעו להסכמות, חברת בן רחמים שילמה לברזני מיליון וחצי ₪ בשלב הזה כבר היה ידוע לברזני כי בפועל הנכס שבגינו הם שילמו לו את הכסף לא תואם את הגודל שהתכוונו לרכוש, עפ"י ביהמ"ש העליון היה צריך לעצור ולספר את זה לבן רחמים, אך ברזני לא אמר להם, הוא פשוט לקח את הכסף וזה הקשר הסיבתי. ברזני נתפס בהתנהגות של חוסר תו"ל והפרה של ס' 39 .בכל מקרה תמיד נגיש תביעה גם על עילה חוזית ועילה נזיקית.


ע"א אברהם גרינפלד נ' שמעון לסר - נזק שנגרם לבעל מניות בשל פעולה של החברה הינו נזק משני 
והתביעה היא תביעה נגזרת -
עובדות: בעל מניות מגיש תביעה אישית נגד מנהלי החברה בשל שורה של טעויות עסקיות שגרמו לירידת ערך המניות וטוען כי הפרו את חובת האמונים והזהירות. בנוסף נטען כי לבעלי השליטה יש רווח אישי בעסקאות בשל האופציות שניתנו להם. המחוזי גרס כי אין זכות תביעה אישית משום שהנזק הוא של כל מחזיקי המניות והוא נזקה של החברה. לכן לא ניתן לאשר את התובעה גם כייצוגית. השאלות המשפטיות הן האם קיימת עילת תביעה אישית או שהמסלול היחיד הוא תביעה נגזרת, והאם כאשר החברה בהליכי פירוק או בחדלות פירעון אפשר לתבוע נושאי משרה גם ללא נזק אישי?
ברק : נזק שנגרם לבעל מניות בשל פעולה של החברה הינו נזק משני לנזקי החברה ודרך המלך לתבוע בגינו היא ע"י תביעה נגזרת. השיקולים המרכזיים הם עיקרון האישיות המשפטית הנפרדת, החשש מפני ריבוי תביעות, ושמירת סדר העדיפות הרגיל של הנושים בפירוק החברה. עם זאת קיימת אפשרות נוספת כאשר לבעל המניות נגרם נזק שאינו תלוי בנזקה של החברה ואז מתאפשרת תביעה אישית. מסלול זה של תביעה אישית אינו קיים ישירות כאשר מדובר במצב של הליכי פירוק או חדלות פירעון. במקרה זה לא הוכח טעם מדוע לא הוגשה תביעה נגזרת שהיא ברירת המחדל, ולכן אין לאשר את התביעה האישית שכן הנזק הוא של כל בעלי המניות. בנוסף לא הוכחה טענה של קיפוח.

ע"א 407/89 צוק אור בע"מ נ' קאר סקיוריטי בע"מ, אחריות אישית בנזיקין של נושאי משרה ושל חברה -    
מדובר בחברה לייצור מכוניות שייצרה מכוניות עם גג נפתח ובבעלותם פטנט ישראלי של מתקן למניעת גניבת רכב. הפטנט הזה נרשם ופיתחו לו יישום (אפליקציה) מסחרי בארץ. לאחר תקופה מסוימת חברה מתחרה החלה לייצר מערכת הגנה למניעת גניבת רכב והמערכת הזו שיצרה המתחרה הייתה בעצם זהה לפטנט של החברה שרשמה את הפטנט. במילים אחרות הייתה פה גניבת פטנט. החברה בעלת הפטנט הגישה תביעה נגד החברה שגנבה את הפטנט. בבימ"ש התעוררה השאלה האם אפשר לתבוע בעוולה נזיקית של גניבת עין את החברה שגנבה את הפטנט כי הרי בפועל החברה שגנבה את הפטנט לא עשתה זאת בעצמה שכן גניבת הפטנט נעשתה על ידי המנהל.
בימ"ש קבע שאין בעיה בעניין הזה שהחברה שגנבה את הפטנט באמצעות המנהל שלה יכולה להימצא אחראית בגניבת עין אומנם גניבת העין הזו בוצעה על ידי המנהלים אך אנחנו מייחסים את גניבת העין של המנהלים לחברה עצמה ולכן אנחנו מוצאים את החברה עצמה אחראית בעוולה נזיקית של גניבת העין. האחריות שהיטלנו על החברה בגניבת עין היא אחריות ישירה ולא אחריות שילוחית, לקחו את הפעולה של אותה מנהל וייחסו אותה ישירות לחברה עצמה והחברה שגנבה את הפטנט חויבה בפיצויים לחברה שעל שמה רשום הפטנט. אחריות אישית בנזיקין של נושאי משרה -    מצד אחד אמרנו שלהטיל אחריות זה בעייתי כי הפעולה של האורגן נבלעת בתוך הפעולה של החברה אך מצד שני אנחנו אומרים שבעצם האורגן בעצמו הרי גם ביצע את הפעולה ופעולה נזיקית לא מתרחשת במקרה, אז צודק להטיל גם עליו אחריות ולא רק צודק אלא גם יעיל שכן אם לא נטיל עליו אחריות אזי הוא יפעל ברשלנות יתרה מתוך ההבנה שהוא יוצא נשכר.



ע"א 725/78 בריטיש קנדיאן בילדרס בע"מ נ' אורן, פ"ד לה(4) 253
עובדות: תביעה בגין ליקויי בנייה
הלכה: היותו של פלוני בין השאר אורגן של חברה אינה מקנה לו חסינות בנזיקין, ואין הוא יכול להסתתר מאחורי אישיותה המשפטית של החברה, מקום שנקבע כי מעשי נזיקין זה או אחר בוצעו על ידו. מנהל החברה אינו חב בנזיקין בגין מעשיהם של עובדי החברה או אחרים המורשים לעשות פעולה מטעמה, אלא ע"פ הכללים שנקבעו הפקודה.







נושא 10 בסילבוס - בעלי מניות
נושא 10 – פרק א' - אסיפת בעלי מניות – שלוב למעלה
נושא 10 – פרק ב' - השליטה בחברה, זכויות וחובות בעלי מניות, הגנת המיעוט
סעיפים 183-193 ו- 268-284 לחוק החברות
1.  ת"צ 26809-01-11 דב כהנא נ' מכתשים אגן תעשיות בע"מ ואח' (מאגר נבו)
2.  ע"א 2699/92 בכר נ' ת.מ.מ. תעשיות מזון מטוסים (נתב"ג) בע"מ, פ"ד נ(1) 238
3.  ע"א 667/76 גליקמן נ' ברקאי, פ"ד לב(2) 281;

עסקאות בעלי ענין – סעיפים 268-284 לחוק  - 
לדוגמא, אדם בעל שליטה בחברה ציבורית והוא רוצה למנות קרוב משפחה שלו למשרה בחברה זו דוגמא לעסקה שבעל המחוקק אומר שצריכה להדליק נורת אזהרה שכן זו עסקה בעלת עניין ולכן צריך לעבור פה במסלול מיוחד. דוגמא נוספת, אדם מנכ"ל בחברה ויש לו מגרש שרשום על שמו בטאבו והוא רוצה למכור את המגרש לחברה שבה הוא המנכ"ל – נורה אדומה נדלקת! כי הוא המנכ"ל בחברה ויש לו אינטרס אישי גדול יותר כבעל המגרש והוא עלול לנצל את זה כדי להשיג רווחים או כספים לכיס האישי שלו למשל במכירת המגרש הרבה מעל השווי שלו. המחוקק כבר כאן יכל היה להחליט שתי החלטות או שהוא אוסר ופוסל לחלוטין את האפשרות להתקשר בעסקאות כאלו שזה פיתרון שהוא מאוד פשוט וגם יש בו היגיון אבל מה הבעיה בפתרון הזה ?  שיכול להיות שהמגרש או הקרוב המשפחה שלי הם בדיוק אלו המתאימים לחברה אז לבוא ולתת פתרונות קיצון שיכול להיות שמקלים אבל הם עלולים לבסוף לפגוע בטובת החברה. לכן, אומר המחוקק שאין לאמץ את הפתרון הקיצוני הזה אלא פתרון אחר שיבוא ויאמר שלא אתה תאשר את העסקה כי אתה "נגוע" אלא אני אמצא פתרון שינטרל אותך ומישהו אחר יחליט על כך אדם שהוא אובייקטיבי יותר. לכן המחוקק מכניס פרק מיוחד שבו הוא מנחה את החברות איך מאשרים ואם בכלל מאשרים עסקאות נגועות – עסקאות בעלי עניין בחברה. בכל הפרק הזה יש סעיף אחד דומיננטי והוא העוגן ונקודת המוצא שלנו לכל יתר הסעיפים וזהו ס' 270. למה הוא הסעיף העיקרי ? כיוון והוא למעשה יוצר לנו את הרשימה של עסקאות שהמחוקק בא ואומר שאלו הן עסקאות בעלי עניין ואם מזהים עסקה שנראית חשודה ולא בטוחים אז קודם כל הולכים לס' 270 ושם בודקים האם הנתונים במקרה שלפנינו נכנסים באחת מן האופציות של 270 ואם לא אז אנחנו לא תחת הפרק של עסקאות בעלי עניין. 
תחילה נעמוד על  מס' הבחנות– 
מהי חברה ציבורית? זו חברה שהציעה לציבור המניות את שלה, אין חובה שהמניות הללו ייסחרו בבורסה. למשל חברה שמכרה 100,000 מניות שלה לציבור רחב של אנשים אבל לא בבורסה זו עדיין חברה שהיא ציבורית – החשוב הוא – הצעה לציבור של מניות. 
מהי חברת אג"ח פרטית ? חברה שגם פנתה לציבור הרחב אבל הפעם הציעה אג"ח והרבה פעמים אג"ח הללו רשומות בבורסה אבל המחוקק לצורך חוק החברות מגדיר את החברה כאג"ח פרטי. האלמנט הפרטי מתייחס לכך שהחברה לא הציעה מניות. לכן אג"ח פרטי יש בה אלמנט ציבורי בתוך כך שהציבור מושקע בחברה אבל בתור הלוואות. 
מהי חברה פרטית ? זו חברה שלא הציעה לציבור לא מניות ולא אג"ח. 
מיהו בעל שליטה? כעיקרון מי שמחזיק מעל 50% ממניות החברה. אבל!!!! לעניין עסקאות בעלי עניין המחוקק מרחיב את ההגדרה של בעל שליטה וקובע כי בעל שליטה ייחשב גם מי שמחזיק 25% או יותר ובלבד שבו זמנית אין מישהו אחר בחברה שמחזיק מעל 50% בחברה. 
הרשימה המצויה בסעיף 270 – " עסקאות של חברה המפורטות להלן, טעונות אישורים כקבוע בפרק זה, ובלבד שהעסקה היא לטובת החברה" - 
1. מדובר בעסקה בין חברה לבין נושא משרה בחברה או עסקה בין החברה לבין אדם אחר שלנושא המשרה יש בה עניין אישי.  מה זה ענין אישי ? המחוקק מגדיר את העניין האישי בס' 1 לחוק אבל זו הגדרה שחוזרת על עצמה. מה זה עניין אישי אם ננסה לתת לזה תוכן ? זה יכול להיות טובת הנאה כלכלית או עניין וקרבה משפחתית או זיקה של יחסי עבודה קרובים מאוד (שותפים למשל), ברוב המקרים זה יהיה או טובת הנאה כלכלית או זיקה משפחתית. אבל, זה מושג שהוא רקמה פתוחה. 
2. התקשרות בין החברה לבין נושא משרה בחברה שאינו דירקטור בנוגע לתנאי כהונה והעסקה. המחוקק אומר שלא הנושאי משרה יכריעו לגבי דברים כמו למשל בונוסים או ביטוחים אלא יש לנטרל אותם. 
3. התקשרות של חברה עם דירקטור בה באשר לתנאי כהונתו והעסקתו, לעניין כהונתו כדירקטור, וכן לעניין העסקתו בתפקידים אחרים – אם הוא מועסק כאמור. 
4. עסקה חריגה בין חברה ציבורית לבין בעל השליטה או עסקה חריגה בין החברה הציבורית לבין אדם אחר שלבעל השליטה יש עניין אישי בו, או, התקשרות בין החברה הציבורית לבין בעל השליטה או קרוב של בעל השליטה בנוגע לתנאי העסקה וכהונה. יש לנו פה כמה מושגים חדשים שכן כאן מצמצמים את ההתערבות רק לעסקה חריגה . מהי עסקה חריגה ? לפי ס' 1 לחוק זו עסקה שמקיימת את אחת משלוש האופציות הבאות  : 
1. עסקה שאיננה במהלך העסקים הרגיל של החברה – נגיד יש לנו חברת רהיטים שפתאום ההתקשרות שלה עם בעל השליטה זה בעסקת נדל"ן – זה כבר מעורר חשד כי המחוקק אומר את טובה ברהיטים מה פתאום נכנסת לנדל"ן ועוד לא סתם עם בעל השליטה בחברה! לכן המחוקק אומר זו לא סתם עסקה אלא עסקה שאת לא מבינה בה זה לא מהלך העסקים הרגיל שלך. אז המחוקק אומר אני לא אפסול את זה אבל אני רוצה מישהו אובייקטיבי שיהיה אמון על זה. 
2. עסקה שאיננה בתנאי שוק – נגיד ובעל השליטה מוכר מגרש לחברה במחיר כפול ממחיר השוק. 
3. עסקה שכתוצאה ממנה עלול להיפגע מהותית שווי הנכסים של החברה או ההתחייבויות שלה (למשל יהיו המון הלוואות שהחברה לוקחת) או פגיעה ברווחיות של החברה. כל אלו עלולים להביא לקריסתה של החברה. לכן אומר המחוקק על עסקה כזו אני רוצה להקדים תרופה למכה ומראש לבדוק האם כדאי לאשר את ההתקשרות הזו או לפסול אותה. 
4(א). עסקה חריגה בין חברת אג"ח פרטית לבין בעל השליטה או עסקה חריגה בין חברת האג"ח הפרטית לבין אדם אחר שלבעל השליטה יש עניין אישי בו, או, התקשרות בין חברת האג"ח הפרטית לבין בעל השליטה או קרוב של בעל השליטה בנוגע לתנאי העסקה וכהונה. 
דרך האישור של העסקאות הללו: 
עסקאות המצויות בס' 1  - ההתייחסות לדרך האישור נמצאות בס' 271 וס' 272. ס' 271 קובע שאם מדובר בעסקה שאיננה עסקה חריגה, גם אם היא לא הכי כדאית היא לא תביא לקריסה שלה והמחוקק אומר שההתערבות פה היא מינימליסטית ולכן דרוש אישור של הדירקטוריון או אם קבעתם משהו אחר בתקנון. תמיד המחוקק נזהר לא להתערב יותר מידי מצד שני המחוקק קובע כאן הסדר קוגנטי, אז הוא עושה הסדר מידתי שכן אם מדובר בחברה פרטית בעסקה לא חריגה אין להתערב יותר מידי. אבל אם מדובר בעסקה חריגה ההשלמה נמצאת בס' 272 שם אומר המחוקק שיש צורך באישור כפול – קודם כל וועדת הביקורת ולאחר מכן הדירקטוריון. מהי וועדת ביקורת? כל חברה ציבורית ואג"ח פרטית חייבות קוגנטית למנות וועדת ביקורת. זו וועדה שמורכבת מכל הדירקטורים החיצוניים (שהם בלתי תלויים בבעל השליטה)  והם גם הרוב בוועדה הזו. דירקטורים חיצוניים חובה למנות בחברה ציבורית ובחברת אג"ח פרטית ואפשר לסמוך עליהם במובן הזה שהם לא אנשים של בעל השליטה, בעל השליטה לא יכול לפטר אותם וגם אי אפשר לאיים עליהם מבחינת שכר לכן סומך עליהם המחוקק לבדוק את טובת החברה בעסקאות הללו. לכן קודם כל בודקת וועדת הביקורת ורק לאחר מכן זה מגיעה לבדיקה של הדירקטורים. 
עסקאות המצויות בס' 2 – ס' 272 קובע וועדת תגמול + אישור של הדירקטוריון. מהי וועדת תגמול היא וועדת ביקורת שיש חובה למנות בכל החברות הציבוריות ובכל חברות האג"ח הפרטיות וגם פה יושבים ד"חצים. למה זה וועדת תגמול ולא ביקורת? כי התפקיד העיקרי של וועדת תגמול זה להכין את נושא השכר לנושאי המשרה אבל היא רק ממליצה אבל יש לה את כל המידע לדון בנושאים הללו  + אישור של הדירקטוריון. אבל אם מדובר בתנאי כהונה והעסקה של המנכ"ל בחברה ציבורית ואג"ח פרטית בלבד המחוקק מקשה עוד יותר וקובע כי יידרש אישור משולש – וועדת תגמול + דירקטוריון + אסיפה כללית [ס' 272(ג1) (1) ]. 
עסקאות המצויות בס' 3 – ס' 273 קובע אישור משולש מלכתחילה – וועדת התגמול + דירקטוריון + אסיפה כללית. למה אבחנו את הסמנכ"לים מהדירקטורים ? כי אם היינו מסתפקים בוועדת תגמול + דירקטורים והם צריכים לקבוע לעצמם יהיה מאוד קל לאשר אבל יישאר לבעלי המניות פחות דיבידנדים כי הדירקטורים יקבעו לעצמם סכומי עתק. 
עסקאות המצויות בס' 4 – זה האישור הכי חמור כי מדובר במישהו שיושב בראש הפירמידה ורוב האנשים תלויים בו. לכן אומר המחוקק בס' 275 הקובע – וועדת תגמול/וועדת ביקורת למה או זה או זה כי אם זה תנאי כהונה זה יהיה וועדת תגמול ואם זה עסקה חריגה אז נהיה בוועדת ביקורת. השלב השני זה אישור דירקטוריון. השלב השלישי זה אסיפה כללית אבל זה לא מספיק והמחוקק אומר שיש צורך באישור של רוב מקרב בעלי המניות שאינם בעלי עניין אישי באישור העסקה (לרוב זה יהיה רוב מקרב בעלי המניות מהציבור) ולמה זה ככה? כי למי יש רוב באסיפה הכללית ? לבעל השליטה ואז לא עשינו בזה כלום! עיקר התקווה וההסתמכות באמת עומדת פה על האישור השלישי.
*** בס' 270 (4) אמרנו שיש אישור בקרב בעלי המניות שאין להם עניין אישי. איך אנחנו יודעים מי הם? איך אנחנו יודעים לאבחן מי זה מי הרי בעל השליטה יכול לשתול כל מיני אנשים. המחוקק בא ואומר שכשאתה מגיע לאסיפה אתה צריך למלא הצהרה האם יש לך עניין או לא ואם אותו אדם נתן תצהיר שלילי ושקרי ויגלו על כך הוא חשוף לתביעה נזיקית כספית. 

עסקאות המצויות בס' 4(א) – ס' 275 קובע גם כאן. אישור ראשון – וועדת תגמול / וועדת ביקורת. אישור שני זה של הדירקטוריון. אבל כאשר מדובר בתנאי כהונה והעסקה של בעל השליטה או קרוב של בעל השליטה בנוגע לתנאי העסקה וכהונה  נדרש גם אישור של האסיפה הכללית. פה יש בעיה – כי אין לנו בעלי מניות מהציבור כיוון שהנפקנו להם אג"ח ולא מניות ובאג"ח אין זכות הצבעה אז זה מעמיד קצת קושי ופה נצטרך לסמוך בעיקר על וועדת התגמול והביקורת. 

לציין כי גם אם הפתרונות אינם מושלמים זה עוד נדבך כשומר סף זה לא הדבר היחיד.


הערות חשובות על הפרק הזה : 
המחוקק התייחס בשני סעיפים גם למצבים שבהם כן התרחשו עסקה או התרחשות שלא אושרו בהתאם לפרק הזה (פרק 5). הסעיפים האלו הם ס' 280 ו- 281. 
ס' 280 – קובע שכאשר מדובר בעסקה או התרחשות יש את החברה ומצד שני נושא משרה או בעל השליטה העסקה VOID  כלומר, בטלה מלכתחילה. התוצאה היא חמורה ביותר. 
ס' 281 – קובע שהפעם הצדדים להתקשרות הם מצד אחד החברה אבל מצד שני יהיה אדם אחר או קרוב של בעל השליטה. כלומר לבעל השליטה או לנושא המשרה יש עניין אבל זה לא מולו. ס' 281 קובע סנקציה פחות חמורה, הפעם העסקה לא בטלה אלא ניתנת לביטול. החברה יכולה לבטל את העסקה או ההתקשרות או לחילופין להשאיר את העסקה על כנה ולתבוע פיצויים אם נגרמו לה נזקים. אבל מתי היא יכולה לפעול במישורים הללו ? הסעיף הזה מדבר על התקשרות בין החברה לבין קרוב של השליטה. אז המחוקק אומר שיכול להיות שאותו אדם שרצה לדוגמא להתקבל לחברה לא ידע על הקרוב משפחה שלו. אז הסנקציה אומרת שאם אותו אדם כן ידע שהקרוב משפחה שלו יושב בחברה ובנוסף הוא ידע או היה עליו לדעת שלא התקבל האישור הרלבנטי רק אז החברה יכולה לבטל או לתבוע פיצויים. 
*** כמובן שכאשר מדובר בנושא משרה או בעל שליטה שהעסקה נוגעת אליהם אסור להם להשתתף בפורום הנוגע לאישור הזה כדי לנסות לעקר את ההשפעה על האנשים שאמורים להחליט. 

פסיקה נושא 10 פרק ב - 
ת"צ 26809-01-11 דב כהנא נ' מכתשים אגן תעשיות בע"מ ואח' (מאגר נבו)
מדובר בעסקת מיזוג בין כור, מכתשים-אגן וחברת Chemchina הסינית. במסגרת המיזוג יקבלו כור ומכתשים- אגן תמורה עודפת בדמות הלוואת נון ריקורס במניות החברה החדשה, אותן יוכלו לפרוע או למכור ע"פ בחירתם. בעלי מניות המיעוט תבעו בתביעה ייצוגית בטענה שהעסקה מקפחת אותם. 
השאלה: האם ההסדר מהווה קיפוח המיעוט? 
ההסדר הוא ראוי ואינו מהווה קיפוח של המיעוט. התמורה העודפת שיקבלו החברות אינה חלוקה בלתי שוויונית ואינה פוגעת בציפייה הלגיטימית של בעלי המניות בקשר לתמורה שיקבלו. ההסדר אושר ע"י ביה"ד הכלכלי.

בכר נ' ת.מ.מ. תעשיות מזון מטוסים (נתב"ג) בע"מ – ויתור על עילת הקיפוח צריך להיעשות במפורש. 
עובדות: בין ת.מ.מ. (מוחזקת ב%77 ע"י ת.ש.ת ו%23 ע"י בכר) לבין ת.ש.ת. יש הסכם לאספקת מוצרים ושירותים בתמורה ל%5 מהמחזור השנתי ו- %10 מהרווח התפעולי, בכר טוען שהוא חוזה למראית עין ומקפח . החברה טענה שאין קיפוח וגם שבכר נכנס לחברה כשידע על העסקה ולכן מושתק מלטעון לקיפוח. 
השאלה: האם החוזה בין הצדדים הוא חוזה למראית עין ו/או מקפח? 
החלטה: שטרסברג כהן: במקרה של קיפוח נתון לביהמ"ש שק"ד רחב לעניין הסעד. במקרים של חברת אם- חברת בת, בחברת הבת יש צורך ביחס מיוחד של הרוב למיעוט כיוון שבמקרים רבים חברת הבת נועדה רק ליצור רווחים עבור חברת האם. קיפוח הוא מקרה בו נעשים פעולות שלא בתו"ל ושלא לטובת החברה, הנטל הוא על התובע והמבחן הוא אובייקטיבי. מרגע שהוכח חשד לקיפוח הנטל עובר לנתבע להוכיח שלא היה קיפוח. לעניין ההשתק, ויתור על עילת הקיפוח צריכה להיעשות מראש ובמפורש ואין ברכישת מניה בחברה כדי לבטל את עילת הקיפוח או לטעון להשתק או הסכם מכללא.


ע"א 667/76 גליקמן נ' ברקאי, פ"ד לב(2) 281 - ירידה בערך מניות בעלי מניות המיעוט = קיפוח.
עובדות: קיפוח המיעוט, פעולה בחת"ל- חברה פרטית משפחתית הוחזקה בידי מס' אחים. באסיפה כללית הוחלט להנפיק מניות שיוצעו לבע"מ הקיימים בע"נ (נמוך משמעותית משווי השוק) וכך לגייס הון אך לא לדלל אחזקותיהם. טענה הבת לקיפוח המיעוט: אין החברה זקוקה לגיוס הון, היא רווחית אך לא מחלקת דיבידנדים. בעלי הרוב נהנים מקבלת משכורות ניהול, בעוד היא אינה מקבלת שכר. מטרת ההנפקה היא להתישה ולגרום לה למכור את מניותיה לאחים.  בכור: עצם העובדה שהחברה לא מחלקת דיבידנדים מעלה חשד להתנהלות לא תקינה, כיוון שהחברה פרטית ולכן הערך היחיד של מניות הוא ערך הדיבידנד שלהן. הכלל הוא כי ביהמ"ש לא מתערב בהחלטות החברה אך כלל זה הוגמש במקרים של קיפוח. היו דרכים אחרות לגייס הון מבלי לפגוע במיעוט ולכן יש כאן קיפוח. בן פורת: התוצאה היא שקובעת אם יש או אין קיפוח. מכיוון שהתוצאה היא ירידה בערך מניות בעלי מניות המיעוט, יש כאן קיפוח.

























נושא 10 – פרק ג' - תביעה נגזרת, הגנה נגזרת ותביעה ייצוגית – עו"ד רונן מנשה
סעיפים 194-206 ו- 209 לחוק החברות; חוק תובענות ייצוגיות, התשס"ו-2006
1.  רע"א 2903/13 אינטרקולוני השקעות בע"מ נ' שמואל שקדי (מאגר משפטי נבו).
2.  תא (ת"א) 1372/95 יורשי המנוח תופיק ראבי ז"ל נ' תנובה מרכז שיתופי לשיווק תוצרת חקלאית בישראל בע"מ (מאגר משפטי נבו) 
3.  ע"א 2967/95 מגן וקשת נ' טמפו, פ"ד נ"א(2) 312 

ישנם שני כלים פרוצדוראליים שיעזרו לנו לממש זכויות מהותיות, כאשר תהיה פגיעה בזכויות ניתן יהיה לקבל בגינן סעד מסוים. כדי שנוכל לנהל הליך משפטי נדרש לבדוק שיש כלי משפטי וכדאי להפעלה. לא תמיד התביעה האישית היא יעילה וכדאית. 
כיום נוהגים לעשות אבחנה בין 3 סוגי תביעה -  
1. תביעות אישיות- תביעה בין אדם לחברו. רוב התביעות הינן תביעות אישיות. 
2. תביעות ייצוגיות
3. תביעה נגזרת
הכוונה בתביעה אישית- חתימת חוזה א' מול ב', ב' הפר, א' מגיש תביעה נגד ב' בגין הפרה ודורש סעד- הכלי הפרוצדוראלי הוא אכן טוב. או לחילופין אם אדם גרם לי עוולה נזיקית בגין עוולת התקיפה- הגשת תביעה נזיקית היא אכן תביעה אישית קלאסית. אבל לא תמיד זה כך, ובמקרה שכזה נכנסות התביעות הייצוגיות או הנגזרות אשר אומרות כי תביעה אישית לא טוב להגיש, והם מייצרות כלי פרוצדוראלי חלופי ובגינו תקבל פיצוי על הנזק שנגרם לך. 

תביעות ייצוגיות - 
תביעה ייצוגית זו תביעה שבה למעשה אנו מקבצים המון תביעות אישיות ונציג אחד ינהל בשם כלל התובעים את אותה התביעה. מה שייפסק יחול לגבי כל חברי הקבוצה.  לדוגמא: ל1,000 איש נגרם נזק בגין הפרה דומה. בוחרים נציג אחד שמנהל את התביעה של כלל האנשים יחד. תביעה ייצוגית תאפשר לנו באמצעות נציג לנהל תביעה אחת אשר היא מקובצת, אותו נציג מנהל את התביעה לא רק עבורו אלא עבור כולם, הדבר מונע מכל אדם שנטל חלק בתביעה הייצוגית להגיש תביעה אישית. 
מה עמד לנגד עיני המחוקק כאשר קבע את ההסדר של תביעה ייצוגית? 
יתרונות התביעה הייצוגית -  
בעניין ההוצאות- ההוצאות הן מופחתות, ישנו חסכון בעלויות המשפטיות. 
נזק כספי קטן והגנה על האינטרס הפרטי - פעמים רבות מתברר כי הנזק שנגרם הינו נזק קטן מאוד. אין ספק שהייתה הפרה ופגיעה. כאשר יש פגיעה באינטרס פרטי אך לא כדאי לנהל תביעה אישית, קובע המחוקק כי רוב האנשים לא יגישו תביעה אישית מאחר ולא יהיה להם כדאי לכן הפתרון הוא תביעה ייצוגית. מקבצים את כלל האנשים שנפגעו וכאמור מדובר בסכום כסף גדול יותר כאשר רק אדם אחד ינהל את התביעה למען כולם וזהו הגורם העיקרי. לדוג' בנקים שגובים עמלה מהלקוחות שלהם שהיא לא חוקית לדוג' 5 שקלים לחודש במשך שנה זה 60 ₪, זה כסף שנגבה שלא כדין. אך כל אדם אומר לעצמו כי 60 ₪ כנגד בנק לא מומלץ להגיש תביעה אישית. המחוקק אומר כי הוא חייב לאפשר לאותם אנשים פתרון- במקרה שכזה מוגשות תביעות ייצוגיות כנגד בנקים. 
הרתעה ציבורית: הרתעת הגופים אשר גורמים את הנזק (שמירה על האינטרס הציבורי) - האינטרס הציבורי במקרה הנדון הוא הרתעה. נראה בהמשך כי בדרך כלל הגופים הגדולים והתאגידים הם אלה שמנצלים את כוחם מפני שיודעים כי רוב האנשים לא יגישו תביעות אישיות.  האפקט ההרתעתי למעשה יביא לכך כי אותם גופים מלכתחילה ייזהרו כי יידעו שתמיד יהיה מישהו שיגיש תביעות ייצוגיות, לכן החברות מראש יזהרו. 
חסכון זמן שיפוטי- מנהלים תיק אחד של מס' רב של מקרים. בכך מעמידים גם עוצמה גדולה יותר מול הצד השני. נוצר מאזן כוחות משמעותי יותר ובדרך כלל בתביעות גדולות ישיגו עו"ד מומחה ובקיא מאוד בנושא. כאן יש אפשרות להשיג משרדי עו"ד לא פחות טובים ממשרדי עו"ד שמייצגים את החברות ובכך משפרים את המעמד השיפוטי אל מול הצד החזק. כלומר, במקרים שבהם עשרות אלפים מגישים תביעות שונות, כאשר יש תביעות ייצוגיות יש חסכון בזמן שיפוטי, השופט יכריע בהכרעה אחת בנוגע לאותו המקרה. 
התביעות הייצוגיות משפרות את אמון הציבור אל מול המערכת השיפוטית- התביעה הייצוגית למעשה יוצרת אירוע/ קייס אחד לטוב ולרע, ומה שייפסק ייפסק כלפי כלל התובעים בתביעה. לכן המחוקק אומר כי הכינוס של כל התביעות האישיות הקטנות ייתן פס"ד אחד ויחול באותה מידה על כולם ולא כל אחד יגיש תביעה ותינתן קביעה אחרת ובכך יערער את אמון הציבור במערכת המשפטית. במקרה של כמה תיקים באותו עניין ייתכן ותהיה פגיעה באמון הציבור.
עד שנת 2006 מבחינה חקיקתית הנושא של תביעות ייצוגיות היה מוסדר בדברי חקיקה שונים. לדוג' המחוקק רצה מכוח החזקות ניירות ערך, החברה פנתה לציבור בהצעה לרכוש מניות שלה, והסתירה מידע שלילי, הציבור לא ידע על כך ושילם 100 ₪ על כל מנייה, זמן מסוים לאחר שרכשו 100 מיליון מניות, התברר המידע השלילי- מה יקרה למניה? המחיר שלה ירד, כי אם היו יודעים זאת המניה הייתה שווה 80. המחוקק אומר כי מכוח ניירות ערך והזיקה אליהם, יש אפשרות להגיש תביעות ייצוגיות. 
משנת 2006 כאשר חוקק חוק ספציפי- "חוק התובענות הייצוגיות" במסגרת הקודיפיקציה שמסדיר את הנושא של התביעות הנ"ל. בסוף החוק יש רשימה ( תוספת מס'2) המחוקק מפרט את כל העילות שמכוחן ניתן להגיש תביעה ייצוגית- כאשר אני רוצה להגיש תביעה ייצוגית יש להסתכל ברשימה זו. עילות שמכוחן המחוקק הגיע למסקנה שלפחות חלק מהסיבות מתקיימות ולכן ראוי ללכת בדרך של תביעה ייצוגית:
· תביעות צרכניות מכוח חוק הגנת הצרכן- הצרכן הינו הצד החלש והספק/ העוסק הינו הצד החזק. 
לדוגמא : תביעות נגד מבטח/ מבטחים, תביעות מול חברות סלולר, תביעות מול בנקים, תביעות נגד חברות ביטוח- לעיתים חברות הביטוח מתאמות מחירים ובכך יוצא שהלקוח משלם יותר לעומת מצב שבו תהיה תחרות בין החברות. 
· בנקאות – עמלות או חישובי ריבית שאף אדם אינו מבין.
· חברות ביטוח- כאשר ישנה הצעה ממס' חברות ביטוח.
· תביעות של עובדים נגד מעביד- המעביד קרס ולא שילם לעובדים פיצויי פיטורין. במצב זה, הנזק האישי גדול יחסית לכן המחוקק מצא כי יש לאפשר לעובד שנמצא בנקודת השפל שלו להרים את דגל התביעה באמצעות תביעה ייצוגית כמו כן, חיסכון בעלויות משמעותיות. המחוקק אומר כי במקרים כאלה יאפשר גם לעובדים למרות שהנזק הכספי לא תמיד מתקיים אבל מתקיימים אינטרסים אחרים.  מדובר כאמור בהרבה תובעים בעלי אותו נזק או נזק דומה. 
· דיני מטרדים- חוק למניעת נפגעים חברתיים. רעש, ריחות, זיהומים. המחוקק אומר כי גם במקרה הזה, הוא מאפשר להגיש תביעה ייצוגית. הסעד שבדרך כלל מבקשים הוא צו מניעה להפסקת הרעש/ הריח. ברור כי אם יוגש בקשה לצו מניעה אחד, הבעיה תיפתר.  לדוגמא : מפעל מזהם גורם לנזק ל-100 דיירים. מדוע אין זה מספיק שדייר אחד יגיש את הבקשה לצו מניעה?   הרי מדובר בנזק שכל אחד מ-100 הדיירים סובל, לכן כל דייר לא ירצה להרגיש פראייר ולהגיש את התביעה כי אז כולם יתפסו עליו טרמפ. על מנת לפתור את הבעיה הנ"ל, המחוקק קובע כי ניתן לתבוע בתביעה ייצוגית. הסיבה להכרה בתביעה הייצוגית נבעה מכך כי עקב בעיית הטרמפיסט אף אחד לא יגיש את התביעה. אזי על מנת שתהיה מוטיבציה להגיש, המחוקק מאפשר תביעה ייצוגית. בסופו של דבר אדם אחד ינצל את התיק.

התובענה הייצוגית מחולקת לשני שלבים נפרדים:
שלב א'-
שלב המסננת, שלב הבקשה לאישור התובענה כתובענה ייצוגית: רק כאשר נעבור אותו נעבור אל השלב השני, שבו תתנהל התביעה כמו תביעה רגילה. בחלק מהסעיפים בחוק כתוב : "המבקש" או ב"כ המבקש- המבקש הינו מי שנמצא בשלב הראשון. אם הוא יעבור אותו בשלום, הוא יקרא "הנציג או המייצג/ ב"כ המייצג". א' הגיש בקשה, החליט שהוא מגיש תביעה ייצוגית על בנק בגין עמלה לא חוקית- בשמו ובשם מילונים נוספים.
המסננות העיקריות בשלב א': נמצאות בס' 4 ובס' 8 לחוק תובענות הייצוגיות- 
ס' 4  - מי יכול להיות המבקש? על מנת להיות מבקש או נציג חייב האדם להיות אחד מחברי הקבוצה. ניתן להיות מצטרף מאוחר יותר לבקשה. 
החריגים: מתי כן מאפשרים להיות לגופים מסוימים להיות המבקשים- אם מדובר בגוף או ארגון שמתעסק בזה ביום יום, לדוג' חוק הגנת הצרכן: הרשות להגנת הצרכן וכו' יש להם הגנה משפטית שהם מייצגים את הלקוח. המחוקק אומר כי אם מדובר בגוף שזה הייעוד שלו, הוא כן מאפשר לו להגיש בקשה כי יש לו יתרונות לנהל את כל העניין הזה. לכן, גופים או ארגונים כאלה כן יכולים להיות מייצגים גם אם מן הסתם הם לא הנפגעים במקרה. 
ס' 8 מצרף 4 תנאים נוספים: 
תנאי ראשון: ביהמ"ש בודק האם עולה או מתעוררת שאלה משפטית או עובדתית משותפת לכל חברי הקבוצה? זה לא יהיה יעיל לנהל תביעה ייצוגית אם השאלות המשפטיות הן שונות. לדוג' מכולם נגבתה עמלה מסוימת באותם תאריכים. לעיתים קורה כי במהלך השלב הראשון ביהמ"ש מזהה שתי עילות, אך הוא לא בהכרח מגרש אותם, אלא אומר כי יצטרכו להגיש 2 תביעות ייצוגיות משום שמדובר בשתי שאלות משפטיות. 
תנאי שני: האם ראוי בכלל או הולם לנהל במקרה שכזה את התביעה כתביעה ייצוגית? ביהמ"ש ממונה על כך והוא זה שיבדוק האם אכן מדובר בתביעה ייצוגית. איזה כלי עזר יכולים לסייע לביהמ"ש האם אכן ראוי לנהל תביעה ייצוגית?
1. גודל הנזק האישי- נזק קטן.
2. גודל הקבוצה- המחוקק אינו נותן מספרים. לדוג' אם אני רוצה להגיש תביעה ייצוגית נגד בנק או נגד חברה בורסאית אשר הטעתה במידע לגבי רכישת המניות, הקבוצה הסבירה תהיה לפחות של כמה אלפים- ביהמ"ש יגיד כי אכן מדובר בקבוצה בעלת גודל ראוי. לעיתים תביעות ייצוגיות מוגשות נגד חברות פרטיות, ייתכן ש- 50 איש זה מס' ראוי.
אין צורך שכל הקריטריונים התקיימו, לביהמ"ש יש שק"ד. בעוולות נזיקיות כמעט 100% מהמקרים אין תביעות ייצוגיות, כי זה נזק פרטי. 
תנאי שלישי: בעניין המבקש. המחוקק מבקש מביהמ"ש לבדוק האם המבקש ינהל את התביעה כמו שצריך. אם המבקש ינהל את התיק בעצמו, ומעולם לא ראה ביהמ"ש ואין לו מושג איך לעשות זאת, ביהמ"ש ישר יפסול אותו- התביעה לא תימחק, כי המבקש אינו מתאים בעצמו. או לחילופין, המבקש אומר כי הביא ב"כ, אבל ביהמ"ש בודק גם את עורך הדין- והיו מקרים שביהמ"ש פסל גם את עורכי הדין כי אין להם שום מושג משום שלא היו בביהמ"ש. ביהמ"ש צריך להתרשם שב"כ המבקש יש לו יכולת מקצועית לנהל את התיק, משום שאיך שהוא ינהל אותו כך זה ישפיע על שאר חברי הקבוצה. – לא ניתן לערער על כך. 
תנאי רביעי: המחוקק אומר כי על המבקש לנהוג בתו"ל. עולה השאלה מה זה תו"ל לעניין תביעה ייצוגית. אפשרות ראשונה: המניע העיקרי זה להתנקם בחברה ( פיטורין וכו') וכל מה שמעניין אותי זה לפגוע בשם הטוב של החברה. ביהמ"ש יכול לומר כי השגת את שלך ברגע שהגשת את התביעה, הכסף עצמו כבר לא מעניין. אפשרות שנייה: אני מתחרה של החברה, העניין הוא לרסק את החברה. וזו הסיבה שהמחוקק אומר כי כאשר אתה בא בחוסר תו"ל, אין לך תמריץ לנהל את התיק כראוי. כאשר אדם מתנהג בחוסר תו"ל, לא יפסלו את התביעה כתביעה ייצוגית אלא את המבקש. בד"כ יפנו לכל חבריי הקבוצה, בדרישה להחליף את המבקש ולגביו יבדקו את תנאים 3 ו- 4.
מכוח ס' 4 ו- 8 – היו 5 תנאים, אם עברנו בשלום את התנאים האלה, למעשה ביהמ"ש קובע שהוא מאשר לנהל תביעה ייצוגית וקובע מי הנציג/ ב"כ המייצג, הוא תוחם את העילה, מי הם בדיוק חברי הקבוצה.

שלב היידוע - 
לצורך ההמשך לאחר השלב ה-1 ולפני תחילת השלב ה-2, ישנה אתנחתא קלה ובה יש ליידע את חברי הקבוצה. לאחר שאושרה הבקשה המחוקק מחייב את המייצג לפרסם מודעה (2 עיתונים נפוצים) בה תהיה תמצית ההחלטה של בית המשפט, כלומר מי שיקרא יוכל לבדוק האם הוא חבר או לא ותהיה הפנייה להחלטה המלאה. אולם, החשיבות העיקרית של פרסום זה, הוא בכך שהמחוקק מאפשר לכל אחד מחברי הקבוצה להחליט האם הוא רוצה להיות חלק מהתביעה הייצוגית או לא- לא ניתן לכפות על אדם האם להיות חלק מתביעה או לא. המחוקק קובע כי לאחר שאושרה הבקשה ולפני שמנהלים את התיק לגופו, יש לאפשר לכל אחד מחברי הקבוצה המוגדרת שאינו רוצה להיות חלק מהתביעה הייצוגית לשלוח הודעה קצרה לבית המשפט בה כתוב שאינו רוצה להיות חלק מהקבוצה. 

מדוע זוהי נקודת הזמן המתאימה בה מיידעים את חברי הקבוצה?
המחוקק אומר כי אין להטריח את הציבור מאחר וייתכן כי בית המשפט ידחה את העילה, יפצל את הבקשה. לכן פונים רק לאחר שבית המשפט אישר את הבקשה והגדיר את הקבוצה. 
המשמעות של ההודעה יכולה להיות אחת מ-2- 
1. האדם אינו מעוניין להיות כלל חלק מהתיק הזה- הטענות מופנות גם כלפי האדם שהינו חלק מהקבוצה. 
דוגמא: תביעה של בעלי מניות נגד חברה בורסאית. אדם הוא בעל מניות וגם נושא משרה. בתביעה מופנות טענות גם כלפי נושא משרה בחברה לכן לא ירצה להיות חלק מהתביעה ויבקש שיוציאו אותו מהתביעה. 
2. האדם רוצה לנהל דווקא תביעה אישית- לא בהכרח כל חברי הקבוצה בעלי נזק קטן. 
בית המשפט מאפשר לאדם לצאת מהתביעה הייצוגית ואז יוכל לתבוע בתביעה אישית ומה שייקבע בתביעה הייצוגית לא יהיה רלוונטי כלפי אותו אדם. אולם האדם יכול לחכות לקביעה של התביעה הייצוגית (לא מעבר לתקופת ההתיישנות) ולאחר מכן להגיש תביעה אישית אולם יהא צורך להוכיח את כל העילות והנזק מחדש תיק חדש ולא יוכל להסתמך על פס"ד שניתן בתביעה הייצוגית. 
דוגמא: בעלי מניות שהתביעה שלהם נגד החברה. אך אם לבעל מניות אחד יש נזק גדול ולכן יעדיף את הנזק הגדול שלו לנהל בעצמו ולא לסמוך על עו"ד של התביעה הייצוגית. 
המחוקק קובע את דרך השלילה (מי שלא רוצה להיות חלק מהתביעה הייצוגית צריך לשלול מכתב לבית המשפט, ומי שלא רוצה להיות חלק מהתביעה מכיוון שרוצה לנהל תביעה אישית במקום)  מהטעמים הבאים: 
1. רוב האנשים שהינם חברי הקבוצה כלל לא היו מגישים תביעה אישית עקב העלות הכלכלית והפרוצדורה הכרוכה בכך.
2. אם המחוקק היה מחייב את האנשים שרוצים להיות חלק מהקבוצה להודיע על כך, הם לא היו עושים זאת לכן הוא בוחר בדרך השלילה. המחוקק אומר כי מי שבאמת רוצה לצאת מהתביעה ידע על הבקשה לתביעה ייצוגית לא עקב הפרסום אלא מאחר והוא מעורב בחברה.

שלב ב'
השלב שבו אנו מנהלים את התביעה ( תצהירים, חקירות, סיכומים וכו'). הדבר אינו שונה מתביעות רגילות למעט עניין אחד, הנזק ואיך אנחנו מגיעים לאנשים בקבוצה. עולה השאלה מה קורה כאשר זכתה הקבוצה בתביעה, איך מתגמלים כל אחד ואחד? עושים הבחנה בין מקרים קלים למקרים קשים:
מקרים קלים- שבהם קל לחשב את הנזק של כל אחד בקבוצה וקל מאוד להגיע לחברי הקבוצה. לדוג' תביעה ייצוגית נ' בנק בעניין עמלה לא חוקית שהוא גובה מהלקוחות שלו, עמלה של 10 ₪ לחודש במשך שנתיים. במצב כזה קל מאוד לחשב 10*24=240 ₪ כפול מס' הלקוחות זה הפיצוי הכולל. איך מגיעים לכל לקוח בבנק? מהבנק, ביהמ"ש יכפה על הבנק דרך המאגר מידע לבדוק מיהם אותם מאות אלפי אנשים שבאותם שנתיים הוא גבה מהם את ה-10 ₪ לחודש, הוא יצטרך לזכות את החשבון.
מקרים מסובכים יותר- אותם מקרים שקשה לנו להוכיח מה בדיוק הנזק האישי וגם קשה להגיע לחברי הקבוצה ( לעיתים בכלל לא ניתן להגיע), במקרים כאלו יש לנו מס' קשיים : 
קושי ראשון- המחוקק אפשר לביהמ"ש באמצעות ס' 20 לחוק לקבוע פיצוי על דרך האומדנה (כמו בתביעות נזיקיות). לדוג' פרשת יורשי המנוח תופיק ראבי ז"ל נ' תנובה מרכז שיתופי לשיווק תוצרת חקלאית -תובענה ייצוגית שהגישו התובעים, תופיק ראבי ז"ל (להלן: "התובע") והמועצה הישראלית לצרכנות, נגד הנתבעת (להלן: "תנובה") בגין הטעיית הצרכנים בנוגע לתכונותיו ותכולתו של חלב עמיד דל שומן 1% (להלן: "החלב"). מסוף שנת 1993 ועד ספטמבר 1995 ייצרה תנובה במחלבה ברחובות ושיווקה כ-13 מיליון ליטר חלב מן הסוג האמור המכיל חומר הנקרא 'דימתיל פוליסילוקסאן' (DMPS), המוכר בשמו המסחרי "סיליקון" (להלן: "סיליקון"). בכתב התביעה נטען כי הוספתו של חומר זה לחלב אסורה על פי החוק, וכי תנובה לא גילתה לצרכניה כי החומר מצוי בחלב, ואף הכחישה עובדה זו בתחילת הדרך, כאשר הפרשה נחשפה. בעקבות כך הורדו מהמדפים והושמדו קרטוני החלב מן הסוג האמור שטרם נמכרו. כלומר, בשלב מסוים תנובה נתקלה באיזושהי בעיה בייצור של החלב שניתן היה לפתור אותה בשתי דרכים: א. לרכוש טכנולוגיה חדשה. ב. להגדיל את הייצור של הסיליקון (הרבה מעבר לתקן הישראלי המותר). והיא שכחה לרשום שזה מעבר לתקן. הפרשה התפוצצה והוגשה תביעה ייצוגית (בשם התובע ובשם מאה אלף איש). השאלה שעולה היא מה ראשי הנזק? פגיעה באוטונומיה האישית, הזכות האישית שלי לדעת מה המרכיבים שלו גרם לי לגועל ולעוגמת נפש. נדרש לכמת זאת. ביהמ"ש עושה זאת עפ"י הערכה, לפי ס' 20 על דרך האומדנה להעריך על סמך הדברים שיש בתיק. במקרים שבהם אין אפשרות להראות איזה נזק, קבעו על דרך האומדנה כ- 55 מיליון ₪ בגין הפגיעה באוטונומיה והגועל.  
הקושי השני- איך מגיעים לאנשים ומחלקים להם את הכסף? ביהמ"ש אומר כי הוא יקבע לאן ילך הכסף. הוא לא ילך בהכרח לאנשים שנפגעו/לא נפגעו. ביהמ"ש קבע בתנובה שיחלק את הסכום שנפסק ל-3 מקומות: חלק מהכסף כפו על תנובה להוריד את מחיר מוצרי החלב שלה, חלק שני מהכסף ביהמ"ש אמר שתנובה תתרום מוצרי חלב לעמותות שהן קשות יום. חלק שלישי של הכסף את מוצרי החלב שיתרמו לקרנות מחקר ( תזונה, אכילה נכונה וכו'). במקרים אלה מי שנהנה זה לאו דווקא הנפגעים הספציפיים, אלא כלל הציבור. זהו פתרון עוקף שמה שחשוב שהכסף לא יישאר אצל תנובה ( ביהמ"ש קובע מטרות ראויות).
מה האינטרס של הנציג להגיש תביעה ייצוגית? 
המחוקק יוצר עבור המייצג תמריצים אישיים שרק הוא יקבל אותם מעבר למה שהוא יקבל יחד עם כל הקבוצה. ישנם שני סוגי תמריצים:
· התמריץ הפחות חשוב הוא ההוצאות- אין צורך לשלם שכ"ט לעו"ד, המחוקק פוטר אותו מאגרות, פטור מהוצאות של חוו"ד ונסיעות במידה והתביעה תסתיים בניצחון או בפשרה. אם הבקשה נדחית בשלב הראשון אין פטור אלא פיצוי כי נפגע המוניטין של הנתבע ואז זה יוצר הרתעה. 
· התמריץ המהותי יהיה גמול -  המחוקק מורה לביהמ"ש שהוא חייב לפסוק גמול אם התביעה הסתיימה לטובת הקבוצה. שק"ד של ביהמ"ש יהיה בזה שהוא יצטרך לנמק למה הוא קבע סכום מסוים וביהמ"ש מונחה בעניין הזה בס' 22 לחוק התובענות. כלומר, המחוקק מנחה את ביהמ"ש במס' קריטריונים כאשר הוא פוסק את הגמול לנציג: משך ההליך, הסיכון שנלקח, התועלת לחברי הקבוצה, העניין הציבורי. גם אם התביעה הסתיימה בפשרה יש גמול אבל יש מקרים מיוחדים שביהמ"ש יכול גם בהפסד לפסוק גמול לנציג. 
מה לגבי עורך הדין ? 
עו"ד לא מקבל שכ"ט מהנציג ויש סיכון שהוא לוקח על עצמו- אם התביעה תסתיים באי ניצחון יכול להיות שהוא יצא וידיו על ראשו ולא יהיה שכ"ט והוא לא יקבל כלום. סע' 23 מפרט קריטריונים לקביעה של שכ"ט-  אם התביעה תסתיים בניצחון בימ"ש יפסוק לו שכ"ט והנתבע ישלם לו אותה. והקריטריונים הם, משך התביעה, המאמץ המושקע בתיק, עד כמה השאלה הציבורית הייתה מעניינת. יש פה גם עניין מיוחד שיש רק לעורך הדין והיא מה סכום הנתבע שנכתב בהשוואה לסכום שנקבע בסוף התביעה. ההשוואה הזאת רלבנטית רק לסוגיית השכר טרחה של העורך דין. אז למה בימ"ש בודק את זה? כי המחוקק מבין כי מי שניסח וכותב את כל הסכומים זה עורך דין וכמו שאמרנו קודם מי שמשתולל בתביעות האלו זה עורכי הדין ותובעים בסכומים אסטרונומיים בגלל שאין אגרות אז המחוקק בא ואומר שעל מנת להרתיע את עורכי הדין לא לתבוע תביעות סתם על סכומים מנופחים זה יבוא לידי ביטוי בשכ"ט – אם יהיה פער גדול זה יתבטא בשכ"ט כי או שהגשת סכום מגוחך או שניהלת את התביעה בצורה לא טובה.  
הסכמי פשרה: 
רוב התביעות הייצוגיות לאחר אישור הגשת הבקשה לביהמ"ש, מסתיימות בפשרה. היתרון לנתבע הוא שפסה"ד של פשרה לא מטיל שום אחריות ולא פוגע במוניטין של החברה.  בימ"ש חושש שהפשרה תהיה בעיקר לטובת העו"ד או הנציג. זאת גם נקראת בעיית הנציג.  ולכן ביהמ"ש מחויב לא להיות חותמת גומי אלא לבדוק את החוזה הזה, לבדוק את המשמעות שלו, מה הקבוצה קיבלה בהסדר הזה, ומה סכום התביעה לעומת הסכום בהסכם הפשרה. בימ"ש מחויב לבדוק שההסדר הוגן בעיקר לחברי הקבוצה. אם יש פער גדול ביהמ"ש יהיה חשדן ויכול שלא לאשר ולפסול את אותם הסדרים. כשמגיעים להסכם פשרה יש חובה לפרסם את עיקריו לחברי הקבוצה בשני עיתונים יומיים לפני אישורו בביהמ"ש, ולתת 45 יום לחברי הקבוצה דעתם בשני עניינים: התנגדויות מנומקות ובנוסף יש פה עוד נק' מילוט נוספת לחברי הקבוצה ויש להם הזדמנות להודיע שהם לא מעוניינים להיות חלק מהקבוצה הזו. למשל בגלל, שהם לא מעוניינים להגיע לפשרה והם נחושים בדעתם לקבל הכרעה כי הם רוצים שיהיו כאן ממצאים חד משמעיים שהחברה הזאתי מפרה את החוק. 
הסתלקות מתביעה ייצוגית:
הנציג לאחר שלב הגשת הבקשה מחליט לחזור בו ולמחוק את התביעה. בתביעה אישית ברוב המקרים הדבר הוא אפשרי. בתביעה ייצוגית זה שונה לחלוטין- ביהמ"ש חייב לברר ולוודא מה השיקול העיקרי, המניע שגרם לבקשת ההסתלקות. (האם נסגר בין הצדדים שתמורת מחיקת התביעה הנציג יקבל איזה שהיא טובת הנאה ואז הוא יראה רק את האינטרס שלו ויקריב את טובת הקבוצה ולכן ביהמ"ש מתערב כדי להגן על אותה קבוצה). אם ההסתלקות עניינית, ביהמ"ש יקבל אותה (למשל הנציג רוצה להסתלק רק וכשהוא ישוחרר יובא מישהו במקומו).

תביעות נגזרות 
התביעות הנגזרות ייחודיות רק לחוק החברות וההסדר החקיקתי של התביעה מצוי בס' 194-206 לחוק החברות. 
דוגמא: בעל שליטה גונב מהחברה. בדר"כ האורגן שהוא בעל הסמכות אם להגיש תביעה זה הדירקטוריון. מה הבעיה? שרוב הדירקטורים זה אנשים שבעל השליטה מינה ויש להם ניגוד אינטרסים. לכן אומר המחוקק שבסיטואציה הזו עלול להיות מצב שלא יגישו את התביעה הזו למרות שחייבים להגיש אותה! דוגמא נוספת זה דירקטור שניצל מידע כלשהי שרלבנטי לחברה וניצל אותו באופן אישי ובכך הפר את חובת האמונים. צריך להגיש נגדו תביעה אבל מה הבעיה? שהוא חלק מן הדירקטוריון ועלול להיות מצב שהם לא יגישו את התביעה. למצבים האלו בדיוק נכנסת התביעה הנגזרת. 
התביעה הנגזרת כשמה כן היא שכן, זה שמגיש אותה מגיש אותה מטעם החברה והוא למעשה גוזר את הזכות הזו להגיש את התביעה מהזכות של החברה. בעצם, המחוקק אומר שבמקרים האלו הוא מאפשר למישהו אחר להגיש בשם החברה ועבורה את התביעה הזו. אם התביעה תסתיים בניצחון אז הכסף יועבר לחברה לא למי שהגיש את התביעה הנגזרת. 
אז מי יכול להגיש את התביעה? לפי ס' 194(א) לחוק - לרוב זה יהיה או דירקטור בודד או בעל מניה. מי זה הדירקטור הזה? מכוונים פה לדירקטורים חיצוניים שהציבור הוא זה שמינה אותם ובעל השליטה גם לא יכול לפטר אותם. אז המחוקק בא ואומר אני לא מסתמך על הדירקטורים שבעל השליטה מינה שכן ברור שהם לא יגישו את התביעה אלא אני מסתמך על הד"חצים כי בעל השליטה לא יכול לפטר אותם ולא יכול לשנות להם את השכר. מה עם האופציה של בעל מניה? מה בעל השליטה יגיש תביעה מטעם עצמו? ברור שלא! הכוונה היא לבעל מניה שמונה על ידי הציבור. המחוקק אומר לבעל המניה מטעם הציבור שהוא מיעוט שהוא נותן לו כוח לנהל תביעה נגזרת כנגד בעל השליטה. אז אמרנו שיש לנו שני נציגים אופציונליים.
חריג לרשאים היכולים להיות תובע נגזר מכוח ס' 204 – נושה יוכל גם להגיש תביעה נגזרת אבל רק במקרה אחד והוא במקרה של חלוקה אסורה. אז במקרה כזה המחוקק מאפשר אז לנושים של החברה לנהל את התביעה הנגזרת כי בעלי המניות לא ירימו את הכפפה בעוד שהם נהנים מהחלוקה האסורה, והדירקטורים הם אלה שמאשרים את החלוקה מלכתחילה. אז למה לא מתאפשר לנושים גם במקרים אחרים שהם נפגעים כמו למשל גניבה של בעל השליטה וריקון כרית הביטחון ? הסיבה היא שלהבדיל מבעלי מניות שיש להם חלק בחברה, בעלי החוב הם מרוחקים מכל מה שקורה בחברה ולכן אומר המחוקק שמכיוון שהסיכון שאתם לקחת הוא קטן אני לא רוצה שאתם תתערבו בניהול החברה (עיקרון אי ההתערבות) מי שלקח את הסיכון הרחב הם בעלי המניות ולכן הם מנהלים את החברה. כל זאת למעט המקרה הזה של חלוקה אסורה שכן אם אתם לא תגישו את התביעה אף אחד לא יגיש אותה והחברה עלולה לקרוס. אז למה לא תביעה אישית ? למה נגזרת ? הרי אם הנושה נפגע הוא יכול להגיש תביעה אישית. אבל! כאשר נושה לא מקבל את החוב שלו בעל החוב שלו היא החברה והרי שלא יהיה בה כסף בשל החלוקה האסורה והתביעה האישית לא תועיל לו.  אז במקרה דנן אנחנו רוצים להיכנס לנעלי החברה כדי לתבוע. בפס"ד מגן וקשת טמפו שם בימ"ש נקבע שכאשר הפגיעה הישירה היא בחברה גם אם בעקיפין נפגעו גורמים עקיפים מי שצריך להגיש את התביעה זה הנפגעת העיקרית שהיא החברה אז או שהיא תגיש בעצמה את התביעה או תביעה נגזרת מטעמה וזאת תהיה הדרך היחידה בעצם של הנושים להשיג את הכסף שהחברה חייבת להם. (לקרוא את פס"ד מגן וקשת טמפו לקראת המבחן – הרחבה של פס"ד בסוף הפרק). 
אבל צריך להיזהר שמא כל יום יקום מישהו ויחליט שהוא מגיש תביעה נגזרת ולכן צריך לעשות פה סינון האם התביעה ראויה ומי שעושה את זה הוא בימ"ש .
*** בעניין של תביעה נגזרת מרובה (אשכול חברות) - שילובם של הסדר התביעה הנגזרת והסדר הרמת המסך החלקית הקבוע בסעיף 6(ב) לחוק החברות, מאפשר הגשה של תביעה נגזרת מרובה. כאשר חברה באשכול חברות מסרבת להגיש תביעה נגזרת בגין עילת תביעה השייכת לחברה המוחזקת על ידה, ניתן, באמצעות סעיף 6(ב) הנ"ל, לייחס לבעלי המניות של החברה המחזיקה, את זכות התביעה הנגזרת ולאפשר להם להפעילה בשם החברה המוחזקת. אם בעל המניות של החברה המוחזקת אף הוא חברה, אין מניעה להשתמש בסעיף 6(ב) בשנית, בשלישית, וכמה פעמים שהדבר נדרש - עד שיימצא בעל מניה המוכן להפעיל את זכות התביעה הנגזרת ולהגישה בשמה של אותה חברה אשר לה עילת התביעה. המשמעות היא שנדרשת בחינה משולבת, הן של התנאים שנקבעו לשם הגשת תביעה נגזרת, והן של התנאים שנקבעו לשם הרמת מסך חלקית. (במקרה של תביעה נגזרת מרובה או של דיון על בקשה לגילוי מסמכים יש לראות את ההחלטות של פס"ד אינטרקולוני בסוף הפרק). 
חזרנו לתביעה נגזרת רגילה- 
התביעה הנגזרת מתחלקת לשני שלבים:
השלב הראשון – אישור התביעה הנגזרת והנציג שמגיש אותה ע"י בימ"ש. בשלב הזה הנציג מגיש בקשה לאשר את התביעה כתביעה נגזרת ואותו כתובע נגזר. מה בימ"ש בודק ? 
1. תנאים מקדימים - ס' 194(ב) קובע תנאים מקדימים -  קודם כל הוא בודק האם הנציג מיצה את העניין עם החברה ועליו להגיש דרישה בכתב לפי ס' 194(ב), הדרישה תופנה ליושב ראש הדירקטוריון לפי ס' 194(ג) ותגובת החברה בהתאם לדרישה תהיה ע"פ ס' 195 לחוק שם יש שלוש אופציות : 
1. לבצע פעולה או לקבל החלטה שתשמוט את עילת התביעה. 
2. לדחות את הדרישה
3. להגיש תביעה
הסיבה לדרישת המיצוי שאנחנו לא רוצים שאנשים ירוצו לבימ"ש ויגישו תביעות ולכן אומר המחוקק שקודם כל על הנציג לגשת לחברה וליידע אותה כי יכול להיות שהחברה לא ידעה על זה או שמא היא בדקה ואין מספיק ראיות, לכן אומר המחוקק שעל בימ"ש לבדוק אם הנציג קודם בדק עם החברה לפני שהוא רץ לבד להגיש תביעה נגזרת בשם התביעה. 
לדרישת המיצוי בס' 194(ב) ישנם סייגים הנמצאים בסעיף 194(ד) -  הקובע כי על אף הוראות סעיף קטן (ב), המעוניין להגיש תביעה נגזרת אינו חייב לפנות בדרישה לחברה לפי הוראות אותו סעיף קטן, בהתקיים אחד מאלה:
(1)	לאורגן החברה המוסמך להחליט על הגשת התביעה, עניין אישי בהחלטה, ואם האורגן כאמור מורכב מכמה יחידים – למחצית או יותר מיחידה האורגן עניין אישי בהחלטה;
(2)	קיים חשש סביר כי פנייה בדרישה לחברה תפגע באפשרות לקבל את הסעד המבוקש.
2.  תשובת החברה לתובע – לפי ס' 196 לחוק החברה תיתן את תשובתה (האופציות של ס' 195) בתוך 45 ימים החל מיום קבלת הדרישה. 
3.  הזכות להגיש תביעה נגזרת – לפי ס' 197 לחוק הזכות להגיש תביעה נגזרת תהיה אם התקיימו אחד מאלו : 
1. החברה בחרה לפעול לפי ס' 195(1) – החלטה או פעולה ואילו זו לדעת התובע לא שמטה את עילת התביעה. 
2. החברה דחתה את עילת התביעה לפי ס' 195(2). 
3. אם החברה הבטיחה להגיש את התביעה לפי ס' 195(3)  ועברו 75 יום ולא עשתה זאת. 
4. החברה כלל לא השיבה לדרישה בניגוד לחובת ההשבה בס' 196. 
5. התובע פטור מהגשת הדרישה לפי הסייגים בס' 194(ד). 

2. ראיות + יכולת הנציג - האם באמת יש קייס, האם יש עובדות וראיות להגשת התביעה הזאת. בנוסף בודקים גם את הנציג האם הוא יכול באמת לנהל אותה כיוון והתביעה הזו משפיעה על הרבה אנשים ועל החברה. 

3. תו"ל וטובת החברה – לבסוף אישור התביעה הנגזרת נעשה מכוח ס' 198 לחוק הקובע כי בימ"ש יאשר את התביעה אם שוכנע כי לכאורה התביעה וניהולה הן לטובת החברה וכי הנציג אינו פועל בחוסר תו"ל. כלומר, בודקים שמא המניע והשיקול של הנציג הם נקמנות או אולי הוא עושה את זה לחברה מתחרה. כמובן שאם הנציג ייפול במניע האישי יחפשו נציג חלופי. 

השלב השני - ניהול התביעה.  נניח ואושרה התביעה ואושר הנציג.  מה התמריצים של הנציג בעצם להגיש את התביעה הנגזרת ? 
1. גמול אישי – לפי ס' 201 לחוק אם התביעה תסתיים בניצחון אזי בימ"ש רשאי לפסוק לנציג גמול אישי.
2. שכ"ט של עורך הדין – לפי ס' 200א לחוק והוא שוב יקבל שכ"ט שישולם על ידי הנתבע או החברה עצמה, אומנם בימ"ש רשאי לפסוק מטעמים מיוחדים שירשמו כי על התובע לשלם את שכר הטרחה לעו"ד. כמוכן,  שכ"ט לא יעלה על הסכום שקבע בימ"ש. 
3. לגבי הוצאות – לפי ס' 200 לחוק, אם עברנו בשלום את השלב הראשון אז בנקודת הזמן הזו מי שיצטרך לשאת בכל ההוצאות זאת החברה כי אם עברנו את השלב הראשון משמע שמוצדק פה להגיש את התביעה ומי היה אמור להגיש אותה ? החברה ולכן היא זו שהייתה אמורה לשלם פה את ההוצאות ולכן לאחר השלב הראשון המחוקק בא ואומר שלעניין ההוצאות והאגרות וכו' החברה צריכה להחזיר לנציג את כל מה שהוא שילם אבל אם בסוף ייגמר בניצחון ייתכן כי בימ"ש יקבע החזר הוצאות לחברה עצמה אבל מה שבטוח זה שלנציג לא יהיו הוצאות. כמובן שאם הנציג לא עבר בשלום את השלב הראשון אז הנציג הוא זה שישלם את ההוצאות שלו וייתכן אפילו שבימ"ש יפסוק החזר פיצויים לנתבע על ידי התובע. 
ע"א 2967/95 מגן וקשת נ' טמפו – החריג של ס' 204
עובדות : מגן וקשת בע"מ היא בעלת מניות מקרב הציבור בטמפו, שהיא חברה ציבורית. טמפו פלסטיק היא חברה פרטית שהייתה בבעלות מלאה של בעלי השליטה בטמפו. בתשקיף שפרסמה טמפו לקראת הנפקת מניותיה, דווח על התחייבותה כלפי הבורסה למזג לתוכה את טמפו פלסטיק. זאת, במטרה למנוע מצב של ניגוד עניינים בין החברות, כאשר טמפו רכשה את כל תצרוכתה הגולמית – פלסטיק מטמפו פלסטיק. בטרם אושר המיזוג על ידי בימ"ש, הגישה מגן וקשת תביעה בדרך של תובענה ייצוגית נגד טמפו, בעלי השליטה והדירקטורים. לטענת מגן וקשת, נקטו בעלי מניות ודירקטורים בטמפו סחבת בתהליך המיזוג. זאת, כדי לגרוף לכיס בעלי השליטה בטמפו את רווחי טמפו פלסטיק אשר בבעלותם. עוד נטען כי הערכת שוויה של טמפו פלסטיק הייתה מוגזמת, וכיוון והתשלום בעבור מניותיה נעשה על ידי הקצאת מניות טמפו לבעלי השליטה בטמפו פלסטיק, דוללו אחזקותיהם של בעלי המניות האחרים במניות טמפו. 
השאלות המשפטיות : האם הצביעה מגן וקשת על עילת תביעה אישית כתנאי להגשת תביעה ייצוגית ? והאם עילת התביעה היא בגין הערכת השווי של החברה ויש להגיש תביעה נגזרת ? 
פסיקה : בימ"ש העליון פסק מפי השופטת שטרסברג – כהן : 
יתרונות וחסרונות התובענה הייצוגית – 
1. יש בתובענה הייצוגית כדי להגן על אינטרס יחיד שנפגע ואינו טורח להגיש תביעה. יש בה אינטרס ציבורי לאכיפת הוראות החוק שבגדרו באה התובענה הייצוגית. יש לה ערך מרתיע מפני הפרת החוק. יש בה כדי לבלום שימוש לרעה בכוח הנתון בידי בעלי שליטה, שחלקם בהון שאינו עומד לעיתים בשום יחס לכוח שליטתם ולמנוע מניפולציות על חשבון "המשקיע הקטן". יש בה חיסכון במשאבים ומניעת ריבוי תביעות. 
2. עם זאת, יש בתובענה הייצוגית סכנה להתערבות יתר מצד בעלי המניות בניהול החברה והכבדה על ניהולה התקין והיעיל. טמון בה פוטנציאל של פגיעה ביחידי הקבוצה, בנתבעים ובמשק כולו עקב ניצול לרעה של מכשיר זה על ידי קנוניה, הגשת תביעות מנימוקי סחיטה והשתלטות ולחץ לפשרה גם כשאינה ראויה, כאשר הנתבע מוכן לה כדי להימנע מהתדיינות מתישה ויקרה גם אם חסרת סיכוי היא. 
3. הפוטנציאל – החיובי מחד גיסא והשלילי מאידך גיסא – הגלום בתביעה הייצוגית, במיוחד בתחום ניירות הערך, מקבל חשיבות יתר בגלל המעורבות הגדולה ורבת ההיקף של הציבור ויחידיו בתחום זה. מכאן, מתחייבים זהירות, איפוק ושמירה על איזון ראוי בין האינטרסים הרלוונטיים. כל זה נעשה על ידי פרשנות תכליתית של דבר החקיקה הנדון. יש לאפשר הגשת תובענות ייצוגיות במקרים המתאימים ולשמור על מנגנוני הגנה שימנעו ניצול התובענה הייצוגית לרעה. 

העילה האישית והתביעה הנגזרת – 
1. התביעה האישית היא תביעה שמגיש בעל מניות בשמו, בגין פגיעה אישית בו. התביעה הייצוגית מייצגת אוסף של תביעות אישיות. זוהי תביעת בעל מניות בשמו הוא ובשמם של בעלי מניות אחרים כבעלי תביעות אישיות – בגין פגיעה בוא ובהם. בעלי המניות האחרים אינם צד לתביעה ואינם נוטלים חלק בהליך. 
2. החברים בחברה אינם יכולים לתבוע בשמה אלא במקרים חריגים שבהם רשאי חבר בחברה להפעיל את זכות התביעה של החברה על ידי תביעה נגזרת. תביעה זו מוגשת על ידי בעל מניות שלא בשמו ולא בשל פגיעות אישיות בו ובבעלי מניות אחרים – אלא בשם החברה הנפגעת. 
3. התביעה הנגזרת מתבררת באופן דיוני ומהותי שונה לחלוטין מתביעה אישית ומתביעה ייצוגית על פי החוק. אין לטשטש את התחומים שבין תביעה נגזרת לתביעה ייצוגית אף שבשתיהן יכול שיש לבעל המניות עניין. עם זאת יכול שתקום עילה לתביעה אישית או לתביעה ייצוגית, ובו זמנית תקום גם עילה לתביעה נגזרת, והכל תלוי בטיב העילה ובנסיבות היווצרה. 
4. בעיקרון, חובת הדירקטורים להתנהג בתום לב ובהגינות על פי פקודת החברות היא כלפי החברה, ולא כלפי בעלי מניותיה, ומשכך, עילת תובענה נגדם קיימת, אם קיימת, רק לחברה, ולא למי מ"נפגעיה". 
5. ס' 54א(א) לחוק ניירות ערך דורש סטנדרט גבוה באשר לנטל השכנוע המוטל על התובע בתובענה ייצוגית להראות, כי יש לו עילת תביעה אישית. הטעם לכך, הוא מעמד התובע הייצוגי המייצג תובעים פוטנציאלים בלתי מזוהים, במספר בלתי ידוע, שאינם נמצאים בפני בית משפט ושלא הסמיכו את התובע לייצגם. 
6. הערעור התקבל. 

פסיקה נושא 10 פרק ג - 
רע"א 2903/13 אינטרקולוני השקעות בע"מ נ' שמואל שקדי – תביעה נגזרת מרובה (אשכול חברות)
האם בעל מניות בחברה האם, יכול להגיש תביעה נגזרת בגין החלטה או פעולה של חברה נכדה? והאם באפשרותו לבקש גילוי מסמכים מכל אחת מהחברות בשרשרת ההחזקה עוד קודם להגשת התביעה הנגזרת לפי סעיף 198א לחוק החברות, לשם החלטה האם אכן קיימת עילה להגשת תביעה נגזרת בנסיבות המקרה? לאחר סקירת ספרות, פסיקה, וסקירה של משפט משווה, מגיעה השופטת נאור למסקנה כי יש מקום להכיר בישראל בתביעה נגזרת מרובה וזאת בהתבסס על שתי דוקטרינות : 
1. הרמת מסך באמצעות סעיף 6(ב) לחוק החברות
2. החברה הבת כנכס של החברה האם בהתבסס על פרשנות תכליתית לפרק התביעות הנגזרות שבחוק.
לגישת השופט הנדל, הגשת תביעה נגזרת מרובה מתאפשרת מכוח שילוב של סעיף 6(ב) וסעיף 194 לחוק החברות. מכל מקום הודגש כי ההכרה בתביעה נגזרת מרובה אינה תלוית דרגות-החזקה.
ככלל, ע"מ שבעל מניות בחברת האם יוכל להגיש תביעה נגזרת מרובה בשם אחת מבין החברות המוחזקות על ידה, נדרשת להתקיים שליטה (פנימית או חיצונית) במורד שרשרת ההחזקה. על שליטה זו להיבחן במשקפי חוק החברות (המפנה לחוק נ"ע). השליטה נמדדת ביחס ליכולתו של בעל המניות לכוון את פעילות התאגיד.  החברה האם מחזיקה %80 ממניותיּה של החברה הבת (דרישת השליטה מתקיימת). אולם, החברה הבת מחזיקה ב- %50 ממניותיה של החברה הנכדה כאשר %50 הנוספים מוחזקים בידי צד ג'. כאשר בין החברה הבת לצד ג' קיים "הסכם לשליטה משותפת" בחברה הנכדה.
ע"ב הוראותיו של ההסכם נקבע כי נשמרה השליטה לאורך כל מורד שרשרת ההחזקות – מהחברה האם, דרך החברה הבת וכלה בחברה הנכדה. מכאן, שבאופן עקרוני, בעל מניות חברת האם יכול להגיש תביעה נגזרת בגין עילת תביעה השייכת לחברה הנכדה.  נסיבות המקרה מעידות על כך שמדובר באחד מבין אותם מקרים חריגים שבהם אף בהעדר שליטה (או, ליתר דיוק, בהתקיימותּה של שליטה חלקית) יש מקום להתיר הגשת תביעה נגזרת מרובה.  עם הזכות להגיש תביעה נגזרת מרובה, צומחת הזכות לגילוי מסמכים קודם להגשת התביעה, כנגד כל אחת מבין החברות בשרשרת ההחזקות.
עוד נקבע, כי הגשת בקשה לגילוי מסמכים לפי סעיף 198א, אפשרית בכל שלב שהוא – בין לפני ההחלטה להגיש תביעה נגזרת, בין אחרי ההחלטה להגיש תביעה נגזרת ובין אם הוגשה כבר התביעה ובין אם טרם הוגשה.


חובות בעלי מניות – סעיפים - 191-193 
שני סעיפים הם אלו הקובעים חובות פוזיטיביים וסעיף אחד מהווה הגנה לבעלי מניות שנגרם להם נזק. 
ס' 192 –  חל על כל בעל מניות קטן כגדול. אדם קנה מניה אחת זה מספיק כדי לעטוף אותו בחובה משפטית שחלה עליו בכובע שלו כבעל מניות, החובה הזאת היא חובת תום הלב. אז כלפי מי חבים בחובת תו"ל? הסעיף קובע גם כלפי החברה וגם כלפי בעלי מניות אחרים בחברה. ס' 192 הוא לא חידוש גדול כי גם אלמלא היה קיים היינו יכולים לקבוע שעל בעל מניות בחברה חלה חובת תו"ל מכיוון שאנחנו כבר יודעים שהתקנון הוא מעין חוזה וכאשר אדם רוכש מניות הוא אוטומטית הופך להיות צד לחוזה הזה וס' 12 לחוק החוזים קובע את חובת תו"ל. 
מה זה תו"ל ואיפה זה בא לידי ביטוי? בעיקר באסיפות , אם יש לאדם למשל מניה עם זכות הצבעה הוא יכול להגיע לאסיפות ולהשפיע ולהצביע אז החוק אומר שהיישום של הכוח שנגזר לו ממניה שהוא קנה הוא בעיקר באסיפות הכלליות ולכן כאשר הוא משתתף בהצבעה הוא חייב לזכור שחלה עליו חובת תו"ל. מה זה אומר? המניה היא קניין של בעל המניה וכשחלה עליו חובת תו"ל איזה שיקול הוא ישקול בד"כ קודם כל? את טובתו ולא את של האחרים אבל הוא חייב גם לשקול את טובת החברה. 
המחוקק מדגיש לנו בס' 192 כי יש 4 הצבעות והחלטות שבהן על בעל המניות לשים לב לחובת תו"ל שלו : 
0. החלטה על הגדלת הון רשום – זו סמכות קוגנטית ייחודית של האסיפה הכללית. אז למה דווקא ההחלטה הזו כל כך חשובה בעיני המחוקק שהוא מסב את תשומת ליבנו לעניין תו"ל? בגלל האחוזים בחברה, אדם שלא ירצה לקנות מניות חדשות הכוח שלו ידולל (דילול הכוח) ואז בעל המניה יגיד אני לא רוצה שהכוח שלי ידולל אז אני אצביע ישר נגד הגדלת הון. אז איך הוא יכול להפר את חובת תו"ל ? אם יתברר שללא הכסף שהחברה צריכה לגייס היא עלולה להיות חדלת פירעון. אז בד"כ מותר לבעל המניה להצביע נגד שכן הגדלת הון רשום עלולה לפגוע בו וזכותו לחשוב על עצמו אבל במקרה גבול שבו הוסבר לו שהחברה צריכה את הכסף וללא הכסף הזה החברה עלולה לקרוס מחר - פה תו"ל כנראה יחייב אותו להצביע בעד למרות שזה מדלל את הכוח שלו. 
0. החלטה על מיזוג – שתי חברות נניח שאחת נקלטת לתוך השנייה ואז אם אדם היה בעל מניות בחברה הנקלטת שעומדת להיעלם הוא יקבל מניות בחברה האחרת. זה דורש הסכמה של בעלי המניות והאסיפה. בעל מניה זכותו להצביע נגד למשל כאשר הפיצוי שהוא מקבל הוא לא שווה ערך למה שהיה לו בחברה שנעלמת נגיד למשל אם המניות בחברה החדשה שוות פחות. מתי זה יהיה חוסר תו"ל? כאשר יגידו לו שבדקו את הפיצוי שהוא מקבל וזה הוגן ואפילו אולי נתנו לו קצת יותר ועדיין הוא מצביע נגד. למה הוא מצביע נגד? כי אולי הוא רוצה לסחוט עוד כסף כי עכשיו הם תלויים בקול ההצבעה שלו וזו סחטנות והיא חוסר תו"ל. 
0. עסקאות בעלי עניין – בשרשרת האישורים לעיתים נדרש גם אישור משולש שכולל את האסיפה ואת המיעוט. גם פה אומרים לנו שיש לשים לב שלא נעשתה קנוניה עם בעל השליטה למינוי של הילד למשל של בעל השליטה וזה לא לטובת החברה וזו הפרת חובת תו"ל.
0. שינוי הוראה התקנון – גם היא החלטה בלעדית של האסיפה הכללית . 
כמובן שיש לשים לב לחובת תו"ל בכל ההחלטות אבל המחוקק פה שם לנו פרוז'קטור על ההחלטות הללו שיש לשים אליהן יתר שימת לב בנוגע לחובת תו"ל. בס' 192(ב) המחוקק גם קובע שאין לקפח בעלי מניות אחרים. 
הסעד בגין הפרה המצויה בס' 192 – קבוע בס' 192 (ג) - ניתן להפעיל את כל התרופות החוזיות ולרוב פה אנחנו נפעיל דווקא את הסעד של הפיצוי (סעד כספי). 
ס' 191 - קיפוח - 
הקיפוח מצוי בס' 191 והרבה פעמים כשאנחנו נגיש תביעה שעניינה הפרת חובת תו"ל או ההגינות בו זמנית גם נטען לפיקוח כי התביעות הללו עולות בעיקר ביחסים של בין בעל השליטה למיעוט. מהו הקיפוח הזה? איך בעל שליטה מקפח את המיעוט? נניח אדם כבעל שליטה אומר שהוא יעסיק את עצמו ואת בני המשפחה שלו בחברה במשכורות עתק והמיעוט בונה על דיבידנד על מנת לקבל את הנתח שלו אבל בעל השליטה אומר רגע אם אני והמשפחה שלי גם ככה מקבלים משכורות עתק אנחנו לא נחלק דיבידנד כי אנחנו רוצים שכל הכסף יישאר אצלנו. אז זה למשל טענה לקיפוח כי המיעוט לא עובד בחברה ולא מקבל כלום מהחברה ואילו בעל השליטה חוגג על הכסף. המיעוט גם לא יכול למכור את המניות הללו כי מי ירצה לקנות אותן? אז נשארות לו שתי אופציות או לטעון להפרת תו"ל או ההגינות או לטעון לקיפוח בס' 191 ואז לבימ"ש יש סעדים להגיש, למשל, בימ"ש יכול אפילו לכפות על בעל השליטה או על החברה לקנות את המניות מהמיעוט במחיר הוגן. אפשר אפילו לפרק את החברה כמובן שזה סעד קיצוני ואקוטי וזה כמעט ולא קורה. לבימ"ש יש כוח אדיר מכוח עילת הקיפוח של ס' 191. הרבה פעמים שיש הפרה של חובת תו"ל או ההגינות בו בבעת נטעו שיש קיפוח. 

ס' 193 – חובת ההגינות – חובת ההגינות שונה לחלוטין מחובת תו"ל, חובת ההגינות מחמירה הרבה יותר מתו"ל. אז על מי היא חלה? בעוד שתו"ל חל על כל בעלי המניות חובת ההגינות מצומצמת יותר – תחילה 3 קבוצות של בעלי מניות : 
0. בעלי שליטה בחברה – ע"פ המבחן הכמותי בעל שליטה הוא מי שמחזיק מעל 50% מזכויות הצבעה בחברה. כמובן שזו חזקה הניתנת לסתירה. אבל יכול להיות שיש לבעל מניות רק 20% בחברה והוא עדיין יהיה בעל שליטה כי אם הוא עם ה-20% האלו יכול להוביל לשינויים בחברה אז הוא ייחשב בעל שליטה למשל כאשר יש 75% אצל הציבור הרחב וכל אחד מחזיק קמצוץ ובנוסף לזה הם לא מגיעים לישיבות האלה ולהחלטות האלה כי הם חושבים שאין להם כוח וחבל להם על הזמן להגיע ומי כן מגיע? מי שיש לו וה100% נחשב רק מתוך מי שהגיע להצבעה ולכן כאשר הציבור מחזיק באופן מפוזר המון אחוזים והוא לא מאורגן ואילו מי שיש לו 20% בשליטה כן יבוא להצבעות ואז הוא יכול להיחשב כבעל שליטה בחברה. 

0. כף המאזניים – אדם שהוא יודע שהוא כף המאזניים בהחלטה מסוימת ואז הוא ייחשב ככזה רק לגבי אותה החלטה. למשל אדם מחזיק 48% מהזכויות בחברה ומישהו אחר מחזיק גם כן 48% גם כן ו-ג' מחזיק 4% - אז מתי ג' יטה את המאזניים כאשר יש החלטה ראש בראש א' מול ב' ו- ג' למי שהוא יצטרף יהיה להם ביחד 52% אז המחוקק קובע ש- ג' שכשהוא יודע שההחלטה תלויה הוא נכנס בגדר ס' 193 אבל על כל החלטה אחרת הוא חסר חשיבות ותחול עליו חובת תו"ל. 

0. אדם שנקבע בתקנון שיש לו כוח וסמכות בלעדית למינוי של נושא משרה או כל החלטה אחרת – כלומר יכול להיות שאדם בעל מניה ויש לו מניה אחת אבל בתקנון נקבע שהוא זה שקובע את הזהות של המנכ"ל אז שוב לעניין של ההחלטה הזו בלבד יחול עליו ס' 193. 
כלפי מי חלה חובת ההגינות? המחוקק רושם במפורש שהיא חלה רק כלפי החברה אבל הפסיקה הרחיבה את זה וקבעה שהחובה חלה גם כלפי בעלי מניות אחרות. 

מה ההבדל בין תו"ל לבין חובת ההגינות ? 
פס"ד הראשון שנתן על זה תובנה ראשונה הוא פרשת קוסוי– טובתו האישית של בעל המניות נסוגה אל מול טובתה האישית של החברה - זו הייתה פרשה גדולה והיה כאן בנק שנקרא בנק פ' שבזמנו קרס וכתוצאה מזה הוגשו המון תביעות גם פליליות וגם אזרחיות ואחת מן התביעות האזרחויות הוגשה כנד אדם שנקרא קוסוי. לקוסוי היו שני כובעים – הראשון היה נושא משרה בחברה והכובע השני היה הכובע כבעל שליטה בבנק. קוסוי החליט בשלב מסוים שהוא רוצה למכור את כל מניות השליטה שלו בבנק ולסיים את התפקיד שלו כנושא משרה בבנק. אז כמובן זכותו למכור את השליטה שלו וגם זכותו למצוא קונה שיקנה את זה במחיר המקסימאלי. אחד המציעים שנתן את ההצעה הטובה ביותר היה אד בשם אפשטיין אלא מה האפשטיין הזה היו לו כבר כמה נק' שחורות בהיסטוריה הפיננסית הכלכלית ובין היתר גם בבנק הזה וכולם הכירו את אפשטיין לרבות קוסוי. אז קוסוי שאל אותו מאיפה תביא את הכסף? אפשטיין אמר לקוסוי שזו לא בעיה כי קוסוי נושא משרה בבנק והוא רוצה שהוא ידאג שאפשטיין יקבל הלוואה מהבנק ובאמצעותה הוא ישלם לקוסוי את התמורה למניות וככה הם יסגרו את עסקת המניות. קוסוי אומר שזה רעיון טוב והוא דואג שתאושר ההלוואה לאפשטיין והם חותמים על העסקה. קוסוי בחוץ ואפשטיין הוא בעל השליטה בבנק וכבעל השליטה בבנק הוא דואג למעשה לחלוב את הבנק ולסגור את החובות הרבים שלו, אלא מה אחרי כמה חודשים ספורים בנק פ' קורס ואז כמובן באים ובודקים את זה ובין היתר הוגשה התביעה האזרחית כנגד כל נושאי המשרה ובמקרה שלנו גם כנגד קוסוי ואנחנו נתמקד בטענה של חובת ההגינות שהוגשה כנגד קוסוי רק שבזמן הזה לא היה את חוק החברות ולא הייתה חובת הגינות זה היה חובת אמון וטענו שבעסקה מול אפשטיין קוסוי הפר את חובת ההגינות גם כלפי הבנק וגם כלפי בעלי מניות אחרים בחברה. אז קוסוי אומר שבכובע שלו כבעל שליטה בבנק, המניות הם קניין שלו ומותר לו למכור את זה במחיר המקסימאלי, הקונה הזה השיג את הכסף ונתן את ההצעה הטובה ביותר. באו ואמרו לו שהוא גם היה נושא משרה והוא דאג לקבל את ההלוואה. אבל, אומר קוסוי הטענה שלכם נגדי היא כנושא משרה אין בעיה אני אתמודד איתה אבל אתם טוענים כלפיי שלא הייתי בסדר בכובע שלי כבעל שליטה. הוא שואל מה אני עשיתי לא בסדר כבעל שליטה ? בימ"ש קובע שמבחינתו מספיק שקוסוי ידע שעומד מולו אדם בעייתי פיננסית ושהייתה היסטוריה רעה בנק מולו ובמקרה כזה כשאתה יודע מי עומד מולך חובת ההגינות המשמעות שלה היא שאסור היה לך למכור את השליטה לבן אדם הזה. כלומר למרות שמותר לבעל השליטה כעיקרון לדאוג למקסום הרווח שלו אבל במקרה שבו קוסוי ידע שיש סבירות טובה שהבן אדם הזה כל מטרתו בלקנות את המניות זה לבזוז את הבנק אסור היה לך למכור לו למרות שידעת שזו ההצעה הטובה ביותר ולכן טובתו האישית נסוגה אל מול טובת הבנק ובעלי המניות האחרים. 
אז מה השוני בין התוכן של חובת ההגינות לבין התוכן של חובת תו"ל? נניח אותו סיפור של קוסוי קורה אבל הפעם לקוסוי יש 3% ולא שליטה ואפשטיין פונה אליו ורוצה לקנות את 3% ונותן את ההצעה הכי טובה. אז אם יש לקוסוי רק 3% חלה עליו רק חובת תו"ל האם זה ייחשב הפרת תו"ל? התשובה היא לא כי קוסוי ידע שעם ה3% שלו גם אפשטיין מאוד רוצה לבזוז את הבנק הוא לא יצליח לעשות את זה כי הוא מיעוט אבל אם הוא מחזיק שליטה אסור היה למכור לו כי פה ידעת שאתה נותן לו את הכוח לממש את הרצון שלו ולבזוז את הבנק. אבל אם למשל קוסוי מחזיק 4% והוא יודע שלאפשטיין יש 47% והוא נותן לקוסוי הצעה חלומית אז מותר למכור או לא? לא! כי קוסוי יהפוך אותו לבעל שליטה כי כאן הוא יהיה כף המאזניים ובזכות ה4% שלו הוא יוכל לבזוז את הבנק ולכן הוא אוטומטית שוב נכנס כאן לגדרי ס' 193 ואסור לו למכור לו את השליטה. זאת המשמעות המחמירה של חובת ההגינות מול חובת תו"ל כי בחובת הגינות יש כוח גדול יותר שניתן לעשות בו שימוש לרעה ולכן ההגבלה גדולה הרבה יותר. 
הסעד בהפרת חובת ההגינות - גם כאן אומר המחוקק שמי שמפר את חובת ההגינות ניתן לתבוע ממנו את התרופות החוזיות וגם עלולות להתפתח תביעות ייצוגיות ונגזרות. גם במקרה הזה בד"כ כשתיטען טענה של חובת הגינות תיטען גם טענה של קיפוח שכן הן בד"כ שלובות. 
נושא 11 בסילבוס -  אגרות חוב ושעבודים – עו"ד רונן מנשה
סעיף 367 לחוק החברות; סעיפים 164-171, 178-179, 185, 191 ו- 353-354 לפקודת החברות 
1.  רע"א 5658/04 בנק לאומי לישראל בע"מ נ' קנית ניהול השקעות ומימון בע"מ (מאגר משפטי נבו)
2.  רע"א 292/99 שיכון עובדים בע"מ נ' טש"ת חברה קבלנית לבניין בע"מ (בניהול מיוחד), פ"ד נה(2) 56

הנושים מתחלקים ל-2: 
· נושים מובטחים
· נושים רגילים

נושה רגיל: לא קיבלו שום בטוחה, קיים חוב. אך אם חלילה החברה קרסה, הסיכוי לראות את החוב שואף ל-0. במקרה זה נדבר על התספורות שעלו בקרב הציבור.
נושה מובטח: כאשר אני חובש כובע של נושה, אני יכול להיות כל אחת מהקבוצות, או נושה מובטח ( = אשר קיבל בטוחה שנועדה ליום סגריר, ז"א כאשר החברה תקרוס ואין לה איך לשלם, כאשר אדם נמצא במשבצת של נושה מובטח יש לו סיכוי טוב יותר לראות את כספו), אבל גם אם אני נושה מובטח- זה לא אומר שתמיד אקבל את כל החוב ! הבטוחה שמקבלים – נדרש להיות זהירים בבחירה שלה. מצבו של נושה מובטח תמיד יהיה טוב יותר ממצבו של נושה רגיל. 
בפרק זה נעסוק במצב שבו חברה קורסת , יש הרבה נושים לחברה אין מספיק כסף לשלם לכל הנושים כולם. ואז יש לשים לב לסדר הנושים, מי יקבל את כספו ראשון. 

מה זה הון חברה ? מכוונים למקורות המימון לפעולתה של החברה,  על מנת לממש את המטרה שלה היא צריכה לגייס מקורות כספיים. לכל מקורות המימון האלה קוראים "הון החברה" את ההון הזה נהוג לחלק לשני סוגים עיקריים של הון: 
1. הון עצמי- כל המקורות הכספיים ששייכים לחברה ( עצמי זה של החברה). לדוג' כאשר החברה קמה והמשקיעים הראשונים מזרימים כסף לחברה, אותו כסף שבגינו יקבלו מניות וכך תיווצר בעלותם (הכסף הזה זה ההון העצמי של החברה), וכך גם לגבי נכסים בעין. עם ההון העצמי, תממש החברה את המטרה שלה.  דוג' נוספת- הרווחים נצברים להון העצמי.

2. הון זר - הון שהחברה משתמשת בו , אבל יום אחד היא תצטרך להחזיר כספים אלה לבעלי ההון. דוגמא לכך הוא הלוואות , כסף שיש להחזיר כי זה לא הון של החברה. התחייבויות של הון זר של החברה יכולות להיות כלפי : בנק, ספקים שהעניקו אשראי וכו'. ההתמקדות תהיה בהון הזר של החברה, המקורות העיקריים שמהם יכולה חברה לגייס הון זר. מי שיכול להיות בעל החוב כלפי החברה הם, המקורות העיקריים של חברה לגייס הון זר:
א. בנקים הם המלווים והחברה היא החייבת.
ב. הלוואה מהציבור הרחב- חברה בורסאית יכולה לפנות לציבור ולבקש גיוס של 100 אלף ₪ מהציבור, וכל מי שרוצה לתת הלוואה , ההלוואה היא במנות של 100 ₪. 
ג. הלוואות בעלים- ס' 6(ג) בנוגע להדחיית חוב, על מנת להפעיל את הסעד, הבעלים חייב להיות גם בעל הלוואה (בעל שני כובעים). הלוואת הבעלים תירשם תחת ההון הזר. לבעל המניות יש שני כובעים בחברה, כובע אחד שלו שחלק מהכסף שהיה לו הוא הזרים להון העצמי והפך להיות בעל מניות וחלק מהכסף הוא מזרים כהון זר (נותן הלוואה) ויש לו כובע של נושה. הלוואה של בעלים היא הלוואה לכל דבר ועניין, מבחינתו לחברה יש כעת חוב כלפיו.
ד. בהקשר של ספקים אנו קוראים להלוואה שכזו, אשראי ספקים.
הון עצמי+ הון זר= הון החברה.



מה הנושה מקבל בגין ההלוואה? 
בחברות מדובר על ניירות ערך, החברה מנפיקה ניירות ערך. אז נייר הערך הרלוונטי להון של חברה זה מניות.
לגבי הון זר- אג"ח- נניח חברה פנתה לציבור לגייס הלוואה הניירות האלה נקראים "אגרות חוב" (אג"חים). בתוך הנייר הזה מוסדרות כל ההסכמות לגבי ההלוואה.

אג"ח
איגֶרֶת חוב (אָגָ"ח; בריבוי איגְרות חוב או אג"חים) היא נייר ערך המהווה תעודת התחייבות לתשלום חוב. זהו מכשיר פיננסי בעזרתו לוות חברות כסף. במכירת איגרת חוב, מקבלת החברה תמורת האיגרת סכום כסף מרוכש האיגרת מראש, ומתחייבת לרוב, בתמורה, לשלם לשיעורין את הסכום הנקוב (לעתים בתוספת הצמדה), וכן ריבית, במועדים עתידיים הנקובים בנייר. החברה רוצה לגייס מיליון ₪ מהציבור, כהלוואה. ההלוואה תחולק למנות של 100 ₪, וכך תאסוף החברה את ה- מיליון. מה החברה נותנת לי? ניירות ערך, ישנם כאלה הקשורים להון העצמי.  אג"ח- נייר הערך שהחברה תנפיק לנושים שלה . במקרה שלנו לציבור הרחב. כל נייר בדוג' לעיל יהיה שווה 100 ₪. המונח שהמחוקק בחר בדיני החברות לשם ייצוג הנושה שנתן הלוואה לחברה וזה הנייר שהחברה הנפיקה. 
כאשר מדברים על מניות ערך בין אם מדובר על מניות ובין אם מדובר על אגרות חוב עושים הבחנה בין 2 פנים. שכן, לגבי מהותו של הנייר נוטים לעשות הבחנה בין המהות למשמעות הפיננסית (הכלכלית) לבין המהות המשפטית:
1. פן פיננסי/ כמותי- גורמים שונים משפיעים על מחיר איגרת החוב. 
2. פן משפטי- לאגרת חוב יש תוקף משפטי ונמיין את אגרת החוב כחוזה, כהסכם הלוואה. 
הלווה (החברה), המלווה/ הנושה (בעל החוב). קיים הסכם הלוואה בתוכו יוצקים את הפרמטרים החשובים (סכום ההלוואה, ריבית ההלוואה וכו'). 
ההבדל בין חוזה הלוואה לבין הסכם הלוואה (אג"ח) הוא כי עם האג"ח ניתן לסחור הוא סחיר. היתרון הגדול של אג"ח בחברות מסחריות הוא כי ניתן לסחור ולמכור אותם. אג"ח הינו נכס נזיל- ניתן להמיר אותו לכסף מזומן.  
קיימים סיווגים רבים לאג"ח: (3 עיקריים)
1. אג"ח מובטחות לבין אג"ח לא מובטחות- החברה רוצה לגייס מאה מיליון ₪ הלוואה, ומציעה אג"ח מובטחות ( החברה דואגת לי ליום סגריר), היא משעבדת את כל המקרקעין שלה לצורך ההלוואה. אם היא חלילה תקרוס או תפשוט רגל, ויש יתרת חוב, יהיה אפשר לפנות למגרשים למכור אותם ולקבל את הכסף. אם קיבלתי אג"ח מובטחת הסיכון הוא יותר נמוך. המשקיעים יהיו בטוחים יותר, פחות יפחדו וירצו להשקיע, בנוסף לכך הריבית תהיה נמוכה יותר. ריבית משקפת גם סיכון של הבן אדם ! לאדם שיותר מסכן תהיה ריבית גבוהה יותר לעומת אדם שפחות מסכן. בחברות בורסאיות בעיקר רוב אג"ח לא מובטחות- החברה אומרת שהיא צריכה הלוואה מאה מיליון ₪ במנות של מאה ₪, אך הפעם היא לא נותנת שום בטוחה. הלווה אומר כי אני כמלווה צריך לקחת את הסיכון שאם החברה תיפול, אכלתי אותה ובנוסף אין בטחונות ליום סגריר. אג"ח מובטח- קיבלנו בטוחה, מצבנו כנושים טוב יותר כי דאגנו ליום סגריר. אם לקחנו אג"ח לא מובטחת ייתכן ולא נראה יותר את כספנו.
2. אג"ח ממשלתי לעומת אג"ח קונצרני- אג"ח ממשלתי, המדינה פונה על מנת לקחת הלוואה. המדינה צריכה הלוואות לפרויקטים. המדינה מכינה תקציב ( צפי כל ההוצאות) גרעון- יותר הוצאות מהכנסות. יש שתי דרכים עיקריות על מנת לאזן את התקציב: א. לעלות מיסים, ב. המדינה צריכה לבקש הלוואות מהתושבים ותשלם ריבית. הסיכון במקרה זה הוא יחסית נמוך (גם מדינות פושטות רגל), הסיכוי שהמדינה תפשוט רגל הוא יחסית נמוך. הריבית אפסית, משום שמדובר בסיכון מאוד מאוד נמוך. הבעיה כיום, שאם ניתנת הלוואה של מאה שקל- בסוף השנה מקבלים 100.02. אם אותו אדם אומר שהוא רוצה לתת מאה ₪ הלוואה, ורוצה לקבל מאה ואחד ₪. הממשלה לא תיתן כי הסיכוי הוא אפס, האדם שואל האם יש מקום אחר שבו התשואה תהיה יותר גבוהה, אך עדיין תהיה באיגרת חוב ולא במניות ? נמליץ לו על אג"ח קונצרני ( אג"ח לא ממשלתי, בשוק הפרטי – אין שוני אם הן מובטחות או אם לאו). אג"ח קונצרני- יכול שתהא חברה אחת. אג"ח ממשלתי- המדינה ביקשה הלוואה, סיכון נמוך, ריבית נמוכה. אג"ח קונצרני- סיכון קצת יותר גדול אבל לא מים עמוקים ( כמו מניות), עדיין הלוואה, בריבית יותר גדולה. הסיווג של מובטח או לא מובטח- ייתכן וחברה מסוימת מנפיקה אג"ח ייתכן ותהא מובטח ולא מובטח. אג"ח ממשלתי הוא תמיד לא מובטח. 

3. אג"ח רגילה לעומת אג"ח להמרה- אג"ח רגילה, חברה מבקשת ממני הלוואה, נותנת לה את ההלוואה (לדוג' ל-10 שנים), בהבחנה זו לאורך כל ה10 שנים, החברה היא הלווה ( חייבת) והצד השני ( הציבור/הבנק) הוא מלווה/נושה. החידוש- אג"ח להמרה: אג"ח שלצידה יש אופציה ( זכות ברירה). בשלב הראשון של ההסכם, החברה חובשת כובע של לווה, ואני חובש כובע של מלווה/נושה. בחוזה כתוב, שבעוד שנה מיום חתימת ההסכם- המלווה בעל האג"ח יוכל להחליט והאופציה אצלו, להמיר/להחליף את אג"ח במנייה. כלומר, אם אדם מעוניין להיות מעכשיו בעל מניות בחברה, אז אתה תחזיר את אג"ח, ולמשל על כל אג"ח תקבל מנייה (לפי מה שכתוב בהסכם). דהיינו, אם החלטתי להמיר את אג"ח למנייה. ז"א שהחוב שלי נפרע ואין יותר חוב. ומאותו רגע הוא בעל מניות בחברה.  אין חרטה. אבל, אפשר להחליט שלא רוצים להמיר והוא נשאר נושה (מלווה). קיימת אי וודאות, אך בגדול מה שצריך לבדוק זה: נדרש להסתכל קדימה, אם הוא צופה שהחברה המסוימת הזאת הולכת לשגשג בשנים הקרובות- כדי להמיר, כי כדיבידנד הוא יקבל סכומים גדולים מאשר הריבית, כי הריבית לא משתנה אף פעם. לעומת זאת, דיבידנדים יכול שלא יקבל בכלל אם לא יהיו רווחים, אך יכול שיקבל המון אם יהיו רווחים. אך אם הוא צופה תקופה קשה, עדיף להישאר עם אג"ח. בעלי המניות הקיימים בד"כ לא אוהבים להמיר אג"ח, משום שהמניות שלהם קטנות כתוצאה מההמרה של בעל איגרת החוב. 

בטחונות – 
באג"ח מובטח החברה הלווה מעניקה למלווה בטוחה, קיימים שלושה סוגי בטחונות עיקריים:
1) ערב- כאשר אדם בא לקחת הלוואה מהבנק, הבנק דורש ערב לבטוחה. הסכם ההלוואה הוא בין הבנק לבין הלווה, והבטוחה של הערב אומרת שבמצב שאותו אדם יום אחד יפשוט רגל, החוב של החברה כלפי החייב יעבור לערב, הבנק יגיע לערב ויגבה ממנו את הכסף.  
2) שטרות – הרבה פעמים בהסכמי שכירות דירה, בהסכמים כאלה המשכיר מבקש מהשוכר צ'ק לטובת חברת חשמל לדוגמא וזה נחשב כבטוחה. ברגע שהשוכר ישאיר חובות או לא ישלם, לשוכר יש בטחון של צ'קים שהשאיר השוכר ובמצב זה יכול לממש אותו השוכר. בטוחה זאת מסווגת בנפרד כי קיימת פקודת השטרות שמסבירה בטוחה זאת כנכס מופרד. 
3) הבטוחה הנכסית- מה שמעמיד כלפי המלווה כבטוחה הוא נכס, נכס יכול להיות כל דבר שניתן לצקת אליו שווי כספי. בטוחות אלה הן הדומיננטיות, למשל בחברות בטוחה נכסית היא : בניין, המגרש וכו'. 
הבעיה היא שכיום אין חוק אחד שמסדיר את כל הנושא הזה של הבטוחות, סוגי הנושים וכו'.
הבעיות מתחילות מהעובדה כי אין חוק אחד מהסדיר באופן יסודי את הנושא של בטוחות, סוגי הנושים, הסדר ביניהם. על כן, נוכל לראות כ ישנם דברי חקיקה שונים כאשר כל אחד מהם מסדיר חלק ונושא ספציפי. 
שלושה דברי החקיקה העיקריים המסדירים את נושא הבטוחות- 
1. חוק המשכון- מסדיר את כל נושא הבטוחות והמחוקק קורא להם "משכון". 
2. חוק המקרקעין- בהקשר של חוק זה בטוחה על נכס מקרקעין נקרא "משכנתא". דוגמא: אדם לוקח הלוואה לקניית דירה והבנק מבקש בטוחה, הבטוחה נקראת משכנתא.
3. פקודת החברות- חוק החברות כאמור החליף בשנת 2000 את פקודת החברות. פקודת החברות בוטלה למעט 2 נושאים בו חוק החברות מפנה אל הפקודה. נושא אחד: נושא הבטוחות "שעבודים" החברה משעבדת נכס שלה. נושא שני: פירוקים- כאשר חברה מתפרקת הנושים מתחילים לריב ונושא זה יהיה רלוונטי כשאר החברה נמצאת בפירוק.
אפילו מבחינת המושג הבסיסי אין אחידות (משכון, משכנתא, שעבוד). מבחינה מהותית אין הבדל בין המושגים הכוונה היא כי החייב העמיד נכס כבטוחה לטובת המלווה שיוכל לממש אותו במקרים שונים (פשיטת רגל וכו').
הדוגמא שתלווה אותנו בפרק זה- חברה שהיא הלווה (לוקחת את ההלוואה) ונושה יחיד (בנק, המלווה). החברה פונה לבנק ומבקשת הלוואה של 10 מיליון ₪. מתקיימת פגישה בין מנכ"ל החברה למנכ"ל הבנק שמאשר באופן עקרוני את ההלוואה אך, הבנק דורש שהחברה תעמיד לרשותו בטוחה טובה כי הבנק לא מעניק אף הלוואה ללא שעבוד. לאחר בדיקות החברה אומרת כי לאחרונה רכשה מכונות חדשות, לכן הבנק יכול לבדוק את שווי המכונות (לרוב רוצים בטוחה בשווי ההלוואה ואפילו יותר). הבנק דורש שעבוד של 15 מיליון ₪ מהחברה על מנת להקטין את הסיכון מאחר וייתכן כי במהלך השנים ערך המכונות יפחת על כן נראה כי לרוב המלווה מבקש בטוחה בסכום גבוה יותר מההלוואה שנתן על מנת להקטין את הסיכון שלו. הבנק שולח שמאי על מנת לבדוק את שווי הבטוחה ומאשר. כעת, הבנק והחברה שסגרו באופן כללי את כללי ההתקשרות ופונים אלינו כיועצים משפטיים על מנת להסדיר את נושא ההלוואה ותנאי השעבוד. ניתן לראות כי מדובר באגרת חוב יחידה כי קיים נושה יחיד, ייחתם הסכם בין הנושה לבין הבנק על כן נוכל לראות כי מדובר באג"ח מובטח . 
יש לעשות הבחנה בין 2 שלבים – 
1. שלב ראשון, השלב החוזי האובליגטורי- בסוף השלב זה ייווצר שעבוד אובליגטורי/חוזי. שלב זה תמיד יתקיים. 
2. השלב הקנייני, כל נושה ישאף לשלב זה אך הוא לא תמיד ייווצר- הבטוחה/ שעבוד משעבדת את עצמה מבטוחה חוזית/ אובליגטורית לבטוחה קניינית. כאמור מדובר על זכות של בטוחה שתתפוס כלפי כולי עלמא.





שלב ראשון, שלב חוזי:
 אג"ח הוא כאמור חוזה הלוואה. יש להכין את חוזה ההלוואה, לרשום את שמות הצדדים, סכום ההלוואה (קרן), הריבית, התשלום ומועד החזרת ההלוואה. 
מכיוון שיש בטוחה ושיעבוד נדרשים לעוד 2 התייחסויות:
1. לאור כך שאמרנו כי האג"ח מובטח יש לפרט את הנכסים שישועבדו, את המפרט של הנכס.
אם אמרנו לעיל כי החברה תשעבד מכונות, לכן כאשר נרשום 2 מכונות יש לפרט מס' סידורי, דגם. במידה ומדובר במקרקעין מוסדרים יש לרשום גוש וחלקה. במידה ומדובר בשעבוד של משהו מוחשי אחר ללא מס' סידורי נפרט את הגודל, חומרים וכו'. דהיינו, יש צורך לכתוב ולפרט באופן נרחב אודות הנכס המשועבד. 
2. יש לפרט את האירועים/ המקרים שבהתקיים אחד מהם לפחות יוכל הנושה לממש את השעבוד. 
לדוגמא- אם החברה נכנסת לפירוק, ניתן צו כינוס נכסים, צו עיקול, וכד'.  ברור כי מדובר באירוע/ תנאי שמאפשר לבנק לממש את הבטוחה כי אירועים אלה מעידים על מצב החברה שקרסה/ עומדת לקרוס. 

ניתן לראות תנאים אחרים שרלוונטיים יותר למיהות הצדדים- כשבני זוג לוקחים הלוואה מהבנק לשם קניית דירה, רושמים משכנתא בבנק. הלוואות כאלה מחזירים כל חודש למשך שנים רבות. במקרים כאלה, הלווה (הבנק) ירשום כי אם לא שולמו 2 תשלומים עוקבים הנושה יוכל לממש את הדירה או אם לדוגמא הלווה איחר מ-10 ימים ב-3 תשלומים לא רצופים במהלך שנה כך שהנושה יוכל לממש את הדירה. יש להיות ערים לתנאי המימוש. 
אלו הן דוגמאות לתנאים שיופיעו בהסכם שבהתקיים אחד מהם לפחות הנושה יכול (לא חייב) לממש את התנאי וכך נוצרה הבטוחה החוזית/ האובליגטורית. במצב זה נוצרה הבטוחה החוזית כיוון שנוצרה בין הצדדים אך אין לו משקל ומסה קניינית ולכן תופס וחל רק על הצדדים ולא כלפי כולי עלמא. לכן, השאיפה תהיה להביא את השעבוד האובליגטורי/ החוזי לשעבוד קנייני שיחול כלפי כל העולם. (שעבוד חוזי של מכונות החברה כלפי הבנק אך לא כלפי כולי עלמא). 
ברגע שיש זכות חוזית כל הנושים במעמד שווה, כל האנשים יצטרכו לחלוק את המכונות. הבנק רוצה להיות הראשון בתור לפרוע את ההלוואה אך אינו יכול להיות כזה כיוון שבעל נושה חוזי ולא קנייני. כלומר, החוזה נחתם מרצונם  של הצדדים, נוצר לנו חוזה. הבנק פונה אלינו ואומר שמבחינת הנכסים השווי שלו תמיד יכסה את יתרת החוב, הבנק הוא זה שהכתיב את התנאים, אך לבנק יש התלבטות האם הוא יכול לישון בלילה בשקט בגלל הבטוחה שאמר שתמיד תכסה את יתרת החוב, או שזה לא מספיק מה שנעשה?  הבנק יפגוש עוד נושים, האם מול כל הנושים האחרים הבנק יהא הראשון? כלומר האם יהיה לו יתרון על הנושים האחרים בשלב הזה שיש רק חוזה. לכן, התשובה לכך היא שאין ביכולתו להיות רגוע, מכיוון שמעמדו בסדר הנושים הוא חלש מאוד ( דהיינו אין לו יתרון על אף נושה אחר). 
המחוקק אומר כי תהיה אפשרות לבנק לקחת את השיעבוד החוזי ולהפוך אותו לקנייני, אזי המעמד ישתפר. משמע, שאסור לנושה להסתפק בשעבוד החוזי, כי לנושה אין עדיפות על אף נושה אחר. על החוזה חתום רק הנושה והחברה, על כן צדדים שלישיים ונושים אחרים אינם כפופים לחוזה הנדון. השעבוד החוזי חלש מאוד ואני נותן לנושה יתרון על פני נושים אחרים. 



אז כיצד ניתן לשדרג את השעבוד החוזי? 
שלב שני- שלב קנייני, שיעבוד קנייני : 
 על הנושה לבדוק כיצד והאם יכול לשדרג את השעבוד החוזי לקנייני. אם הנושה יצליח לדאוג שהבטוחה תהיה קניינית מעמדו ישתפר ויהיה רם יותר אל מול יתר הנושים. כאמור הזכות החוזית הינה אישית ומתקיימת בין שני הצדדים של החוזה. הזכות הקניינית הינה זכות כלפי כולי עלמא. באם הנושה ידאג שיהיה לו שיעבוד ובטוחה קניינית אזי בתחרות אל מול נושים, קונים אחרים הוא ינצח ויגבר על פניהם. 
2 דרכים לשדרג את השעבוד החוזי לקנייני, מספיק לעמוד באחת מהן על מנת לעשות זאת-
אופציה ראשונה : רישום, מרשמים- 
לרשום את השעבוד וכך נוצרת זכות קניינית. המחוקק אומר שהוא ייצר מס' מקומות שיקראו מרשמים, ואם אדם ילך למרשם המתאים ויבצע את הרישום הוא ישדרג את מעמדו. המחוקק אומר כי רק הוא קובע את המקומות הללו. השאלה שעולה היא למה בשל הרישום המעמד עולה? משום שמדובר בפומביות, כאשר אדם חותם על חוזה, הדבר אינו נגלה לכל אדם. וכאשר ישנו רישום, הדבר פתוח לעיון של הציבור בכל רגע נתון. אם הנושה ידאג לרשום את השעבוד במקום הנכון, אזי הוא ישדרג את הבטוחה מבטוחה חוזית חלשה לבטוחה קניינית חזקה.  מכוח 3 דברי החקיקה יש 3 מרשמים שונים:
1. חוק המשכון- רשם המשכונות.
2. חוק המקרקעין- לשכת רישום המקרקעין (משכנתא).
3. פקודת החברות - רשם החברות (שעבודים).

מתי כל אחד מהמרשמים רלוונטי? 
כללי האצבע - 
חוק המשכון- חוק המשכון, מכוחו הוקם מרשם המשכונות – ישנו כלל אצבע האומר כי כאשר מדובר ביחיד (לא תאגיד/ חברה) וכשהבטוחה היא על נכס מיטלטלין (נכסים מוחשיים וזכויות) אזי המחוקק קובע כי הוא נותן משכון ואם הוא רוצה לרשום זאת יש לגשת לרשם המשכונות. לדוגמא - אדם ירשום משכון לטובת הבנק לשם קניית מכונית. במצב זה הבנק רגוע כי הוא בעל זכות ראשונית לקבל את החוב שלו - יחיד+ מיטלטלין. 
בחוק המקרקעין, ישנו את הטאבו (לשכת רישום המקרקעין) – נלקחה הלוואה לרכוש דירה, הבנק מחתים את האדם על החוזה שהוא נותן בטוחה לדירה, הבטוחה מאוד חלשה ועל כן הוא מבקש לרשום משכנתא. משכנתא מסמלת בטוחה על נדל"ן. כלל האצבע הוא כי כאשר ניתנת בטוחה על נכס מקרקעין נדל"ן אזי יש לפנות לטאבו על מנת לרשום את הנכס. כשאדם רוצה לקנות דירה / מגרש דבר ראשון הוא צריך להוציא נסח טאבו – ישנה זמינות ושקיפות, אין צורך בהסכמה של בעל הנכס.
פקודת החברות-מרשם החברות בראשו עומד רשם החברות- רשם החברות אחראי על רישום שעבודים. 
כלל האצבע הוא כאשר חברה מעוניינת לתת בטוחה על נכס שלה, במקרה הנ"ל הרישום מתבצע אצל רשם החברות. על מנת לדעת ולברר מה החברה שיעבדה ניתן לקבל אצל רשם החברות לפי שמה או מספרה של החברה באמצעות תדפיס המתקבל ובו חלק של "שעבודים".  לדוגמא- אם החברה אמורה לשעבד מכונות למרות שמדובר במיטלטלין בגלל שמדובר בנכס של חברה צריכה לרשום את הבטוחה אצל רשם החברות. 
היתרון במרשמים- המרשם פומבי ופתוח לעיניי הציבור, כל אדם יכול לקבל מידע. המחוקק מעניק יתרון על ההגנה על הציבור ומצד שני ניתן לומר כי ישנה פגיעה בפרטיות אולם, המחוקק במקרה זה מעדיף את ההגנה על הציבור. 
אופציה שנייה : הפקדה של הנכס שמשמש כבטוחה-
מסירת החזקה פיזית, כלומר אם אני לוקח מכונה, הדרך הראשונה לייצר את השעבוד זה לבצע רישום ברשם החברות, אבל נניח אני רוצה לנצל את אופציית ההפקדה, המחוקק אומר- תמסור את המכונה באופן פיזי, מהחברה למרתף של הבנק. מיום המסירה של החזקה למעשה נוצרה הבטוחה לבנק. כלומר המסירה= הוצאת השליטה ממנו. וזאת כדי שאף נושה לא יוכל לטעון שהוא ראה את זה אצלך, אלא אצל מישהו אחר. החזקה הקניינית מכוח ס'85 לפקודת פשיטת רגל קובעת כלל ברזל כי כאשר רואים נכס ההנחה צריכה להיות כי מדובר בנכס קנייני אישי.  אולם ס' זה סותר את החזקה על כן המחוקק קובע כי הנכס צריך לצאת מחזקתה של החברה באופן פיזי. יש לראות פיזית האם והיכן הנכס נמצא ולראות כי אינו נמצא בהחזקת החברה.  המשמעות של אופציית ההפקדה ומדוע גם היא יוצרת מעמד קנייני נובעת מכך שההפקדה מוציאה את הנכס מה"חצר" של החייב/ הלווה וכאשר הוא יוצא מחצרו (ביתו, מפעל) נושים שלו לא יוכלו להניח כי מדובר בנכס שהיה שלו, קניין שלו. למה לא משתמשים הרבה באופציה זו ? – יש לה מספר מגרעות : 
· מקרקעין הם מקובעים ולכן לא ניתן למסור אותו, זכויות גם לא ניתנות להעברה, פטנט, מניות. 
· עלויות מאוד יקרות = שינוע של הנכס, לאחסן אותו, לשמור אותו, נדרש לעשות ביטוח משריפות וגניבות.
· המכונה נועדה לייצר לאדם הכנסה, ולא להיות במרתפים. כך, זכות השימוש נמנעת מאדם. 
שלושת המגרעות הללו הופכות את הרישום לדרך המלך.
מתי כן אפשר להשתמש בהפקדת נכסים ? כאשר מדובר ביצירות אומנות, תמונות יקרות, תכשיטים.

לדיון שלנו נאמץ את דרך הרישום
סיטואציה: החברה קרסה, ישנם נושים רבים- יש חשיבות לסדר הנשייה. איזה סוגי נושים, ומהם כללי התחרות ביניהם?
יש לחלק לשלוש קבוצות-
קבוצה ראשונה- בעלי המניות בחברה- מה קורה איתם כאשר החברה קורסת?
קבוצה שנייה- נושים רגילים- לא מובטחים.
קבוצה שלישית – הנושים המובטחים (הנושים הקניינים).

1. בעלי המניות בחברה- לדוג' : ניגש אלינו משקיע, אומר כי לפני חצי שנה השקיע  100 אלף ברכישת מניות בחברה X  בחצי שנה הזו לא קיבל שום דיבידנד. נודע לו אתמול שהחברה קרסה, הוא רוצה שנבהיר לו משפטית מה קורה על המאה אלף שקל ( האם הוא נושה מובטח או נושה רגיל? ) איזה סיכוי יש לו לקבל משהו מהמאה אלף ₪? בעל מניות בחברה לקח סיכון גדול יותר מהנושה הרגיל. כאשר החברה קרסה בעלי המניות הם הראשונים לדעת כי כמעט 100% הכסף שלהם ירד לטמיון. נכון שהוא שם מאה אלף בחברה, שמת אותו במה שנקרא ההון העצמי, לא נוצרה שום התחייבות של החברה כלפיך של המאה אלף שקל, אלא זה קניין של החברה. כאשר משקיע השקיע כסף במניות של החברה, החברה לא יצרה שום התחייבות- לא נוצרו מערכת יחסים של נושה מול חייב/ת.  (הסיבה למה השקעה במניות זה מסוכן). במקרה שבו החברה קרסה אומרים לבעל המניות שהוא לא במעמד של נושה, ושישכח את הכסף- הלווה אומר תיאורטית אם לאחר שהחברה תשלם את החובות של כל הנושים, רק אז נגיע לבעל המניות.

2. הנושים הרגילים ( הבלתי מובטחים- לא קיבל שום בטוחה): מעמדם טוב יותר מבעלי המניות. החברה היא החייבת, הנושים הם בעלי החוב ( הם המלווים שסיפקו את הסחורה). החברה חייבת לשלם במועד שקבענו, ואם לא, מדובר בהפרה. דוג' קלאסיות של נושים רגילים: 
ספקים  - (הספק נותן סחורה, והוא לא מקבל את הכסף ישירות, לגבי חלון הזמן הוא נתן הלוואה לחברה- אם במהלך החצי שנה החברה תתמוטט, הוא  בצרות כי לא קיבל שום בטוחה). לא מדובר באדם תמים כאשר מדובר בספק, הספקים מבינים היטב את הסיכון שאליהם הם נכנסים. מכיוון שרוב הספקים מצויים בשוק תחרותי. ספקים בד"כ הם הצד החלש.
עובדים -  חלק מהחוב של העובדים הוא כן מובטח, המחוקק עושה את העבודה עבורם. לדוג' אדם שלא קיבל 5 משכורות, מדובר בנושה. 
לקוחות - לקוח הזמין מטבח לבית שלו, המטבח אמור להגיע תוך  3 חודשים. כאשר לא הגיע, נראה כי החברה קרסה. מדובר בנושה רגיל. גם אדם שיש לו צ'ק הוא נושה רגיל, כי לא יהיה כיסוי לצ'ק. 

מה סדר העדיפות בין הנושים הרגילים ? 
במרבית המקרים לא נשאר כסף, הנושים הרגילים מגלים שהקופה התרוקנה. כאשר נשאר כסף, לא תמיד נשאר לכולם, איך מחלקים את מה שנשאר בקבוצה הזו? 
המחוקק אומר : המועד שבו נוצר החוב כשמדובר בנושה רגיל,  אין לו משמעות. (= לא רלוונטי אם החוב הוא מלפני שנה ושל האחר הוא מאתמול- התאריך לא מעניין). אלא ההתחשבות בנושים הרגילים היא בסכום החוב של הנושה-
המעניין הוא- החלוקה של מה שנשאר בקופת החברה בין הנושים הרגילים היא חלוקה יחסית שוויונית, כלומר נותנים משקל סגולי לגודל החוב. ( אם לאדם היה חוב של מיליון שקל, ונותר שקל בקופה, כל אחד יקבל חלק יחסי לחוב שלו). לפי האחוזים. 
תספורת- אומץ לגבי כספי הפנסיה , קופות גמל וכו'. הם מנוהלים ע"י גופים מוסדיים, הם נותנים את הכסף הזה כהלוואות כדי להניב רווחים, הם נותנים זאת לחברות של טייקונים, החברות אמורות להשקיע את הכסף להניב רווחים ולהביא איזשהו רווח. לעיתים יש משברים, וכשאין להם רווחים הם אומרים שאין אפשרות להחזיר חלק גדול מהכסף, אותם גופים שניהלו את הכסף, הם אמורים להיות אנשים המקצוע- הם נתנו את הכסף בלי לקבל שום בטוחה. במשבר הגדול האחרון, החברות נכנסו לקשיים, הגופים הבינו כי הם בבעיה, היו 2 אופציות:
1. אם לא משלמים את ההתחייבות, ריבית, הלוואה זו הפרה יסודית של ההסכם, ויבקשו צו פירוק. אך, אם הגופים היו הולכים לפתרון שכזה- היינו רואים שאין כסף, כי הבנקים שהם לקחו מהם הלוואות הם הראשונים ( נתנו להם בטוחות). 
2. תספורות- מכיוון שהחברה יודעת שאני נושה רגיל ולא כדאי לי לבקש ממנה פירוק, יעשו הסדר חדש ( הבראה). החברה באה ואומרת כי היא תקצץ את החוב היות ולשלם הכל היא לא יכולה, ואם רוצים להציל אותה צריך לקצץ חלק מהחוב. הדבר מתחיל ב-50% מהחוב לבטל, ולא ניתן לבקש את הכסף של התספורת כאשר החברה משגשגת שוב, כי נעשה הסכם חדש. 

3. הנושים המובטחים: אם חברה קורסת נתחיל עם המובטחים. ישנה הערה מקדימה בנוגע אליהם: כל נושה מובטח אוטומטית הוא יודע שהוא מנצח כל נושה רגיל, ולכן יש את ההפרדה הזאת. איך הנושים משדרגים את עצמים אל מול הנושים הרגילים? גם הנושה המובטח עדיין יודע שהוא מנצח כל נושה רגיל. נחלק את הדיון בהם לשתי תתי קבוצות:


קבוצה ראשונה - הנושים המובטחים הקלאסיים- 
נמצא בפקודת החברות. ס' 169 לפקודת החברות. ( נושא השעבודים, פירוקים- מפנה אותנו לפקודה). כל אחד מהם קיבל שיעבוד שונה :
1) נושה בעל שיעבוד קבוע (ספציפי)- כאשר נושה מובטח הוא מסוג שעבוד קבוע, המשמעות היא שהוא קיבל שיעבוד על נכס מסוים (מוגדר). לדוג' אם החברה לקחה הלוואה של מיליון ₪ ושיעבדה לבנק מכונה שלה או מגרש שלה. מדובר בשעבוד קבוע, כי ניתן לאפיין את הנכס הוא נכס מוגדר. אם קיבלתי נכס מקרקעין – אני אאפיין אותו בגוש/ חלקה. אם מדובר במכונה, אאפיין אותה ע"י מס סידורי. אפשר לשעבד כל נכס שיש לו ערך. אין חובה שלנכס יהיו מרשמים. רק נדרש לתארו בצורה מדויקת כדי שאח"כ לא תהיה מחלוקת על איזה נכס שיעבדנו. כל אחד מסוגי השעבודים יהיה רשום כך גם ברשם החברות ( כלומר, אם מדובר בשיעבוד קבוע יהיה כתוב אצל רשם החברות "שיעבוד קבוע" או לחילופין " שיעבוד צף"). גם נושים מובטחים לא בהכרח יקבלו את כל החוב, אז לפעמים יהיה קריטי לדעת מיהו הראשון מבין השניים. ניתן אף לתת שיעבוד קבוע על כמה נכסים (אך חייב לפרט את כל הנכסים בנוגע לאותו שיעבוד עבור הלוואה אחת). האם במישור המשפטי ניתן את אותו נכס לשעבד יותר מפעם אחת ? מבחינה משפטית קניינית האם אפשר לרשום שניים או שלושה שיעבודים על נכס מסוים אין לי מניעה לכך, אך נניח אני כנושה יודע שאני אמור להיות שני בתור אני צריך לבדוק שבכלל יישאר משהו מהנכס.
2) נושה מובטח בעל שיעבוד צף (שוטף)- להבדיל מהשעבוד הקבוע אסור לי להגדיר נכס (אין להגדיר מה הוא קיבל). אלא, ההגדרה של שעבוד צף- שעבוד על כל נכסי החברה ( אין צורך בפירוט) שיהיו בחברה בכל רגע ורגע. כלומר הפעם יש לנו שעבוד נושם, משתנה, דינאמי. השעבוד חל על כל הנכסים אבל מה שהיה לך אתמול לא בהכרח יש לך היום, כי זה עשוי להשתנות. שעבוד צף היה פתרון לצורך בעיה שנוצרה לחברות בלבד. הבעיה הייתה: הרבה פעמים חברות קמו לצורך מכירת המלאי ללקוח. לדוג' אני רוצה להקים חנות למכירת מוצרי חשמל, אני מביאה כסף מהבית ולוקחת הלוואה על מנת לפתוח את החנות. כאשר ניגשתי לבנק לשם הלוואה, אמרתי כי אני רוצה לקנות את כל המלאי. הבנק אמר בסדר אך כמובן עם שיעבוד. את הדברים שהוא קנה הוא משעבד לבנק. החברות הבינו כי לתת שעבוד קבוע זה משבש את כל העסק, הרי לכל נכס היה צריך בשעבוד קבוע לפרט עליו, והבנק לא היה מסכים לשחררו אלא אם היה נותן לבנק חלופה אחרת.
בפסיקה מדמים שעבוד צף כענן שמרחף מעל החברה, הוא עדיין לא תופס שום דבר כמו שעבוד קבוע שמדמים אותו כצבט. הענן מסתכל מלמעלה על כל הנכסים של החברה. המשך דוג' כאשר פתחתי את החנות של מוצרי החשמל, בא לקוח ורוצה לקנות טלוויזיה, השעבוד הצף לא תופס את המכשיר לכן אני יכול למכור אותו ללא השעבוד עצמו. כלומר שעבוד צף מאפשר לחברה למכור רק את המלאי שלה ולא את הרכוש ההוני ולכן השעבוד הצף משמעותו שחברה יכולה למכור את המלאי שלה ואין צורך לקבל אישור מהבנק. הבנק אומר שגם מוכרים נכסים תחת השעבוד שלו וגם הנכס נקי משעבוד. המלאי גדל, כלומר גם הנכסים עצמם וגם המזומן גדל. גם אם החברה תקנה עוד נכסים במזומן הזה, המלאי יגדל. ולכן השעבוד תופס בכל רגע ורגע על נכסי החברה. ביום שבו תהיה הפרה שמאפשרת לנושה לממש את השעבוד, רק ביום הזה הוא ידע מה הוא תפס ( מהם הנכסים). במצב שכזה, חשוב לומר לנושה אחת לחודש או לרבעון לבקש מהחברה דו"ח לוודא שלא יוצאים נכסים בלי שנכנסת תמורה. 
כללי התחרות בין הנושים המובטחים :
כלל תחרות ראשון - כלל היסוד – ראשון בזמן מנצח שני מאוחר ממנו -  אם לא מוצאים כלל האומר אחרת תמיד מחילים את כלל זה. בתחרות בין 2 נושים מובטחים (נושה 1 , נושה 2 – בודקים מי קיבל תוקף קנייני ראשון) הזמן מכריע בתחרות בזמן בניהם, הראשון בזמן מנצח. הראשון בזמן רושם זאת ועל כן השני בזמן יכול לראות זאת, בנושים מובטחים יש את עניין הפומביות כך שהשני בזמן תמיד מתרשל / פועל בחוסר תו"ל. דוגמא 1 קבוע מול קבוע– 2 בנקים נתנו 2 הלוואות שונות לחברה וקיבלו שעבוד קבוע על אותו שולחן. בנק א' היה הראשון לקבל את השעבוד. כאשר החברה קורסת הם גילו כי שווי השולחן אינו מכסה את 2 ההלוואות. הראשון בזמן מקבל את מלוא הסכום ואילו השני בזמן מקבל את "השאריות" והופך להיות נושה רגיל. דוגמא 2 יתרת כסף לאחר מימוש השיעבודים– החוב הוא 100 ₪ לכל בנק, השולחן נמכר ב-250 ₪, הבנק הראשון מקבל 100 ₪ ועל כן נשאר 150 ₪. השני בזמן מקבל את מה שמגיע לו ועל כן יקבל רק 100 ₪, חוזר למצב ההתחלתי. הכסף הנותר חוזר לקופה וממשיכים להבא בתור בחברה. דוגמא 3 שיעבוד קבוע מול צף– עימות בין בנק א' לבנק ב' , כאשר בנק א' קיבל שעבוד קבוע על מכונה ובנק ב' קיבל שעבוד צף על כל נכסי החברה. מחילים את כלל היסוד – מי היה הראשון בזמן ? בנק א' יהיה הראשון שייהנה מרווחי המכונה. גם הצף תופס את חלקי המכונה אך יהיה שני בזמן. 
כלל תחרות שני - שיעבוד קבוע שני גובר על שיעבוד צף ראשון – צף ראשון מפסיד לקבוע מאוחר - מה קורה אם בנק א' היה מקבל שעבוד צף ובנק ב' היה מקבל שעבוד קבוע על מכונה ? על פניו יש לומר שהראשון בזמן מנצח. המחוקק אומר במצב זה כשמדובר בשעבוד צף הדבר לא נכון. בהתנגשות שבין נושה ראשון אשר קיבל שעבוד צף לבין נושה שני אשר קיבל שעבוד קבוע – השני מנצח. מעמד השעבוד הקבוע הוא מאוד חזק ועל כן תמיד מנצח שעבוד צף ! נוצרה בעיה כי הבנקים לא רצו בשעבוד צף אך הלקוחות היו חייבים את שעבוד זה על מנת למכור את המלאי. 
3) שעבוד צף עם מגבלה- שעבוד על כל נכסי החברה בכל רגע ורגע. המחוקק אמר להוסיף עוד שורה אחת שהיא המגבלה. ".. ללא אישור בעל השעבוד הצף עם המגבלה החברה לא תוכל הפעם לתת שעבוד קבוע חדש עתידי". המגבלה למעשה נותנת כוח להחליט האם החברה תוכל לתת שיעבוד קבוע חדש. ברשם החברות אם שכחו לרשום "מגבלה" יתייחסו אליו כצף.
כלל תחרות שלישי - ספציפי – צף עם מגבלה ראשון מנצח קבוע מאוחר שני - אם יש נושה ראשון שקיבל שעבוד צף עם מגבלה. ויש נושה שני אשר קיבל שעבוד קבוע. אם השעבוד הקבוע ראה שיש צפי מגבלה הוא שואל את מי שהשעבוד הצף עם המגבלה לטובתו האם הוא יכול לקבל שעבוד קבוע. אם הצפי מגבלה אומר כי הוא מוכן לוותר על השולחן אזי הקבוע ינצח, כלומר יש בטוחה קטנה יותר ועל כן בדר"כ הוא לא יוותר, ישנם 2 מקרי קיצון שהוא אכן יכול לוותר : 1. שיש פער אדיר בין פער החוב לבין שווי הנכסים. 2. החברה היא על סף קריסה והצפי מגבלה מגלה שאם החברה נופלת שווי הבטוחה רחוק מלכסות את החוב – כדאי לוותר על בטוחה כדי לתת לחברה הזדמנות להבריא ובכך אכן תשלם את החוב. אבל, אם השעבוד הקבוע לא קיבל אישור הצף עם המגבלה ינצח! חברות גילו כי כאשר הן פונות לקבל אישור לרוב הן לא מקבלות – הופכות להיות תלויות בנושה ועל כן נוצרה בעיה חדשה .
ד) שסל"ן (שעבוד ספציפי למימון נכס)- בא לפתור את הבעיה שמי שהתחיל לשלוט על ההלוואות זה הבנק, והבנק כנושה מתחיל לנהל את החברה. נניח יש חברה שרוצה לקנות שולחן חדש היא פונה לבנק להלוואה. על מנת לקנות אותו הלוואה תהיה בסך 100 ₪. היא קונה את השולחן. היא רושמת שעבוד קבוע על השולחן החדש לטובת הבנק שמימן את הרכישה, אם היא פעלה ככה זה שסל"ן . להבדיל מהדוג' הבאה, החברה לקחה הלוואה 100 ₪ לקנות שולחן ורשמה שעבוד על שולחן ישן. אם יצרתי את הזיקה בין הנכס הנרכש לבין  מי שמימן אותו מדובר בשסל"ן. 
כלל תחרות רביעי – צף ראשון עם מגבלה מפסיד לשסל"ן מאוחר - הבעיה היא שהצפי מגבלה לא נותן אישורים (המשך לס' ג'). המחוקק אומר לחברה אם לא תיתני שעבוד קבוע אלא שסל"ן לנושה השני אזי השסל"ן מנצח – לא צריך לפנות לבקש אישור. 
אם יש כלל ספציפי רלוונטי מחילים אותו, במידה ואף אחד מהם לא רלוונטי מחילים על יתר המקרים את הכלל הראשון שזהו ברירת המחדל.סיכום קבוצה ראשונה – ס' 169 לפקודה : יש לנו 4 סוגי שעבודים – קבוע, צף, צף + מגבלה ושסל"ן.
לצידם יש לנו 4 כללי תחרות בין הנושים –
1 . ראשון בזמן גובר על שני מאוחר ממנו
2 . צף ראשון מפסיד לקבוע מאוחר
3 . צף עם מגבלה מנצח קבוע מאוחר שני
4 . צף ראשון עם מגבלה מפסיד לשסל"ן מאוחר.



קבוצה שנייה - נושים בדין קדימה – ס' עיקרי בפקודה -  ס' 354. 
מדובר על נושים שאם המחוקק לא היה מכיר בס' זה בפקודה כל החוב שלהם היה חוב רגיל. המחוקק משדרג את חלק מחובותיהם באמצעות ס' 354 וחלוקת הכסף נעשית לפי התור (1 ואז מה שנשאר ל-2 ומה שנשאר ל-3). 
0. הראשונים בתור הם העובדים (יש תקרה) – עובדים הם נושים רגילים. המחוקק אומר כי הוא רוצה לדאוג לעובדים ועל כן משדרג את מעמדם, לא לגבי כל החוב, יש תקרה של סכום. אם מדובר רק במשכורות שלא שולמו, המחוקק קבע כי לכל עובד התקרה המובטחת בדין קדימה הוא שכר ממוצע של עד 9,000 ₪ גלובלי בגין כל המשכורות שלא שולמו. אם מדובר על פיצויי פיטורים שהמעביד לא שילם, התקרה היא של עד 24,000 ₪ (משכורת ופיצויים יחד). מעבר לדברים הנ"ל מדובר בחוב רגיל.
למזלנו כעובדים, יש את המוסד לביטוח לאומי, מתברר שהדבר לא נועד להבטיח רק דמי אבטלה אלא גם פשיטות רגל של המעביד. לגבי כספים נוספים שהעובד לא קיבל בדין קדימה אזי הביטוח הלאומי נותן עד תקרה של 10 פעמים של השכר הממוצע. שכר ממוצע X 10. 
0. רשויות המס (אין תקרה) – ניכויי מס במקור בגין משכורות ששולמו לעובדים. מי שעובד כשכיר רואה כי מס הכנסה מנוכה, שהמעביד במצוקה הוא לוקח לעצמו את המס ולא ממהר להעביר לרשויות המס. מה יקרה אם מדובר על משכורות שנוכו אך הכסף לא הועבר הלאה לרשויות המס ? – המחוקק נותן מעמד של דין קדימה ללא שום תקרה, כל מה שנוכה ולא הועבר שייך למדינה. המחוקק אומר למעבידים כי כאשר מוציאים תלוש משכורת למעביד מנכים את המס השולי ומעבירים את המס לרשויות המס. המעבידים מנכים את המס מהמשכורות של העובד אך לא מעבירים זאת לרשויות המס. המחוקק אומר שהכסף הזה יהיה לו דין קדימה בלי תקרה בלי כלום. אף אחד לא יוכל לגעת בכסף הזה.

0. שלושת הקבוצות הנוספות - ס' 354 מתחלק לשלוש קבוצות  ששוות במעמדן בינן לבין עצמן, בין שלוש הקבוצות החלוקה תהייה באופן יחסי כי אין יתרון לאף אחת מהקבוצות על השנייה, במידה ואין מספיק כסף בקופת החברה.
· תשלומי חובה – כולל שני דברים- חובות לרשויות מקומיות (ארנונה) וחובות לרשם החברות. המחוקק מציין כאן מגבלת זמן לחובות שהתגבשו ב 12 החודשים האחרונים. מה שלא בגדר 12 החודשים האלה יהיה חוב רגיל.
· חובות מס של החברה עצמה – בגין פעולות החברה עצמה - חובות בגין הפעילות של החברה מוגבלים בזמן של השנה האחרונה (12 חודשים) מבחינת דין הקדימה.                                                                                                                                                          
· דמי שכירות על מקרקעין בלבד – מבנה / חנות. רק בגין מבנים לא בגין מיטלטלין. המחוקק אומר שלמשכיר יש דין קדימה לגבי דמי שכירות מוגבלים ל 12 החודשים האחרונים. אם החברה שהיא השוכרת יש דין קדימה אך יש תקרת זמן. המגבלה של המחוקק לגבי חובות אלה – דין קדימה רק לחובות שהתגבשו ב-12 החודשים האחרונים. לאחר מכן זה חוב רגיל (החודש ה13).
דוגמא לסיכום, החברה קרסה, הרשות המקומית לא שילמה 3 שנים ארנונה. יש דין קדימה רק לשנה האחרונה. השנתיים האחרות נשארות כחוב רגיל. מבטיחים לנו את החוב רק של השנה האחרונה, אם מדובר בעוד שנים מדובר בחוב רגיל. במידה ואין מספיק כסף לקבוצה השלישית אשר מחולקת לשלוש תתי קבוצות, כל תת קבוצה תקבל חלק יחסי מהחוב. הנושים בדין קדימה מתחילים עם העובדים- עם התקרות שציינו, אם נשאר כסף עוברים לניכויי מס במקור- מדובר בכסף שנשלם למדינה. אם נשאר כסף נעבור לקבוצה השלישית שבה יש שלוש תתי קבוצות שאם לא יהיה מספיק תהיה חלוקה יחסית, כי כל התתי קבוצות אלו שוות. 

התנגשות בין דין קדימה ליתר השעבודים – כלומר, מה קורה כאשר יש תחרות של חוב בדין קדימה לבין הנושים המובטחים בקבוצה הראשונה- נושים מובטחים קלאסיים? 
0. אם התחרות היא בין חוב בדין קדימה כלשהו לבין שעבוד צף או שעבוד צף + מגבלה הנושים בדין קדימה מנצחים גם את השעבוד צף וגם את השעבוד צף+ מגבלה. 
0. אם ההתנגשות היא בין חוב של דין קדימה כלשהו לבין שעבוד קבוע או שעבוד שסל"ן  השעבוד הקבוע או השסל"ן מנצחים.  החובות בדין קדימה הן סנדביץ'- יש להם מקום טוב באמצע.
זמנים
הגדרת נק' הזמן, במקרה של קייס יבואו נושים ויגידו שהם בתחרות גדולה, כל אחד יצטרך להגיד את המועד הקבוע. ולכן, זה שנאמר הראשון מנצח את השני זה לא מספיק ולכן נדרש לציין מועד קבוע, או המועד שנחתם בו החוזה שיצר את השיעבוד (= האם המועד הקובע לתוקף הקנייני של השיעבוד יהיה יום חתימת ההסכם, או אולי יום הרישום ברשם ברשם החברות?) כלומר המועד חשוב כיוון ואם לא מצאנו כלל תחרות ספציפי כלל התחרות הראשון שהוא גם ברירת מחדל הוא זה שיחול והוא קובע שהראשון מנצח ולכן יש לקבוע את המועד הקובע לעניין התחרות הזו. המחוקק אומר כי ישנו עיקרון ולצידו 3 חריגים:
העיקרון- אם לא מצאנו את אחד החריגים שמתקיים מחילים את העיקרון הכללי. המועד הקובע לעניין התחרויות זה יום חתימת ההסכם ובלבד שהתבצע גם רישום תוך 21 ימים, תהיה תחולה רטרואקטיבית מיום הרישום ליום ההסכם. 
קיימים 3 חריגים לעניין המועד הקובע:
1. בסיטואציה של שיעבוד צף עם מגבלה, המחוקק אומר כי המועד הקובע זה יום הרישום אצל רשם החברות, לא יום חתימת ההסכם ( גם פה יש 21 יום ללכת לרשום). במקרה שכזה אין תחולה רטרואקטיבית. המועד שבו ירשם השיעבוד צף עם מגבלה זה המועד הקובע.
2. כאשר חברה מעניקה שיעבוד קבוע על מקרקעין נדרשים שני רישומים מצטברים:
1. הרישום הראשון בטאבו- רושם על המגרש את המשכנתא.
2. תוך 21 יום מיום הרישום בטאבו צריך לבצע רישום שני של השיעבוד אצל רשם החברות. 
אם בוצעו שני הרישומים, המועד הקובע יהיה יום הרישום בטאבו, תהיה תחולה רטרואקטיבית ליום הרישום הראשון.
ללא החריג הנ"ל, בגלל שמדובר בחברה – היא צריכה ללכת לרשם החברות ולבצע רישומים. המחוקק אומר כי זה לשים מכשול, כי אדם מן הישוב שעושה עסקה במקרקעין הוא אוטומטית ילך לבדוק בטאבו ( הוא לא יודע) מכיוון שזה באמת עסקה מאוד גדולה עם הרבה מאוד כסף, בשביל שלא יהיה מצב שאדם  הולך לבדוק בטאבו ולא יהיה שום בעיה עם הנכס, אך יהיה קיים שיעבוד אצל רשם החברות- כדי למנוע זאת, המחוקק מעמיס על החברה עוד רישום, לרשום זאת בטאבו בהקשר לעניין הזה ( מדובר ברישום הראשון בטאבו).
3. מה קורה אם פספסנו את 21 הימים? ההסכם נחתם ב-1.1 שיעבוד קבוע, 30.1 נזכרנו שלא רשמנו, עברו 21 ימים. הפעם לא התבצע רישום מאוחר אוטומטי, אלא תהיה בקשה להארכת מועד הרישום – הפנייה תהיה לרשם החברות ( הרשם יבדוק שאף אחד לא אמור להיפגע מהמועד המאוחר יותר), מה שיקבע זה מועד הרישום המאוחר. נניח אם אמרנו ב- 1.1 החתימה על ההסכם , ב-30.1 הרשם אישר, זה המועד הרישום המאוחר, זה התוקף הקנייני לרישום הזה.  אם במצב הזה מישהו כבר נרשם במהלך הזמן, הוא ינצח את המקרה שלנו, כי זה לא חל רטרואקטיבית. 

פסיקה פרק 11 - 
בנק לאומי לישראל בע"מ נ' קנית ניהול השקעות ומימון בע"מ – לגבי שכירות רק דמי השכירות זוכים במעמד של דין קדימה ולא הוצאות המתלוות אליהם כמו למשל דני ניהול. 
נגד רשת אופנה וביגוד הוצא צו הקפאת הליכים. ביהמ"ש המחוזי קבע כי תשלומים שצריכים להיעשות למשיבות בגין דמי שכירות ודמי ניהול בחנויות של הרשת בקניונים, מהווים חוב בדין קדימה לפי סעיף 354 לפקודת החברות, הקודם לשעבוד הצף של המערער.
ביהמ"ש העליון פסק כי המחוקק לא הגדיר בפקודת החברות את המונח "שכירות" ולא ציין במפורש מהם מרכיבי השכירות. אמנם במציאות הכלכלית הנוכחית מרוכזות חנויות רבות בתוך קניון אחד ולא ניתן, למעשה, להשכיר חנויות ולתפעל אותן ללא חיוב נלווה בדמי-ניהול. אלא שלשון פקודת החברות מגבילה את דין הקדימה לדמי השכירות רק ביחס לדמי שכירות "המגיעים למשכיר". אם מרכיב דמי הניהול איננו "מגיע למשכיר" אלא לישות משפטית נפרדת, די בלשון ההוראה כדי לקבוע כי לא חל לגביו דין הקדימה. תשלום מרכיב דמי הניהול הינו תשלום הנלווה לזכות השימוש ומצוי מחוץ לגרעין הקנייני של זכות השכירות. ביהמ"ש איזן בין הוראה זו לבין עקרון השוויון בין נושים וקבע כי דין הקדימה יחול רק על שכירות המשתלמת למשכיר ולא על דמי אחזקה בגין שירותים נוספים הניתנים לחנויות.

שיכון עובדים בע"מ נ' טש"ת חברה קבלנית לבניין בע"מ (בניהול מיוחד) – חוב שנוצר לאחר המועד הקובע אינו זוכה להסדר של דין קדימה מיוחד. 
עובדות: שיכון עובדים היא נושה של חברה קבלנית המצויה בניהול מיוחד ואשר חובותיה מובטחים, בין היתר, בחשבון בנק של החברה. במסגרת הניהול המיוחד הסתיימה בניית פרויקט דירות מגורים, וכספי התקבולים ממכירת הדירות הופקדו באותו החשבון. המנהל המיוחד ביקש להעביר את המע"מ בגין התקבולים ממכירת הדירות, אך שיכון עובדים התנגדה בטענה שהתקבולים כולם משועבדים לטובתה וכי חובה קודם לחובות לרשויות המס. ביהמ"ש העליון פסק כי במקרה דנן, חוב המע"מ נוצר במהלך הניהול המיוחד לאחר הצו להקפאת הליכים. מכאן, שהחוב נוצר לאחר "המועד הקובע" והוא אינו "בר-תביעה" במסגרת הסדר הנושים ואינו כפוף לסדר הקדימויות הרגיל וחלות הוראות הדין הכלליות. הוראות אלה מחייבות את המוכר לשלם מע"מ והן מטילות סנקציות פליליות בגין אי-תשלום המס. למעשה הוראות חוק מע"מ אינן מאפשרות למנהל המיוחד ולנאמן לממש את הדירות ללא תשלום מע"מ. במצב דברים זה יש לראות בתשלום המע"מ הוצאה לשם מימושן של הדירות, שיש להעבירו לרשויות מס ערך מוסף. בקשת הרשות נדחתה.
האסיפה הכללית


הדירקטריון


המנכ"ל

